
0 EXCURSIUNE PRIN RUSIA 


Preliminări. 


De mult doream să văd sfânta Rusie, ţara pravoslavnică. 

Odată mă şi hotărisem ca din Berlin, unde mă aflam 
întro vară, să mă reped la St. Petersburg şi la Moscova, 
pentru a avea o mică ideă măcar despre aceste mari centre 
de cultură moscovită, cum mulţi dela noi, când vor să cu- 
noască Franţa, merg deadreptul la Paris şi de acolo se în- 
torc deadreptul în ţară, fiind convinși că acum cunosc Franţa. 

Dar atunci intenţiile mele cele bune fură paralizate 
prin holera ce isbucnise la Petersburg. Nu că mă tem de 
această epidemie, doar şi anul acesta eră holeră în Rusia, 
bântuind mai ales părţile de Sud, Odessa, Rostow, etc., fără 
ca aceasta să mă impiedece ca să mă duc şi să încep că- 
lătoria tocmai prin regiunile contaminate. Atunci însă, din 
cauza epidemiei, se înființase la hotarul german o carantină 
de 10 zlle, şi să pierd zece zile de geaba numai pentru a 
vedeă acele două oraşe, eră prea mult. Ar fi costat, vorba 
aia, aţa mai mult decât faţa. 

Amânasem deci executarea planurilor mele pentru un 
moment mai oportun. 


A face un tur mai întins prin vastul imperiu rusesc, 
fe chiar numai prin partea lui europenească, prezintă mai 

multe dificultăţi decât a călători în orice altă ţară din ve- 
chiul nostru continent. 

In celelalte ţări, ori unde te duci, poţi să răsbaţi cu 
limba franceză, cu nemţeşte sau cu englezeşte. Toată Eu- 
ropa e cutreerată mereu în lung şi în larg de turişti apar- 
ținând mai ales celor două din urmă naţionalităţi. lumea 
sa deprins cu ei, şi acei cari prin meseria lor vin mai des. 
în contact cu dânşii, au prins, de bine de rău, câte cevă din: 
limbile lor. Astfel în Italia, în Sviţera, în ţările scandinave, 
la Constantinopol şi chiar la Pireu !), ori unde, găsești oameni 
din popor, hamali, birjari, portari, conductori etc., cu cari 
te poţi înţelege în unul din aceste idiome. Şi nu numai În 
oraşele mari, dar şi în regiuni mai lăturalnice. 

In Rusia însă «niet>. Acolo nu vin turiştii din Apus.. 
Şi chiar de ar veni, mojicul rus e prea greoi ca să înveţe 
aşă cu una cu două câtecevă din limbile străinilor. N'ai deci 
cu cine, nici cum să te înţelegi. Chiar în clasele mai înalte 
cunoştinţele linguistice par în genere a fi destul de modeste. 

In celelalte ţări, dacă nu dai de nimeni care să te pri- 


1) Cu oaltă ocazie am semnalat mania ce au unii la noi, de a pune 
mereu, sar potrivi ori nu sar potrivi, y în loc des, de câteori un cuvânt 
străin conţine această nenorocită vocală. Scopul este de a face vază de o- 
grozavă erudiție, arătând doctul scriitor sermanei prostimi că știe etimo- 
logia și proveniența grecească a cuvântului — chiar dacă cuvântul vine 
dintro altă limbă. Scopul este de a se pune în evidenţă, de a cepata»,. 
«to show off» cum zice așă de bine Englezul. Dar de multeori prin aceasta 
se dă pe faţă tocmai ignoranţa, și încă ignoranţa pretențioasă a scriitorului. 

Așă, un mare ziar umoristic din capitală, de când cu afacerea vapo- 
rului «Impăratul Traian», scrieă cu o perseverență demnă de cevă mai bun, 
mereu Pyreu în loc de Pireu. Locul se numește pe grecește Ieipz:s5s; nici 
un y. Formaţiune Pyreu al acestui ziar amintește cuvântul francez puree, 
apropiere care mai bine se evită, și care nici nu se putea ivi, dacă autorul, 
scriind românește, își aminteă că în limba română cum nu există consoane 
duble, așă nu există nici y, încât, dacă scrii î, ca în italienește, este tot- 
deauna în regula, chiar daca cumva cuvântul ar proveni din grecește, scriin- 
du-se acolo cu y, și.... nu risci să te faci de râs. 

Este adevărat, că numele geografice se scriu, de regulă, după orto- 
grafia ţărei lor. N'o să puie nimenea Bordo în loc de Bordeaux. Dar și aci 
sunt unele nume proprii cu cari ne-am familiarizat mai mult, și cărora 
le-am dat o fermă mai românească, aplicându-le atunci de bună seamă şi 
ortografia noastră. Așă n'o să scrie nimenea Wiena în loc de Viena, sau 
Kolonia în loc de Colonia, ori Athena în loc de Atena. Din aceasta cate- 
gorie este şi portul Pireului, care, deşi grecesc, n'are loc pentru igrec. 

Am mai citit iarăş prin jurnale de ale mari, și prin afișe de cursele 
dela hypodromul sau chiar dela hyppodromul dela Baneasa, cu toate câ 
cuvântul ipodrom n'arc a face cu dz. de desubt, ci cu Eno, cal. 

Dar daca niște ziare importante greșesc aşă, la ce să ne mai așteptăm 
dela Dei ninorum gentium, și dela profanum vulgus. 

ceapă, tot poţi s'o scoţi la capăt, şi fără ca să cunoşti limba 
locului. Mai toate limbile europene se scriu cu literile la- 
tine. Astfel citeşti uşor, imediat. Şi după ce ai citit, cuvântul 
începe să-ţi arate un oarecare sens, îţi evocă cevă. similar 
în propria ta limbă. Ghiceşti, şi de multe ori chiar pricepi. 
Aşă se întâmplă în special cu limbile latine. Dar altfel stă 
lucrul in Rusia. Caracterele şi literile ruseşti sunt cu totul 
diferite de ale noastre. Greu, foarte greu descifrezi câte un 
cuvânt. Şi după ce cu chiu cu vai l-ai descifrat, aceasta 
nu-ţi ajută la nimic, fiindcă nu-ţi evocă nici un cuvânt, 
nici un sunet similar din propria ta limbă. Chiar dacă reuşești 
a ceti, nu pricepi nimic. 


O altă împrejurare agravantă, care contribueşte a în- 
greuiă, şi deci a împedecă călătoriile de plăcere în Rusia, 
împingând grosul turiştilor internaţionali în spre alte direc- 
ţiuni, este ponosul cu paşpoartele. 

Nu ajunge ca să ţi-l vizezi la o Legaţie sau la un Con- 
sulat rusesc. Nu ajunge ca să-l arăţi la fel de fel de auto- 
rități înainte de a puteă pune piciorul pe pământul moscovit. 
Eu unul, de pildă, am fost cercetat în această privinţă la 
agenţia vapoarelor rusești la Galaţi şi de căpitanul vapo- 
rului. Nu ajunge atât. După ce ai intrat în sfârșit în impă- 
răţia Ţarilor şi ai tras la otel, îndată ţi-l cere dela otelier 
pentru a-l depune la poliţie, unde rămâne ca un fel de zălog 
până ce pleci de acolo, când atunci numai ţi-l dă înapoi, cu 
vizarea administraţiei locale. Şi aceasta se repetă în fiecare 
loc, unde te opreşti. lar dacă pleci fără paşport, te trimite 
înapoi ca să-l iei, sau, dacă paşportul nare viza unei auto- 
rităţi din ultima localitate, iarăşi te înapoiează, ca să o obţii. 
Ce plictiseală ! Şi ce simţire neplăcută de nesiguranţă să te 
plimbi într'o ţară cu desăvârşire străină, fără ca să ai cu tine 
documentul principal de legitimare. Par'că cu asemenea mă- 
suri vexatorii Ruşii o să împedece elementele rele să pă- 
trunză în ţara lor. Doar tocmai criminalii au paşpoartele 
cele mai în regulă şi observă mai minuţios toate prescripţiile 
poliţiei. 

Această continuă supraveghiare a poliţiei iţi amintește 
că, oriunde te afli în sfânta Rusie, eşti aproape de Siberia. 
Intro bună dimineaţă, oricând, par'că te poţi trezi pe drum, 

_— fără voia ta, — spre aceste ţinuturi ospitaliere 1). Țara 
noastră e mică. Nu se poate pune cu giganticul nostru vecin. 
Să zicem că în asemenea împrejurare o să se reclame pe calea 
diplomatică. Până a se face cercetări — dacă reclamaţia nu 
se pune simplu la dosar — şi până te ajung cercetările, trece 
vreme lungă şi ai înghiţit multe. Rusia e mare și țarul e 
departe, zice dictonul rusesc. 


Toate aceste consideraţiuni la un loc mă fâcuseră să-mi 
dau seamă că nu e bine a tace excursiunea în Rusia singur, 
şi să amân lucrurile până ce sar ivi o ocazie favorabilă. 

Această ocazie se prezentase acum. 

Făcusem, p= vremuri, prin Spania, cunoştinţa unui domn, 
un german din Lipsca, care eră atunci, şi este şi azi, pre- 
ședintele unei asociaţiuni private, unui club care în fiecare 
an aranjează şi face mai multe călătorii în toate părţile Eu- 
ropei şi chiar mai departe. Anul acesta programa pentru 
vară. cuprindeă o excursiune prin Rusia. cu vizitarea Crimeei, 
Caucazului, Armeniei, Moscovei şi St. Petersburgului. Expe- 
diţia eră să înceapă la Odessa, în ziua de 3/16 lulie. 

lată ocazia aşă de mult așteptată. Să mergi într'o com- 
panie mai mare, totdeauna însoţit de cineva care cunoaște 
locurile şi care ştie nemţeşte şi ruseşte; să faci un itinerar 
dinainte studiat, elaborat, combinat şi pregătit; să călăto- 
reşti cu concursul asigurat dinainte al administraţiei locurilor 
pe cari ai să le vizitezi, şi având şi concursul acordat din- 
nainte al reprezentanților diplomatici şi consulari germani — 
lista exactă a călătorilor ce compuneau societatea noastră 


A 1) Un singur fapt drept ilustrație. Eram la Tiflis. Mergeam mai mulţi 
în spre bazarul argintarilor, întovarașiţi fiind în plimbarea noastră de co- 
misionarul-tâlmaciu şi de un rus, sus pus, o Excelenţă, care eră prieten per- 
sonal cu unul din noi. Intr'un moment dat, un domn dela noi se deslipi de 
grupul nostru, dându-se niţel la o parte, cu Kodakul în mână, ca sa foto- 
graheze un edificiu. Deodata survine un poliţist și pune mâna pe el. Domnul 
nspricepând ce-i spune polițistul şi acesta neînţelegând ce-i spune domnul, 
zelosui agent al siguranței publice nici una nici două vreă să-l ducă la post. 
Alergând noi, comisionarul explica lucrurile. Dar bravul poliţist nu se sin- 
chisea de loc de aceste explicaţii, ci tot țineă de umăr ne victima sa, și tot 
voiă să o ducă, la post. A trebuit intervenţia energică şi autoritară a Exce- 
lenţei noastre ruseşti, ventru ca arestatul în fine să fie lasat liber. Dar daca 
bietul nenorocit eră singur, de capul lui! Câte n'ar fi pațit! E drept câ 
atunci oraşul Tiflis eră declarat în stare de râsboiu. Dar prin aceasta de 


ia nu a d=venit dslictuoasa dorința inofensivă de a face un clișeu 
pe uliţă. 


2) 


fiind comunicată, înainte de plecare, guvernului imperial din 
St. Petersburg, ambasadei germane de acolo şi guvernato- 
rului din Tiflis —, toate aceste condițiuni excepţionale îţi dau 
siguranţa că ai să vezi tot ce e demn de a fi văzut şi se 
poate vedeă, şi aceasta în condiţiile cele mai bune. Călă- 
torind în asemenea împrejurări, îţi deschizi ochii, urechile şi 
mintea în plin, fără nici o restricţie tulburătoare, şi astfel 
primeşti impresiile mai vii şi mai adevărate. 

Mă hotării dar să cer amicului permisiunea de a merge 
şi eu cu dânșii, şi fui acceptat. 

Nu e vorba. Aş fi dorit să văd încă, pe lângă acele 
două capitale ale Rusiei, Kievul, orașul sfânt, şi Varşovia 
cea elegantă. Dar în schimb era să văd Caucazul, Armenia, 
muntele Ararat şi mânăstirea Etșmiadzin, unde patriarhul ar- 
menesc îşi are reşedinţa. Eră deci compensație cu belşug. 


IL. 
Dela București la Odessa. 


Călătoria incepând la Odessa, trebuiă să fiu acolo în 
ziua hotărîtă. Decisei să mă duc la locul de întrunire prin 
Galaţi, şi de acolo cu vaporul. Aveam astfel ocazia să revăd 
prietenii de pe malul Dunării și pe însuși bătrânul Ister. Va- 
poarele plecând din Galaţi la Odessa în fiecare Luni, Mer- 
curi, Vineri şi Sâmbătă, eram silit să plec din Galaţi cu va- 
porul de Mercuri 30 lulie st. v., căci nu eră prudent să plec 
cu cel din urmă, Vineri, putându-se, cu măsurile contra ho- 
lerei, întâmplă multe incidente cari să intârzie sosirea la Odessa 
până după plecarea clubului din acea localitate. Eră şi de 
dorit să am vreo două zile pentru oraşul Odessa. 

Aşă dar, graţie amabilităţii şefilor şi a colegilor, în di- 
mineaţa zilei de Duminecă, 28 lulie st. v., am plecat din gara 
de Nord. 

La Galaţi am profitat de ocazie spre a vedeă vaporul 
« Carolus Primus», frumosul și elegantul iaht al Comisiunii 
Europene al Dunării, precum și monitorul «Lascar Catargi», 
un vas puternic şi impunător, cu care ne putem mândri. In 
treacăt am auzit la biserica Sf. Neculai un cor într'adevăr 

bun, cu un bun material vocal şi bine condus, care ar pu- 
teă să-şi ţină rangul chiar lângă corurile din biserica Kreţu- 
lescu sau Domnița Bălaşa din capitală. 


Vaporul «Rus» trebuiă să plece la 81/, dimineaţa. La 
S am fost la debarcader. Dar, deşi vasul sosise de cu seară 
în port, nu eră acostat încă la agenţia rusească. Eră reținut 
la carantină pentru aplicarea măsurilor prescrise de servi- 
ciul nostru sanitar. In sfârşit, la 9!/, trase la pontonul ru- 
sesc şi la 11!/, plecarăm din Galaţi. 

Eră un vas frumos şi spaţios, cu saloane elegante și 
cabine bune; şi masa a fost la înălțimea generală. 

Oprirăm la Reni, unde mulţi pasageri s'au dat jos spre 
a merge de acolo cu trenul la Odessa. 

Aci s'a făcut revizuirea pașpoartelor şi a bagagielor, 
considerându-se că în acest punct vaporul a intrat în apele 
rusești. Toţi am trebuit să părăsim vasul şi să ne adunăm 
intr'o şandrama de lemn construită pe pontonul debarcade- 
rului. Acolo sau adus şi toate lucrurile, şi acolo a urmat 
cercetarea vamală şi inspectarea paşpoartelor. Procedările 
respective purtau marca vădită a unei oare-care bunevoinţe, 
şi chiar de urbanitate. Am stat astfel două ceasuri la Reni. 
Dar în schimb la Odessa am fost imediat după acostare li- 
beri să intrăm în oraș, fără nici o altă formalitate. Am mai 
făcut apoi halte la Ismail, Chilia şi Vâlcov, localităţi pe cari 
cetitorii Anuarului S. T. R. le vor cunoaşte din descrierea 
expediției de canotagiu de la Galaţi la Sulina prin braţul 
rusesc al Dunării. La 12 noaptea am intrat în mare. Am 
stat pe punte până la orele unu şi jumătate, apoi, cam cu 
regret, m'am dus de m'am culcat. A doua zi de dimineața 
la 6 ore am fost la Odessa, sau Adiessa, după cum pro- 
nunţă Ruşii. 


III. 
Odessa. 
Nam să descriu aci acest oraş. Mulţi de la noi au şi 


fost acolo, mai ales din părţile de dincolo ce Milcov, şi în 
special din laşi, pentru cari regiuni bâile de mare şi de nă- 

mol au fost pe vremuri, înainte de Constanţa şi Techir-Ghiol, 
vilegiatura de predilecție. Eu unul, cum am mai spus-o altă 
dată, n'am nici pretenţia. nici vocaţiunea să scriu un «guide» 
pentru cei ce după mine ar voi să călâtorească prin Rusia. 
Voiesc numai să povestesc simplu şi pe şleau observaţiile, 
impresiile şi, eventual, păţaniile mele personale. D'altmin- 
trelea, cei doritori de informaţiuni mai precise, n'au decât 
să consulte vr'un manual de geografie, vr'o enciclopedie sau 
pe Bădeker. 

Privit din mare, cum soseşti cu vapor, aspectul Odessei 
e toarte frumos. Oraşul se află pe o inălțime de vreo so 
metri deasupra nivelului apei. Costişa care duce de la oraş 
la port e acoperită de verdeață, fiind utilizată pentru o gră- 
dină publică. Asttel, venind din mare, vezi deasupra clădi- 
rilor portului o zonă verde şi deasupra ei, în zarea lumi- 
nei, palaturile somptuoase cari se inşiră dealungul bulevar- 
dului Nicolae, marginea platoului pe care e așezat oraşul. 
Comunicaţia directă între port şi oraş se face în această 
parte prin o scară largă, monumentală, care în vreo 200 
trepte şi vreo 9 terase duce de la bulevard drept la cheiu. 
Mai este, lângă scară, şi un drum de fer cen cremaillere, 
de dată, negreşit, mai recentă. 

Oraşul e nou. Datează din timpul marei Ecaterina și 
a lui Potemkin. Fundatorii au fost ducele de Richelieu, pe 
atunci guvernator al locului, şi amiralul de Ribas, ambii Fran- 
cezi. De aceea planul general e bine conceput şi toate stra- 
dele sunt largi şi drepte. 

Marea împărăteasă are un măreț monument în centrul 
oraşului. Şi colaboratorii ei au fost onoraţi in acest mod. 


Am tras la Hotel d'Europe ce-mi fusese recomandat. 
Ziduri enorme, camere și coridoare foarte spaţioase ; o pro- 
fuziune de spaţiu cu care nu suntem deprinși la noi in Bu- 
cureşti. Curâtenie perfectă, masă bună. Sobele mari din ca- 
mere 'ţi arată că te găsești în impârăţia ernei. Obloanele 
insă de fâcut foc sunt afară, în coridor, asttel că diferitele 
manipulațiuni aie incălzitului nu supără pe călător. Acelaș 
obiceiu lam regăsit.in toate celelalte oteluri, afară de oraşele 
mari, unde otelurile mai de seamă sunt înzestrate cu incâi- 
zire centrală. 

Plecarea din Odessa fiind fixată pentru ziua de 3/16 
Julie, aveam la dispoziţie două zile şi mai bine. Am pro- 
fitat de acest timp spre a cutreeră oraşul în toate direcţiile. 
Am şi făcut băi de mare, de două ori la Langeron şi o- 
dată în apa extrasărată dela Kuyalnik Liman. Sărătura acestui 
iaz e aşa de tare încât aproape te poartă apa, şi numai 
cu greu te cufunzi. Apa fiind, înaintea erei actuale, în co- 
municaţie cu marea, in urmă, când comunicaţia s'a intrerupt 
şi limanul a rămas un lac izolat, apa încetul cu îneetul s'a 
„diminuat, iar sarea s'a concentrat. E acelaș fenomen ce se 
observă la noi la Techir-Ghiol. Ca şi la noi fundul limanului, 
o mocirlă neagră, serveşte pentru bâi de nomol, tot așa de 
căutate în Rusia ca la noi acele de lângă Constanţa și Brăila. 
Mai este, în cealaltă direcţie. un alt iaz, Tşadșibeiski Liman, 
dar n'am fost acolo. Nu mai ajungeă timpul. 


Printre edificiile orașului se disting teatrul, catedrala, 
palatul poştal, cu o sală centrală uriașă, înaltă 48 trei caturi, 
halele, cari aci se cheamă bazar şi cari intrun colţ poartă 
la părete icoane şi candele ; apoi bursa. Aceasta din urmă e 
construită întrun stil mauresc, cu o sală imensă ţinută în 
acelaş stil, de o eleganţă bibe 


A mai fost la Odessa şi o expoziţie agricolă şi indus- 
trială. Parcă e un ce făcut cu tot dinadinsul, să nu pot că- 
lători în străinătate fără să dau de o expoziţie. Mi-am făcut 
datoria şi m'am dus s'o văd. Nu se poate compară cu a noastră 
din 1906. 


Vehiculele publice cele mai uzitate în Odessa sunt nişte 
trăsurele, niște gabriolete mici, fârâ coş, foarte joase, foarte 
înguste, înhă mate cu câte un cal. Vizitiii poartă un caftan 
de postav albastru, de dril alb în timp de vară, şi o pă- 
lărie de pâslă tare, lată, joasă, cu mărginile incovoiate, de 
parcă e un joben turtit. Drept biciu, nagaica, adică cnutul 
scurt rusesc. Câteodată cnutul mare coadă, ci este legat 
deadreptul de capătul hăţurilor. cari atunci servesc drept 
coadă. Există asemenea «droşki» şi cu coş, dar atunci ta- 
riful e niţel mai ridicat. Birjuţe fără coş am văzut numai 
la Odessa. In toate celelalte orașe «droşki» erau cu coş. 


î îş 

Mai există un alt mijloc de locomoţiune cu tracţiune: 
cavalină — motorul de ovăz se chiamă calul în limbajul au- 
tomobiliştilor—acest vehicul e «lineica». E foarte răspândit 
în toată Rusia. Lineica este în principiu o scândură pusă pe 
patru roţi, pasagerii aşezându-se pe scândură dos la dos. 
Seamănă cu «fly> din Scoţia. Sunt unele lineici mai primi- 
tive, altele mai complicate, mai dichisite, dar sistemul e acelaş. 


La Odessa am văzut la unele dame nişte pălării încă 
mai apelpisite, mai monumentale, mai arhitecturale, mai pi- 
ramidale !) chiar decât acele ce ne este dat să admirâm (2) 
pe stradele Bucureştilor. Am văzut şi madame cu rochia im- 
piedecată, «entravee». Toate ca toate. Pricep că ţăranul să-şi 
lege vitele la picioare ca să nu fugă pe câmp. Dar că femeile 
să-şi lege ele însăşi picioarele de nu pot umblă ca lumea, 
ne cum să se urce într'o trăsură,—precum de pălărie nu pot 
intră în vagon sau tramvaiu;—că ele însăşi să-și aplice tra- 
tamentul epelor şi al vacilor, asta nu pricep. Moda eo ti- 
rană, după cum a zis un scriitor de spirit, care dictează 
chiar sexului frumos, făcându-l să se uriţească şi să se facă ri- 
dicol. Mai departe, în călătoria mea, nam mai dat de astfel 
de caricaturi. La Alupca, Livadia şi Yalta, cari sunt, pentru 
a mă servi de o românească de ziarism modern, «plajele fa- 
şionabile» ale Imperiului, cucoanele şi fetele işi pun pe cap 
niște pălărioare cari nici nu sunt pălării, ci un simplu rondel 
de materie moale, albe, confecţionate în Caucaz. Cu câte o 
floare, câte o fundă ori panglicuţă, toată găteala e gata. Sau 
pun pe cap un simplu văl ori «fichu»; il înoadă la urechi 
şi lasă capetele să fluture libere, ori le fixează pe bust sau 
talie. E modest şi grațios. Tot simplicitatea de bun gust e 
eleganța cea mai mare. 


Cerşetoria este aci înfloritoare. La fiecare colţ de stradă 


1) Venind vorba de pălăriile enorme ale damelor, îmi vine în minte stra- 
tagema ingenioasă a unui american Deschideă un teatru și nu îndrazneă 
sa prescrie cucoanelor să vie fară pălărie în stal. Ce a tacut ca să chție 
cu toate astea acest rezultat? A împărţit stalul în două jumătăţi, una, acea 
din stânga. numai pentru gentlemen, domni, cealaltă, dreapta, numai pentru 
ladies. Vezi d'aci tabloul. A doua seara nu se mai vedea urmă de pâlarii 
nici in partea dreaptă. Această demonstraţie ad oculos a inconvenientului 
pâlăriilor la teatru, avuse efectul dorit. Le tour €tait jou€. 

ţi se întind mâini. La intrarea bisericilor şi înăuntrul lor te 
asaltează în masse compacte. Dacă "ţi iei masa pe o terasă 
lângă uliţă, nu poţi mâncă în linişte. O nostimadă de notat 
este că unii din nobila breaslă a cerşetorilor se așează fru- 
nușel pe un scaun pentru a-și exercită meseria. Alţii sună 
un clopoțel spre a forţă atenţia trecătorilor. Pe vaporul care 
ne-a dus la Sevastopol, o femeie, nu prea bătrână, şi nici 
prea rău îmbrăcată, dar umblând cu cârja — în aparenţă —- 
cerşeă printre pasageri, călătorind cu noi; sau, mai bine, 
călătoreă spre a cerşi, cum artiştii călătoresc spre a dă re- 
prezentaţii, fac turneuri. Trebu= să recunosc că cerşetoria 
e mai bine organizată în Rusia decât la noi. Poate că există 
şi sindicate. 


Ori unde te duci, dai de cevă nou. Am băgat de seamă 
aci un mod original de a pune stâlpii telegratici. Stâlpul nu 
se înfige în pământ, pentru ca să nu putrezească, ci în pă- 
mânt se bat câteva capete de şine vechi, de cale ferată, şi 
între acestea, la o distanţă oarecare deasupra solului, se fixează 
stâlpul de lemn. Lucrul e inteligent şi practic. Am ma: vă- 
zut astfel şine întregi, stând în pământ, şi purtând sus nu- 
mai un capăt de stâlp de lemn cu sârmele telegrafului. Acest 
sistem pare a fi dominant în Rusia pe toate liniile de drum 
de fer mai secundare. 


IV. 
Dela Odessa la Sevastopol. 


In ziua de 3/16 lulie, la amiazi, au sosit cu trenul cei- 
lalţi membri ai clubului, cari, cu toate veştile de holeră, nu 
“Sau temut de a face excursiunea proiectată. La orele cinci 
ne-am dus de ne-am instalat pe vapor. Purtă numele împă- 
ratului Nicolae. Lume enorm de multă şi munţi de bagaje. 
Vaporul eră aşă de ticsit, încât abia puteai să te mişti şi 
trebuiă să pândeşti ca un loc pe bănci să devină liber pen- 
tru ca să poţi şedeă jos. Am şi plecat cu o întârziere de 
peste o oră, şi poate jumătatea pasagerilor de clasa întâiu 
nu mai aveau cabine, ci petreceau noaptea cari pe canapele, 
“cari pe bănci, cari pe fotoliuri sau scaune. 

Mi-am adus aminte de trenurile noastre în sezonul va- 
canţelor, şi mai cu seamă de trenurile spre capitală in ul- 
tima zi a vacanţelor şcolare. Aceeaşi îmbulzeală extraordi- 
nară şi aceeași periodicitate a afluenţei anormale, căci din 
tot sudul Rusiei lumea pleacă în Crimeea spre a petrece şi 
a face băi de mare — doar e Riviera rusească. — Deci, 
când vine sezonul, publicul cătător deodată se înmulţeşte, de- 
bordează. Lucrul se ştie, şi, ca la noi, nu se iau măsuri în 
consecinţă, 

Direcţia clubului se îngrijise la timp. Câteva din cabi- 
nele cele mai mari erau rezervate pentru noi, şi aveam fie- 
care patul nostru. 

Vaporul eră de altmintrelea mare şi elegant. La clasa 
] păreţii salonului de mâncare erau imbrăcaţi cu marmură, 
O asemenea decorare pare deplasată, căci o corabie nu e 
un edificiu de piatră. 


La inceput marea a fost cam agitată. Efectele legănării 
vaporului asupra pasagerilor, mai ales din partea cea fru- 
moasă, fură dezastroase. Chiar pe scara, care conduceă la 
cabine, se vedeau urmele. Cabina unde eră să dorm eu, 
ind situată jos, lângă apă, fereastra trebuiă ţinută închisă 
toată noaptea din cauza valurilor. Aerul eră, graţie şi con- 
cursului bolnavilor din cabinele de prin prejur, infect, amin- 
tindu-ţi sălile noastre de şedinţă în timp de post. M'am culcat 
târziu şi m'am sculat des de dimineaţă. 

A doua zi, Duminică în 4/17 lulie, pe la orele 6a.m,, 
am stopat puţin la Eupatoria. La 11 am luat un dejun 
excelent pe bord şi la amiază am ajuns la Sevastopol. 


V. 
Sevastopol. 


Aci toate iţi vorbesc de răsboiul din 1854—56, şi, in 
parte, de un eveniment mai recent, de răsvrătirea in ma- 
rina rusească din Marea Neagră, în cap cu echipagiul cui- 
rasatului «Kneaz Potemkin». 

La marginea oraşului se ridică dealul Malacov, de glori- 
oasă dar sângeroasă memorie. Apoi mai departe vezi satul 

Inkerman şi colinele dela Alma, faimoase prin măcel şi groază. 
Mai departe încă se zăresc dealurile dela Balaclava, iarăși 
amintind un episod crunt din acel cumplit răsboiu. Ori în 
cotro priveşti dai de monumente comemorative, de pietre 
mortuare, de morminte. Au căzut aci de ambele părţi nu 
mai puţin de două sute de mii de oameni. Câte morminte 
comune, unde rezultatul hecatombelor a fost îngropat cu 
grămada, morţii asvârliţi în groapa colectivă, unii peste alții, 
fără distincţie de naţionalitate, fără nici un discernământ, 
fără ca să se mai știe cine zace în ace! colţ de pământ. 
Mormane de carne omenească, putrezind la o laltă. Aşa, 
intrun loc în împrejurimile Malacovului, îimpresurat de o 
mică bucată de zid şi însemnat prin o simplă cruce la mijloc, 
zac patru mii de morti, Ruşi şi Francezi, împilaţi acolo: 
buluc, amici şi inamici unii cu alţii, toţi la un loc, aşă cum 
căzuseră, impăcaţi prin moarte. Pretutindinea cimitire. E o 
imensă necropolă. 

Deşi învinşi la urmă în această incăerare gigantică, 
Ruşii au rezistat mult timp cu energie şi vitejie, graţie ge- 
niului generalului “Totleben şi curagiului neabătut mai ales. 
al amiralului Nachimov şi al amiralului Kornilov care, răn't 
mortal, a strigat cu ultima sa suflare <apăraţi Sevastopolul». 
Rusia, în recunoştinţa sa către acești eroi, le-a ridicat acolo, 
la Sevastopol, fiecăruia câte un superb monument. 

Spre a păstră mai bine amintirea acestor timpuri de 
grea cumpănă, s'au conservat şi se conservă şi azi nes- 
chimbate unele din fortificaţii, aşa cum au fost atunci. 


Ca o amintire mai aproape de timpul actual şi de un 
interes mai direct pentru noi, vezi cazarmele unde se ţineau 
marinarii răsvrătiţi, tot intacte în starea lor de atunci—au 
fost scoase din serviciu—și se arată locul de unde s'a tras 
cu tunuri asupra cr. 


După ce vizitaserăm tot ce este de văzut la Sevastopol, 
am făcut o excursiune la Baktşi-Sarai Aceasta este fosta 
reşedinţă a Khanilor tătari. Este şi acuma centrul popula- 
ţiei tătare, cu trăsăturile ei caracteristice de mongoli. foarte 
numeroasă încă în Crimea. E situat la vreo 30 kilometri 
de Sevastopol şi este astăzi staţie de drum de fer pe linia 

St.-Petersburg-Sevastopol. Prima staţie este Inkerman, teatrul 
celebrei bătălii. Lângă staţie o biserică tăiată în stânca dea- 
lului, şi multe vizuini scobite în păretele de piatră a dea- 
lului, servind, pe vremuri, de locuinţe călugărilor şi altor 
feţe de oameni. 

Mai există la Baktși-Sarai palatul Khanilor, pe care 
Ruşii îl conservă în starea sa de odinioară. Chiar mobi- 
lierul este original; aminteşte prin simplitatea sa mobilierul 
vechilor noastre curţi boereşti, până şi în felul şi stilul lui. 
De unul din ultimii Khani suverani dela Baktşi-Sarai se 
leagă istoria frumoasei sclave care în urmă a devenit con- 
tesa Potocki, a cărei frumuseţe extraordinară a fost eterni- 
zată printr'un cunoscut portret. O mică fântână de marmură, 
unde apa curge în multe stropuri subțiri, e pusă de legendă 
în legătură cu frumoasa deţinută și poartă numele de «la- 
crămile contesei Potocki». Se arată pe cimitirul Khanilor şi 
niormântul aceluia care în zadar căută să câştige iubirea ei, 

In palat se află şi o sală de justiţie, o încăpere destul 
de mică, cu o estradă unde şedeau judecătorii, şi o lojă cu 
grilagiu, de unde puteau asistă sultanele şi, când aveă poftă, 
insuşi Khanul, fără să fie văzuţi, nici observați. Alături de 
această «sală» e o încăpere incă mai mică, jumătate sub pă- 
mânt, unde, la caz, inculpaţii fură «cercetaţi». Atâta eră, în 
acele timpuri, palatul de justiţie din reşedinţa Khanilor. 

Incolo tot palatul e de un stil oriental cam primitiv, cu 
săli mici şi joase, cu balcoane, fereşti grilate, grădini şi 
fântâni. 


Orașul, şi el foarte primitiv și murdar, are numai două 
hanuri, situate în faţă unul de altul. In unul din ele am luat 
masa la amiază şi seara. Ambele mese se compuneau din 
bucate ruseşti, ca borşul, şi bucate tătăreşti, ca faimosul «saş- 
lic», —un fel de frigărui de berbec, cu ceapă, —ca biftecul 
tătăresc, tot de carne de berbec bătută şi sfâşiată, şi un fel 
de plăcintă-omeletă, toate gătite cu grăsime de provenienţă 
ovină. Eu unul n'am ţinut de borş, gustând numai cu oare- 
care sfială de celelalte bunătăţi. De! Dacă cineva e tătar, 
sau e flămând tare, poate că se poate. 


După dejun am mers cu trăsuri la Tşufu-Kaleh, o vechie 

cetate, situată în apropiere, pe platoul unui deal de stâncă. 
Aci era, în vechime, centrul Caraimilor, o sectă a evreilor. 
Jitrun timp dat aceşti caraimi erau aşa de influenţi, încât un 
Khan al tătarilor sa convertit la religia lor, şi multă vreme 
judaismul caraimic a fost acolo, în Crimeea tătară, religia 
de Stat, cetatea Tşufu-Kaleh fiind centrul acestei religiuni. 
Ruşii au gonit pe toţi caraimii şi astăzi locul e pustiu, ab- 
solut lipsit de orice populaţie. Pretutindinea numai ruine. 
Ruine de turnuri şi de fortificaţii ; ruine de case; ruine de 
ziduri; un labirint!) de ruine. Eşti întrun mare oraş prefăcut 
deodată în ruine. Şi în mijlocul acestui pustiu sinistru huzu- 
reşte singur, singurel, într'o casă mai modernă, singura casă 
întreagă în această îngrămădire de ruine, un rabin caraimic 
cu ai lui. Are permisia guvernului rusesc să steă acolo, să 
slujească în sinagogă şi să păstreze amintirea trecutului nea- 
mului său. 

Sunt două sinagogi, din cari cea vechie ar aveă, după 
spusa rabinului, două mii de ani de existenţă, cel puţin zi- 
durile ei. Negreşit că trebue să te înarmezi cu multă bună- 
voință când auzi asemenea afirmări. Crede, nu cercetă, 
spune dogma catolică. 

Mai este acolo, la o extremitate a oraşului în ruină, un 
mausoleu rotund, cu un singur sarcofag de piatră, având pe 
el frumoase săpături. Sub el se află îngropată, precum ni sa 
spus, o prinţesă care, din amor, sa asvârlit de pe stâncă. 


La întoarcerea dela Tşufu-Kaleh am vizitat mânăstirea 
Uspenski, situată pe o coastă de deal, nu departe de Baltşi- 
Sarai. Mânăstirea se compune din vre-o cinci biserici, dintre 
cari cele mai mari sunt tăiate în stâncă. Tot tăiate în stâncă 
sunt și chiliile călugărilor. In biserica principală, tăiată şi ea 
în stâncă, se ţineă tocmai slujba. Mam dus să asist. Accesul 
eră prin stânca, pe scări de piatră, întrun tunel ascendent. 
Cântarea călugărilor eră foarte frumoasă ; vocile pure şi clare. 
Răsunarea în grota bisericii, sub bolta de stâncă, eră straniă. 


mă 1) In limba greacă, din care vine acest cuvânt, el se scrie cu y și cu 
), deci th. Dar fiindcă nici y, nici £h nu există în limba noastră, scriu cu 
4 şi cu £ simplu. E mai modest, mai corect, mai puţin pretenţios și mai 
prudent. De aceea Primăria Capitalei a avut mare dreptate când pe uliţa 
respectivă a scris numele de <Strada Labirint». 

Afară, într'o şandrama de lemn, lipită sub stâncă, un că- 
lugâr vindeă cărţi poștale cu vederea mânăstirii, 


VI. 
Dela Sevastopol la Yalta. 


A doua zi, Marţi, în 6/10 Iulie, la 8 ore de dimineaţă, 
am plecat din Sevastopol spre Yalta. 

Această parte a itinerarului se poate face sau pe mare, 
dealungul coastei, sau pe uscat, prin partea de sud-vest a 
Crimeei. O parte din noi a preferit primul mod de călătorit, 
care te duce dealungul Rivierei ruseşti. Cei mai mulţi însă, 
printre cari şi eu, s'au hotărât pentru drumul pe uscat. Con- 
sideraţiunea decizivă eră că numai astfel vom trece prin 
faimoasa poartă de la Baidar, de unde vom aveă de odată 
panorama întregei Riviere întinsă sub noi în toată splen- 
doarea ei. 

Eram trei automobile; eu în cel din urmă. Distanţa 
între ele se ţineă mare din cauza prafului abundent. Prima 
haltă eră mânăstirea St. Gheorghe. O biserică destul de mă- 
reaţă. Slujea tocmai un arhimandrit; şi o evreică, care se 
convertise la ortodoxism, eră să primească sfânta cumine- 
cătură. Alături de biserica principală o mică bisericuţă tăiată 
în stâncă, despre care ni sa afirmat că are 2000 de ani. 
larăşi aceste două milenii ca la sinagoga din Işufu-isaleh. 
Se vede că cifra asta e stereotipă prin aceste locuri; că e 
o jurisprudenţă constantă, formată în secţiuni unite. Dar 
ceace distinge mânăstirea de celelalte şi ne făcuse să ne 
abatem din drumul nostru ca să-o vizităm, este vederea ce 
ai de acolo asupra mărei, la marginea căreia ea se află, vreo 
sută de metri deasupra nivelului apei. Marea, apoi, este a- 
colo de o limpeziciune extraordinară, şi din înălţimea mânăs- 
tirei, privirea pătrunde până la fund, la o mare distanţă. 

Dejunul ”] luarăm la Balaclava, întrun chioşc lângă apă, 
căci marea pătrunde aci întrun golf ingust, dar adânc. Ina- 
inte de a mă pune la masă, trăsei, ca aperitiv, o bună bae 
în mare; era cam rece. Şi aci aceeași străvezime a apei 
ca la Sf. Gheorghe. 

De aicea şoseaua, foarte bună altmintrelea, duce prin văi 
frumoase situate între coline îmbrăcate cu pădure, şi se sue 
incet până la 498 metri înălțime. Până acolo dealurile de 
ambele părţi se strâng din ce în ce mai aproape până ce, 
la punctul culminant, se intâlnesc chiar la şosea. In acest 
punct, numit Baidar, dai de o poartă monumentală, în stilul 
Propileelor 1), sub care trece drumul. Indată ce ai trecut din- 
colo de poartă, nu mai vezi nimic din drumul sau din pei- 
sagiul de unde ai venit, poarta alipită de dealurile ce se ri- 
dică din ambele părţi ascunzând totul. In schimb se deschide 
o privelişte încântătoare pe costişa verde ce se întinde sub 
picioarele tale, cu vegetaţia sa aproape sub tropicală, cu 
albeaţa caselor, ivindu-se pretutindini prin bogata verdeață, 
cu bisericile ale căror turnuri sclipesc la soare, cu orașele 
înşirându-se lângă apă, şi pe marea albastră în toată imen- 
sitatea sa. Panorama e covârșitoare. N'are pereche în lu- 
mea întreagă. Doar să combini în imaginaţie priveliştea 
lacului Leman când, viind dinspre nord, eşi din tunel dea- 
supra Lausanei, cu impresia ce-ţi face la Airolo subita în- 
făţişare a peisagiului italian dupăce ai eșit din tunelul St. 
Gotthard. Schimbarea aceasta nemijlocită şi desăvârşită a 
împrejurimii, a aerului, a tabloului întreg, te uimeşte, te ză- 
păceşte. E ca un «coup de thââtre». 

Dacă te urci sus pe poartă, ai aceiași panoramă; dar 
mai vezi îndărăt şi regiunea prin care ai venit. 

Un negustor întreprinzător, calculând foarte bine că, 
pentru a sorbi atâta minunăţii, "ţi trebue un timp de recu- 
legere, a instalat chiar acolo lângă poartă un pavilion unde 
vinde ceai, pe un preţ cam în proporţie directă cu frumu- 
seţea locului. Ne-am aşezat cu toţiii şi cu ochii rătăcind în 
toate părţile asupra spectacolului sublim, am sorbit băutura 
naţională rusească. 

Dela Baidar şoseaua merge mereu şerpuind, când sco- 
borînd, când iarăşi urcând deasupra coastei până la Yalta 
şi mai departe. Seamănă cu «Corniche» din Riviera italiană 
și din Marsilia. Privelişiea e dumnezeiască. Verdeaţă bo- 
gată, deasă, în jos până la mare, în sus până la picioa- 
rele zidului de stâncă, ce, deasupra dealurilor verzi, se urcă 


1) Vezi sus nota No. 1, 

drept sutimi de metri în spre cer, şi aceasta pe o lungime 
de kilometri şi kilometri până dincolo de Yalta, ca masivul 
Bucegilor dela Sinaia la Azuga. Numai că munţii noştri sunt 
mult mai înalţi, şi că aci lipseşte brădetul care dă Carpa- 
ților neasemuitul lor colorit special. In schimb direcţia mun- 
ţilor Yaila dela apus la răsărit formează pentru toată coasta 
dela picioarele lor minunatul zid de apărare contra vântu- 
rilor de nord, căruia acest încântător colţ de pământ "i dato- 
reşte toată splendoarea sa. Aci mai este apoi şi marea care, 
Jos de tot, işi întinde văpaia sa azurie. 

Drumul merge deasupra staţiunilor balneare asupra pla- 
Jelor, cari se ţin lanţ aci, ca pe litoralul canalului Mânecei. 
Cele mai mari şi mai high-life sunt Alupca, Oreanda, Li- 
vadia şi Yalta. Trecând prin Livadia, care formează aproape 
un singur oraș cu Yalta, văzurăm de departe vila imperială, 
relativ mică şi simplă, înconjurată jur împrejur de un pare 
imens. 

La 8 ore seara am fost la Yalta, centrul eleganţei cri- 
meane, 

Dar cât pe ce eră să nu-l vedem de loc, să nici nu mai 
ajungem acolo. 

Lăsând șoseaua cea mare, care, la o înălţime destul de 
considerabilă, merge dealungul coastei până la extremitatea 
munţilor, şi descinzând pe o altă şosea spre litoral, în spe- 
cial spre Alupca, câte trei automobilele mergeau mai aproape 
unul de altul, căci plouase aci de cu seară şi nu mai eră 
nici un praf. Eu eram în cel din urmă. Drumul scoboră în 
cotituri scurte şi brusce. Din trăsura noastră se vedeă me- 
reu trăsura a doua înaintea noastră. Deodată, la o întorsă- 
tură ascuţită a şoselei, mașina noastră, care, ca şi celelalte, 
mergea cu viteză mare, părăseşte șoseaua, şi în loc să ur- 
meze cotitura drumului, o apucă drept în jos, unde pe ca- 
pătul de şosea sub noi venea maşina a doua; trece ca o 
săgeată lângă aceasta la o distanţă de nici măcar un me- 
tru, şi o iea tot razna înainte, drept în jos pe panta repede, 
spre abis. Eră inevitabil să facă tumba şi să se rostogolească 
în prăpastie. Dupăce însă trecurăm din fericire la spatele 
trăsurei a doua, maşina noastră sare peste şanţul şoselei şi 
acolo deodată se opreşte în cursa ei nebună. Ce erâ? In- 
dată după rădicătura determinată prin şanţ, terenul se co- 

boră în pantă aproape perpendiculară vreo şease metri până 
la o altă cotitură a şoselei. Coşul automobilului se isbise de 
ridicătura șanțului, lată numai de o jumătate metru, şi astfel, 
coşul apăsând pe pământ, roțile dinapoi, prinse în șanț, nu 
mai puteau funcţionă, sau cel puţin nu mai puteau comunică 
acţiunea lor coșului imobilizat. Scăparăm ca prin minune. Dar 
nu numai noi, ci şi cei din automobilul dinaintea noastră, Căei, 
fiind dată viteza și panta, dacă ne ciocneam, ambele maşini 
se făceau praf, şi noi toţi cu ele. lar, după ce trecuse pri- 
mejdia catastrofei cu trăsura a doua, dacă nu eră şanţul cu 
umărul providenţial, automobilul nostru se rostogoleă în vale, 
şi atunci ce sar fi întâmplat, nu vreau să mai întreb. Lot 
aşă, dacă, cu toată existenţa umărului şanţului, automobilut 
nostru, din goana sa nebunească ar fi păstrat încă destul 
avânt pentru ca, faţă de imobilizarea subită, să fie făcut tumba 
peste acea mică ridicătură! Noroc, că, înainte de a ajunge 
la şanţ, traversasem şoseaua în curmeziș, deci în linie ori- 
zontală, reducând astfel avântul vehiculului, se vede tocmai 
de ajuns. Oricum, scăparăm ca prin minune, adevărat ca 
prin urechia acului. Cauza accidentului, ni s'a explicat, ar fi 
fost, că în momentul critic o ţeavă de conduct a mașineriei 
Sar fi dislocat în aşă mod, incât împedecă acţiunea frânei 
şi a cârmei, şi imprimând mașinei viteza maximală. (Nu sunt 
automobilist, nu pot controlă, relata refero). lar şoferul, faţă 
de catastrofa ce păreă inevitabilă, îşi perduse capul. Totul 
s'a petrecut în câteva secunde. 

Dupăce trăsura noastră se oprise, se opriră şi auto- 
mobilele de dinainte: Punându-ne cu toţii, am reușit să scoatem 
mașina noastră din şanţ şi so urcăm pe şosea. Nu suferise 
stricăciuni serioase și maşinăria rămăsese altmintrelea in- 
tactă. Cu toate astea noi, cei din automobilul cu chestia, 
ne-am scos bagajele din el punându-le în celalt. Unii s'au 
inghesuit în celelalte trăsuri — venise şi cel dintâiu la faţa 
locului, — pe când ceilalţi au luat-o pe jos înainte, iar primul 
automobil ce sosi la Yalta sa întors imediat înapoi pentru 
a-i luă. Astfel pe la orele opt seara am fost cu toţii la 
locul destinaţiei, conform programei. 


VII. 
Yalta; 


La «Grand Hotel de Russie», cel mai frumos otel din 
toată Crimeea, unde ni se pregătise gazda, o masă întinsă 
și frumos aranjată ne aşteptă. Cu ce sensaţiuni de grati- 
tudine către cel de Sus şi cu ce dispoziţiuni am mâncat şi 
băut, când după atâtea emoţiuni ne-am văzut toţi la un loc 
sănătoşi şi teferi, îşi poate inchipui oricine. 

După un somn zdravân, merserăm a doua zi dimineaţa, 
in nişte trăsuri impodobite cu verdeață, la pivnițele îm- 
păratului. 

Ele sunt situate la vreo sută de metri deasupra mărei, 
pe coasta unui deal, și se întind orizontal în stâncă. Pentru 
cine se interesează de ale pivniţelor, voiu spune că planul acelor 
dela Yalta constă dintrun tunel care, parcă nu se mai 
isprăveşte, şi care e traversat rectangular de alte şeapte 
la fel. Toate aceste galerii sunt pline de butoaie puse în 
rânduri de-a lungul păreţilor. Aci se strânge în fiecare an 
vinul de pe toate moșiile impărăteşti. Este loc pentru 
35,000 vedre de câte 16 sticle, şi mai este o secţiune spe- 
cială pentru un milion şi jumătate de sticle. Sau plantat 
in special pe moşiile din Crimeea viţe de toate soiurile mai 
alese şi mai renumite. Ni sa dat să gustăm din cele mai 
de seamă, ca Tokai, Sherry, Porto, Madeira etc. Erau mi- 
nunate, şi, pe cât mă pricep, aveau întocmai gustul original. 
Numai un vin de Rhin nu aveă buchetul special al vinurilor 
de acolo; eră însă, în afară de aceasta, excelent şi semănă 
cu vinul nostru dela Drăgăşani. Inutil a spune că tot acest 
oraş subteran este de-o curăţenie scrupuloasă, că este ilu- 
minat cu electricitate, şi că intreaga instalaţiune, aparate, unelte 
etc., este tot ce se poate mai rafinat şi mai modern. Adminis- 
traţia vinde din vinuri cu sticla, după nişte preţuri fixe, nu tocmai 
ridicate. O întrebare indiscretă : din acest ocean de vin ce se 
aduce acolo în fiecare an, cât o fi trecând prin gâtul Ţarului ? 

In urmă am trecut la silvicultorul împărătesc. Curtea 
lui e situată mai sus, la deal. De acolo ai o privelişte mi- 
nunată asupra Yaltei, asupra împrejurimilor şi asupra mărei. 

In genere trebue spus că orașul Yalta fiind așezat la extre- 
mitatea unei văi dintre nişte dealuri ce se urcă până la 
masivul de stâncă ce formează creasta muntelui, ori de unde, 
mai sus, vederea, unde nu e impedecată prin pădure sau 
altele, îmbrățișează valea, oraşul, litoratul în întindere mai 
strâmtă sau mai largă, şi marea. 

Apoi am trecut încă niţel mai sus la palatul împără- 
tesc Massandra. E un Tusculum clădit de Alexandru III, 
pentru a puteă scăpă câteodată de oficialitatea vieţei din 
Livadia. Insă n'a apucat a se bucură de acest palat, care, 
construit în stil italian, e mai mult o vilă. Nu e încă mo- 
bilat. Camerele sunt modeste, de un gust sobru, dar dis- 
tins, Am ţinut să vedem această locuinţă imperială cu atât 
mai mult, cu cât vila din Livadia se dărâmă pentru a se 
ridică în locul ei un palat nou. Sus, pe munte, e o măsuţă, 
sub un mare pom, în mijlocul pădurei, Măsuţa, ţarul Ale- 
xandru [II și-o aranjase singur, pentru ca să mănânce acolo 
numai cu familia. 


In seasa acea clubul nostru a fost poftit la Skating- 
Ring, unde Krimski-Club —o societate analoagă Gu-S Da 
—ne învitase. Multă lume elegantă, mulţi patinori pe ru- 
lete, lumină electrică cu profuziune, o orchestră rusească. 
Intr'o parte se întinsese o masă mare pentru noi şi acei 
din Krimski-Club. Pe o mică scenă, tablouri vivante, danţuri 
ruse etc., executate de persoane din societate. Era frumos. 


Intr'o altă zi făcurăm o excursiune cu vaporul la Gurzun, 
o staţie de băi de mare «very select», situată în spre ră- 
sărit. Parc frumos, hoteluri, case şi vile tot aşa. In parco 
orchestră militară foarte bună. Pe terasa unui hotel din pare 
luarăm o masă excelentă. 


Am arătat mai sus, că toată Crimeea de Sud se com: 
pune din dealuri cari dela mare se întind până la un zid 
de stâncă ce se ridică deasupra lor şi formează creasta mun- 
ților Yaila, pe o lungime de multe poşte. Ei bine! Pe acest 
părete de stâncă Rușii au reușit a face o şosea care în ser- 
pentine strâmte şi ascuţite escaladează acest zid aproape 
vertical, Nevoia de a aveă o comunicaţiune directă cu interiorul 

Crimeei. Am mers cu trăsura până la culme, la 1186 metri 
deasupra mărei. Acolo se află o cabină-restaurant şi un ob- 
servator meteorologic. Dejunul, comandat inainte, ne aşteptă, 
şi, de şi eră gătit intr'o bucătărie simplă de tot, a fost foarte 
bun. Se compuneă între altele, din ştşi, supa naţionala a 
Ruşilor, cu varză, verdeţuri şi carne; un fel de borş, fără 
acreala acestuia. După dejun ne-am suit pe jos pe piscul 
cel mai nalt, Ai Petri, de 1233 m. Panorama de acolo sus 
e grandioasă. Sub picioarele tale, la o adâncime ce te în- 
grozeşte, se desfășură pădurile şi viile dealurilor, şi întregul 
litoral cu oraşele, clădirile şi grădinile sale. lar marea o 
dominezi până la o depărtare aşă de neguroasă, încât li- 
teralmente nu mai poţi distinge unde se siârşeşte apa şi în- 
cepe văzduhul; linia orizontului nu mai există. 

Sus, în apropierea vârfului, am avut plăcută surpriză de 


a găsi, în câteva exemplare, floarea Reginei, incompara- 
bilul Edelweiss. 


Am mai fost poftiţi într'o zi la ceai într'o vilă parti- 
culară. Gustarea eră pregătită în grădină sub nişte pomi 
mari. Băurăm cu toţii câte două şi trei pahare, ca nişte 
adevăraţi Ruşi. 


Se zice de multe ori, şi Ruşii ţi-o spun cu o oarecare 
mândrie naţională, că sudul Crimeei este o a doua Riviera. 

Aerul întradevăr e dulce şi desmerdător, ca pe malu- 
rile golfului Liguric. Dar temperatura mijlocie tot e mai 
caldă acolo decât pe coasta cimerică. De aceea şi vegetaţia 
crimeană, deşi afectează o notă mai de ţări calde, tot nu 
se poate compară cu caracterul vegetației din Riviera ita- 
liană. Aci, la Yalta şi împrejurimi, vezi într'adevăr magnolie 
inflorind sub cerul liber ; vezi numeroase mimoze, lauri, chi- 
paroase, tuya, ciprese, formând chiar mici desișuri, vezi şi 
portocale şi lămâi crescute şi coapte pe loc, vezi chiar pal- 
mieri prin grădini. Dar sunt sporadici aceşti palmieri, şi mici ; 
nu pot rivaliză cu splendoarea dela Bordighera, San Remo 
ori Nizza ; nu vezi acolo păduri întregi de migdali, castani, 
portocali, lămâi, ca la Riviera italiană ; iar florile cari acolo, 
pe Mediterana, prin profusiunea lor parfumează întreaga _re- 
giune, lipsesc aci aproape cu totul. 

Cu toate astea, rămâi minunat faţă de atmosfera si de 
peisagiul din sudul Tauridei ; rămâi plăcut surprins de această 
tonalitate mai caldă, mai australă, când îți dai seama că 
eşti în Rusia, în împărăţia ernei, și la aceeași înălțime geo- 
grafică ca ţara noastră, şi anume ca Ploeştii. 


VIII. 
Dela Yalta la Tiflis. 


In seara de Vineri, 9/22 Iulie, am mers pe bordul va- 
porului «Țarevici Gheorghe», care timp de trei nopţi şi trei 
zile până la Batum, eră să fie casa noastră. Vaporul eră 
cu totul nou, spaţios și elegant. Saloanele aveau și aci pe- 
reţii imbrăcaţi cu marmură, în sala de mâncare chiar cu 
porfir. Cabinele de clasa întâia nu erau însă, cum sunt de 
obiceiu, pentru câte două persoane, ci pentru câte 4q—8 
inşi. Se pare că acest sistem de cazarmă le convine Ruşilor. 

La orele zece am plecat. Marea eră liniştită de tot şi 
luna plină străluceă pe un cer fără nici un nor. Era de un 
farmec şi de o poezie de negrăit. Mam culcat foarte târziu. 

In drumul nostru spre Batum ne-am oprit la multe por- 
turi ; între altele la Feodosia, la Kertsch, la Noworossisk, 
Poti, Suchum-Kaleh, etc. 

La Feodosia există un muzău, conţinând opere de ale 
lui Aiwasowski, care spre sfârşitul vieţii se stabilise acolo 1). 
Vaporul nostru însă neoprindu-se acolo decât puţin timp, 
nu eră chip să mă duc să văd această colecţie. 

Portul Noworossisk, o creaţiune modernă, cum e Con- 
stanța dela noi, se distinge prin diguri uriaşe, făcute de mână 
de om, prin silosurile și magaziile sale încăpătoare, prin ele- 
vatoarele sale perfecţionate şi prin sistematizarea lui ex- 
celentă. 


Foarte multă, lume pe vapor. Eră şi natural. Eră se 


1) Aiwasowski este, precum se ştie, cel mai mare pictor de marină 
al Rusiei, şi poate al lumei întregi. 

Regina noastră posedă un tablou al acestui artist. Reprezintă un colț 
de mare în furie. E o compoziţie simplă, dar puternică, emoţionantă și de 
O execuție maestră. 

zonul băilor, şi, în afară de aceasta, marea oferă cea mai 
bună comunicaţiune între sudul Rusiei şi sudul Caucazului, 
Transcaucazia. 

Bucătăria, ca pe toate vapoarele ruseşti, bună, copioasă, 
substanţială. Intr'o zi a apărut la dejun pe masă, pilaf cu 
prepelițe. Deşi nu eră încă sezonul, și deşi am onoarea de 
a face parte din Cercul intim de vânători din Bucureşti, 
totuşi, delictul fiind săvârșit afară din România, am mâncat 
si eu din el, şi trebue să mărturisesc că prepeliţele erau 
excelente, iar pilaful prima întâi. 


Cursul vaporului mergeă mereu lângă coastă, când mat 
aproape, când mai departe. Malul se vedeă mai tot timpul. 
Erau, în cea mai mare parte, dealuri păduroase. In fund 
se zăreau câteodată munţii stâncoși acoperiţi de zăpadă şi 
ghețari din șirul central al Caucazului. Printre ei se înălțau 
acele două piscuri ale lui Elbrus, înzăpedite până în jos, de 
semănau în depărtare cu nişte enorme căpăţâne de zahăr. 
Inălţimea lor este de 5631 şi 5219 metri. Excuzez du peu! 
Mai la oparte însă, şi apărând numai scurt timp, se iveă, 
învăpăiat în ceața depărtării, conul alb al lui Kasbek, de 
5043 metri. 


Şi pe bord se simte că ne apropiăm de regiunile cau- 
caziene. Vaporul se umple tot mai mult cu tipuri din ce în 
ce mai amestecate: tătari, armeni, persani; apoi figuri 
străine, cu caftane lungi, cu pumnalul la brâu, cu cartuşele 
pe pept şi cu nişte căciuli de proporțiuni fantastice, aşă de 
abnorme, încât întrec chiar podoaba celor mai căciulaţi dintre 
mocanii noştri. Mai sunt, pe lângă aceşti cerkezi ori gru- 
zini, şi alte tipuri multe, de expresie sălbatică, cu costume 
ciudate, neclasificabile pentru un neexperimentat ca mine. 
Toată lumea asta se îngrămădeă, petreceă, cântă, jucă pe 
partea punţii destinată lor. Cântările erau mai mult melan- 
colice, jocul aveă o oarecare asemănare cu hora noastră. 


In ziua de Luni 12/25 lulie, seara la orele 8 am ajuns la 
Batum, punctul extrem, spre răsărit, al Mărei Negre. Oraşul 
e fâră mare importanţă; murdar, călduros şi ţânţăros. Ţân- 
țarii dela Batum sunt mai sălbateci ca la noi, căci muşcă- 

tura lor provoacă o umilătură groasă care ţine. Cu totii 
am făcut această experienţă dureroasă pe noi înşişi. Totul 
pare mai elementar, mai sălbatic in aceste regiuni cauca- 
ziene, atât în natura moartă cât şi în natura vieţuitoare, 
dela om până la ţânţar. 

Batum este punctul-terminus al unei mari pipe-line ce 
merge dela Baku, centrul exploatării petroliere de pe Marea 
“Caspică, direct până la Marea Neagră. 

De otelurile din Batum, cari încă se întitulează «Grand 
Hotel», nu voiu zice nimic. Erau demne de oraşul lor şi am 
fost mulţumiţi că aveam de stat acolo numai o noapte. 


A doua zi dimineaţă am plecat cu trenul spre Tiflis. 
Mergi o zi întreagă. E mare distanţă între ambele oraşe. 
Pare mică pe hartă, dar suntem în Asia, ale cărei hărţi geo- 
grafice sunt făcute pe o scară mai redusă, decât acele ale 
ţărilor europene, şi de aceea ne înşelăm asupra distanțelor 
«extraeuropene. Nu e vorba. Şi trenurile merg încet în Rusia. 
30—40 kilometri pe oră, şi aci, pe linia asta, nu există 
tren accelerat; te oprești la fiecare staţie. Dar tot e cale 
destul de lungă până la Tiflis: 327 verste = 349 kilometri 1). 

Drumul e, în mare parte, frumos şi romantic. Dealuri, 
munţi, văi, prăpăstii, ape, torente. Din vagon vezi, de a 
lungul liniei, o mulțime de ruine de casteluri, de cetăți, ba 
de orașe întregi. Traseul liniei se ridică dela mare până la 
o înălţime de 756 m., unde trece printrun tunel lung de 
trei verste şi jumătate, sau cam tot atâţi kilometri. Apoi 
se scoboară încet până la nivelul Tiflisului, care se află la 
454 m. deasupra mărei. 

La orele opt şi jum. am ajuns în capitala Caucazului. 


IX. 
Tiflis. 
Acest interesant oraş nu prea este cunoscut pe la noi. 


Prea puţini din ai noștri vor fi fost acolo, şi mulţi poate că 
până acum nici nau auzit de el. Aşi puteă dar să dau aci 


1) Versta rusească = 1067 metri. 

câteva notițe în privinţa lui. Dar nu sunt nici geograf, nici 
lexicograf, ci un simplu turist, membru al S. T. R. Aşă dar 
nu mă voiu apucă de lucruri pe cari nu le pricep. Voiu spune 
numai ce am văzut sau auzit eu însu-mi. 

Se cam ştie că Tiflisul este punctul cel mai important 
din Rusia transcaucasiană. E situat într'o lungă vale adâncă, 
in fundul unei strâmtori formată de dealuri stâncoase, destul 
ce drepte, goale şi arse. Aşă fiind, topografia oraşului e 
foarte accidentată şi pitorească. Populaţia numără, după Bae- 
deker, 160.000 suflete. E o amestecătură de o sumedenie de 
naţionalităţi şi triburi: Ruşi, Tătari, Turci, Kalmuci, Persani, 
Armeni, Evrei, Gruzini, Cerkezi, Georgieni, Başkiri, Osseţi, 
lremeţi, Mingreli, Tşetşenţi, Rurzi, etc. Cei mai numeroşi 
sunt Armenii, Persanii şi Tătarii, cari ocupă câte o partea 
oraşului, un fel de Ghetto. Toate aceste rase se mişcă pe 
ulițele Tiflisului şi prezintă aspecturi, tipuri şi costume de o 
varietate extraordinară. 

Deasupra oraşului, dominându-l din înălţimea lor, şi ofe- 
rind priviri minunate asupra lui și a împrejurimilor, se ri- 
dică un deal, pe flancul căruia Ruşii au creiat o vastă gră- 
dină botanică şi pe creasta căruia se află ruinele vechei ce- 
tăţi. De acolo duce un drum comod în şerpuituri cu pantă 
dulce până în oraş. De pe acest drum ochiul îmbrățişează 
întregul Tiflis, şi în fund tabloul se încheiă prin majestosul 
şir al munţilor, printre cari se ridică singuratec, cu o nespusă, 
solemnă majestate, piramida !) obtusă a hasbekului, în ima- 
culata ei albeaţă. 

Intr'o altă parte a oraşului se inalţă, aproape drept, 
un deal mai înalt încă, de 763 m., ridicându-se cu vr'o 
trei sute de metri deasupra târgului, ca turnul Eiftel la Paris. 
Un drum de fer funicular duce pe vârful acestui deal. La 
mijlocul funicularului se află mânăstirea St. David, care David 
insă n'are a face cu regele biblic, ci este un sfânt rusesc. 
Sus, pe vârf, o mare platformă, dominând intreaga pano- 
ramă ; apoi mai multe ceainerii-restaurante. Luarăm ceaiul 
afară. Uu taraf de lăutari tătari cântă. Aveau o vioară, un 
tamburin, un fel de cobză, şi un instrument care ţinea şi 


1) Vezi nota 1. 

de cobză şi de vioară. Cântările erau cam monotone. Unul 
din ei cântă şi din gură. | 

Vederea de acolo sus e grandioasă; mult mai largă, 
mai complectă de cât de pe dealul grădinei botanice şi a 
ruinelor cetăţii. le aci priveşti tot oraşul că vol d'oiseau». 
IDeosebeşti cuartierele noi, cu case moderne, cu străzi largi 
şi drepte, de părţile vechi cari se disting prin o intorto- 
«chiere cât se poate de antiigienică 1), de uliţi strâmte, de 
case păcătoase, şi de maidane infecte. Casele indigenilor 
sunt de preferinţă de piatră sau de lut, fără înveliş nici pod. 
Deasupra odăei sau odăilor vine un plan orizontal, formând 
de desubut plafonul camerilor, bătut cu pământ şi pietriș. 
Aci în timp de vară toată familia petrece, și doarme în timpul 
nopţei. Privit de sus aspectul e curios şi evocă locuinţele 
troglodite ?), tăiate deadreptul în stâncile munţilor, mai ales 
când, ca la Tiflis, le vezi unele deasupra altora, agăţându-se 
de coasta stâncei, de care nu se deosebesc, în ce privește cu- 
loarea, astfel că distingi numai negrul uşilor deschise. 

Modernizarea orașului, incepută mai ales de fostul gu 
vernator principe Worontzov-Dașkov, merge cam încet. Sunt 
clădiri remarcabile in partea modernă : palate ale guver- 
nului, biserici, — ca masiva biserică a garnizoanei — şcoale, 
„oteluri erc., dar vechile cartiere păstrează încă până azi 
caracterul lor ultraoriental, deși trece tramvaiul electric prin ele. 


La sosirea noastră toată gara eră plină de militari, şi chiar 
pe strade se vedeau soldaţi. Se declarase starea de asediu fiindcă 
se făcuseră o serie lungă de asasinate, ale căror victime erau 
mai totdeauna poliţiştii. In noaptea în care ne-am intors dela 
Etşmiadzin, un medic local a fost chiemat de un domn și 
o doamnă, așă zicând la un bolnav, şi acolo i s'a tăiat gâtul. 
Chestiune de răzbunare. Noroc că făptuitorii astădată au tost 
prinşi. Ce sălbătăcie! Ce bine că o naţiune civilizată, tare 
şi hotărită, dominează acolo | 


Fala 'Tiflisienilor este în primul loc galeria de glorie şi 
muzeul caucazian. In cea dintâi se găsesc fel de fel de suveni- 
ruri, obiecte, tablouri, etc., relative la cucerirea Caucazului 


1) și 2) Vezi Nota 1. 

de către Ruși. Am găsit acolo, într'o vitrină cu decoraţii, şi 
crucea noastră pentru trecerea Dunării. 

In muzeu se află aşezate o mulţime de lucruri intere- 
sante relative la Caucazul de azi şi de odinioară, până la 
epocile cele mai îndepărtate. Vezi acolo colecţiuni de ani- 
male, de arme, de mineralogie, de cranii, de costume, de 
găteli, de obiecte găsite în morininte, în peşteri, pe fundul 
lacurilor ; inscripţii vechi până la slovele cuneiforme, etc. E 
de o enormă bogăție. 

Când am venit la Tiflis, murise tocmai primarul. Am 
văzut înmormântarea lui. Mult alai. Coroane cu grămada. 
Lume enormă. Trăsuri puţine. Corpul fu purtat pe umeri 
întrun sicriu deschis. Ca la noi înainte de vreme. 

Am stat două zile în acest oraș așă de interesant, una 
înainte de a merge la Etşmiadzin şi una la întoarcere. Aş fi 
dorit să rămân mai mult, cu atât mai mult cu cât «Hoâtel 
de Londres» eră foarte bun. Dar programa itinerarului ne 
zoreă mai departe. 


X, 
Etșmiadzin. 


Această mare mânăstire are pentru Armeni aceeaşi im- 
portanță ca Sf. Petru din Roma pentru catolici sau Mekka 
pentru musulmani, căci este centrul religiei lor. Ca să ajungi 
acolo, trebue să mergi, numai până la staţia respectivă a 
căei ferate, 16 ore, şi dela staţie mai ai cu trăsura ca o 
oră. Tot atâta pentru întoarcere. Iarăşi vorba ce distanţe 
extraeuropene. Pe hartă crezi că e aproape. In realitate însă 
sunt peste patru sute chilometri, și linia, ca să ajungă acolo, 
trebue să treacă peste platoul armenesc, la o înălţime de 
1714 metri, pe când Tiflisul e situat la 465 metri deasupra 
mărei şi mânăstirea la 865 metri. De sigur că trenul nu 
poate merge cu mare iuțeală. 

Prin căldura ce domină în sudul Caucazului, variând 
între 30 —-40” C la umbră, și prin praful supărăcios care 
pătrundeă pretutindeni, ca zăpada la noi în timp de viscol, 
lucrul cereă o hotărire cam eroică. Dar cu toţii ne-am dus. 

Am plecat la miezul nopţei. Aveam vagonul nostru spe- 
cial. A doua zi temperatura s'a suit în vagon până la 390 C 
după termometrul !) unui domn din compania noastră. Vai 
de noi, cât am suferit. 


Drumul la început e frumos. Ne-am sculat la 4, odată 
cu soarele, ca să nu pierdem nimic. Dealuri păduroase, ver- 
deaţă, linii pitoreşti, râuri şi pârae grăbind zgomotoşi la vale. 
Incetul cu încetul, cum ne urcarăm în spre platoul armenesc, 
verdeaţa dispare. Stânca goală și imense straturi de lavă 
vechie, cu reflex sulfuric, îi iau locul. Se presupune că vârful 
cel mai "nalt al acestei regiuni, muntele Alaghios, de 4098 
metri, a fost odată un gigantic vulcan. De departe am văzut 
acest munte, și, linia făcând pe acolo o mulțime de cotituri, 
îl aveam mult timp înaintea noastră, sub diferite aspecte. 
Eră acoperit cu zăpadă: prin căldura ambiantă o vedere bine- 
făcătoare. Arşiţa devenise aşă de dogoritoare, aşă de plum- 
burie, încât pe câmp lumea, mergând călare, ţineă în mână 
câte o umbrelă întinsă. Eră cuptor, nu glumă. 

Multe ruine de ambele părţi ale liniei, ca pe drumul de 
la Batum la Tiflis. Printre ele acele ale oraşului Ani, în 
vechime capitala regatului armenesc. 

Spre sfârşitul drumului, deasupra atmosferei acesteia 
greoaie, înflăcărate, năbuşitoare, prăfuite, se arată deodată, 
ca o vedenie dintr'o altă lume, domul alb al muntelui Ararat, 
la picioarele căruia e aşezat Etşmiadzinul. 


La orele 5 sosim în sfârșit la staţia Etşmiadzin. Acolo 
ne așteptau trăsurile ce trebuiau să ne conducă la mânăstire, 
Ne aşteptă și pristavul în persoană, un bărbat destul de 
tânăr, amabil, și vorbind puţin nemţeşte. A mers cu noi 
la mânăstire, luând cu el şi mai mulți geandarmi. 

La 7 am fost la ţinta excursiunei noastre. Furăm găz- 
duiţi toţi domnii într'un imens dormitor și toate doamnele 
intr'o altă casă. Sfinţia Sa Katholikos-ul Matei II Izmirlian nu 
eră acolo, dar eră aşteptat pentru a doua zi dimineaţa. 

Ni se pregătise ceaiul pe o terasă umbroasă, în faţa 


1) Pentru acei cu predilecție pratru ortografiă etimologică vom spune 
că, după etimologie ar trebui şi aci la începutul cuvântului Zk în loc de 
simplul £, dacă așă ceva ar există în limba noastră. 


NAURAZ. — Valea Terekului. 


RAU AZ [ipuri 


MOSCOV A.— Poarta sfântă și Mănăstirea, 
SF. Inălţări. 


MOSCUV 4. — Mănăstirea Taudow din Kreml 


[ua daia _ 
ir : 
“ua! 


MOSCOVA. — Biserica Sf. Vasile 
Blaienoi. 


MOSCOVA Catedrala Incoronărilor 


Pi 
(pay AA 


MOSCOVA. — 'Purnul Ivan Weliki și clopotul 
țarilor din Kreml. 


MOSCOVA.—Rreml. Piaţa imperială ; la mijloc turnulețul lui Dan Teribilul ; 
la dreapta, în fund, biserica Sf. Vasile Blajenoi. 


MOSCOVA. — Capela Maicii Domnului 
din Iberia. 


MOSCOVA. — Clopotul cel mare 
din hreml. 


MOSCOVA. — Tunul cel mare. 


MOSCOVA. — Catedrala Mântuirei. MOSCOVA.— Biserica Nașterei Maicii 
Domnului. 


MOSCOVA. — Intrarea noului bazar. 


ST. PETERSBURG. — Catedrala SI. Isac. 


ST. PETERSBURG. — Catedrala de Kazan. 

lui Ararat, care e la o distanţă de vreo so kilometri, dar, 
din cauza purității atmosferei în care se scaldă vârful său 
înalt (de 5160 m.), pare mult mai aproape. E de o nes- 
pusă majestuositate cum acest munte se ridică singuratic 
deadreptul dintrun şes, cu capul său masiv, strălucind pu- 
rurea sub diadema sa de zăpadă şi ghiaţă. Ii vine în minte 
faimoasa «splendid isolation» a Englezilor. 

Lângă el mai este micul Ararat, un vârt mai ascuţit, 
mai mic, cu puţină zăpadă pe el. Dispare înaintea lui ca 
sluga inaintea stăpânului. Mai la o parte se văd şiruri de 
munţi, destul de înalţi, deşi fără zăpadă, munţii Erivanului. 
Dar par'că toţi se dau în lături, închinându-se cu umilinţă 
înaintea măreției suverane a marelui Ararat, înaintea Lui, 
în mantia Sa regească de ermină. 


După apunerea soarelui, zăpada de pe vârf luă niște 
culori trandafirii de o delicateţă şi fineţă de nedescris, în- 
tocmai ca « Alpengliihen» din Sviţera. Mai târziu, după ce 
lumina zilei dispăruse cu totul, sa încins sus, pe firmament, 
o glorie de stele cum numai in regiunile de sud se poate 
vedeă. lar colo, din direcţia Lui, o lucire argintie persistă a 
licări tainic prin răcoreala nopţii. 

Şi să șezi la adierea serei în mijlocul unei astfel de 
panorame! Zău! făceă atâta trudă. Făceă să vii aşă de 
departe ca să vezi una ca asta. 


Lângă mânăstire se află, ca la cele mai multe din mâ- 
năstirile noastre, un mare sat, cu garnizonă, cu târg regulat 
etc. Imprejur sunt întinse plantaţiuni, culturi şi grădinării. 
E un raiu verde în gălbeneala arsă a Armeniei de sus. 

Mânăstirea are o mare întindere. Biserica e prea fru- 
moasă, de dimensiuni importante. Lângă ea un mare seminar 
cu un stat-major întreg de profesori, eclesiastici şi laici, din 
cari mulţi au făcut studiile lor pe la universităţile germane. 
Mai mulţi vorbeau încă bine nemţeşte, şi ne făceau pe cice- 
rone, pe interpret şi pe gazdă cu o amabilitate pertectă. 

Am vizitat biserica şi tezaurul bisericii. Acesta conţine 
o mulţime de obiecte de ale cultului făcute de aur şi argint 
şi bătute cu pietre scumpe; apoi veștminte cu mii ŞI mii de 
mărgăritari ; decoraţiile predecesorilor actualului Katholikos, 

printre cari însigniile ordinului Sf. Andrei, cea mai înaltă 
decorație a Ruşilor, toate în brilante; un patrahir brodat 
cu o iscusință deosebită şi pe care Sfinţia Sa îl îmbracă 
numai odată pe an, lao anumită ceremonie etc. Biblioteca 
conţine o colecţiune unică de manuscrise, mai ales a Bibliei, 
urcând până în secolul al zecelea, legată in fildeş, cu ilus- 
traţiuni şi figuri artistice şi bogate. 


In apropierea mânastirii și a satului se fac nişte săpă- 
turi sistematice, sub direcţia unui arhimandrit armenesc. 

Toată regiunea asta este de cel mai mare interes îs- 
toric. Aci sau succedat atâtea rase, atâtea naţiuni, atâtea 
popoare, atâtea împărăţii! Calci pe urma atâtor evoluţiuni |! 
Nu se poate ști până la ce adâncimi îndepărtate ale timpu- 
rilor ne-ar duce niște săpături ştiinţifice, făcute în mod sis- 
tematic şi cu fonduri îndestulătoare. În cazul nostru mână: 
stirea dă banii necesari. Fireşte, nu poate cheltui sume prea 
mari pentru asemenea scopuri. Are de întâmpinat alte nevoi 
mai urgente. 

Pe locul acestor săpături, făcute în asttel de impreju- 
rări precare, sa descoperit cu toate astea şi s'a scos la lu- 
mină, graţie zelului şi inteligenţei arhimandritului, pasionat 
pentru opera sa, o mare bazilică creştină cu mozaicuri, sculp- 
turi şi fresce, precum şi un templu străvechiu al Parsilor cari 
adorau focul. Printre mozaicuri e o placă cu două braţe 
ale unei cruci lucrată în pietricele albastre. Are forma şi cu- 
loarea crucei lui Sf. Andrei. Cine ştie de când datează. Ar- 
himandritul ne spuneă că are o deosebită valoare pentru 1S- 
toria artei. S'au mai găsit şi inscripţiuni, printre cari un edict 
al unui rege de pe acolo care domneă pe la 800 inaintea 
lui Christos. 


Armenii sunt ca Polonii. Şi ei formau odată o monarhie 
puternică. Dar în urmă au pierdut independenţa lor şi te- 
ritoriul lor s'a împărţit intre Rusia, Lurcia și Persia. De atunci 
plâng pierduta lor mărire. Sunt Poloniii Orientului. Singura 
mângâiere ce le-a mai rămas, este că şefia eclesiastică peste 
toată suflarea armenească de credinţa creștină le-a fost res- 
pectată, ca Papei dela Roma pentru lumea catolică. De aceea, 
cum Vaticanul este centrul catolicismului, tot aşă întreaga 

mărire armenească, cât a mai rămas, se leagă astăzi de acest 
locaș, de această mănăstire la picioarele muntelui Ararat. 


Un detaliu întradevăr picant, care aruncă o lumină 
«destul de vie asupra unora din condiţiile sub cari se fac aci 
săpăturile. Ni sa înfâțişat într'o sticluţă un scorpion negru 
ce tocmai fusese prins. E mai veninos decât scorpionul galben 
care, ni S'a spus, se găseşte foarte des în Transcaucazia. Ghim- 
pele periculos dela extremitatea coadei eră ridicat amenin- 
ţător în sus. Urâtă gânganie. | 


La intoarcere dela locul săpăturilor am mai vizitat Şi 
biserica catolică, care se află la un capăt al satului Etșmiadzin. 
E o mare şi puternică zidire de piatră masivă, înconjurată 
de un zid gros ca de cetate. E închinată Sfintei Ripsina, o 
sfântă pe care nu știu dacă o cunoaşte şi calendarul nostru 
„ortodox. Legenda o pune în legătură cu împăratul Dioele- 
ţian, de al cărui amor ar fi fugit, ascunzându-se aci. E în- 
gropată in chiar biserică, intro boltă subterană. Se arată 
sarcofagul !). Biserica, pretinde preotul catolic care ne con- 
duceă, ar dată din secolul al şeaptelea. Bine că nu are iarăşi 
vechimea stereotipă?) de două mii de ani. 


Am asistat a doua zi la intrarea solemnă în mânăstire 
a Sfinţiei Sale Katholikosul. Soseă cu doui arhimandriţi şi cu 
o excortă de geandarmi. La poartă-l aşteptă tot clerul și 
toţi călugării în mare ţinută. Când se dădu jos din trăsură, 
îmbrăcă o mantie albă — albul este şi culoarea Papei, — şi 
sub un baldachin ţinut deasupra lui şi în sunetul clopotelor 
sa dus în biserică, de unde, după o scurtă slujbă, s'a retras 
în apartamentul său. 

Societatea noastră a fost primită de Sfnţia Sa în au- 
dienţă colectivă. Inaltul Prelat stăteă în picioare, la biuroul 
său. Aveă o figură de bătrân inteligent şi energic, cu ochi 
vii şi pătrunzători 5). Imbrăcat în negru, purtă ca semn dis- 
tinctiv numai o mică cruce de brilante în frunte pe vălul 
:său călugăresc. Ne făcu o mică alocuţiune în limba arme- 


1) Fanaticii etimologiei ar pune ph în loc de f. 
2) Vezi nota |. 
3) De atunci a murit, 

mească, pe care un profesor dela seminar ne-o tălmăci în> 
nemţeşte, traducând apoi în armeneşte răspunsul preşedin- 
telui clubului nostru. Când ne făci semn că audiența e 
terminată, am defilat cu toţii înaintea Sfinţiei Sale. Ne-a 
dat mâna la toţi, dar nu ne-a lăsat să i-o sărutăm. 


A treia zi după sosirea noastră am plecat dela Et- 
șmiadzin cu inima plină de impresiuni înălţătoare și de ne- 
uitat. 

La staţie am regăsit vagonul nostru special care se 
lăsase acolo pe o linie de garagiu spre a ne aşteptă. A 
patra zi, Duminecă în 18/31 lulie,la 6 ore dimineaţa, an» 
sosit din nou la Tiflis. 


Ne plângeam de căldura şi de ţânţarii de la Batum. 
Nu fusesem incă la Etşmiadzin. Acolo ne aşteptă o căldură 
tropicală, o dogoreală, o zăpuşeală care te moleşește, te is- 
toveşte, te dă gata. Toată ziua arșiţa e covârşitoare. Numai 
dimineaţa şi seara un vânt plăcut mai răcoreşte atmosfera. 
E provocat de ghețarii Araratului şi face vieaţa mai tole- 
rabilă. 

Dar ţânţarii Etsmiadzinului. Ce ai dracului sunt. Erau, 
se vede, bucuroși, afurisiţii, că, dupăce atâta timp masa 
lor se compunea numai de carne armenească și tătară, 
— toujours perdrix — au dat odată de Europeni, un nou fel 
de mâncare, că li sa mai schimbat menu-ul. Şi s'au înfruptat 
da binele. Sfinte Pafnutie! Ce pişcături şi ce împunsături! 
Pătrundeau și prin mânuşile de piele. Toţi eram unmflați la 
obraz şi la mâini. Şi mult mai țineă umflătura. Nici un sal- 
miac nu eră de folos. Se vede că nu e pentru ţânţarii a- 
Siatici. 


Ie 
Dela Tiflis la Wiadikawkas. 


In sfârşit sosi ceasul să facem un alt pas important 
din itinerarul nostru, să vedem un alt «grand clou» al tu- 


rului proiectat, să trecem prin inima Caucazului, pe vestita 
şosea dela Tiflis la Wladikawkas. 

Lungimea acestei şoseli este exact de două sute verste 
“ŞI jumătate, cam 214 kilometri. Distanţa directă e negreşit 
mult mai mică. Dar din cauza contormaţiunii topografice şi 
a înălțimilor mari cari, dela 454 metri, nivelul Tiflisului, 
se urcă până la 2370 metri pentru a puteă trece dincolo în 
valea Terekului pe care e situat Wladikawkasul la 705 metri, 
se impun de bună seamă foarte multe Şi lungi ocoluri, cari 
lungesc şoseaua până la cifra indicată. 

Tot drumul e împărţit în poşte, variând dela 14 la 21 
verste. Ca la noi în vremea vechiă. La acele staţii se schimbă 
<ali şi se găseşte ceai cu un bufet simplu. Mai este și câte 
o odaie cu câte două canapele la dispoziţia drumeţilor pentru 
noapte. La punctele principale, staţiile Mlety şi Kasbek, 
sau clădit edificii poştale mai mari, unde poate stă noaptea 
un număr mai mare de călători. La Mlety sunt chiar odăi 
de pasageri, un hotel în toată forma, pe când la Kasbek 
există numai un mare dormitor pentru sexul urât, cu câte 
un pat de căciulă, dacă nu sunt prea mulţi drumeţi, pe când 
„cucoanele se îngrămădesc într'o altă sală mai mică. 

Intreaga distanţă se poate parcurge iîntr'o zi cu auto- 
mobilul. Sunt omnibusuri-automobile cari fac această cursă în 
mod regulat. Mai mulţi dintre noi au şi ales această soluţiune, 
pe când majoritatea s'a hotărit pentru trăsura cu cai. Eu unul, 
Și cu mine mulți alţii, luaserăm groaza automobilului, cel puţin 
la munte, de când cu accidentul nostru din Crimea, între Baidar 
“ŞI Yalta. Apoi cu automobilul treci prea iute şi mintea nu mai 
poate bine primi, necum conservă şi clasifică mulţimea impre- 
siunilor ce ne așteptau pe acest drum, pe care, probabil, nu-l 
mai voiu revedeâ toată vieaţa. Ori, după împărţirea staţielor 
de poştă, o societate mai numeroasă ca a noastră nu poate stă 
la noapte decât la Mlety sau la Kasbek. Dela Tiflis până 
la Mlety sunt 108 verste. De acolo la staţia Kasbek 47 
şi mai departe până la Wladikawkas 531/ verste. Prima 
noastră etapă eră deci musai la Mlety. Restul drumului poţi 
să-l faci într'o singură zi sau în două. Ca să-] faci intr'una, 
trebue să pleci din Mlety foarte de dimineaţă pentru ca să 
ajungi foarte târziu, ceace, după osteneala primei zile, eră cam 
greu. Ne-am hotărit dar, să facem trei zile. Urma a do= 
vedit că bine am făcut. 

Plecarea fu fixată pentru Luni, 19 lulie, la orele 5 dimi- 
neaţa. Insă cafeaua şi ceaiul, deşi comandate anume pentru 
această orâ matinală, nu erau gata aşă de vreme. Am plecat 
cu o întârziere de o oră. 

Drumul până la Mlety se suie pe un prim şir de munţi 
pentru a ajunge în valea râului Aragwa. Aragwa cea albă 
îi zic localnicii, şi întradevăr apa ei este de un alb lăptos, 
ca multe ape provenind din ghețari. Râul se şi trage din 
înălțimile lui Kasbek. 

După socoteala celor din Tiflis, puteam să ajungem la 
Mlety seara între orele opt şi nouă. Insă vorba aia: soco- 
teala de acasă și socoteala din târg. 

Se luaseră toate dispoziţiile necesare pentru ca la toate 
staţiile de poştă să ni se schimbe imediat caii. Se telegra-- 
fiase de mai multe ori, că în ziua cutare, cam pe la ora 
cutare, vom trece, şi să ni se rezerve câte patru cai buni 
pentru trăsurile noastre. După intervenţia unor prieteni de 
acolo se dăduse chiar ordin în acest sens din partea Minis- 
terului. Dar vorba ţiganului: tiuria nu e praftica. Când călă- 
toreşti în ţară străină şi încă cu poşta, trebue să te aştepţi 
la tot felul de incidente neprevăzute. La mai multe staţii 
mam găsit îndată numărul necesar de cai. Sau că tiecuse; 
înaintea noastră vrun funcţionar al guvernului, care are pre- 
cădere faţă de prostimea neoficială; sau venise o altă com- 
panie de călători cari, afirmând că ei sunt acei pentru cari 
se luaseră toate aceste măsuri, au luat caii rezervaţi pentru 
noi şi ne-au lăsat cu buzele umflate. Pentru cine se pregă- 
teşte şi pentru cine se nemereşte | Când se desluşeau lucru- 
rile, ni se mai găseau cai; dar cu perdere de timp, şi nu 
din cei mai buni. Aşa sa făcut că în spre seară, la orele 
prevăzute pentru intrarea noastră la Mlety, trecusem de-abia 
de staţia Ananur, de unde mai sunt două poşte mari până 
acolo. lar în drum, până la staţia următoare, se făcuse noapte, 
ceeace făcu pe vizitii să modereze încă mai mult viteza, şi 
aşă nu tocmai exagerată, a cailor. Rezultatul a fost că cea- 
surile erau zece trecute fix când am ajuns la staţia Passa- 
nâur, ultima înaintea Mletyului. 

Aci iar istoria cu caii. Nu erau cai, sau cel puţin așă 
ni se spuneă. In afară însă de această chestie, care, la nevoe, 
se puteă rezolvi în sensul necesar, dilema în care ne aflam 


eră grea şi din alt punct de vedere. Nu erau decât două 
posibilităţi: ori să rămânem noaptea acolo, cum vom puteă, 
ori să plecăm înainte. Să rămânem? Dar, în afară că se de- 
ranjau toate dispoziţiile programei, cu odăile şi nasa etc., 
comandate telegrafic, aşă ceva eră materialmente imposibil 
pentru simplul motiv că nu eră loc în staţie pentru atâta 
lume. Cele două canapele și câteva scaune nu ajungeau. Să 
mergem înainte? Afară eră întuneric beznă. Luna aproape 
de a se premeni, deci nici o nădejde din partea ei. Cerul 
înnourat ameninţă a ploaie. Să călătoreşti în asemenea con- 
diţiuni în ţară străină, noaptea, pe un drum unde posturile 
militare “ţi arată că siguranţa trebue menținută cu armele, 
nu e tocmai plăcut. Dar naveam incotro. Faţă cu imposi- 
bilitatea pozitivă a primei soluţiuni, a trebuit să ne hotărim 
pentru a doua. Rusul, ne ziceam, călătorește noaptea cu tră- 
sura. Nu-i pasă. Să facem şi noi ca dânsul. La urma-urmelor 
vizitiul trebue să-şi cunoască drumul, sau, dacă nu el, cel puţin 
caii. Şi dacă postaşul ne dă cai, îşi expune adică averea, o 
să fie chip să ajungem cu bine la țelul dorit. 

Ne-am hotărît dar și am plecat. 

Intunerecul, şi aşă destul de gros, se făceă din ce în 
ce mai tare, mai negru, mai impenetrabil. Ne-au apucat 
două ploi zdravene, cu fulgere şi tunete. Din această cauză 
șoseaua, care la început se cunoşteă ca o dungă de culoare 
mai deschisă, nu se mai distingeă de loc, dispărând în ne- 
greala obştească. Deschideam ochii, nu în patru, ci în şease 
și în opt; dar nu mai puteam zări chiar nimic. Pentru a pune 
vârf plăcerii noastre, niște ploi torențiale ce căzuseră cu 
câteva zile înainte, stricaseră șoseaua în unele locuri. Sub 
asemenea «circumstanţe agravante» am mers foarte încet. 
Am mers așă, mai mult pe dibuite, timp aproape de patru 
ore, până ce în fine, la ceasurile două şi un sfert de dimi- 
neaţă, trăsurile au tras la scara otelului-poştă dela Mlety. 
UF! ce mulţumire că ne văzurăm ajunşi la destinaţie! 

Lumea dela poştă ne aşteptă cu masa gata. Unii din 
noi Sau şi pus să ospăteze. Eu unul însă care, sculat dela 
orele patru dimineaţa, petrecusem toată ziua pe capră, locul 
meu favorit, făcând o zi de peste 22 de ore, m'am suit îndată 
în camera mea şi n'am culcat, 

A douazi eră să facem, ca distanţă, nici măcar jumă- 
tatea drumului de până aici. Dar eră un drum foarte greu. 
In vederea acestei greutăţi porunca fu dată ca să plecăm ia- 
răși des de dimineaţă. La orele şeapte furăm în trăsură. 

Intre Mlety şi staţia Kasbek, ţinta noastră pentru această 
zi, se ridică un munte înalt, divizia apelor intre nord şi sud. 
Acest munte, un masiv de stâncă, se sue aproape vertical 
în văzduh. Acolo unde e şeaua lui accesibilă, la punctul lui 
cel mai jos, unde "] trece şoseaua, incă măsoară 2379 metri 
înălţime, cum s'a mai spus. Dela Mlety suișul efectiv e de 
vreo 1700 metri. O asemenea altitudine, în asemenea con- 
diţiuni trebuie să escaladeze şoseaua, şi pe dânsa caii cu tră- 
sura ! Arta inginerilor a triumfat de toate aceste dificultăţi, 
ducând drumul chiar pe coasta aproape dreaptă a muntelui, 
în cotituri continue, superpuse, în cele mai multe părți cre- 
ând locul trebuincios cu dinamită, cu zidărie şi cu lucrări de 
piatră. E o capod'operă a tecnicei. Mai de pe toate punctele 
şoselei vezi în sus drumul ce te aşteaptă încă, şi în jos, sub 
tine, calea parcursă. Şi cu cât înaintezi, ai zice că cerul se 
apropie şi valea se lasă mai în jos, până ce devine o pră- 
pastie întunecată, în fundul căreia, departe, departe, spumegă 
Aragwa albă, groasă cât un fir de argint. 

Panta şoselei e foarte dulce. Totuşi trăsurile ordinare 
nu o pot sui decât în pasul cailor. Am făcut dela Mlety patru 
ore şi jumătate până la prima staţiă: Gudaur. 

Acolo încep a se vedeă munţi mai inalţi, de 3000 până 
la 3500 metri, în parte acoperiţi cu zăpadă. Dar peste în- 
treaga regiune se întinseră niște nori groși, negri, amenin- 
țători, cari fierbeau în jurul capetelor mai ridicate ale mun- 
ilor. Nu mult şi, pe când eram la dejun în sala bufetului 
poştei, începe a fulgeră, a tună și a turnă cu găleata. Eră 
o ploaie rece, friguroasă. Dupăce trecuse vijelia, vârfurile 
şi coastele de prin prejur erau albe, ca înzăpedite, iar tem- 
peratura scăzuse la 7% R. Ploaia dela noi fusese grindină 
mai în sus. 


Dela Gudaur înainte drumul se urcă încă distanţă de 
cinci kilometri, până ce ajunge la înălțimea maximală. De 
acolo se scoboară în valea râului Terek care, isvorând tot 
dela Kasbek, curge spre nord, spre Wladikawkas, pe când 

râul Aragwa merge spre sud, şi se aruncă în Kura, care, 
trecând prin Tiflis, se varsă în Marea Caspică. 

la 7/4 one seară, pe la aprinsul lumânărilor, am ajuns 
la staţia Kasbek. In faţa ei, între două dealuri negre, se înalţă, 
de o albeaţă majestoasă, văial muntelui Nasbek. E un as- 
pect măreț şi impozant, ca Jungfrau la Interlaken. 

A douazi am plecat iarăşi la 7 de dimineaţă, şi la 111/4 
am ajuns fără accident la Wladikawkas. 


Şoseaua dela Tiflis la Wladikawkas, drumul georgian, 
sau gruzian, după cum i se mai zice, e o capod operă nu numai 
din punctul de vedere al dificultăţilor topografice ce erau de 
învins la construcţia ei, dar şi din cauza lucrărilor de con- 
servare şi de apărare prin care ea este menţinută totdeauna 
în stare practicabilă. 

In vale râurile de lângă ea s'au îmblânzit, regulându-se 
cursul lor prin diguri lungi de piatră ; repeziciunea lor e în- 
dulcită prin lucrări idraulice şi curentul sa deviat în multe 
locuri, unde eră prea ameninţător pentru siguranța drumului. 
lar în sus s'au făcut o mulţime de lucrări pentru a asigură 
funcționarea şoselei şi prin timpul cel mai greu de iarnă. s au 
construit tuneluri şi galerii pentru a o feri die lavine şi pietre. 
Sau captat torente, sau făcut apărări speciale contra zăpe- 
zilor prea mari, etc. 

Şi cu toate astea, câteodată, când elementele se în- 
furiează, nici acele lucrări savante şi ingenioase ale omului 
nu mai rezistă. Apele rup toate în calea lor, spală toate, 
ori acoperă toate cu nisip, pietriș şi mâl, ca o avalanşă de 
pământ. Dar indată după o asemenea catastrofă, omul se 
pune la lucru pentru a restabili şi întări mai bine drumul 
său, Căci importanţa strategică, administrativă şi economică 
a acestei şoseli este capitală, şi nu se poate admite sub 
nici un chip, să se întrerupă vr'o dată comunicaţia. Căci, 
trecând prin inima Caucazului, ea e legătura de vieaţă între 
Rusia ciscaucaziană și provinciile transcaucaziene. Altă ar- 
teră de comunicare aşă de directă între acele două părţi 
ale imperiului, nu este. Există încă o şosea între Wladi- 
kawkas şi Kutais, drumul dela Mamisson, sau al Oseţilor 
cum se mai zice, dar e situat prea la oparte, spre apus şi 

se urcă până la 2825 metri. lar drumul de fer ocoleşte Cau- 
cazul lângă coasta mărei, pe la Noworosissk şi Baku. 


Frumuseţea peisagistă a drumului grusian e extraordi- 
nară. Nu tocmai în prima parte dela Tiflis la Mlety, cu care 
se găsesc asemănări şi la noi prin părţile mai nalte ale Car- 
paţilor, ci dela Mlety înainte, şi în special dela staţia Kasbek 
până la ultima staţie înainte de Wladikawkas, valea Le- 
rekului. 

Dela Mlety până la staţia Kasbek eşti într'o regiune al- 
pină de caracterul cel mai pitoresc şi mai plăcut. Munţi 
înalţi, cu zăpadă pe vârf şi pe flancuri, dar nu prea aproape, 
mai în depărtare. Drumul însuşi merge prin costișe şi ima- 
şuri de un verde vioiu, prin cari şerpuesc murmurând râu- 
leţe şi pârae. Aerul e pur şi chiar niţel rarefiat, dar nu în- 
destul ca să te incomodeze. Din contra. Respiri cu uşu- 
rinţă şi simţi plăcere. Te-ai crede undeva în Elveţia. Acolo 
sus se găseşte şi rosa alpină, rhododendrum alpinum, în pa- 
jişte întinse. De floarea Reginei însă nam dat, deşi înăl- 
ţimea este de două ori mai mare de cât vârful Ai Petrii 
in Crimea. Poate că se găsește şi aci Edelweiss; e chiar 
probabil; dar n'am avut timp să caut. 


Dela staţia Kasbek înainte începe frumuseţea carac- 
teristică a Caucazului, caracterul de sălbăticie romantică. Aci, 
în cursul superior al Terekului, în valea Daria, te încon- 
joară din toate părţile munţi înalţi, stâncoși, drepţi, ascu- 
ţiţi, în parte înzăpeziţi, munţi mândri şi inaccesibili. lar pia- 
tra, de o speţă mai puţin consistentă, prelinsă, prelucrată, 
roasă, frământată, stredelită mereu de intemperiile timpului, 
de nenumărate secole, arată nişte forme și formaţiuni ex: 
travagante, sălbatice, deșuchiate, fantastice: turnuri, turnu- 
leţe, săgeți, lăncii, coloane, pilastre, de o varietate infinită. 
E o orgie de făpturi neverosimile, imposibile, contorsionate, 
schingiuite, căznite, demnă de imaginaţia unui « Hoellen-Breu- 
ghel»>. Unde rămân, faţă de un asemenea pandemonium de 
piatră, Babele şi Omul depe Bucegii noștri. 

Aci, în Caucaz, totul este sălbatic, violent, primordial; 
munții, stâncile, apele, intemperiile, fenomenele atmosferice, 
oamenii, animalele. Toate au un caracter de o impetuozi- 

tate şi de o violenţă sălbatică, brutală, rebelă. Dar tocmai 
asta este farmecul locului. 


Mai departe drumul se lasă în vale, printre zidurile 
drepte ale acestor stânci bizare cari se apropie aşă de 
tare şi strâng şoseaua aşă de bine, că abia mai vezi câte 
un mic colţişor de cer; iar imediat lângă şosea, Terekul îşi 
rostogoleşte spumegând şi sgomotos valurile sale cenușii, 
aşă de curat cenușii, de ai crede că sa turnat o povară 
uriaşă de cenuşă în apă. Şi pretutindeni, pe vârfurile pă- 
reţilor de stâncă câte o ruină de turn ori de castel. Una 
din aceste din urmă se zice că ar fi fost reședința reginei 
legendare Tamara. Multe din aceste ruine sunt azi ocupate 
de indigeni cari își lipesc acolo de zidăria castelului micile 
lor cocioabe, a căror material îl scot tot din ruină. 

Ceace e mai interesant, este că in acele regiuni și bi- 
sericile au fost, pe vremuri, fortificate. Aşă există încă la 
Ananur, staţia poştală dejă pomenită între Tiflis şi Mlety, 
o mică biserică pe un deal. Un zid gros şi turnuri mari 
înconjură nu numai biserica, ci şi un mic cimitir, cu un mau- 
soleu boltit. În acesta se află sarcofagul unui sfânt sub un 
baldachin de piatră, la tavanul căruia se văd nişte picturi 
religioase foarte bine conservate. Tradiţia spune că această 
biserică datează din veacul al şeaptelea (?) 

Apoi, prin părţile cevă mai înclinate ale muntelui, vezi 
câte un sat georgian, gruzian ori circasian (aşă le zice aicea), 
acăţzt de stâncă şi părând, cu căsuţele sale de piatră, fără 
acoperiş, o bizarerie a stâncei mai de grabă decât o lo- 
cuință făcută de mână de om pentru sălăşluirea sa. 

Mai târziu, cu cât se apropie şoseaua de Wladikawkas, 
valea se deschide, se lărgeşte; dealurile se retrag mai la 
o parte, arată linii mai dulci, se acoperă cu verdeață. Te- 
rekul devine mai mare şi peisagiul începe a semăna întru 
câtvă. — toutes proportions gardees — cu valea Bistriţei 
dela Hangu la Piatra-Neamţ. Numai Terekul nu se poate 
pune cu neasămuitul verde de smarald al Bistriţei noastre. 

XII. 


Dela Wladikawkas la Moscova. 


La Wladikawkas am stat până a doua zi dimineaţa. 
De cu seară sosiseră şi automobiliştii. Orașul e, ca toate 
oraşele de provincie din Rusia, foarte întins, cu uliți largi 
şi pieţe imense, cari îţi suggerează ideia că terenul nu prea 
are valoare. 

Parcul municipal public e foarte frumos, bine aranjat 
şi bine îngrijit. E situat lângă Terek, care aci se prezintă 
dejă ca riu mare, dat tot cenuşiu. Seara cântă muzica mi- 
litară acolo şi se adună lumea elegantă. Ie acolo, ca din 
tot orașul, ca şi din ferestrele otelului nostru, se vede şirul 
munţilor, dominat de Kasbek şi de Adai Choch, un alt vârf, 
cevă mai mic (4632 m.), care şi el poartă pururea podoaba 
de ermină. 

După o noapte petrecută de mulţi dintre noi în luptă cu 
păduchii de lemn, am plecat a doua zi, Jai, în 22 lulie (4 
August s. n.), dimineaţa la 10.48 spre Moscova. Se rezer- 
vase iarăşi un vagon special pentru noi. 


La Velsan, unde scurta linie înfundată dela Wladikawkas 
întâlneşte linia mare Baku-Rostow pe Don, vagonul nostru 
fu ataşat la trenul accelerat cu care aveam coincidenţa, şi 
așă am plecat spre oraşul holerei. 

Când se fâcuse noapte şi ne pregăteam de culcare, 
iată că vine conductorul-şef şi ne declară că pe linia asta 
se fură, povăţuindu-ne să ne păzim lucrurile noastre. Bine în- 
ţeles, ne-am conformat şi nu s'a întâmplat nimic desagreabil. 
Dar prevenirea asta oficială ne-a făcut o impresie ciudată. 

A doua zi, dimineaţa pe la 8 ore, am ajuns la Rostow. 
Acolo ne așteptă în gară consulul german spre a aplană 
dihcultăţile ce sar puteă ridică din cauza epidemiei. Am şi 
trecut înainte fără nici un incident. Insă sprijinul acesta ofi- 
cial nu putu obţine ca vagonul nostru să fie atașat la ex- 
presul coincident Rostow-Moscova, ci numai la trenul de 
persoane care plecă puţin după accelerat. Așă am călătorit 
de aci la Moscova încă două zile şi două nopţi, ceeace face 


45 


trei zile şi trei nopţi în şir dela W'ladikawkas la Moscova. 
Distanţa e de 1747 verste sau 1864 kilometri. S'o par- 
curgi dintr'o bucată, nu e lucru de nimic. lţi dă o ideie 
despre distanţele în genere, din imperiul rusesc. 

Noroc că vagoanele ruseşti sunt foarte comode, fiecare 
compartiment, până și la clasa a treia, având câte patru pa- 
turi, ca vagoanele noastre speciale de clasa întâiu. Vagonul 
nostru însă eră şi de nişte dimensiuni foarte mari, şi aveanr 
loc mai mult decât ne trebuiă. Caracterul lui privat fu strict 
observat în tot timpul parcursului. Aveam în totdeauna şi 
un conductor special pentru el. 


Neşansa dela Rostow a avut și partea ei bună, că ne 
permiteă a vedeă mai bine şi mai pe îndelete câmpia ru- 
sească. Seamănă foarte mult cu a noastră. De n'ar fi for- 
mele caracteristice ale bisericilor rusești, te-ai crede în ţara 
noastră, când în deluroasa Moldovă, când pe nemăsuratul 
şes al Bărăganului. 

Rusul nu prea voiajază cu expres. EI are timp. Nue 
de loc grăbit. Nu-l importă să ajungă mai de vreme sau mai 
târziu, Pentru dânsul o călătorie de câteva zile în continuu 
nu înseamnă nimic. El suprimă enormele distanțe din ţara sa, 
nu prin iuțeala locomotivei, ci prin nesocotirea timpului de 
călătorie. Gândul că time is money nu intră în capul unui. 
moscovit normal. Căci, pe lângă confortul în vagoane, mai 
găseşte bufeturi şi restaurante bune la toate gările cevă mai 
importante. Apoi iea şi el merinde cu dânsul, şi se instalează 
în vagon ca acasă la el. Face chiar propriul său ceai acolo, 
luând apa fierbinte dela bufetul gărei, şi aşă nu-i pasă cât 
timp el va fi pe drum. 

Am făcut şi noi ca Ruşii. Numai nu ne făceam ceai în 
vagon, nici nu luam merinde, de oarece dejunul și masa, 
comandate telegrafic, ne aşteptau de-a gata la staţiile potri- 
vite. Dar erau în tren oameni speculatori cari făceau ceaiu 
şi-l vindeau la ceilalţi pasageri, cu paharul, ca la cafenea, 
respectiv la ceainărie. Profitam pe larg cu toţii de aceste 
ocaziuni. 


Pe lunga distanţă de la Wladikawkas la Moscova şi na- 
tura se schimbă in mod simţitor. La Wladikawkas şi Rostow 

„căldură mare, şi pe câmp cârduri de cămile. Mai în spre 
Moscova temperatura se răcoreşte. O ploaie măruntă, pătrun- 
zătoare, acopere întregul peisagiu şi atmosfera ambiantă 
începe a aveă un ce mai septentrional, mai nordic. Pe ici, 
pe colo se arată conifere amestecate cu mesteacăni; în urmă 
devin mai numeroşi, până ce spre sfârşit predorninează. Incep 
a se ivi casele de lemn, aşă de răspândite în Rusia de sus. 
Mai intâiu numai căsuțe țărănești, pe urmă case boereşti, 
şi în fine chiar gările cu toate magazinele lor sunt de lemn, 
cel puţin pe la staţiile de mai puţină importanţă. 


Duminecă, la 25 lulie dimineaţa, am trecut prin Borki 
unde a avut loc atentatul contra trenului imperial în care 
călătoreă Alexandru III. Nu s'a ridicat în acel loc nici un semn 
comemorativ. Dar la Moscova o superbă capelă de marmoră 
neagră aminteşte miraculoasa scăpare a Țarului şi a familiei 
imperiale. 


XIII. 
Moscova. 


In sfârşit, după ce petrecuserăm atâta timp in comodul 
nostru vagon şi ne deprinseserăm cu acest domiciliu rusesc, 
am ajuns Duminecă, în 25 lulie (7 August st.n.) la Moscova 1). 
Erau orele 101/,. Am tras la otel « Alpenrose», unde ne şi 
aşteptă un excelent dejun. 

Pe urmă am mers la galeria Tretiakov. Ea se dato- 
rește fraţilor cu acelaş nume, foarte bogaţi, cari au colec- 
ţionat tablouri mai mult de pictori ruseşti şi le-au aşezat 
întrun mare muzău, clădit anume. Galeria dă o bună orien- 
tare asupra picturei ruseşti. Podoaba muzăului este o co- 
lecţie bogată de tablouri ale lui Vereştşagin, mai ales acele 
inspirate de războiul ruso-româno-ture. Ştiut este că în ele 
artistul arată, cu un realizm cam brutal, toată grozăvia răz- 
boiului. Aceste tablouri, cari au fost arătate și în străină- 


= 1) Pentru desluciri topografice, sociologice, statistice, etc., vezi Elysce 
Reclus, vol. cutare, pagina cutare, sau vr'un dicţionar geografic ori vr'o en- 
„eiclopedie, sau chiar în Bâdeker. 

tate, — eu unul le văzusem mai înainte la Berlin — au înte- 
meiat faima marelui pictor rus și peste hotarele imperiului. 


De acolo m'am dus la biserica Mântuirei, Spasitelia. E 
construită spre a serbă memoria scăpării Rusiei de invazia 
franceză dela 1812. Tot această scăpare o comemorează, 
tot la Moscova, un mare arc de triumf înaintea grădinei 
publice ; iar la St.-Petersburg, în faţa palatului de iarnă, se 
ridică o măreaţă coloană pentru a glorifică același eveni- 
ment. Şi acum avem alianța franco-rusă. Aşă merge istoria. 

Biserica Mântuirii e ţinută în nişte proporţiuni gigan- 
tice. Înălțimea internă a cupolei centrale este de 71 metri, 
acea externă de 105 metri. Lungimea clădirii e de 78 
metri, şi aşă mai departe. Dar proporţiunile sunt aşă de 
bine armonizate încât, ca la St.-Petru din Roma, nici nu-ţi 
dai seamă de mărimea lor, afară numai dacă se prezintă 
vr'un obiect de comparaţie. Invălișurile cupolelor sunt aurite. 
Această cperaţie a reclamat 350 kilograme de aur. Tot 
materialul întrebuințat la această biserică e de provenienţă 
rusească, Numai arhitecţi şi muncitori ruşi au lucrat la dânsa. 
E un monument curat naţional. A costat sume fabuloase. 
Unii vorbesc de 15 milioane de ruble, alţii de mai mult încă. 
A fost inaugurată de către Alexandru II în 1881, anul în 
care a tost omorit, sau, după cum se zice pe aicea, ca murit». 

Inăuntru o profuziune de marmură, de malahit, de lapis 
lazuli, de bronz, de argint; o mulţime de icoane, toate îm- 
brăcate în argint şi aur şi acoperite cu pietre scumpe. 
Baptisteriul, de argint solid, e o donaţie anonimă. 

Fiind Duminecă, toate prăvăliile au fost închise. Dar 
literalmente toate, până şi frizeriele şi chiar tutungeriile. 
Repaus duminical. Mă credeam în Anglia. 

La Moscova am găsit o temperatură răcoroasă, de 
12—159C. numai. Mai târziu, la St.-Petersburg eră chiar rece, 
termometrul arătând dela 7—190 C. Ce diterenţă faţă de 
căldurile dela “Tiflis, dela Etşmiazin! Ce vastă e Rusia! Cu- 
prinde regiunea arctică, regiunea temperată și regiunea 
subtropică. E un imperiu-colos. 


A doua zi de dimineaţă am mers cu toţii la Kremb, 

întovărăşiţi de un comisionar care cunoşteă bine locurile 
şi vorbeă bine nemţeşte. 

In sfârşit, iată-mă deci în inima cea mai adâncă, cea 
mai sfântă a Moscovitismului. 

Pe poarta Woskresenski, prin care am intrat în incinta 
Kremlinului, e așezată o icoană a Maicei Domnului, zisă 
Zbiriană. E adusă prin evul mediu de un călugăr dela Sfântul 
Munte Athos. Icoana fiind făcătoare de minuni, e mereu pe 
drum, călătoreşte, fiind solicitată de lumea din imperiul în- 
treg pentru a-și arătă puterea în fel de fel de nevoi. In timpul 
absenței sale din Moscova, se expune aci adoraţiunei cre- 
dincioșilor o copie fidelă. 

Prima vizită în Kreml a fost la biserica mânăstirii Tşudov. 
Earăşi plină de bronz, de argint, de aur. Se făceă tocmai 
slujbă. Preotul oficiant aveă o voce extraordinar de puter- 
nică, sonoră şi pură. Ar pute să facă o strălucită carieră 
de artist. 

Kremlul sau Kremlinul e un complex de palate, de bi- 
serici, de mânăstiri și cazărmi, totul fiind înconjurat de un 
zid înalt şi gros, cu cinci porţi de intrare, fiecare intrare tre- 
când sub câte un turn mare. Una din acele porţi e poarta 
sfântă, Spaskiborta. Sub ea nimeni nu trece fără a'şi desco- 
peri capul. Pe aci intră şi ţarul, când iea reşedinţă în palatul 
său din Kreml. 

Inainte dn vreme, până ce Petru | cel Mare strămută 
reşedinţa sa la St. Petersburg, aci eră locuința țarilor, şi nu 
numai locuinţa, ci şi cetatea lor. Azi Kremlinul nu vede pe 
țari în zidurile sale decât când ei vin să viziteze vechia ca- 
pitală a Rusiei. 

Există încă palatul de odinioară. A fost construit în 
evul mediu. A locuit în el şi teribilul Ivan; apoi Mihai și 
Alexis, bunicul şi tatăl lui Petru [, şi, la începutul glorioasei 
sale domnii, însuşi marele ţar. 

Palatul acesta a fost conservat, cu toate mobilele si 
chiar cu scândurile nevopsite ale podelei, întocmai aşă cum 
eră pe atunci. Camerile sunt mici şi joase. Nici un lux. Nu- 
mai sobele sunt monumentale. Sunt şi rotunzi, de porțelan, 
şi artistic lucrate. 

Palatul nemai convenind generaţiilor moderne, sa con- 
struit lângă el şi în jurul lui un edificiu somptuos în care stau 


ST. PETERSBURG. — Biserica, 
în amintirea lui Alexandru II, lângă canalul 
Newei. 


ST. PETERSBURG.—Palatul de iarnă; piaţa Dworzowy, monumentul 
Mântuirei și, în tund, turnul Amiralităţei. 


TU 


ST. PETERSBRUG. — Monumentul lui Petru cel Mare. 


ST. PETERSBURG. — Alexandru Nowski Prospect. 

țarii de azi în timpul şederii lor în Moscova. Apartamentele 
ocupate de ei pentru locuinţa lor personală, nu se arată unor 
ochi de profani. Publicul e admis numai în sălile de gală. 

Aşă am trecut prin sala Sf. Gheorghe, unde numele fie- 
cărui cavaler al acestui vestit ordin se află săpat, în litere 
de aur, pe marmura păreţilor. Dimensiunile acestei săli sunt 
de 61 m. lungime pe 19 m. lârgime şi 17 m. înălțime. E 
imensă; ar încăpeă în ea aproape tot palatul cel vechiu. Apoi 
e sala Sf. Andrei, unde ţarul primeşte, după încoronare, de- 
putaţiile de felicitare; sala Alexandru Nevski şi încă altele 
multe. Toate sunt de o mărime imposantă și de un fast în- 
tradevăr împărătesc. Mai departe vine sala Sf. Ecaterina, 
mai mică, unde țarina adună pe purtătoarele acestei deco- 
raţii pentru femei. Mai sunt încă multe săli prin cari arm 
trecut, dar imposibil să le ţii minte pe toate. 

Tot mai interesant, în special în sensul Istoric, e vechiul 
palat, cu toată modestia lui. Acolo se și păstrează încă, într'o 
cutie de aur, documentele relative la alegerea ca ţar al Ru- 
şilor, a primului Romanov, Mihai, bunicul lui Petru [. Acolo 
e şi scara roşie, numită așă de popor, fiindcă acolo a curs 
atâta sânge, vărsat de teribilul Ivan, de Sofia, sora lui Petru, 
şi de către însuşi acesta în lupta sa cu orgolioasa-i soră și 
cu streliţi. 


In toate locaşurile unde a locuit timp mai îndelungat 
o dinastie domnitoare, păreţii, înfăţişarea locului, aerul am- 
biant, totul parcă evocă numai decât unul sau mai multe 
personagii mai principale cari au dat epocei lor o întipări- 
tură mai adâncă. Așă, la Berlin şi la Potsdam toate îţi vor- 
besc de Frederic cel Mare şi de W lhelm I; la Paris, la Ver- 
sailles sau Fontainebleau vezi pretutindinea pe «Roi Soleil» 
ori pe Napoleon ; la Edinburgh dai de Maria, Stuart, la Viena- 
Schânbrunn de Maria-Theresia şi Iosif II; la Madrid şi la 
Escurial întâlneşti umbrele lui Carol V şi lui Philipp II; la 
Londra, dincolo de cera Victoriană», zăreşti chipurile lui 
Cromwell şi a atâtor regi morţi de moarte violentă. Aşă, 
aci, în Kreml dela Moscova, se ridică înaintea spiritului tău 
figurile lui Ivan Groaznicul, a lui Petru Şi, în unele privinţe, 
şi a Caterinei II. Mercu ele ocupă ocul cel mai proeminent 

în ot ce vezi în jurul tău; mereu la memoria lor se referă 
lucrurile ce atrag ochiul spectatorului. 

Astfel, în camerile tezaurului sunt așezate niște arna- 
şamente de călărie, dăruite marei împărâtese, Semiramidei 
Nordului. de Sultanul turcesc de pe atunci. Sunt fenomenale 
prin bogăţia lor delirantă. Totul e de aur, sau cusut cu fir 
de aur, şi acoperit cu mii şi mii de diamante, briliante, sma- 
ralde, rubine şi alte pietre scumpe. O avere de om bogat. 
Tot astfel coroana ei împărătească e de o strălucire orbi- 
toare de pietre preţioase. Coroana lui ]van e cevă mai mo- 
destă, şi acea a lui Petru e — relativ — chiar de tot modestă. 

Pe Petru îl aminteşte mai caracteristic o perechie ce 
cisme, făcute de el însuși, dar nu purtate de el, precum şi 
patul lui de campanie, faţă de care un pat de cazarmă sau 
de spital din timpurile noastre arată luxos. 

Pe Ivan îl vezi mereu lângă scara roşie. Camerile mici 
şi scările înguste din vechiul palat, vederea acestor trepte 
de piatră, ce trec drept inaintea fereştilor camerilor unde 
se ţineă fiorosul autocrat, aspectul lugubru al acestei loca- 
lităţi, toate "ţi spun că aci e adevăratul decor pentru sinistra 
figură a acestui ţar care, în mania sa, a ucis pe propriul 
său fiu, dar care, ca Louis XI al Franciei, sau ca Vlad Ţepeş 
dela noi, are şi marile sale merite. Doar dânsul a aşternut 
temelia pe care succesorii săi au clădit Rusia de astăzi. 

De acest Ivan mai vorbeşte înfundătura din păretele 
interior al bisericii Arhangelsk, de unde asistă la sfânta 
slujbă, şi tot pe el "| arată un turnuleţ de pe zidul incon- 
jurător al Kremlinului, din care asistă la executările capi- 
tale ordonate de el. Spre sfârşitul vieţei sale sa fâcut că- 
lugăr şi a murit ca atare. 

Am vizitat şi catedrala Uspenski, unde ţotţi țarii, fără 
excepţiune, se încoronează. E simplă dealtmintrelea. Numai 
iarăşi nişte icoane de o bogăţie de care nu poţi să-ţi taci 
o ideie. 

Curioasă mai este biserica Vasile Blajenoi, care este 
afară din incinta Kremlinului, dar aproape lângă el. Are 
douăsprezece turnuri, fiecare de formă deosebită ; sub fiecare 
o capelă independentă, cu iconostas şi toate cele cerute de 
cult. Nu se mai ştie cu siguranţă numele arhitectului. Dar 
Jegenda merge că după ce isprăvise această capo-d'operă de 

gust dubios, i s'ar fi răpit vederea pentru ca să nu mai poată 
face altă biserică la fel. Despre constructorul unei alte bise- 
rici — am uitat care, şi nu importă — legenda mai spune, că, 
după terminarea ei, ţarul — legenda aminteşte iarăşi pe lvan— 
lar îi intrebat dacă ar puteă face cevă şi mai frumos, şi neno- 
rocitul, în orgoliul său da artist, răspunzând că da, ţarul ar fi 
poruncit să-l omoare, drept pedeapsă că n'a atins culmea pu- 
terii sale de artist pentru lucrarea comandată de el. 

Lângă vechiul palat şi în legătură cu acesta, se află 
şi faimoasa Granowitaia Palata, o sală mare, boltită, cu un 
stâlp de piatră la mijloc, care sprijinește bolta. Aci se în- 
tinde, după încoronarea tarului, masa pentru delegaţiile străine. 
Mai mulți din ai noștri, cari au avut cinstea și norocul de 
a h trimişi să asiste la încoronarea lui Alexandru III sau 
a lui Nicolae II, îşi vor reaminti cu o deosebită plăcere 
de această sală istorică. Duşumeaua toată este acoperită de 
un singur imens covor, conţinând culorile tutulor regimen- 
telor armatei ruseşti. 

In trezor sunt împodobiţi păreţii cu vr'o două sute şi 
șeapte-zeci şi ceva talere de argint pentru pâine şi sare, 
lucrate artistic, ce guberniile Şi corporaţiile au oferit ţarului 
actual la incoronarea sa. Talerul dat de clubul nobilimei 
din Moscova e de aur masiv şi cântărește vreo 12 kilo- 
grame. Tot în tezaur e aşezată o colecţie de argintărie 
care e unică de tot prin enorma ei bogăţie în ce priveşte 
cantitatea şi calitatea. 

Afară, în curtea palatului, se vede montat printre tu- 
nurile luate dela Francezi la 1812, un tun enorm de bronz, 
cu o gură cam de 70 c.m. dar de o grosime parietală de 
numai vreo 20 c.m. E de fabricaţie rusească, din secolul 
al optsprezecelea. Jos, înaintea lui, Sau aşezat uriaşele pie- 
troaie ce tunul trebuiă să le svărlă. Nu a fost încercat 
niciodată. Noroc, căci fără doar şi poate plesneă la prima 
lovitură şi omoră pe neconsideraţii artilerişti. 

Tot în curtea Kremlinului, la picioarele clopotniţei Ivan 
Weliki, s'a pus pe un postament masiv de zidărie vestitul 
clopot, așă zisul clopot al țarilor, cel mai mare din toată 
lumea, sau cel puţin din toată Europa. Are aproape opt 
metri înălţime şi cântărește bagatela de 201.924 kilograme. 
Na fost sunat niciodată. Dupăce fusese terminat, a stat 

locului aproape doui ani, când la 1737 un mare incendiu 
a isbucnit, din a cărui căldură a plesnit, desprinzându-se 
din el o mare bucată. Bucata aceasta e așezată astăzi lângă 
clopot. Cântăreşte unsprezece tone, numai | 

Peste drum de clopot se ridică monumentul grandios al 
lui Alexandru II. Figura ţarului stă sub un baldachin înalt, 
de piatră, purtat de stâlpi eleganţi, iar împrejurul acestui 
centru se întinde pe trei laturi o lungă şi frumoasă galerie 
de colonade. Monumentul amintește întru câtva pe acel al lui 
Wilhelm | de pe piaţa castelului regal din Berlin. 


In diferitele biserici ale Kremlinului vezi pereţi întregi 
de argint aurit la iconostase. Intruna, catedrala Blagowes- 
tșensk, e fixată de un perete o icoană, dăruită de un ne- 
gustor fruntaş din localitate. Reprezintă Sfânta Treime. E. 
cât un perete de cameră mărişoară. Pentru îmbrăcarea ei 
Sau întrebuințat șeasezeci chilograme de argint şi zece chi- 
lograme de aur. In alte icoane fețele sfinţilor aproape dispar 
sub povara pietrelor scumpe, ca la aceea a Maicei Dom- 
nului din biserica Uspenski — unde au loc încoronările, — 
pe care legenda o atribue evangheiistului Luca. 

E cevă de neînchipuit, ce bogății fabuloase sunt în- 
grămădite în aceste biserici. Şi nu numai în bisericoasa 
Moscova. Dar incă la St. Petersburg, la Kiew, la Nijni- 
Nowgorod, şi în toate celelalte oraşe, mânăstiri și chiar 
sate din sfânta Rusie! Ce avere enormă! Miliarde şi răs- 
miliarde zac închise inutil între pereţii bisericelor rusești. 
Ce mână moartă! 


In biserica Arhangelsk sunt îngropaţi toti țarii cari 
au domnit înaintea lui Petru cel Mare. Intre alte morminte 
vezi şi pe acel al lui Ivan. Fiorosul ţar se odihneşte lângă 
fiul pe care la răpus. 

Intro altă biserică, Wosnesenski, sunt înmormântate 
ţarinele şi prinţesele. In ambele locaşuri toate pietrele mor- 
tuare sunt la fel. 


Un lucru curios am remarcat la cele mai multe din 


aceste biserici mai vechi: podeala nu e de piatră, ci de fer 
sau aramă. 

Kremlinul constitue în sine un oraş întreg. Ca să-l cu- 
noşti de aproape, îţi trebue mult timp, şi un studiu special 
îndelungat; chiar noi, nişte turişti profani, cu intenţie de 
observaţie mai mult superficială, am fost de mai multe ori 
acolo, pentru ca să ne putem face o idee mai justă despre el. 


Se conservă la Moscova cu sfinţenie casa boerului Matvei 
Romanov, al cărui fiu Mihail, după stingerea casei Rurik, 
a fost ales ţar al Rusiei. Multă vreme casa fusese, deşi lăsată 
intactă, încorporată în mânăstirea învecinată Snamenski, şi 
utilizată pentru trebuinţele mânăstireşti ; iar mobilierul, iarăși 
fără a-l vătămă, îngrămădit într'o încăpere a bisericii. Ale- 
xandru II a dispus separarea casei strâbunului său ŞI reaşe- 
zarea mobilierului. Aşă s'a făcut că vezi astăzi această casă 
de boer vechiu rus în starea ei de odinioară, cu mobilele, 
obiectele de casă, bibeloturile, perdelele, tapetele ei, etc. exact 
cum eră pe atunci. Un anachronism viu în mijlocul modernis- 
mului actual. Camerile mici, joase, întunecoase ; chiar camera 
copiilor este o mică chichineaţă, însă boltită ; iar leagănul din 
mijlocul ci de o masivitate greoaie, de trebuiă o doică zdravănă 
pentru a legănă pruncul. Scările ridicol de inguste, foarte 
drepte şi cu trepte înalte, nişte adevărate scări de cotineţe 
de păsări. Bucătăria mai mare, dar fără multe scule culinare. 
Se vede încă patul boierului, foarte mic Şi sărăcăcios. 

După alegerea fiului său ca ţar, boierul Matvei Roma- 
nov a fost făcut patriarh, sub numele de Filaret, şi pentru 
a sili pe oricine, până la cel mai trufaș, a se închină înaintea 
sa, dânsul a făcut uşa cabinetului său de primire jos de 
tot, aşă că nimeni nu puteă trece prin ea fără a se plecă. 


Muzeul Rumiantzov e interesant în deosebi pentru colecţia 
etnografică reprezentând costumele, armele, uneltele, locuin- 
ele, traiul etc., a tuturor triburilor ce trăesc pe teritoriul sfintei 
Rusii şi compun poporul rusesc. Mai conţine o bibliotecă 
publică de peste un milion de volume şi o colecţie de ta- 
blouri ruseşti, olandeze şi italiene. Această galerie însă e de 
puţină valoare, căci arta rusească nu e reprezentată prin 
pictori de mâna întâia, şi din tablourile străine multe sunt imi- 
taţii ori copii, pe cari contele Rumiantzov, întemeiatorul mu- 
zeului, le cumpărase drept originale. 

Intro mică vitrină a muzeului sunt expuse măscile mor- 
tuare a mai multor celebrităţi. Vezi acolo chipul lui Petru cel 
Mare, cu un cap masiv, şi, lângă el, adversarul său principal, 
Carol al XII al Suediei, cu un cap ridicol de mic, mai ales lângă 
acel a lui Petru. Masca lui Napoleon 1 se află lângă aceea 
a lui Krilov, un mare fabulist rus, cu un cap extraordinar 
de voluminos, ambele chipuri formând iarăși un mare con- 
trast dimensional, poate intenţionat. 


Moscova este orașul unde se concentrează întreg comer- 
ţul Rusiei, mai ales cel interior. De aceea atâta bogăţie. De 
aceea acele bazare imense ca Slavianski-Bazar sau Nowoie 
Riade, în care ar încape de multeori Pasagiul nostru român 
din Capitală, ori Pasagiul Vilacros-Poliţiei, ba intreaga Lip- 
scănie cu piaţa Sf. Gheorghe și cu tot cartierul comercial. 
Acum nu prea eră animaţie. Cauza eră că toată lumea şi 
toată marta eră dusă la marele bâlciu dela Nijnii-Nowgorod. 

Am vizitat o băcănie-monstră care plătește 5o,ooo ruble 
chirie pe an. Aceste prăvălii enorme sunt o specialitate a 
Moscovei. Unde rămân faţă cu astfel de antreprize, exce- 
lentul nostru «Mercur», Delateişani, « Consum», Ciobanu, și 
celelalte băcănii cu cari se laudă capitala noastră. 

Cum aci băcăniile prezintă nişte proporţiuni fantastice, 
tot astfel şi farmaciile. Am fost în una din ele. Săli peste 
săli, laboratoare, dispensarii, etc., ă perte de vue. Pivniţele 
au întinderea unui oraș. Pentru a dă o idee mai bună despre 
piciorul pe care e pus acest stabiliment, voiu spune numai 
că farmacia are, cu drogheria alăturată, în serviciul ei un 
personal de peste patru sute de amploiaţi și muncitori, și 
că efectuează pe an în termen de mijloc peste 700.000 or- 
donanțe medicale. Farmaciștii noştri sar mulţumi cu numai 
câte un punct ori două, trei la sută. 

Aci în Moscova adunându-se tot comerţul şi tot bănetul, 
aceste bogății cer la rândul lor debuşeuri de muncă şi de 
petrecere spre a se scurge mai departe. Aceasta explică ten- 
dinţa de a operă în condițiuni şi pe baze aşă de largi, 
aceasta explică și mulţimea localurilor de plăcere. 

Ca oraş bogat, Moscova are negreşit locuri alese de 
petrecere şi grădini frumoase. Marea grădină publică, Pe- 
trovski-Parc, este hine îngrijit şi legat cu oraş printr'o splen- 

didă aleă, împodobită cu arcul de triumf pomenit mai sus. 
Sunt acolo, pe lângă alte localuri, două restaurante mari, 
elegante, renumite, scumpe. Unul se chiamă <Kawkas», şi 
celalt « Mauretania». De unde aci acest nume, habar n'am. Mare 
lux la amândouă, grădini superbe și pavilioane pentru sc- 
cietăţi mai mici și mese mai întinse. «Villa Regală» ori 
«Flora» dela noi; dar mult inai elegante, mai cuprinzătoare 
şi mai rafinate. 

In oraș grădina-restaurant high-life este «Ermitage». 
Acolo se adună seara lumea elegantă. Frumoase plantaţiuni 
şi florărie, saloane mari, iluminate cu profuziune, consuma- 
ţiuni foarte bune şi variate, o orchestră ă la Ciolac, o droaie 
de chelneri in costum naţional etc. Frumos, agreabil, select, 
dar cam scump; ca toate cele in Rusia, unde rubla nu prea 
are valoare, deși la noi trebuie să plătim câte doi lei 60—-7o 
bani pentru una. 

Teatre, cafes-varites, cafes-chantants etc. găseşti cu 
duiumul. Sunt şi o sumedenie de restaurante, de cafenele şi 
ceainării cari de cari mai elegante. Printre restaurante me- 
rită o menţiune specială acel din Slavianski-Bazar. O sală 
enormă in galeria cu acelaș nume. Acolo dejunează negu- 
storimea, după moda rusească, cu «zakuski», adică cu me- 
zeluri și vutcă. Am încercat şi noi într'o zi acest sistem care, 
in proporţiuni mai îndulcite, ne este familiar și nouă, celor 
din România. 


Intr'o dimineaţă am asistat la o mare procesiune religioasă. 

Icoana Maicei Domnului dela Smolensk, care, de când 
cu unirea principatelor de Smolensk şi de Moscova, a fost 
aşezată într'o biserică din Kreml, e plimbată în fiecare an 
la aniversarul acestei uniri cu mare pompă prin ulițele orașului. 

Se scoseseră toate prapurele, drapelele și felinarele din 
toate bisericile Kremlinului. Erau peste două sute. Toate de 
argint, sau măcar de bronz aurit. Loate foarte grele. Erau 
purtate fiecare de câte trei oameni voinici, din care unul ba- 
lanţă prapurul în sus, iar ceilalți doui îl mențineau în po- 
ziţie verticală prin nişte drugi atașați de parul prapurului. 
Deşi susţinut astfel, şi deşi de lemn gros şi solid, parul se 
încovoiă sub sfânta povară ca o nuia de trestie. Purtătorii se 
schimbau mereu, şi sucoarea curgeă şiroaie de pe obrazul lor. 

Pe calea, unde eră să treacă procesiunea, erau aşternute 
iarbă şi flori. Toate clopotele, a tuturor bisericilor, sunau, şi 
în vibraţiunea lor solemnă, acest puhoiu compact de credin- 
cioşi se mișcă încet înainte, cântând și rugându-se. Popi erau 
o mulţime aproape nesfârşită, cu doui arhierei în cap. Toţi 
cântăreții corurilor bisericeşti, în veştmintele lor de slujbă, 
însoțeau procesiunea, mișcându-se cu pas cadenţat şi psal- 
modiând mereu. Lumea profană care mergeă cu procesiune, 
şi ea cântând mereu, eră enormă, o mare de capete. Tot 
aşă lumea care aşteptă pe trotuare trecerea cortegiului. La 
urmă veneă însăşi icoana purtată sus de către mai multe femei, 
cari şi ele se schimbau mereu. Eră o vedere impunătoare 
această mare imensă de oameni, unită, înfrățită prin comu 
nitatea credinţei. 


Moscova, ca inima Rusiei pravoslavnice, posedă un nu- 
măr extraordinar de biserici: cam 360, plus vro 22 de mâ- 
năstiri. Mai la fiecare pas dai de o biserică, sau măcar de 
o icoană, fixată în zid, cu candelă şi cu lumânări şi cu lume 
care se închină, făcând, în timpul slujbei bisericeşti, coadă 
până în mijlocul stradei. Moscova e Roma ortodoxismului. 

Mai la fiecare biserică cupolele dela turnuri, sau măcar 
dela turnul principal, sunt aurite. Privite de mai departe, ca 
de pe inălţimea dealurilor numite a vrăbielor, acestea oferă 
un aspect minunat. Stai pe o ridicătură a pământului, de 
vreo 40—45 metri. La picioarele tale curge râul Moscova, 
destul de larg, care trece şi la zidurile Kremlinului ; iar din- 
colo se arată orașul în toată întinderea sa. Atunci, printre 
verdeaţa vegetației, printre verdeaţa învelişurilor şi printre 
albeaţa mai mult sau mai puţin colorată a caselor, vezi în 
toate direcţiile sclipind la soare aurul de pe vro biserică, 
ca niște stele mari împrăștiate peste îniregul oraş. De aci, 
de pe această înălțime a dealurilor vrăbielor (worobiewy gory) 
Napoleon I a privit intrarea fatală a armatei sale în Moscova. 


Fiind atâtea lucruri interesante de văzut, iute, prea iute 
au trecut acele patru zile alocate în itinerar pentru Moscova. 
Mult aș fi dat să mai pot stă încă în acest sanctuar al Mos- 
covitismului; dar iarăşi programa fu inexorabilă. 

In seara zilei a patra a şederii noastre, Mercuri în 28 


Iulie (10 August), am mers la gară şi am plecat mai departe. 


XV. 
St.-Petersburg. 


A doua zi, la 81/, dimineaţa, am sosit la St.-Petersburg 18). 

Credeam că, odată ce părăsisem Moscova, călătoria mea 
po să mai aibă mult interes, şi n'o să mai am multe de po- 
vestit. A fost o eroare profundă. Am mai văzut o mulţime 
de lucruri, prea interesante ca să nu vorbesc de ele. Cer 
dar ertare pentru continuarea carnetului meu de turist. 

Drumul dela Moscova la St.-Petersburg, cam de 620 
chilometri, se face cu expresul de noapte în 13 ore. Pleci 
seara, în ambele direcţii, şi a doua zi eşti la destinaţie. Un 
ceas după plecare şi un ceas înainte de sosire, trenul se 
oprește la câte o staţie — le-am uitat numele — câte 15 mi- 
nute pentru ceai. Am avut iarăşi un vagon special pentru noi. 

Am luat gazda la Grand Hotel, în mica Morskaia, lângă 
catedrala Sf. Isac, în apropierea Nevei şi al prospectului Ale- 
xandru Newski. 

Pe când Moscova e incarnaţia tipică a vechei Rusii, 
chintesenţa Moscovitismului, St. Petersburg prezintă un ca- 
racter mai modern, mai internațional, mai <europenesc». 

Rușii însă nu zic Petersburg, ci Peterburg, fâră s, şi aşă 
şi scriu. 

Capitala politică a imperiului rusesc e, precum se ştie, 
creaţiunea lui Petru cel Mare. A fost un «tour de force» 
de a fundă în această regiune joasă, bătută de vânturi, mlă- 
ştinoasă, nesănătoasă, un oraş de o asemenea importanță, 
şi de a-i asigură propăşirea. Pentru a duce la bun sfârşit rea- 
lizarea planului său, Petru a desfăşurat tot geniul său, toată 
energia sa, mergând de multe ori până la arbitrarietate, până 
chiar la brutalitate. Qui veut la fin, veut les moyens. El 
şi-a construit acolo, cu mâinile sale proprii, o căsuţă de lemn 


16) Vezi nota Isș. 

— prima casă a Petersburgului — şi de acolo a dirijat ridi- 
carea orașului. 

Căsuţa aceasta se conservă cu religiozitate. E încon- 
jurată şi acoperită azi de o construcţie solidă spre a o feri 
de influenţele intemperiilor. Acolo se vede încă scaunul lui 
făcut de el, patul lui, un plan al oraşului, conceput şi de- 
senat de el, o mulţime de obiecte confecţionate de el pentru 
trebuințele de toate zilele, precum şi barca, construită tot 
de el, cu care pe lacul Lagoda, a scăpat pe doi pescari din 
furia apelor. 

Când te gândeşti că monarhul unei ţări, dejă destul 
de mari pe atunci, alege locul capitalei sale, se instalează 
singur în pustietate, îşi face singur tot ce-i trebue pentru 
traiul său zilnic, şi acolo urmărește statornic realizarea proiec- 
tului său, şi când vezi în ce proporţiuni sa realizat visul lui, 
rămâi uimit de prevederea pătrunzătoare, de voinţa extro- 
ordinară, de geniul covârşitor al acestui om. E o figură de 
o măreție supraumană, un spirit a cărui suflare nu numai 
că transfigurează epoca sa, dar se simte şi in timpurile sub- 
secuente, şi până în ziua de astăzi. El e creatorul Rusiei 
actuale. Toată imensa ei putere dela el purcede. Colosul 
de azi, el la fâurit. 

Marea Impărăteasă Caterina II, în propria ei ingenio- 
sitate pricepând ŞI apreciând mai bine geniul covârșitor al 
lui Petru, i-a ridicat în faţa catedralei Sf. Isac, cu vederea 
spre Neva, un monument măreț. Țarul e reprezentat călare, 
în costumul de imperator roman, cu mâna întinsă spre fluviu 
şi privirea pierdută în depărtare, stând pe un enorm bloc de 
granit. Pe acest soclu sui generis se află inscripția «Petro 
primo Catherina secunda». Monumentul e demn de amândoi, 
de acel onorat şi de acea care la slăvit. Adevărat un 
mândru dualism. 

Azi Petersburgul are o populaţie de aproape două mi- 
lioane de locuitori. E un oraș superb, cu clădiri somptuoase, 
cu monumente celebre, cu străzi largi şi drepte, cu bule- 
varduri cari, ca d. p. prospectul Alexandru Newski, întrec 
prin eleganța lor măreaţă chiar multe bulevarde din cele 
mai vestite ale Parisului sau ale Vienei. E o capitală care 

ŞI ține rangul faţă de toate capitalele cele mai lăudate 
din lume. 


E 

Ca oraş rusesc St.-Peterburg are multe biserici, deși 
nu atâtea ca Moscova. 

Când vorbeşti de bisericile din Petersburg, cea d'ântâiu 
care ţi vine în minte este catedrala Sfântului Isac din Dal- 
maţia. O clădire majestoasă, în stilul lui St.-Petru din Roma, 
cu patru faţade, formate prin câte un portal precedat de 
câte două rânduri de coloane monolite de granit, de 16 
metri înălțime. Fiecare poartă de intrare e de bronz masiv, 
lucrat artistic, cu chipuri de sfinţi cât omul. Turnul care de- 
asupra corpului bisericei suportă cupola centrală, e încon- 
jurat şi el de coloane monolite de aceiaşi talie, cari insă, 
la acea înălţime, par mult mai mici. Cupola e aurită; se 
ridică sus în văzduh, şi, ca un far uriaș, luceşte departe 
peste oraş și peste ţară la desmierdarea soarelui, Stând 
înaintea bisericii, nu-ţi dai seama de marile ei proporţiuni, 
cari nu ţi se par aşă de extraordinare, fiind, ca la St.-Petru, 
aşă de bine potrivite între ele. 

Iconostasul e acoperit cu icoane mari, lucrate in mo- 
zaic, cu o fineţă şi o artă cu totul deosebite. Nu-ţi vinea 
crede că sfinţii reprezentaţi nu sunt pictaţi, și trebue să te 
dai de tot aproape ca să te convingi că e în realitate o 
lucrare de mozaic. Şi lucrarea e fâcută, în întregimea ei, în 
Rusia. 

Zece coloane mari de malahit verde şi două mai mici 
de lapis lazuli mai împodobesc iconostasul acestui sfânt 
locaş. lar într'un colţ al bisericii stă un sarcofag de argint, 
o imitație fidelă al acelui ce stă la Betleem pe locul de 
naştere a Mântuitorului. 


Nu departe de Sf. Isac, pe prospectul Alexandru Newski, 
se înalță o altă biserică demnă de a fi vizitată. E catedrala 
de hazan, lazanski sobor. Imitează și ea stilul lui Sf. Petru 
din Roma, deşi în niște dimensiuni mai modeste decât Sf. Isac. 
In schimb însă imitarea modelului merge până a pune înaintea 
bisericii, ca la Roma, un peristil de coloane în formă de 
semicerc. Pe squarul înainte şi între această colonadă, se 
află monumentele generalilor Kutusov şi Barclay de Tolly, 
învingătorii lui Napoleon la 1812. Cel dintâiu, care este 
şi cel mai celebru, este chiar înmormântat înlăuntrul cate- 
dralei, şi mormântul lui e una din atracţiunile acesteia. In 

genere Kazanski catedrala e un fel de Panteon pentru co- 
memorarea acestei epoci, aşă de importantă pentru istoria 
Rusiei şi pentru istoria universală. Aci se află atârnate de 
un perete cheile fortăreţelor luate de Ruși în cursul cam- 
paniei dela 1813 — 13, precum şi bastonul de mareșal al 
lui Davoust. 

In afară de aceste amintiri istorice, interiorul bisericii 
mai oferă interes din cauza enormei sale bogății. Icoane, 
pline de pietre scumpe, cu profuziune. Intregul iconostas de 
argint pur. Balustrada carel separă de public, iarăşi de 
argint. 

Insă deasupra tutulor acestor trofee şi bogății lumești 
credinţa venerează un cui, un simplu cui de fier, ce se află 
sub un geam de sticlă, într'o mică excavaţiune, la picioa- 
rele unui crucifix de perete, şi care cui se zice că ar fi 
servit la răstignirea lui Isus Hristos, că ar fi străpuns corpul 
fiului lui Dumnezeu. 


O altă biserică de mare interes este catedrala Voskre- 
senski, a Învierii. 

E ridicată în amintirea asasinării lui Alexandru II, pe chiar 
locul unde sa întâmplat groaznicul atentat. Teatrul acestei 
crime monstruoase a fost pe o stradă laterală care merge 
de-alungul unui canal al Nevei. Spre a căpătă terenul ne- 
cesar pentru construirea bisericii, s'a acoperit, si în parte as- 
tupat canalul, cuprinzându-se o parte din matca lui in fun- 
damentele zidirii. Numai astfel s'a putut ridică acolo acest 
sfânt monument. 

E ţinut în stilui catedralei Vasile Blajenoi dela Moscova, 
cu multe turnuri şi turnulețe, fiecare într'un stil deosebit. 

Inăuntru s'a conservat şi îngrădit locul atentatului în- 
tocmai. Vezi pavagiul prost de pe atunci, al acestei stradele, 
și vezi locul unde a căzut bomba mortală, care prin puterea 
exploziei a retezat și scobit pietrele unde a explodat. Se 
ştie că în acel atentat s'au asvârlit două bombe. Prima a căzut 
sub cupeaua împăratului, sfărâmând-o, dar neatiagând în mod 
serios persoana suveranului. Alexandru a sărit din trăsură, 
şi atunci a venit a doua bombă care u zdrobit pe nenoro- 
<itul monarh. Locul crimei este marcat în biserică printr'un 

baldachin de marmură neagră. Pe plafonul baldachinului se 
află o cruce formată de topaze cât oul de găină. 

Interiorul bisericei e foarte bogat. Ușa iconostasului este 
de argint masiv, lucrată cu multă artă. E un dar oferit de 
negustorimea din St.-Petersburg. Multe icoane scumpe. Printre 
ele una dăruită de actualul ţar, Nicolae II, unde Maica Dom-, 
nului poartă o gloriolă compusă de briliante cât alunele. Tot 
dărniciei pioase a acestui suveran se datoresc păreţii late- 
rali ai iconostasului, confecţionaţi dintr'o marmură de culoare 
roșu-închisă, unică în felul ei, şi care marmură se găseşte nu- 
mai prin munţii Urali, unde și acolo e rară. 


Mai se cuvine o menționare specială bisericii din for- 
tăseaţa Si. Petre şi SI. Pavel. 

Aci sunt mormintele tutulor țarilor şi mari duci dela 
Petru ] încoace. Toate pietrele mortuare sunt de cea mai 
mare simplicitate, şi la fel. Numai acele a lui Alexandru II 
şi soţiei sale fac excepţie, cea dintâiu fiind de marmură verde, 
iar a țarinei de marmură trandafirie. 

Decorarea internă a bisericii e simplă de tot. Numai 
că pe pereţi sunt atârnate sute de coroane de argint dela 
înmormântarea lui Alexandru III. 

Un lucru trebue notat: nu sunt nici bănci, nici scaune. 
In timpul ceremoniei funebre toată lumea, chiar însuşi ţarul, 
stă în picioare. 

Cavoul fiind plin, sa construit o altă biserică, alături 
de cea vechie, şi pusă în comunicaţie cu ea printrun larg 
coridor. În biserica nouă se vor depune de acum inainte 
rămășițele pământeşti ale membrilor casei Romanov. 

Dela fortăreaţa Petru şi Pavel un tun anunţă în fiecare 
zi momentul exact când sunt orele 12 de amiază. 


In afară de biserici, lucrurile mai de interes sunt muzeul 
trăsurilor, şi, mai presus de toate, palatul de iarnă cu Er- 
mitage. 

In muzeul trăsurilor vezi vechiculele, trăsuri ori sănii. 
ce au servit la diferite ceremonii, mai cu seamă la incoro- 
nări. Sunt de un fast și de un lux uimitor. Unele carose 
poartă monograme în briliante. Pe lângă ele o mică sanie, 
simplă de tot, dar confecţionată în întregimea ei de către 

Petru cel Mare, cu mâinile lui. Ce geniu universal! Apoi 
trăsura, în parte sfărâmată, în care se află Alexandru II, în 
momentul atentatului fatal: o simplă cupea, fără nicio dis- 
tincţie, şi, lângă ea, o păcătoasă de săniuță de piaţă, în 
care, după atentat, nefericitul monarh fu dus, în starea mu- 
ribundă, la palatul de iarnă. 


«Ermitage» este un măreț palat, alipit de palatul de 
iarnă, care conţine un șir de colecţiuni de artă, unice în felul 
lor, şi de o valoare incalculabilă. 

Galeria de tablouri are un renume mondial. E de o bo- 
găţie artistică imensă. Toate şcoalele clasice sunt reprezen- 
tate prin multiple piese alese. Aşă, printre pictorii italieni, 
sunt tablouri ale lui Rafael — Sf. Gheorghe, la Madonna Con- 
nestabile, etc., —ale lui Tizian, Paolo Veronese, Leonardo 
da Vinci, Correggio, Dolci, ete. Şcoala spaniolă e reprezen- 
tată prin Velasquez, Murillo, Ribera şi alţii. Flamanzii se 
prezintă prin câte o colecţie întreagă de tablouri ale lui Ru- 
bens şi ale lui Rembrandt. Sunt aci şi câteva tablouri de 
Paul Potter, ceeace e cam rar. Acest Paul Potter a fost un 
pictor olandez, care a trăit numai 29 ani, dela 1625—1654. 
A fost un geniu cumplit, «hors ligne», mai ales ca pictor 
de animale. In galeria dela Haga, în toată această pletoră 
de capodopere, cel mai prețuit: tablou e unul datorit lui 
Potter, reprezentând nişte vite şi oi lângă un gard. E lucrat 
cu atâta măestrie, incât îţi vine să pipăi pânza cu degetul 
pentru a te asigură că părul vitelor şi lâna oilor nu sunt 
veritabile, ci numai pictate. Tot aşă aci, în «Ermitage» e, 
între alte opere ale acestui artist, un tablou înfățișând un 
simplu câine, fără rasă, un dulău ordinar, stând înaintea că- 
suţei sale. Ei bine! Aşă de natural, de viu şi de plastic 
e acest dulău, de “ţi vine să-l chiemi ca să-l desmerzi. Tot aşă 
de «vivant» este un cârd întreg de capre și de oi, şi alte 
tablouri ale lui Potter, așezate acolo, cu subiecte de aceeaşi 
simplicitate. 

Dar <Ermitage» nu conţine numai o galerie de p'ctură 
cu care se pot pune în concurenţă numai galeriile cele mai 
vestite, ca cele din Florenţa, din Vatican, din Louvre, sau 
din Dresda, şi pentru al cărei studiu, cevă, cevă mai amă- 

nunţit, îţi trebue săptămâni şi luni. Nu! Mai are încă alte 
multe şi nesfârșite bogății. 

In fruntea lor vom pomeni galeria de sculpturi cu capo- 
d'opere celebre ca «cele trei Graţii» «Amor şi Psyche», 
«Hebe», dansatoarea, toate de Canova ; «Diana» de Houdon, 
statua lui Voltaire de acelaș, şi altele. Apoi este o secţiune egip- 
teană, ce-i drept nu tocmai faimoasă. Mai departe, în catul 
de jos, o secţiune de porţelanuri, foarte mare, cu mai multe 
serviciuri de Sevres, unice în felul lor, de oarece după fa- 
bricarea lor modelul a fost distrus după ordin superior. Sunt 
cadouri fâcute de Napoleon I lui Alexandru 1 «pe timpul 
când erau prieteni», după cum ne explică conducătorul. 

Mai este așezată acolo o mare colecţiune de armure şi 
de arme. Dintre ele cele mai de interes sunt paloşul lui 
Petru cel Mare, o lamă largă, solidă, cu o teacă ordinară 
de piele; apoi o sabie fâurită dintrun meteorit, și o sabie 
dăruită unui ţar de un şah al Persiei, şi care e plină de 
briliante, atât pe mânerul de aur cât şi pe teaca de catifea. 
Valoarea ei este de câteva sute de mii de ruble. 

Tot în catul de jos mai este o secţie de lucruri gă- 
site la desgropările din Pompei, cu vestita urnă dela Cumae. 

Dar lucrul cel mai de preţ, unic în felul lui, în acest 
etagiu de jos, este o colecţie imens de cuprinzătoare şi 
de bogată a lucrurilor găsite în săpăturile sistematice ce 
se fac în Chersonesul Tauridei, în apropierea orașului 
Rertş. Nu voiu vorbi de mulţimea de urne, vase, am- 
fore, ustensile, mobile — printre cari un pat întreg de 
bronz, — căci sunt prea profan pentru a aprecia valoarea 
lor. Voiu relevă însă enorma cantitate de pietre scumpe, gra- 
vate cu o artă desăvârșită, de inele, de verigi, şi mai cu seamă 
de găteli feminine, cele mai multe de aur pur. Acestea sunt 
de o fineţă de lucru, de o artă, de un gust absolut, incom- 
parabile. Fiecare din aceste mii şi mii de obiecte este o 
capo-d'operă. Unde rămâne, pe lângă ele, iscusința arginta- 
rilor şi giuvaergiilor noştri moderni! Chiar un Benvenuto 
Cellini ese micşorat în comparaţie cu o asemenea exubera- 
ţiune artistică. Şi sunt sute şi sute de vitrine umplute de 
sus până jos cu asemenea comori. Ce extraordinar de în- 
floritoare trebue să fi fost colonia sau coloniile, ce existau 

atunci acolo, departe, în ţara Sciţilor, 1) pe țărmurile mării 
cimerice. 


Palatul de iarnă se află pe cheiul Nevei şi se întinde 
până în piaţa Dworzowy, unde se ridică monumentul po- 
menit mai sus, pentru comemorarea anului 1812. Monu- 
mentul acesta consistă într'o singură coloană, o singură piatră 
de granit, de 4 metri grosime şi de 3o metri înălțime. E 
cel mai mare monolit cunoscut. Deasupra lui se află un inger 
de bronz, ţinând o cruce. 

Palatul de iarnă servește de reședință tutulor țarilor, 
dela Petru 1 încoace. E o clădire maiestoasă şi impunătoare. 


Am enunțat mai sus ideia că fiecare capitală evocă 
câteva figuri marcante din trecut, Aci, la St.-Petersburg, 
spectrul fioros al teribilului Ivan dispare, căci pe vremea 
lui acest oraş nici nu există. În locul lui vin, alături de ma- 
rele lor străbun Petru I, nobilele figuri ale țarilor mai re- 
cenți, în prima linie umbra generosului şi nenorocitului A- 
lexandru II. 

In etajul de sus al palatului de iarnă sunt apartamentele 
locuite de țari. Nu se arată străinilor decât acel ce a fost 
ocupat de mult regretatul Alexandru II și de augusta lui soţie. 

A fost lăsat intocmai cum a fost în momentul din urmă 
al vieţii lor. In odăile țarinei, care a decedat înaintea lui 
Alexandru, se vede încă patul, pe care ea a expirat şi, după 
ordinul formal al împăratului văduvit, nu sa mai mișcat de 
atunci nimic în apartamentul ei. Acelaş sentiment de pietate 
a intervenit la moartea aşă de tragică a acestuia. 

Camerile lui Alexandru II sunt de o simplicitate ex- 
tremă, chiar burgheză. Oricare alt om mai cu dare de mână 
par'că ar cere mai mult confort, mai mult lux. Singurul 
lucru mai de împărat este grădina de iarnă, plină de pal- 
mieri înalţi, de bambu şi de alte plante exotice. Inchipvește-ţi 
pe afară un ger de crapă pietrele, şi să te plimbi într'o tem- 
peratură caldă, sub o vegetaţie tropicală, separat de frigul 
E numai printrun geam, două, de sticlă! Nu e lucru 

anal. 


1) Vezi mai sus nota 4. 

Camera cea mai de interes în acest apartament este 
cabinetul de lucru al împăratului. In mijloc un mare biurou, 
acoperit de toate lucrurile şi ustensilele de cari dânsul se ser- 
veă zilnic: condeie, hârtie, presse-papier, briceag, etc. In cen- 
trul, drept inaintea simplului fotoliu, o mică etageră cu ţi- 
gări de tutun, făcute cu hârtie castanie. Intrun colț al odăei 
un aparat telegrafic prin care Alexandru II eră în comuni- 
caţie directă cu Wilhelm 1 al Prusiei, cu care eră legat de 
o prietenie intimă. Mai la o parte o canapea. arhisimplă, îm- 
brăcată cu piele, pe care monarchul a fost depus după atentat, 
şi pe care şi-a dat ultima sa suflare. Se mai arată ţigara ce 
fumă în momentul atentatului ; e la fel cu cele aflate pe biurou. 
Tot pe biurou se conservă şi banii ce nefericitul ţar aveă 
asupra sa în momentul fatal: trei piese de argint de câte 
20 copeici -— 1 leu 60 bani la un loc. Când te gândeşti: ţarul 
tuturor Ruşilor, cel mai puternic şi mai bogat potentat în 
lume, eu un leu şi 60 bani in buzunar! Ce elocventă e această 
mică împrejurare, și în ce lumină o pune pe nobila victimă ! 

Sa mai comis,la 1866, un alt atentat contra vieţei lui 
Alexandru Il. Un individ a tras asupra lui cu un pistol. Un 
tânăr ţăran, de fel din Kostroma, care eră tocmai pe acolo, 
din întâmplare observase mişcarea atentatorului, şi lovindu-l 
peste braţ, făcu să devieze projectilul, scăpând astfel vieaţa 
împăratului. “Țăranul fericit fu ridicat la rangul de boier şi 
primi în dar o moşie de a împăratului. Ni s'a arătat, tot în 
cabinetul de lucru, arma cu“ care se comisese acest atentat. 
E un pistol cu capse, cu două ţevi. Când am pomenit nu- 
mele salvatorului, Osip Komisarov, care 'mi rămăsese în minte, 
lacheul care ne însoțea, se lumină la faţă. Mă luă de braţ, 
mă duse la o fereastră şi-mi arătă acolo mai multe portrete 
de ale lui Komisarov, povestindu-mi pe ruseşte o mulțime de 
lucruri interesante, din care, din nefericire, n'am înţeles nimic. 

Ni sa mai pus sub ochi pana cu care Alexandru Ila 
iscălit celebrul său ukaz pentru desrobirea ţăranilor ; o ordi- 
nară pană de gâscă. Un suflet aşă de generos, şi două atentate ! 
Faptul vorbește de sine. Recunoştinţa popoarelor e rară. 

Tot în cabinetul de lucru se mai află o mică cutie de 
lemn, cu geam de sticlă, unds se păstrează un mic bulgăr 
de aur pur, și altul de platin pur, ambele formate din me- 
tale provenind din munţii Ural. 

Saloanele de aparat ale palatului de iarnă sunt, fireşte, 
de o splendoare şi de o magnificenţă demnă de țarii Rusiei. 
In unele din ele toţi păreţii sunt plini de talere de incoro- 
nare de argint, cu nişte emailuri de o fineţă şi delicateţă ex- 
tremă. Cinci talere sunt chiar de aur masiv, lucrate artistic 
şi cizelate. 

In capela Palatului — e prea mare ca să-i zici paraclis, — 
unde se celebrează toate ceremoniile religioase ale familiei 
imperiale, se păstrează, pe lângă o multime de icoane pline 
de pietre preţioase, o cutie conţinând nişte moaşte scumpe, 
ca mâna lui Sf. loan Botezătorul, mâna Mariei Magdalene, 
o părticică din Sf. Cruce, şi o mică iconiţă cu chipul Maicei 
Domnului, atribuită iarăşi evanghelistului Luca. 


De Alexandru III vorbeşte în primul loc statua lui equestră 
în faţa gărei de Moscova. După sentimentul meu, lucrarea e 
prea masivă, prea greoaie ca să fie frumoasă. Mai bine] 
pomeneşte pe acest ţar un alt monumnnt pe care care el 
singur 'şi l-a pus. Acest monument este muzeul Alexandru 
III, un palat superb, în care dânsul a întrunit capod'opere ale 
pictorilor ruşi moderni, ca Vereştşaghin, Aiwasowski, Şișkin, 
Lebedev, Riepin, Siemiradzki şi alţii. Sunt de remarcat, in- 
nainte de toate, tablourile lui Vereştşaghin cu subiecte din 
călătoriile sale în Japonia şi în Egipt, niște pânze pline de 
lumină, de culoare, de vieaţă, şi de vervă. 


Sezonul de vară, familia imperială ' petrece, dacă nu 
se duce în străinătate ori la Livadia, în unele din vilegia- 
turile din imprejurimile capitalei, la Ţarskoie-Selo, Gatşina 
sau Peterhof, Reşedinţa de preferinţă e la Peterhof din cauză 
că această localitate e lângă mare şi posedă un vast și prea 
frumos pare. Pentru public acest pare mai capătă o atrac- 
ţiune deosebită prin minunatele lucrări de apă ce s'au in- 
stalat acolo, în imitarea celebrelor ape dela Versailles. In 
anumite zile se dă drumul apelor, şi atunci o mulţime de 
lume vine să se bucure de rarul spectacol. 

Fiindcă în ziua de 3o lulie (12 August st. n.) tocmai 
erau să joace apele în onoarea aniversării naşterii mi- 
cului ţarevici Alexis, ne-am dus şi noi acolo. Pretutindenea, 
în mijlocul verdeţei parcului, fântâni, cascade, cataracte, is 


67 


voare, de toi felul şi de nesfârșite combinaţiuni. Mai ales dela 
terasa castelului vederea eră impunătoare. Te uitai printre 
două rânduri lungi de pomi mari pe o sumedenie de fân- 
tâni din cele mai variate, lungind zidurile de verdeață până în 
fund, unde, lângă  cheiu, eră ancorat iahtul imperial, împo- 
dobit cu sute şi sute de pavilioane și drapele — gala navală —; 
iar dincolo de iaht se întindeă, în liniştita sa majestuositate, 
marea neţărmurită. Eră o privelişte unică în felul ei. 

Am vizitat şi castelul. Foarte simplu, dar de un gust 
distins şi de un confort, pe atât de elegant, pe cât de co- 
mod. Te simţeai îndemână în asemenea încăperi. 

Negreșit, am putut vedeă numai castelul destinat pentru 
musafiri, nu apartamentul ce serveşte de locuinţă chiar fa- 
miliei imperiale. Acesta este inaccesibil pentru public, ca şi 
la palatul de iarnă. 


Oraşul St.-Petersburg e situat pe malul stâng, sau sudic, 
al Nevei. Mai multe braţe mici ale fluviului 7] traversează, mai 
mult sau mai puţin paralel cu curentul principal. Canalul lângă 
care se ridică catedrala Woskresenski, în amintirea asasinării 
lui Alexandru II, e un asemenea braţ. Fluviul, cu apa sa lim- 
pede şi rece, e larg, adânc, și plin de vieaţă. Vapoare mari, 
cari deservesc porturile mărei baltice, acostează aci la cheiu. 
Vaporaşe elegante şi sprintene se reped în toate direcţiile 
traficului local. Bastimente cu pânză, şlepuri greoaie, încăr- 
cate cu mărfuri, bărci de toate felurile, iahturi elegante şi 
uşoare de plăcere, toate acestea animează mereu luciul apei. 
E într'adevăr un port de mare importanţă : debuşeul maritim 
principal al imperiului în spre apus. Mai multe poduri largi şi 
mari leagă oraşul propriu zis cu partea de dincolo de fluviu, 
pe malul drept, nordic, al Nevei. Acolo mai sunt incă câteva 
cartiere, făcând parte din capitală; iar mai departe se în- 
tinde un labirint de insule — ostroave — formate prin nenumă- 
rate braţe secundare ale Nevei. Toate aceste insule, acoperite 
cu pădure, formează un mare parc, împestriţat de o mulțime 
de vile — dace le zic Ruşii — palate şi case, cu grădini şi flo- 
rării, cari de cari mai elegante. Printre altele, am văzut acolo 
şi vila-palat a lui Stolypine, primul ministru al Rusiei, situată 
pe o peluză verde descinzând până la apă. Şosele excelente 
duc prin toate părţile acestui Eden, până la vestita « Pointe» 

(Strielna), punctul extrem în spre vest al acestui ărhipel. De 


aci ochiul îmbrățișează golful finic până la Kronstadt, care 
se arată în depărtare pe zarea apei. 


Artera principală a capitalei este Alexandru Newski Pros- 
pect, care merge dela gara de Moscova până aproape de Neva. 
Aci se termină înaintea grădinei Admiralităţei, de asupra că- 
reia se ridică săgeata elegantă a turnului, care impodobește 
clădirea acestui minister. In acea grădină, nu tocmai întinsă, 
sunt statuele lui Przewalski, cunoscutul explorator rus, a lui 
Glinka, compozitorul naţional, și a lui Krilov, fabulistul, a că- 
ruia mască mortuară o văzusem la Moscova, în muzeul Ru- 
miantzov. Lângă Admiralitate se află pe de-oparte squarul cu 
statuia lui Petru I şi catedrala Sf. Isac, iar pe de altă parte, 
palatul de iarnă. 

Mai toate palatele şi edificiile publice sunt vopsite cu cu- 
loare roșiatică ; numai Admiralitatea este galbenă. Pentruce, 
nu ştiu. 

Pe superbul bulevard Alexandru Newski se concentrează 
toate. Aci este catedrala de Kazan. Aci Palatul Anitşkov, pa- 
latul Marelui Duce Sergiu Alexandrovici şi palatul Stroganov. 
Aci catedrala armenească Sft. Caterina; aci statuia împără- 
tesei Caterina II; aci teatrul Alexandra; aci Gostinni Dvor, 
imensul bazar, un fel de Palais Royal din Paris. Aci sunt ca- 
sele cele mai frumoase, magazinele, restaurantele și cafene- 
lele-ceainării cele mai luxoase. Aci se plimbă lumea fru- 
moasă, high-life; aci vezi echipagiile cele mai elegante. E 
Calea Victoriei a Petersburgului. 


Automobile însă nu se prea văd. Rusia este o ţară re- 
numită pentru rasele sale de cai. Rusul are iubirea, pasiunea 
de cai. Drumurile, afară de oraşele mari, nu sunt faimoase, 
aşă că automobilul numai cu anevoe s'ar puteă întrebuinţă, și 
Rusul n'are pricepere pentru viteza mecanică. Pentru el cai 
frumoşi fac mai mult decât o maşină lustruită. De aceea, în 
Rusia, pe terenul locomoţiunii private, tot în frumusețea cailor* 
şi eleganța trăsurilor, iar nu în automobile, se manifestează 
intrecerea bogaţilor. Insă birjile noastre muscăleşti cu mândrii 
lor trotori negri şi cu hamurile lor arătătoare, pot susţine com- 
paraţia cu cele mai elegante echipage, chiar din St. Peters- 

burg. Căci, înfăţişarea birjarilor noştri, cu caftanul de catifea 
or pluş, şi cu brâul de mătase de culoare e superioară caf- 
tanului de postav al confraţilor lor din Rusia. Birjele noastre 
de pe piaţa teatrului, aşă zişii muscali, sunt cele mai frumoase 
vehicule din toată lumea. Aceasta este specialitatea necontes- 
tabilă, şi îmi place a crede, necontestată, a Bucureştilor. Am 
umblat mult. Am văzut toate capitalele Europei. Dar nicăiri 
birje, ba nici trăsuri private, ca ale muscalilor noştri, 

Un lucru aci însă e ciudat în Rusia. Cu cât acolo echi- 
pajele sunt mai elegante, cu atâta vizitii devin mai voluminoși. 
Raportul proporţiunii e direct. Rusul simandicos se pare că 
nu se simte bine în trăsura sa, dacă automedonul nu-i 
umple toată capra cu majestuosul său șezut. Se văd uneori 
guri monstruoase dindărătul cailor, adevărate baloane. Şi 
cu cât balonul e mai umflat, cu atâta întregul vehicol e mai 
şic. Fiind însă că natura acordă numai arareori o tumefiare 
aşă de pronunţată a părţii centrale, mai ales la sexul urât, 
arta vine în ajutorul şi chiar în locul naturei. La mulți din 
aceşti vizitii high-life se cunoaşte de departe că protuberanţa 
nu e naturală. Să-ţi umfli centrul persoanei tale, şi încă centrul 
posterior | Ce gust fistichiu ! E moda cucoanelor de odinioară 
cu «cul de Paris» şi cu <tournure», aplicată la bărbaţi. 


AVI. 
Dela St. Petersburg acasă. 


Dar toate se isprăvesc odată. După ce programa noastră 
pentru capitala Rusiei eră epuisată, a sunat ceasul plecării şi 
a trebuit, vrând nevrând, să ne smulgem din deliciile dela 
Capua. 

In ziua de Sâmbătă, 31 lulie, seara la 10 ore 15 minute, 
am părăsit malurile Nevei. 

Nu ni se mai acordă un vagon special, dar eram toţi îm- 
preună în o serie de compartimente din acelaș vagon. Toate 
ușile compartimentelor înspre coridor erau înzestrate înăuntru 
cu lanţuri de siguranţă, cari permiteau pasagerilor de a lăsă 
ușa crăpată, şi totodată făceau imposibilă nu numai intrarea 
unui străin, fie cu intenţiile cele mai bune, dar chiar strecu- 

rarea mânei, şi prin urmare sfeterisirea efectelor. Lucrul e 
practic, dar dă de gândit. "Mi amintea declaraţia conducto- 
rului de pe linia dela Wladikawkas la Rostow pe Don. 

In vederea călătoriei în străinătate, proiectată de ţar şi 
de familia sa, întreaga linie a căei ferate dela St. Petersburg 
până la graniţa prusească, eră păzită milităreşte. Când te 
gândeşti la Borki, precauţiunea aceasta, oricât de enormă ar 
fi, nu ţi se mai pare inutilă. Tot astfel dificultatea de a fi ad- 
mis a vizită palatele imperiale nu mai pare exagerată faţă cu 
explozia întâmplată mai de mult în sufrageria din palatul de 
iarnă, şi cu acea mai recentă din vila lui Stolypine. 


A doua zi, Duminecă, după amiază, pe la 4!/4, am ajuns 
la Wirballen, ultima staţie rusească. Paşapoaitele ni se lua- 
seră cu o staţie înainte, şi la Wirballen, după o ședere de mai 
bine de o oră,ele ni s'au dat înapoi, în tren. Amploiatul poli- 
ţienesc respectiv mergeă din vagon în vagon, ţinând într'o 
mare condică toate pașpoartele aranjate după alfabet. In mo- 
dul acesta restituirea lor se făcu foarte repede. După aceasta 
trenul se puse din nou în mişcare, şi cinci minute mai târziu 
ajunserăm la Eydtkuhnen, prima staţie prusiană. 

Acolo ne-am suit întrun alt tren spre a merge la Berlin. 
Vagoane directe între Rusia şi restul Europei sunt imposi- 
bile, pentru că distanţa şinelor în Rusia este mai mare decât 
acea adoptată în toate celelalte State. 

Restul călătoriei dela Eydtkuhnen la Berlin, şi dela Berlin 
la Bucureşti, nu mai prezintă interes, deci nu voiu spune nimic 
despre aceasta. 


Se ştie că prin vara anului trecut isbucnise holera în 
Rusia, în special în regiunile de amiazi. Intensitatea epide- 
miei a fost tendenţios exagerată de mai multe ziare euro- 
pene, în frunte cu «Daily Mail», care publică rapoarte în- 
spăimântătoare despre grozăviile ce sar petrece acolo din 
cauza flagelului. 

Nu nam înfricoșat de aceste reportage şi am plecat. 
Am mai trecut prin holeră, şi mi-am zis că, dacă trăeşti cum- 
pătat, dacă te fereşti de apă nefiartă şi de fructe necoapte* 
nu ești în primejdie. Ori, Rusia fiind par excellence ţara ceaiului, 
eră şi aşă indicat să bei mereu ceai în loc de apă, şi fructele 

sunt de multeori chiar mai gustoase fâcute compot decât crude. 
La compote, c'est la maniere la plus intelligente de manger des 
fruits. Am plecat liniştit şi bine mi-a fost. Am văzut astfel o 
țară frumoasă, am făcut cunoştinţă cu un popor interesant 
şi am cules o mulţime de impresiuni noui. Merită Rusia ca 
turiştii să-şi îndrepte paşii într'acolo. 

Cât am fost în Rusia, nici n'am văzut semne exterioare 
ale epidemiei. Numai indirect, prin măsurile luate contra ei, 
iţi dădeai seamă că te afli intr'o regiune periculoasă. Aşă 
in toate gările, în toate otelurile şi pe toate vapoarele, se 
dădeă numai apă fieartă, acest mod de operaţiune fiind relevat 
prin inscripţiuni şi pancarte. In orașele mari se şi împărţeă, 
din iniţiativă particulară, pe pietele publice, apă fiartă şi ceai 
gratis. Dar atâta totul. Incolo lucrurile aveau aspectul lor 
ordinar al vieţei obicinuite. Caracterul epidemiei nici n'a fost 
de o natură prea gravă. In întreaga Rusie n'au murit, după 
niște statistici ruseşti, de cât vro 83,000 oameni. Aceasta 
n'ar fi mare lucru faţă cu populaţia totală. N'ar veni niciun mort 
intreg la o mie de inși. Dar chiar punând la carantină — vorba 
vine aşă — aceste date, şi admițând că numărul victimelor a fost 
mai mare, totuşi trebue să convenim că, în genere, mortali- 
tatea n'a luat proporţiuni prea mari, şi, în fapt, oraşele con- 
taminate nu-şi alteraseră fizionomia, şi nici frecuentarea sau 
comerciul lor n'au suferit vreo micşorare. 


In timpul cât am cutreerat ţara Ruşilor, nam putut în- 
văţă mult din limba lor. Nici nu eram pus în poziţie să caut 
să mă descurc cu ajutorul ei. Aveam mereu un interpret cu 
noi, așa că înţelegerea se făceă uşor şi fără ca să-mi dau oste- 
neala să prind cevă din rusește. Dacă intentia mea ar fi fost 
să învăţ această limbă, de sigur nu o lună, ci mai mulţi ani 
mi-ar fi trebuit. Căci idiomul rusesc, ca toate limbele slave, 
este ca structură, ca expresiune, ca geniu etc., cu totul deo- 
sebit de limbele latine, germane, anglo-saxone ori scandinave. 

Totuşi am prins câtecevă în cursul peregrinării mele. 
Așă, de pildă, am văzut cu mirare că, precum noi am luat 
multe cuvinte din alte limbi pentru lucruri și idei cari înainte 
nu existau la noi, ca zeţar, creițar, chelner, ţal, nit, ghevint 
etc., tot astfel bărbierul, sau frizerul se chiamă în Rusia <Pa- 
rikmaher». Pe prăvăliile cele mai simandicoase al celor mai 


12 


pretenţioşi «artiști capilari» vezi ciudata asta de inscriptie, 
un mixtum-compositum de franţuzește şi de nemțeşte. Recep- 
țiunea acestui cuvânt arată că, înainte, Rușii lăsau podoaba 
păroasă a capului lor să se desvolte în voia întâmplării. 

Otelul, acest cuvânt internaţional, nu are curs oficial 
în Rusia. Acele de rangul întâiu, sau cari se pretind atari, 
sunt «gostiniţe», iar celelalte «tractiruri». 

Terminologia căilor ferate, care și ea este aproape identică 
în toate ţările, a suferit şi ea, pe cât mi-am putut dă seamă, 
câteva modificări. Conductorul, care se numește pretutin- 
denea așă, afară de Germania, unde a devenit «Schaffner», 
și de Anglia, unde îi zici «guard», a rămas întreg, numai 
accentul s'a deplasat pe u. Staţia a devenit estanța», — fără 
să aibă cevă comun cu poezie, — iar gara a devenit «vagsal». 
Nu mă voiu întinde mai departe cu aceste studii filologice, 
unde îmi lipseşte orice competință. Am vrut să dau numai 
nişte observaţiuni pasagere, cum le poate face orice călător 
mai atent, chiar dacă nu cunoaşte limba ţării. 


Rusia e ţara ceaiului, a şepcilor şi a iuftului. 

Cât pentru ceai, lucrul e cunoscut în deobşte. Dar ceace 
ciitorii nu vor şti, este că bacşișul se chiamă «na ceai», adică 
«pentru ceai». Până întratâta ceaiul a întrat în obiceiurile şi ne- 
cesităţile ruseşti. Până într'atâta a devenit băutura națională. 

In ce priveşte şepcile, n'ai decât să ieşi pe stradă ca 
să te convingi de adevărul acestei afirmări. Ai să vezi că 
mai toată lumea poartă şapca tipică rusească. Talerul larg, 
rotund, moale ; cozorocul scurt de piele; pe bandou, în frunte, 
deasupra cozorocului, cocarda rusească. Toţi şcolarii o poartă. 
Toţi funcţionarii o poartă, toţi militarii fireşte o poartă, şi 
cei mai mulţi civili, cari nu sunt nici unul nici altul, tot o 
poartă. Precum România e ţara căciulelor, aşă Rusia e ţara 
şepcilor 

Tot astfel se poate zice că Rusia e țara iuftului. Mirosul 
acesta, tare şi sănătos, care mie, unul, nu'mi displace de loc, 
te loveşte la primul pas ce faci dela frontieră. Cizmele solda- 
ților cari păzesc graniţa, a funcţionarilor cu cari vii în contact 
la trecerea hotarului, cizmele marinarilor de pe vapor și al con- 
ductorilor dela drumul de fier, cizmele birjarului în a cărui 
«droșki» te sui, hamurile calului, cizmele militarilor pe stradă, 

toate exală acest parfum. Poţi să spui fără exagerare că 
acest miros e caracteristic pentru Rusia. 

Centrul cel mare pentru fabricarea şi vânzarea pielei de 
iuft, renumită peste tot locul ca cea mai bună piele pentru în- 
călțăminte, este Moscova. Aicea, pe timpul iernei, toată po- 
pulaţia rurală de prin prejur, până la mari distanţe, se înde- 
letnicește numai cu prepararea acestui preţios material. 

Sunt orașe, cari au un miros special. In Veneţia predo- 
minează mirosul lagunelor, la Neapoli simţi sulful Vezuviului, 
Miinchen miroase a malţ și bere, Paris a bitum, Dresden a lignit, 
Berlin şi Londra a cărbuni; la Moscova atmosfera ambiantă 
conţine mireasma iuftului. 

Precum orașul Graz, din cauza mulţimii pensionarilor ce 
se stabilesc acolo, e poreclit Pensionopolis, şi Chicago, ca 
centrul industriei de şuncăriii şi cărnăţării, Porcopolis, tot 
astfel Moscova e luftopolis. 


Aş mai aveă multe de povestit. Dar mă tem că am 
abuzat şi aşă prea mult de răbdarea cititorilor. Quo usque 
tandem | Incheiu dar aceste rânduri şi rog să se ierte cu- 
sururile. 


EXCURSIUNEA. IN MACEDONIA 


1—17 Aprilie 1911 


Pe timpul vacanței Paștelui, dela 1r—17 Aprilie, se al- 
cătueşte o excursiune științifică şi distractivă in Macedonia, 
sub conducerea d-lui Murgoci, directorul revistei române de 
ştiinţe aplicate «Revue du Petrole». 

Va trebui să cunoaştem odată acasă lu ei pe acei Aro- 
mâni harnici, culţi şi morali, despre cari toţi cercetătorii scriu 
numai laude. Acești fraţi îndepărtați îşi au limba şi dati- 
nele din aceeaşi origină şi sau plămădit în acelaş aluat etno- 
grafic ca şi noi; e dar o datorie frăţească să vedem cu 
ochii noştri ţările pitoreşti în cari trăesc, şi să ne dăm seama 
de circumstanţele în care-și desfâşură vieaţa lor, foarte grea 
dar demnă. 

In afară de asta Turcia este astăzi o ţară ce a pornit 
serios spre cultură şi civilizaţie. Multe interese politice şi mai 
ales economice ne leagă de pământul şi alcătuirea ei; trebue 
să venim în atingere prietenoasă, intimă, cu această putere 
din Peninsula Balcanică căci numai cunoscându-ne ne vom 
stimă și preţui cum trebue; dintr'o cunoaştere mai de a- 
proape a poporului și ţărei de sub stăpânirea Semilunei va 
eşi încă multe învăţăminte şi foloase practice pentru noi. 

Puternicii şi pricepuţii ei conducători ne-au arătat în 
timpul din urmă în repetate rânduri prietenia și considera- 
ţiunea lor; e momentul de a merge şi noi să vedem cu ochii 
noștri progresul ce l-au fâcut și-l fac continuu, să vedem 

locurile unde cultura a stat în fiinţă mii de ani, să cutre- 
erăm pământul cercetat din timpurile reie mai vechi de sute 
«de noroade, să ne găsim fraţii cari în nume, limbă şi obi- 
ceiuri au păstrat semnele cele mai mari împărăţii din an- 
ticitate. 

Natura ne va prezentă nenumărate fenomene și pro- 
bleme în solul, clima, vegetaţia şi manifestările elementelor 
pe acest petec de pământ, unul dintre cele mai interesante 
în Europa; iar poporul ce-l locueşte contribue cu variaţia 
portului, a limbei şi obiceiurile la mărirea interesului ce-l 
prezintă vieaţa în acest colţ de lume mult turburată. Umblând 
15 zile prin Macedonia, avem ce vedeă şi vom găsi multe 
la care nu ne aşteptam. Utilul şi piăcutul nu se vor des- 
părţi în decursul acestei excursiuni. 

Din partea noastră, numai voie bună! 


* 
lată itinerarul acestei interesante excursiuni : 


Vineri 1 Aprilie. București; plecarea prin Gara de Nord la 5.35 p. m. 
Sâmbată 2 Aprilie. Vârciorova sos. 2.27 noaptea. 


» » Orșova, plecarea cu vaporul la 6 dim. traversând Ca- 
zanele și chșurile Dunării între Orșova și Baziaș. 
» » Sosirea la Belgrad la y.30 seara. 
Duminică 3 Aprilie. Vizitarea orașului Belgrad și plecarea dela Topcider 
la 305 p.m. 
» » Niș; sosirea în gară 9.57 seara; noaptea în Niș. 
duni 4 Aprilie. Plecarea din Niș la 5.58 dim. 
> 4 > Sosim în gară la Uskiib 12.34. Dela 3—6 p. m. cu tră- 


suri se vizitează castelul Bardowţe. 

Marţi 5 Aprilie. Plecarea din gara Uskiib 12.49. Sosirea în Kopriilii la 
2.15 p. m. Trecerea pe la Ghevgheli la 5.3a p. m.; So- 
sirea în Salonic la 7.39 seara. 

Mercuri 6 Aprilie. Vizitarea Salonicului și împrejurimilor. 

Joi 7 Aprilie. Plecarea la 7.25 din Salonic spre Karaferia ; sosirea la 
9.56; vizitarea satului Doliani. 

Vineri 8 Aprilie. Plecarea din Karaferia la 7 dim. cu trăsuri; vizitarea 
Vodenei; luarea trenului la 12.14 şi sosirea la Monastir 
la 5,20 seara. 

Sâmbată 9 Aprilie. Plecarea din Monastir spre Perlepe; de la Perlepe la 
3 în trăsuri spre Kruşova; (sosirea la 7 seara). 

Duminică ro Aprilie. Kruşova—Trestenic 2—5 p. m.;sau plecarea din Kru- 
șova la 1 cu trăsuri şi sosirea la Monastir la S seara. 


Ti 

Luni 11 Aprilie 1) Din Monastir plecarea la 8 dim. cu trăsuri pe șosea. 
la Ohrida ; trecem pe la Resna (plec. 2 p. m.) şi sosirea 
la 8 seara ; sau 2) din Krușova plecarea peste munţi 
la 5 dim. călări, și sosirea la Ohrida la 8 seara. 

Marţi 12 > Plimbare cu bărci pe lacul Ohrida și la Struga 8—z 
p. m. etc. 

Mercuri 13 >» Plecarea din Ohrida la-3 p. m. cu trăsuri și sosirea 
la Resna. Plecarea la 8 din Resna ; vizitarea orăşelclor 
aromânești Târnova şi Magurova, iar seara la Mo-— 


nastir. 

Joi 14 >» Plecarea din gara Monastir, 8.15 dim. prin Vodena, Kka- 
raferia și la Salonic sosirea la 6 seara. 

Vineri 15 >» - Piecarea din gara Salonic la 12 m. 


Sâmbată 16  » Sosirea la Constantinopolla 1.28 p. m. Din Constanti- 
nopol plecarea cu vaporul la 3 p. m. și 
Duminică 17 >» Sosirea în Constanţa la 5 dim,., iar în București la 12.05. 
Pentru cei ce pot prelungi excursiunea se recomandă următoărea 
variantă : Cu vaporul des Messageriers Maritimes (curse facultative) Sâm- 
bătă 16 Aprilie, plecarea din Salonic; Luni 18 Aprilie, sosirea la Constan- 
tinopol. Plecarea din Constantinopol Marţi 19 Aprilie 3 p. m., sosirea la 
Constanţa Mercuri 20 Aprilie dim. 5 h. etc. 
In acest caz se va prelungi șederea la Monastir cu o zi. 


S'au luat toate măsuriie ca excursiunea să se desfăşure 
foarte bine şi să fie cât de plăcută şi uşoară. Amatorii de 
locuri sălbatice, de regiuni frumoase medireraneane şi de 
popoare cu mult pitoresc, dacă au pierdut ocaziunea acestei 
excursiuni, unică în felul'ei, să caute să o facă altădată; 
timpul cel mai priincios este luna lui lunie. 


Desfășurarea Excursiunei !) 


(A se urmari pe hărţile şi planurile alaturate). 


Plecarea din Bucureşti este socotită cu trenul accelerat 
de Vineri 1 Aprilie la 5.55 p. m., vagon special. Cina se 
serveşte în vagon restaurant (table d'bdte). Sosim la Vârciorova 
la 2.27 noaptea; nederanjaţi continuăm drumul până la Or- 
şova 2.50, unde descindem şi cu trăsuri mergem deadreptul 
în port şi luăm locuri pe vapor (cabine angajate pentru cei 
cari doresc şi pentru doamne). 


1) Descrierea aceasta este facută pe canevasul lui Baedeker (Con- 
stantinopel und Kleinasien 1903), complectată însă după multe izvoare- 
(Vezi lista cărţilor la fine). 

Răsăritul. soarelui pe la 5%, ora Europei centrale, care 
va fi de regulă în tot timpul excursiunii prin Serbia şi Turcia. 

La 6 dim. vaporul pleacă în susul Dunării şi după o 
Jumătate de oră intră in Cisurile Dunării şi trece prin Ca- 
zanele dela Dubova şi dela Plaviseviţa. In Clisuri Dunărea este 
lată numai de 200: apr. şi intrun loc chiar numai de 113; 
în schimb este foarte adâncă peste so m.. Privelişte splen- 
didă, fără pereche în Europa! 

Pe stânga (cum mergem) inainte de a intră în Clisură 
se vede în păretele de piatră « Tabula Traiana», iar de- 
asupra Dunării la vre-o 2—3 m. se arată, în tot lungul IDu- 
nări când şi când, drumul lui Traian (lat 1.5—2 m) săpat în 
stânca de calcar la 103. Când păretele eră prea abrupt, 
drumul eră făcut pe pod de lemn; găurile de sprijin a grin- 
zilor se văd şi acum. Pe dreapta şoseaua lui Szecheny (1 834—7) 
şerpueşte pe sub stânci în lungul Dunării. In păreţii de calcar 
se deschid multe guri de Peşteri dintre care peştera lui P'ete- 
rani, (pe dreapta la deal de Dubowa sub Sucaru) are şi o 
insemnătate istorică, căci aci generalul Veterani la 1692 a 
inut piept numai cu 400 soldaţi unui corp turcesc. 

In faţa satului Golubinie pe Stânga, cu ruine romane, 
avem pe dreapta portul de încărcarea cărbunilor dela mi- 
mele Ujbania. 

În acest parcurs se va servi cafeaua cu lapte. 

In sus pe stâncile de pe malul bănăţean se văd după 
cot ruinele de la Tricule (trei turnuri romane pătrate). 

La 9% după ce trecem anafoarele şi cotul Dunării de 
la luţ, ajungem la Milanovaţ, orăşel sârbesc cu 1.500 loc. 
în mare parte români. De aci în sus după cot la Greben 
lucrări mari tehnice pentru regularea Dunării. In mijlocul 
Dunării avem insule stâncoase Tacbtalia (porţile de fer cele 
mici), Ilaz, a Bivolilor, Doica şi hozla ce dau un farmec 
deosibit cursului Dunării (unele au fost în parte distruse la 
canalizare 1893). Apoi trecem prin fața minelor hozla şi 
IDrencova (dreaptă), şi Dobra (Stângă), prin faţa orășelului 
românesc Bârsasca, şi a basinului larg dela Liebcova. 

Mai sus zărim pe malul sârbesc ruinele Castrului roman 
dela Birniţa. In această parte Dunărea trece peste un dâmb, 
«Stânca» lung de 8oom., iar aproape de satul Golubaci se 
văd pe stânci ruinele castelului de pază al Prințului Bran- 

covici pe urmele unui castru roman; în faţă pe malul bă- 
năţean ruinele castelului Laslovar. In pereţi de calcar multe 
peșteri ; legenda populară spune că din una cu apă ese 
musca golubacică rea pentru vitele din Banat, Serbia şi Ol- 
tenia. “Tot aci în Dunăre ese din pânza apei stânca Babacai 
şi apoi eşim la largul din faţa orășelului Moldova (2.000 
loc. români), unde sosim la 12.40. De aci în sus numai Malul 
bănăţean se prezintă stâncos până la Baziaș; pe malul sâr- 
besc la gura rîului aurifer Peck e satul Grădiștea (veche lo- 
calitate romană). 

Intre Moldova şi Baziaș se serveşte dejunul (table d'bote). 
Baziaş, port mic şi staţiune terminală a căilor ferate ungu- 
reşti; aci într'un hotel încă existent, la 1866 Mai 7 a pe- 
trecut M. S. Regele Carol cu oarecare grije, ultima noapte 
înainte de a intră în România. 

Dela Baziaș în sus Dunărea își are malurile tăiate în 
câmpiile nisipoase ale Banatului şi ale Serbiei. Trecem prin faţa 
orășelului Palanka (pe dreapta între gura Nerei şi Karasu), 
pe când în faţă se văd ruinele dela Ramă în apropiere ruine 
romane, O insulă lungă, Ostrovu, se interpune în cursul Du- 
nării până la Dubroviţa în jos, de gura Moravei. La gura 
Moravei a fost oraşul roman Margurm. 

In sus de gura Moravei este vechia cetate Semendria 
(pe malul sârbesc), frumoasa cetate ale cărei ziduri şi ca- 
zărmi se văd încă azi, întâia capitală a Serbiei medievale 
construită de Giurgie Brancovici 1429, dărâmată insă de turci. 

Vaporul opreşte întâiu la staţiunea Rubin pe o insulă 
(pe malul bănăţean) (ora 5.45, 6.15 p.m.). Apusul soarelui 
pe la 6, ora Europei centrale. 

După ce trecem prin faţa Groţchei (pe stânga) ajungem 
la 8.35, seara la Panciova, oraş cu 30.000 loc. aşezat la 
gura riului Temeş. 

Cina se serveşte pe vapor între Semendria şi Panciova la 9.30. 

Dela Pancioava în sus peste o oră suntem la Belgrad, 
şi debarcăm dupăce ne angajăm pe un braţ al Dunării 
între insula mare Kriegsinsel şi fortăreața Belgradului. Pri- 
velişte frumoasă dincolo de insulă la NW, este orașul sla- 
vonesc Semlin. 

Descinderea la hotel « Serbische Krone» apr. 500 m. de- 
parte de debarcader. Se vorbeşte nemţeşte. 

BELGRAD 


Beograd (sârbeşte) cu peste go.00o de locuitori, si- 
tuat într'o poziţiune pitorească pe o limbă de pământ for- 
mată de Dunăre (aci lată de 750 m.) şi Sava (lată de 400 m) 
la piciorul de sud-est al dealului cetăţii, o stâncă calcaroasă 
uşor înclinată către nord şi abruptă de 47 m. către vest, la 
îmbucătura râului Sava. 


Istoric. Belgradul ocupă locul lagărului roman Singidunum puntul 
final al valului dunărean din Moesia şi a drumurilor importante spre Bi- 
zanţ, Dacia și Panonia. In timpul evului-mediu localitatea a fost alternativ 
în posesiunea Avarilor (dela 582), a Serbilor cari dela secolul VII au po- 
pulat teritoriul pustiu al Savei dând cetăţii numele de «Castel-Alb», Beli- 
Grad, latinește Alba Graeca pe turcește corașul răsboiului sfânt». Al Bulga- 
rilor, al Ungurilor, Bizantinilor, dela veacul XIV iar al Serbilor ; după 14:7 
cedat Ungariei de către principii serbi. Cetatea a avut o importanţă mai 
ales în răsboaiele împotriva Turcilor. A fost apărată cu succes de către 
Huniade la 1456 împotriva lui Mahomed II, cucerită la 1521 de Suleiman II, 
la 1685 coprinsă de Max Emanuel ce Bavaria, la 1789 de către Laudon, la 
1806 de către Serbi; cu toate acestea Turcia o redobândi la 1813 dupace 
se încheiase pacea. La 1841 administraţia cantrală a Serbiei fu strămutată 
la Belgrad, la 1842 și şcolile superioare ; cetatea a rămas însă turceasca 
până la 1867. 

Regatul Serbiei (48.003 klm. p. cu 3 milioane loc.), o ţară muntoasa, 
dar roditoare, cu bogate paduri și clima ca în Europa centrală ; corespunde 
cam provinciei romane Moesia superior. Vechii locuitori au fost respinși de 
emigranţi slavi, cu. cari s'au unit în luptă împotriva Bulgarilor, mai târziu 
împotriva Bizantinilor și formând pe la anul 1200 un regat serb, cari în 
veacul XIV sub ţarul Ştefan Dușan cel puternic, se întinse pentru scurta 
vreme peste Macedonia, Tesalia, Acarnania. Epirul și Albania: părţile sale 
au fost însă apoi cucerite până pe la jumătatea veacului XV, de catre 
Turci. Despre încercările de a smulge Belgradul din mâinile 'Turcilor s'a 
pomenit mai sus. La 1718—36 cea mai mare parte a teritoriului sârbesc 
eră în mâinile Austriei ce luase și Oltenia; a trebuit să le cedeze însa 
din nou, 

Rascoala din 1804—12, sprijinita de Ruși, sub George Petrovici numit 
Carageorge) aduse Serbiei autonomia interna ; alte răscoale şi negociaţiuni 
(1830) o autonomie mai largă sub o dinastie naţională (Miloş Obrenvvici), 
iar pacea dela Paris 1856, dă, în locul protectoratului rusesc, garanţia pute- 
rilor semnatare. Belgradul a fost bombardat de garnizoana cetăţii Belgrad 
care a adus lucrurile acolo că la 1862 și 1867 puterile au silit pe Turcia 
să retragă garnizoanele turcești din cetăţi; la 1876 sârbii au purtat un 
răsboiu nenorocit, la 1877 unul mai norocos împotriva Turcilor, care la 
1878 au fost nevoiţi să le recunoască neatârnarea și să le cedeze Serbia 

meridională de azi (Tractatul de Berlin). La 1882, Serbia tu proclamată de 
regat ; primul rege Milan Obrenovici abdică la 1889; fiul și urmașul său 
Alexandru fu ucis la 1903; de atunci domnește Petru 1 Caragheorghevici 
chemat la tron de către adunarea raţională. 


Fortăreaţa (pl. A 1, 2), care acoperă dealul din N.V. 
orașului, coprinde în partea superioară un puț roman (rimski 
bunar) adânc, cu două accese în elice, muzeul armatei deschis 
la 1904, închisori şi comandamentul, (în faţa lui tunuri şi 
mortiere), în partea de jos, cazărmi, magazine şi lângă Du- 
năre turnul Neboişa (fără frică) precum şi poarta împăratului 
Carol, construită sub prinţul Eugen la 1719. 

La sud de fortăreață se află parcul halemegdan (pl. B 
2), cu busturi de bronz al poeților şi învăţaţilor sârbi: Ghiura 
lacşici, Voislav Ilici, către seară locul de preumblare al be- 
ligrădenilor ; privelişte măreaţă dela promenada Fikir-Bair 
(« Dealul gândirii»). O scară mare duce devale la Sava. 

La est de fortăreață, lângă Dunăre, vechiul oraş turc sau 
Dorteiol (4 colţuri), odinioară partea principală a oraşului, 
cu o moschee (pl. B, 2) restaurată şi întreținută de Stat, Gia- 
mia Bariahtar, clădită de Soliman Magnificul (1520—66), şi 
urmele palatului Pirinciana al prințului Eugen (pl. RER B2). 
In locul uliţelor turcești sunt acum străzi largi şi drepte. 
S'au pus bazele unui cuartier nou. 

La sud de fortăreață lângă Sava, este fosta mahala 
sârbească Sava cu străzi povârnite, cari duc la oraşul de sus. 

La sud-est de Kalemegdan (Pl. B 2, 3) strada Uzun- 
Mirkova duce la piaţă — la capătul străzii, care se desface 
la dreapta, se află catedrala ortodoxă zidită la 1845 cu pa- 
tronul Arhanghelul Mihail, cu mormintele principilor Milos 
(+ 1860) şi Mihail (+ 1868) Obrenovici. 

Lângă piaţă (Araliev Trg) Universitatea (Pl. B 3) cu fa- 
cultăţile de drept, tehnică, științe naturale şi filosofică, în 
clădire proprie, — donația Căp. Mişa Anastasievici (mort 
aproape de Bucureşti la moșia sa Clejani; vechiu comer- 
ciant de sare între România şi Serbia) — care coprinde şi Bi- 
blioteca naţională. Alături Muzeul cu antichităţi sârbe, între 
altele un cap de bronz al lui Constantin cel Mare din Niș 
şi capul lui Traian în bronz (ce a fost expus la Bucureşti), 
şi Prefectura. 

La partea de N. V. a pieţei este statua de bronz a 

naturalistului sârb M. P. Pancici. (Pl. P. D.) 1814—1888 de 
lovanovici. 

La Sud-Vest e piața teatrului cu Teatrul Naţional şi cu 
statua ecuestră de bronz a principelui Mihail de Pazzi. (Pl. C. 3). 

La sudul pieţii teatrului începe strada regelui Milan. In 
strada regelui Milan e ministerul justiției, ministerul instrucției 
şi cultelor. (Pl. C. 4), apoi la stânga Noul Conac, reşedinţa 
regelui Petre. Lângă conac e un parc frumos; la est e ve- 
chiul cimitir cu vechia biserică S/. Marcu în care sunt în- 
gropaţi mai mulți membrii din familia Obrenovici. Aci se 
construeşte palatul nou al Scupştinei ; în apropiere staţiunea 
sismografică, una din cele mai moderne şi sensibile, aşezată 
pe stâncă. Mai departe în strada Milan, marele hotel Rossia, 
Ministerele de interne, de externe şi al comerțului, mai departe, 
la dreapta Cazinul militar (Pl. D. E. 5). 

Din strada Milan se desprinde la dreapta strada Prinţul 
Miloș, în care se află la dreapta, (PI. C.D. ş) localul foarte 
simplu al adunării naţionale, apoi palatul consiliului de stat, 
ministerul lucrărilor publice, ministerul de răsboiu, Academia mi- 
lilară, muzeul etnografic, şi muzeul pământului sârbesc, şi mi- 
misterul de Jinanţe, (în parc la dreapta) Curtea de Compturi. 
A treia stradă transversală la dreapta duce la gară. 

La 5 klm. spre vest dela Belgrad se află Topcider (cale 
ferată, electrică şi trăsuri), cu o veche vilă în care a locuit 
prinţul Miloş Obrenovici, şi un parc mare, (două restaurante 
Şi muzică); 5 minute mai departe la staţiunea Topcider (calea 
ferată, spre Niş), parcul hoşutniac unde a fost asasinat prin: 
cipele Mihail Obrenovici în 1868. 

La Ripanie, staţiune a liniei Niş, te urci pe Jvala (prive- 
lişte frumoasă) — cu ruinele unei fortărețe turceşti din secolul 
XV, cunoscut sub numele de cetatea lui Porcia de Avala; 
în două ceasuri cu trăsuri pe şoseaua bună a Nraguevăţului 
şi se suie până sus cu trăsuri. 


Program pentru Belgrad: 


2 Aprilie. Sâmbăta seara, după așczarea în hotel «La Coroana Sârbească», 
rendez-vous la Grand Hotel (în apropierea hotelului). 

3 Aprilie. Toate bagajele gata facute gramada la hotel, 7 dim. cafeaua 
la hotel; 8 dim. Kalemegdan și fortăreaţa; o Catedrala; 9!/» 
Universitatea și Muzeul de antichitaţi etc.; 11-—1 Muzeul etno- 
grafic şi al pământului sârbesc; Observatorul astronomic şi st. 

sismografică. 1 Plecarea la Topcider. 1 1/2 Dejunul la Topcider. 
3 Plecarea la gara din Topcidere. 


Serbia este străbătută prin mijlocul ei de Morava ce 
adună prin Nişava apele din Balcanii vestici, iar prin Mo- 
rava de apus apele din Rudnic şi Coponiegora. In afară de 
această vale largă, tot terenul Serbiei este o înlănţuire şi 
impletitură complexă de şiruri de munţi. Râul Timoc adună 
o parte din apele Balcanilor vestici și Carpaţii sârbești, 
pentru a le duce la Dunăre; el face în cursul inferior gra- 
niţa de Bulgaria de unde nu primeşte nici un afluent, şi în 
tot lungul lui se individualizează o depresiune largă, la nivel 
ridicat. 

Linia ferată a Serbiei plecând dela Belgrad trece şi 
urmăreşte Morava până la graniţă spre Salonic, iar de la 
Niş urmează valea în sus a Nişavei, trecând în Bulgaria 
spre Sofia. O cale ferată e acum în construcţie pe valea 
Timocului, Niş—Prahova ce se va uni probabil cu căile ro- 
mâne (după cum a mai fost vorba) şi se va continuă spre 
Adriatica. Această linie se leagă peste Carpaţi dela Zăie- 
ciar la Paracin cu linia principală. 

Linia dela Belgrag la Uskiib. — La 5 km. Iopcider 
(vezi mai sus) —la 14 km. Resnik cu frumoase vile —la 21 
km. Ripanie, (vezi mai sus) turnul vechiu se vede din tren. 
Apoi mai multe tuneluri şi viaducte. Dincolo de Palanca, (e 
km.) în valea râului Iaseniţa, calea ferată intră într'o câmpie 
foarte populată şi bogată pe care o străbate Morava. — La 
91 km. Velica Plana la gura râului laseniţei în Morava ; mari 
abatorii (mai mari ca cele dela T.-Severin). La 107 km. La- 
povo 110 kr. satul mare Lapovo. 

Prin strâmtoarea dela Bagrdan (120 km.) spre Iagodina 
cu o moschee părăsită frumoasă, apoi peste Morava la (149 
km.) Ciupriia, orăşel cu 6.000 loc. pe locul Horreum Margi al 
Romanilor cu urme de stâlpi de pod roman. La 155 km. 
Paracin cu o sticlărie, abatorii noi și fabrică de stofe; la 176 
km. Stalaci cu ruinele unui turn al lui Tudor de Stalaci din 
evul mediu (se vede din tren) la confluenţa ambelor braţe 
ale Moravei ; valea Moravei sudice (binacika) este tăiată 
foarte strâns în masive gneisice. 

Calea ferată urmează cursul Moravei sudice, trece apoi 
pe malul stâng. Dincolo de Giunis. (195 km.) valea se lăr- 

geşte. La 206 km. Korman apoi (214 km.) Alexinaţ orăşel cu 
5.800 loc. pe malul celălalt al Moravei a fost până la 1876 
graniţa către Turcia şi a fost pustiită la 1876 de către ar- 
mata turcă. Dincolo de Greiaci (225 km.) trenul trece pe 
malul drept al Moravei şi peste Nişava la gara Niş. 

Niş, Naissus roman, punctul de încrucișare al drumu- 
rilor dela Marea Adriatică și Marea de Marmara la Du- 
năre. Aci a învins împăratul Claudiu pe Goţi (268); oraşul 
a fost mărit şi fortificat de către Constantin, care s'a născut 
aci, de către Justinian şi de către Bizantini. Din toate acestea 
au rămas numai urme foarte slabe. Pentru Turci a fost o 
stațiune foarte importantă pe drumul spre Dunăre. După 
ce o luară dela Sârbi la 1366, Pau păstrat, cu toată ocu- 
paţiunea trecătoare a Ungurilor (1443—44) şi a Austria- 
cilor (1689—9o şi 1737) până la asaltul Sârbilor la 110737, 

Niş, a doua capitală a Serbiei, cu 40.000 locuitori, 
şi cu garnizoana cea mai puternică în Serbia, este situat 
intrun șes triunghiular la sfârșitul văiei Nişava 15 km. mai 
sus de gura râului. Are un liceu și mai multe școli. 

Aromâni nu lipsesc în Niş dar şcoală românească nu 
este; de altfel în toată Serbia (deși sunt vreo 200.000 ro- 
mâni) nu-i nici o şcoală românească, 

Malul drept e ocupat de fortăreaţa şi de orașul tur- 
cesc, pe malul drept se află orașul mai mare sârbesc. Aci 
e la mal Conacul turcesc înconjurat de grădini, altădată ocu- 
pat vremelnic de rege; alături, pornind dela podul care duce 
la fortăreață, strada Bazarului; la sud, pe partea cealaltă 
a străzii principale, catedrala cea nouă. In apropiere de Niş 
45 km. Camenița, turnul Căpăţânelor (Chelekula), numit după 
căpățânele sârbilor răsculați sub Ştefan Singhelici la 1809, 
ce fuseseră zidite de turci încă sângerânde în păreţii culei. 


Sosirea la Niș la 9.57. Bagajele cele mari rămân la gară. Descindem 
la Hotel Orient și Europa (instrucțiuni se vor dă în gara). Cina se îa ime- 
diat la Hotel Orient. (Vinul de Niș e renumit). 

Plecarea din Niș Luni dim. 5,58. 


La Niş calea ferată se ramifică. Linia spre Salonic merge 
spre sud prin valea Moravei dincolo de Delotinţe trece peste 
Morava. La 44 km. Lescovaj (Manchesterul Serbiei) orăşel de 
15.000 loc. foarte industrial, întreprinzător ; cultură mare de 

cânepă. (Mititei celebri la gara restaurantului). El e adum- 
brit de o culme cu o ruină de cetăţuie Curvingrad. La 76 km, 
Gep, incepe defileul Moravei, cu mai multe tuneluri. După eşirea 
din tunelul de lângă Gep pe dreapta Moravei (la stânga 
noastră) Mominkamen (Piatra fetei) după legendă o fată pie- 
trificată prin blestemul mamei sale ; la 111 km. /rania orăşel, 
încântătoare staţiune balneară, cu 12.000 loc. cu monumentul 
militarilor căzuţi in răsboiu. 

Ristovaţ 123 km. local de vamă şi revizia paşapoar- 
telor călătorilor venind din Turcia 123 km. Zibefce (Jbevaţ) 
prima staţie turcească, local de vamă şi revizia paşapoartelor 
la intrarea în Turcia. Incep căile ferate turceşti, care pentru 
reţeaua de vest (Salonic) au introdus orariul Europei centrale. 

La Vest Cara-Dagul negru şi pleșuv ne însoţeşte de 
acum încontinuu. Eșind dela Jbevatz calea ferată trece prin 
țarine aride, trece stațiile Buianovţe, Bukarovţe şi în fine 
Preşevo 470”. separarea apelor Moravei de Vardar, Taba- 
novţe la 173 km. 

Cumanovo cu o biserică sârbească ; are şi o şcoală ro- 
mânească ; export de cereale. De aci trenul se coboară apoi 
în valea roditoare a Vardarului şi peste râu la gara Agjarlar 
cu o cazarmă turcă la satul Biliaci, intră în câmpia Uskiibului, 
gara (la 210 km.) la 12.34. 

luskiub (sârbeşte Sfoplie, arom. Scopia) se întinde într'o 
poziţie frumoasă pe malurile Vardarului la poalele unui deal; 
pe dreapta Vardarului gara şi oraşul nou. Bazinul cu câmpii 
fertile (intre 224 şi 260 m-) în care zace luskiubul e încon- 
jurat de catene inalte de munţi: Karadag în N, Şardag cu 
vârtul Liubotin 2740". în spre apus, Karagiţa planina (1850 n.) 
în spre S. 

Din sus de Scopia la 3 km apele râului Lepenaţ (ce-și 
adună isvoarele din clina de N a Şardagului) se unesc cu 
Vardarul ce-şi adună isvoarele din clina Sudică. Pe Lepenaţ 
in sus merge o cale ferată la Mitroviţa, traversând câmpia 
Rossovei unde la 1389 Murat | şi apoi Baiazid (după omo- 
rirea lui Murat) a invins pe ţarul Serbiei şi aliaţii săi între 
care şi Mircea cel Bătrân, iar la 1448 Murat II bătu pe 
lon de Huniade (Sibinianin lanco în cântecele populare sâr- 
beşti). Scopia a fost în vechime Scupi şi centrul provinciilor 
dardanice ale Romanilor; a aparţinut cu regiunea sa dela 

sec. VII slavilor, apoi Buigarilor, dela 1org Bizantinilor, de 
la 1205 imperiului româno-bulgar şi a fost în sec. XIV ca- 
pitala marelui regat sârb sub ţarul Ştefan Duşan cel pu- 
ternic şi a căzut apoi după moartea lui Duşan şi fiul său 
Uroş sub turci. Azi este capitala vilaetului turcesc Kossovo, 
şi are aproape 30.090 loc., dintre cari 1/4 Sârbi, apoi Bulgari, 
Albanezi şi Aromâni (in parte grecizaţi) cari au o comuni- 
tate sub preşedinţia d-lui Papa Teodosu și o școală româ- 
nească. Consuli: austriac, francez, sârb, rus, grec, italian, 
englez, bulgar (român 14); episcopul ortodox-sârb, bulgar 
etc., îşi au reședințele lor aci. O garnizoană puternică şi re- 
şedinţa guvernatorului general comandantul corpului de ar- 
mată. Industrie născândă în pielărie, metalurgie şi lânărie; 
înfloreşte însă cultura fructelor şi a cerealelor. 

Gimnaziu sârbesc, şcoala normală sârbească, gimnaziu 
bulgar, liceu turcesc, şcoală de meserii turcească, școală 
primară românească. Scopia are 32.000 loc. din care peste 
2,000 aromâni. 

In apropiere Markova krușka (perii lui Marcu) cu ruini 
de cetate. 


Programul la Scopia: 


Luni 4 Aprilie. La 1 dejunul la Hotel Sloboda. 30 vizita la Guvernorul 
general, ceilalți în moschea Gazi Isabeg. 3.15 plecarea la 
Bardowţe până la s!/2 La înapoere trecerea pe la apeduc- 
tele romane. Intre 6 și:8 se vor face viziteîn oraș, 

5 Aprilie Marţi dim. zi de târg la Scopia. 61/2—7 h. cafeaua la Hotel. Ba- 
gajele gata de plecare, toate la un loc. 8—11)/2h. pro- 
menadă în oraș, biserica sârbească Sf. Spas şi Kurșum- 
lihan (închisoare) și Burmaligiamia aproape de pod. 
Liceul sârbesc, Şcoala română. Idadi€, liceul şi Școala 
de meserii. Magazinul Papa Teodosu și alți români. 
Fortăreaţa dela Scopia. Intre 9 și 100. târgul este în 
toiul său. 


La 11!/2 dejunul la Hotel. Plecarea la 12!/2. 


Dela luskiub plecăm Marţi la 12.49 cu trenul. Soseaua 
merge pe partea stângă a Vardarului, iar linia ferată apucă 
pe dreapta pe Vardar în jos, spre Salonic. Ea alungeşte mar- 
ginea de Sud-vest a câmpiei luskiubului, adumbrită de dea- 
lurile ce se lasă din Karagiţa şi Goleşniţa peste care în de- 
părtare se zăresc piramidele lantului Liubotin. 

In partea de sud a câmpiei, pe stânga Vardarului se 
întinde pânza unui lac, Kaplan, care servă de bazin de re- 
gulare râului Pcinea şi Vardar în timpul ploilor mari. Lângă 
satul Kaplan sunt isvoare de ape minerale sulfuroase. . 

Dela Zelenicovo la vale trenul intră întrun defileu foarte 
îngust dar frumos al Vardarului. După trei tunele ajungem 
la Kâpriilii (259 km.) la 3.15 h. 

Keopriuliu, slav. şi arom. Veles, vechiul Bylazius, este 
aşezat pe ambele cline ale văei Vardarului cari şi aci sunt destul 
de repezi aşă că trenul trece pe străzile oraşului, iar gara 
e afară din oraş. Şoseaua care vine dela Scopia peste dea- 
lurile din partea stângă a Vardarului trece aci peste un pod 
pe partea dreaptă şi sue peste dealuri spre Perleap şi Mo- 
nastir pe Babuna. In Veles din aproape 18000 loc. vreo 
2500 sunt aromâni, au o şcoală românească. 

La vale pe Vardar avem staţiunea Veniciano-Gradsco 
(287 km.) în apropierea vechiului Stobi. Mai la vale (329 km.) 
staţiunea Demircapu (restaurant) de unde trenul se angajează 
pe vreo 4 km. iar întrun defileu stâncos. Demirkapu, Poarta 
de fer a Macedoniei, strâmtoarea numită în vechime a lui 
Axios, unde Vardarul işi reduce patul la so m. Calea ferată 
merge apoi pe stânga, dar după aceea trece iar pe dreapta 
intr'o vale mai largă şi ajunge la Ghievgheli (374 km.). 

La apus până în creasta munţilor este Vlaho Meglenia, 
ai cărei locuitori, vreo 25000, de un tip diferit de al aro- 
mânilor, vorbesc un dialect foarte apropiat de limba română 
dunăreană. După d-l P. Papahagi, ei sunt o colonie de «Pa- 
cinaţi» români dela Dunăre în sec. XII. Dupăce la S. de Ghiev- 
gheli trece Cingane Derbent strâmtoarea Țiganilor Vardarul 
se întinde întrun colț nordic al Campaniei ce merge până la 
malul mării. (Vezi pag. 90). In stânga două lacuri mari, Ar- 
gian şi Amatovo cu scurgeri subterane în Vardar. Inainte 
de a ajunge la staţia Topcin (431 km.) peste Vardar la apus 
18 km. lângă satul Alakilise sunt ruinele vechei cetăţi Pela 
capitala Macedoniei, din timpul lui Filip şi Alexandru. 


La Salonic ajungem Marţi la 7.39 seara la gara din Pl. B. 2. Des- 
cindem probabil la Hotel Olimpios Palace. 

Rămânem și Mercuri toată ziua în Salonic, de unde plecăm Joi di- 
mineaţa. Programul amănunţit pentru Salonic, se va comunică la timp. 

SALONICUL 


Salonic (turcește Selanic, rom. Săruna), capitala Vi- 
laietului reședința unui mitropolit grec; are vreo 130.000 
loc., din cari mai mult de jumătate evrei (numiţi Sefar- 
dini sau Spanioli veniţi prin sec. XV din Spania şi şi-au 
păstrat limba şi portul; cei ce au trecut la islamism se nu- 
mesc Donme), şi o zecime greci. Oraşul are un port mare 
şi este după Constantinopole oraşul comercial cel mai im- 
portant al Turciei. Pentru turiști oraşul presintă puţin în- 
teres. In orașul vechiu (vieaţă curat orientală), care în parte 
încă înconjurat de ziduri şi turnuri de pe vremea Bizanati- 
nilor, se află un arc de templu roman cu sculpturi bogate 
şi biserici grandioase împodobite cu mosaicuri din evul mediu, 
cele mai multe transformate în moschee, care se pot însă 
vedeă în schimbul unui bacşis de câţivă piaştri. De asemenea 
urmele distrugerilor din 1903 vor aminti încă câtvă timp 
de contrastele naţionale în acest vilaet. 


Istoric. Salonicul este urmașul coloniei grecești (probabil ionice) 
Terme de lânga satul Sedes, 12 klm. la S. V., dela care și-a luat numele 
și golful. Regele Casandros al Macedoniei şi-o alese ca reședință şi o tran- 
sferă la locul unde se află astăzi, numind-o Tesaloniki, după numele soțier 
sale, sora lui Alexandru cel Mare. 

Insă abia sub Romani deveni adevărata capitală a provinciei și prin 
poziţiunea sa avantagioasă la mare și la drumul Via Egnatia, (continuarea 
drumului Via Appia dela Dyrrhachium la Bizanţ) a devenit ca oraș prin- 
cipal al Greciei europene. Cicerone a trăit aci în exil. Sf. Paul fonda aci 
prima comunitate creștină pe teritoriul european, (vezi epistolele către 
Tesalonicieni), 

Sub Bizantini Salonicul rămase mereu unul din primele orașe ale 
imperiului. In veacul VII a avut de suportat mai multe asedii din partea 
Bulgarilor ; în secolul X. fii cucerit de Arabi în sec. XI! de către Normanzi; 
la începutul secolului următor, după coprinderea Constantinopolului de 
către Latini (1204), margraful Bonifaciu de Montferat fondă aci un imperiu, 
care căzu. însă în curând în puterea despotului din Epir; la 1430 pe scurt 
timp în puterea Turcilor, la 1405 în a Bizantinilor, la 1423, Salonicul a fost 
coprins de către Turci, cari lăsară creștinilor patru biserici. 


Orașul vechiu e mărginit către mare de un cheu su- 
perb cu case noui, cu restaurante și cafenele, la marginea 
de vest este localul vămei și vechiul fort Top Iane, la ca- 

pâtul de est Turnul alb (Beas Kule) probabil din vremurile 
Veneţienilor. Alăturea parcul și sala «Uniune şi progres», 

Paralel merge !/, km. către nord strada Jf'ardar, princi- 
pală a oraşului (considerată până acum pe nedrept ca ve- 
chia Via Egnatia, care atinge numai oraşul la marginea de 
N.V.) şi încă !/, km. mai departe, o a doua stradă principală, 
strada Midhat-Pașa, în care se află noul palat guvernamental 
(Conae, PI. E 2). 

La sud de strada Wardar merge o stradă numită str. 
Sabri-Paşa şi o stradă transversală, str. Conacului duce înapoi 
la cheu; la încrucişarea ei cu strada Wardar se află Bazarul 
Ciarşi şi vechiul Caravanserai. (Prăvălii cu antichităţi). 

In partea de răsărit a oraşului bulevardul Famidie duce 
de vale la cheu. Mai departe la S.E. se intinde Quartier des 
Compagnes, cu o stradă principală (tramvai electric) frumos 
plantată şi numeroase vile în stil modern şi confort occiden- 
tal (mai toate consulatele pe această stradă). În dreapta şi 
in stânga străzi paralele sue la muntele Hortiaci (1200 m. 
vulcan stins) sau scoboară la mare. La capătul străzei prin- 
cipale e /'ila Allatini (de PArmee) unde se găseşte internat fo- 
stul Sultan Abdul Hamid. Mai departe drumul duce la Sta- 
țiunea balneară Sedes unde e şi o fermă model otomană. 

In strada Wardar la 4 minute depărtare spre vest de 
bulev. Hamidie se află resturile porții de triumf a lui Galerius 
zidită de Diocliţian (311). La N.E. intr'o stradă laterală este 
moscbea Ortagi (PI. F. 4), fostă biserică a Sf. Gheorghe, o clă- 
dire din veacul IV, al cărei zid intern e împărțit in opt nişe 
dreptunghiulare; în cupolă sunt vechi şi frumoase mozaicuri. 

A şeaptea stradă laterală duce la moscheia 4ia Sofia 
Pl. E 4), nu se poate vizită acum decât cu învoirea spe- 
cială a autorităţii), care a fost biserică creştină până in veacul 
al XVII, Dispoziţiunea ei originală a fost scoasă la iveală 
in urma incendiului din 1894. Are un portic şi opt coloane 
şi plan fundamental ca şi Aia Soha dela Constantinopole; se 
zice că e şi clădită de acelaş arhitect (Anthemios). Mozai- 
curile din cupolă şi aspis sunt cele mai bine păstrate din oraş. 

In strada transversală următoare, patru minute mai de- 
parte spre cheu, este biserica mitropolitană, reconstruită după 
focul din 1894. Salonicul are 28 moschee, unele foste biserici. 

In aceeaşi stradă, 100 de paşi spre N.E. de strada Var- 

dar, moscheea FEschi-Giuma (Pl. E 3) fostă Aia Paraskeva gre- 
cească, o basilică (probabil cea dintâiu, pe locul templului 
Venus) cu trei cafasuri de dimensiuni mari, fără mozaicuri. 

Dela Eschi-Giuma în sus spre strada Midbhat-Pașa, cu 
aceasta 200 paşi spre N.V. moscheea Casimie (Pl. E 3), odi- 
nioară închinată Sf. Dumitru şi fostă biserică principală a ora- 
şului, o basilică la început cu trei, azi cu cinci cafasuri din 
veacul al V. In partea veche a bisericii e mormântul Sf. 
Dumitru, pe locul unde a suferit martiraţul. 

Mai departe spre vest în dosul conacului (palatul gu- 
vernamental) e moscheea Saatly (Pl. E 2) fondată la 1012, 
atunci biserica Sf. [ie; nu prezintă nici un interes. 

Ultima stradă laterală merge dela capătul de Vest al 
str. Midhat-Paşa la moschea Souk-Su (Pl. D 2) odinioară bi- 
serica Sf. Apostoli, o clădire în formă de cruce grecească, 
din secolul XI. 

Face să ieși pe poartă (PI. D 1, 2) Jeni-hapu şi să mergi 
o bucată dealungul zidului (gros de 3, înalt de 12.) care este 
superb în acest loc spre cimitire (aci e şi cel românesc). 

Citadela cu Jedi-Cuie (7 turnuri) (Pl. G 1, 2) din vremea 
Veneţienilor, pe locul vechei Acropolis, e locuită acum de 
turci; partea ei superioară servă de închisoare. 

Toate naţiunile au școli primare, secundare şi comer- 
ciale în Salonic; o facultate de drept otomană. Din 150 
mii loc., aromâni sunt ca la 15.000. Pe lângă şcoli pri- 
mare avem și o şcoală de comerţ română. 


SALONIC-MONASTIR 


„___ Plecarea din Salonic tot prin centrală gara Pl. B. 2 în care am sosit 
Joi dim. la 7.25, ora europeană Cafeaua în Hotel. Toate bagajele mari la un 
loc; bagajele mici se iau în mână. 

Calea ferată se îndreaptă spre V, deacurmezişul Cam- 
paniei joase şi mocirloase pe mari şi costisitoare rambleuri 
şi viaducte. Pentru a se abate gurile Vărdarului şi Galicoului 
ce se revărsau până în Salonic s'a cheltuit aproape 2.5 mi- 
lioane lei, de către Societatea căilor ferate orientale şi gu- 
vernul turcesc. Pe câmp se văd albind casele de apă, pu- 
ţuri pentru alimentarea orașului; stratul de apă subteran 


este aşa de puternic că alte puțuri proectate în N. și W. 
nu Sau mai făcut. 

Calea ferată trece mai întâiu (9 km.), peste capriţiosul 
râu Galico în vechime Echeidorus) peste care trece trenul pe 
un pod de 1612:; mai la N, se vede podul căiei ferate 
spre Scopia, lung de 205 m, care a suferit adesea de viitu- 
rile năpraznice ale Galicoului în urma ploilor repezi. Pe ma- 
lurile lui au poposit la 480 a. Ch. armata lui Xerxes după 
o luptă norocoasă în care şi apele tocmai crescute au jucat 
un rol. 

După ce trecem Vardarul pe un pod de 350: lung 
ne îndreptăm spre Apus în Campania plină de sărături şi 
mocirle şi trecem mai multe braţe moarte ale Vardarului, 
trecem apa Caraasmac, (vechiul Ludias), scursura lacului 
Ienige; apoi spre S. E. în lungul Campaniei fertile, pe la N. 
și aproape de Bistrița (Ingecarasu, în vechime  Haliacmon) 
singurul râu cu apa clară, ajungem la Karaferia (67 km. unde 
probabil ne vom opri). 

Bistriţa vine din SV, pe o vale scobită între M. Ciapca 
(VE. Flampuron 1.878 2- şi mai la S. Olimpos 2.985 m) ŞI 
între M. Vermion sau Agostos. Prin munţii aceştia trăesc 
mulţi aromâni păstori. 

In Olimpos se văd zănoage frumoase, urmele toştilor 
ghețari, cei mai sudici cari au fost pe vârfurile munţilor din 
Europa. 

Campania (50")e o bucată de ţară parte câştigată în tim- 
purile istorice din mare. In secolul V-lea a. Ch., marea se în- 
tindea ca un golf până la poalele munţilor ce se văd în N. 
și apus. 

Prin aluviunile Vardarului deoparte şi ale Bistriţei de alta 
s'a potmolit mereu şi în sec. II a. Ch. /acul Ludias era aproape 
complect separat de mare. In secolul V-lea d. C. Beroia (Kara- 
feria) era unită deja printr'o şosea pe la Aloros pe la S. de 
lac cu Tesaloniche. Acum lacul! are numai vreo 6—7 km. 
lungime NV—SE şi e adânc de 6 m.; creşterea uscatului 
se continuă mereu şi e temere ca şi golful Salonic să fie 
odată obturat. De jur împrejurul acestui golf, apoi lac, se 
întindea mănoasa câmpie Bothia şi aci s'au fondat cetăţi ca 
Pella capitala Macedoniei în splendoarea ei, Aigaia, Beroia, 
şi altele cum se va vedeâ mai jes. 

Azi Campania se cultivă cu tabac, grâu, orez, bumbac, 
opiu chiar etc., iar pe timpul de iarnă se populează cu nu- 

meroase turme de oi ale Albanezilor şi Fârșeroţilor ce sco- 
boară pe la St. Dumitru dela munte. 


Karaferia (arom. Veria, slav. Ber, în vechime Beroia) se 
desfăşoară într'o poziţiune pitorească la poalele munţilor Ver- 
mion (vârful Turla 1809 m.) brăzdaţi de multe văi şi aco- 
periţi de păduri cele mai frumoase în Macedonia. 

Pădurea este formată de tei, castani, aluni, platani 
mai sus fag şi pini, iar mai sus molifți și brazi; în afară de 
animalele de pădure sunt aci încă şacali, cerbi şi căprioare; 
urşii ţiganilor din toată Macedonia provin din aceste păduri. 
Lista pasărilor este foarte bogată, între cari şi fazani. Vâ- 
natul se exportează în toată Turcia, iar muntenii (cei mai 
mulți aromâni) poartă de obiceiu opinci de piele de porc mi- 
streţ. Probabil vom întreprinde o escursiune la satul aromâ- 
nesc Doliani, in sus pe valea Ana, cu care ocaziune vom 
admiră această pădure frumoasă şi bogată a Macedoniei. 

Orașul e așezat pe terase (80-—r180-) la poalele mun- 
ţilor, şi din târg (terasa superioară) se vede toată Campania 
până la mare; e străbătut de 3 râuri llige, 4nz și Juftico, 
ce sar în multe cascade, se împrăștie în şanţuri și văgaşuri, 
dând mult caracter orașului 


Istoric. —. Karaferia. (Beroia) e amintită întâiu la 432 a. c.; Pyrrhos 
a avut-o în stăpânire, Pompei la 49 a. c.a avut aci cuartierul principal îna- 
intea luptei cu Cesar. Oraș cu oarecare autonomie, sub împărații (August) 
chiar capitala provinciei. Vizitat de Ostrogoţi în 474 d. C. La 812 căzu sub 
bulgari până la 1oor când o cuceri Bazile IL bulgaroctonul. In XII secol 
aparțini regatului Tesalonic. La 1347 căzi în mâna Sârbilor sub Dușan cel 
puternic, dar numai până la 1349, apoi iar la 1359 sub Sârbi, şi în fine la 
1373—74 căzu sub Turci. 


Veria are 15000 loc. dintre cari 3000 aromâni, Fiecare 
naţionalitate (turci, greci, aromâni, slavi și evrei) işi au maha- 
lalele lor caracteristice. Deşi populaţia este mică, totuşi oraşul 
numără 78 biserici (din cari 19 au ars în 1862, iar 3 au fost 
transformate în moschei) plus 6 mânăstiri. 

Biserica Exo Panaia a fost dată Aromânilor. In biserica 
Sf. Antoniu este mormântul S-tului Antoniu, fondatorul or- 
dinului călugăresc dela Mt. Atos, şi care a trăit ca pusnie 
in o peşteră din Vermion. La 54 Sft. Paul a venit aci şi 


a convertit pe ovrei şi greci, aşă că sa înființat de vreme 

și un episcopat. Oraşul Beroia a fost renumit în vechime prin 
trandafirii săi sălbatici cu 60 foi şi cu miros neiîntrecut. 

Pe timpul ocupaţiunii sârbești sub Duşan cel puternic 
(1347 —49) sa început ziduri de 3 m. grosime şi turnuri de 
14 m. înălțime) de apărare, (rămase neisprăvite) din care se 
mai vede şi azi unul înconjurat cu ziduri (3 m. înalte). După 
Salonic, Veria este oraşul în care se găsesc cele mai multe 
urme de antichităţi. 

Demn de văzut (şi cumpărat) în târg sunt lucrăturile de 
casă : şervete, batiste, prosoape, marame, ciorapi etc. În oraş 
sunt şi 2 fabrici de ţesut etc. 

In munţii Vermion constituiți din şisturi şi roce erup- 
tive se găsesc marmore frumoase, ce au fost exploatate şi 
în anticitate, minereuri de crom şi mangan (exploatabile 
mai ales în Valea Vistriţa). 


Program. — Sosirea pe la 10 dim. Incuartirarea, vizitarea orașului și 
masa până la 2. 

La 2 plecarea pe valea Ana spre Doliani, unde se va vedea gospodării 
de aromâni păstori și agricultori. Seara reînturnarea în oraș și Vineri la 
ora 6 dim. plecarea în trăsuri spre Vodena. 

Bagajele se iau de fiecare cu sine. 


Dela Veria plecăm Vineri dimineaţa cu trăsuri pe o 
sosea însoțită de grădini şi şiruri de platani şi plopi ce se 
întind până sub Vermion. După ce trecem mai multe sate - 
sărăcăcioase (la /Horopan este o peşteră cu pereţii pictaţi), 
ajungem la Niausta (330 m.) aşezat pe valea Arabiţa în 
apropierea vechiului Paleohori, în mijlocul viilor şi grădi- 
nilor în care se cresc multe albine. Vinul de Niausta re- 
numit, Orașul are 6000 locuitori dintre cari 700 aromâni. 

Trecând mai multe sate fâră importanţă ajungem printr'o 
vale strimtă şi grea de suit la Vodena unde vom luă dejunul. 


Vodena (110km.) corașul apelor» renumit prin pitorescul 
său; locul de petrecere al regilor Macedoniei ; aci a fost omo- 
rât Philip II tatăl lui Alexandru Macedon. Așezat pe râul Nisia 
la aruncarea lui in cascade foarte frumoase, pe o pantă de 
200 m. (310—116). cu puterniee depozite de tuf calcaros. 
Are 15000 locuitori; Aromâni puţini, turci şi greci marea 
majoritate, slavi vreo 2.000. In vechime Aigai şi Edessa; 

aci a fost episcopatul de «Edessa»; acum are 12 biserici, 
6 moschee și școală turcească, grecească, bulgărească şi 
sârbească; «lipseşte numai cea românească pentru a fi tot 
corul macedonean complect» (A. Struck), lacună complec- 
tată acum | 

In munţii vecini multe avuţii (fer, cupru, crom, pietre 
de construcţii). În împrejurimi şi mai ales în Meglenia bul- 
gărească cultură de ardei în prinul rând, porumb, orez, 
bumbac, Mare cultură de gândaci de mătase şi însemnate 
fabrici de mătăsuri, covoare şi ceramică. 

Multe resturi arheologice (Templul zeiţei Ma, Teatrul în 
care intră peste 20000 persoane la a cărui intrare a fost omo- 
rât Philip II, apeducte, sarcofage, biserica mitropolitană, etc.). 


Trenul pleacă din gara Vodena la12,14' se angajează 
prin curbe mari întrun defileu, vechiul curs al lacului Os- 
irovu, trece pe la cascadele //adova (dela 119 km.) ese în 
campia din jurul acestui lac care odată a fost toată acu- 
perită de apele lacului. Acum e iar în creștere. La N. al- 
beşte de zăpadă vârfui Caimaccialan 2517 m. 

In stânga se zăreşte satul de fârşeroţi Paticina cu şcoală 
şi biserică românească; apoi 8 tuneluri şi 3 viaducte şi dea- 
lungul lacului Ostrovu. Nivelul lacului Ostrovu este la 528 m., 
adânc de 61 m. în apropierea coastei vestice, iar nivelul lui 
Petârsco este de ş74 m. 

După ce trecem (km. 137 ; niv. 595 m.) orășelul Ostrovu, 
(cu ruine în apropiere pe malul lacului, la stânga căiei ferate), 
trenul ocolește lacul pe la N., merge dealungul malului stâncos 
al lacului până la Pareli, unde s'a găsit 70 de morminte 
preistorice (tipul Hallstadt) din ep. de bronz şi fer; de aci 
c. f. trece peste deal (595 m.) în depresiunea Sarighiol, ocupată 
odată de un mare lac în care a rămas lacul Ostrovo, Pe- 
târsco, (la N. de calea ferată) Rudnic și Țaţerţi, unde e 
orăşelul J:hşisu, slav. Vârbeni. 

La SV, de calea ferată, peste dealurile ce inconjoară 
lacul Rudnic, (șoseaua merge pe lângă lac) e orăşelul aromâ- 
nesc //ahoclisura aşezat într'o strâmtoare de munţi (la 12311.) 
cu chei frumoase între stânci de calcar. 

„__ Petârsco primește apele din “Țaţerţi şi Rudnie (Vrap- 
nico), dar altfel e fără scurgere în afară. Pe marginea câm- 

piei Sarighiolului se văd terase; bazinul e de depozite ter- 
ţiare pliocene şi deluviale; încă în diluviu eră un lac mare. 
Petârsco şi Ostrovo au scurgeri subterane spre Nissia. 
Dela Ekşisu, slav. Vărbeni, trecem spre N., prin strâm- 
toarea (şi tunel) Hirliderbent; dela Baniţa (769 m.) după un 
cot spre apus, spre Florina (187 km.), ne îndreptăm spre 
N, V. in şesul dela Monastir. Stațiune 218 km. 


Monastir (grec. Vitolia, arom. şi slav. Bitule, în antici- 
tate Herakleia) pe drumul Egnatia ; oraş bogat, cu 60000 lo- 
cuitori, capitala vilaetului, într'o poziţiune frumoasă, la pi- 
cioarele (618 m.) unor munţi înalți Baba (Vf. Peristeri, 2532 
m.) pe ambele maluri ale râului Dragor. 

Monastirul este centrul cultural al Macedoniei, mai ales 
de când sa făcut calea ferată şi sa intrat în era nouă. 

Numeroase şcoli greceşti şi turceşti, cazărmi, băi, etc. 

România a fondat de mult aci un liceu. 

Aci e reşedinţa guvernatorului vilaetului Monastir, şi 
consuli a tuturor puterilor europene şi ţărilor interesante 
in viaţa politică şi economică a Turciei. Oraşul este şi un 
centru comercial şi industrial şi o piaţă foarte importantă 
a Turciei. 

Câmpia Pelagoniei e ca multe din Câmpiele Turciei, 
(Uskiuib, Seres, etc.), vechi basenuri de scufundare între catene 
vechi de munţi, o depresiune umplută cu formaţiuni terțiare 
şi cuaternare. Ea este însă cea mai importantă depresiune 
tracică, lungă (împreună cu a Perlepei) de 8o km. largă de 
15—25 km. Pe timpul cuaternarului ea a fost ocupată de 
un lac, şi nici acum nu e uscată complect în răsăritul ora- 
șului Bitule. E străbătută în lung dela N la Sud de râul Țârna 
unit cu Blato la N de pragul Topilciani; din Sud primeşte 
pe Saculeva şi apoi la S.E. de Monastir se angajează în- 
to vale foarte prăpăstioasă deacurmezișul, şi apoi spre N 
in lungul șirului de munţi Selecica planină. Formarea acestei 
văi transversale a Țărnirechei este o interesantă problemă 
geologică. Din apus se strâng în câmpia Pelagonici insem- 
nate râuri: Şemniţa, Dragor, pe cari le vom vedea în că- 
lătoriile noastre. 


(In Monastir vom sta mai mult timp așa că programul se va face cor- 
form cu timpul disponibil). 

PERLEPE-KRUŞEVO 


Dela Monastir plecăm probabil Duminică pe la 10 spre 
Cruşevo. Soseaua iă în lung câmpia Pelagoniei pe partea 
de apus. Trece prin multe sate slave, (femeile au port 
curios, încingându-se cu un brâu foarte lung şi punând paf- 
tale pe piept), trecem peste dealurile ce împarte câmpia în 
două deacurmezişul şi eşim în câmpia Perlepului. 

Orăşelul Perlepe (pe aromâneşte Pereap, pe slavonește 
Prilip) este aşezat la + 605 m. în partea de N.-E. a câm- 
piei Pelagonia la poalele M. Zlatovrh (1427 m.) care tri- 
mete spre S. o creastă pe al cărui pisc sudic este ruina 
Marcov-grad. In răsărit se ridică lanţul de munţi Varila şi 
Treska planina ce separă câmpia Pelagoniei de Valea Var- 
darului. Are peste roooo loc. majoritatea slavi, aromâni 
peste 1000, cu o şcoală românească. 

Clădiri frumuşele cu ornamente de marmură scoasă din 
muntele Pletvar (din est) peste care trece calea la Gradsco 
(azi părăsită). Aci se găsesc ciorapi aromâneşti foarte frumoși. 

In apropiere de Perleap spre N.V. este satul Varoș cu 
multe resturi şi ruine vechi, din timpul veneţianilor şi mai 
de mult. Deasupra pe vârf de munte este ruinele cetăţei 
lui Marcu Cralea. (Marcove Cule sau grad), iar sus de tot sub 
Vf. Zlato M-tirea sârbească Trescavaţ, în pozițiune foarte 
frumoasă. 

Dela Perleap drumul mare apucă spre apus deacurme- 
zişul câmpiei (600—620 m.) locuită mai ales de slavi Şi 
arnăuţi. După ce trecem apa Blato şi mergem câtva dealungul 
râului Staridol începem să suim coasta muntelui spre Cru- 
şova sucindu-ne în numeroase serpentine. In dreapta văei se 
vede resturile satului Trestenic acum în decădere. Mai sus 
e M-tirea Spas. Inainte de intrare în Cruşova dăm de iz- 
voarele «Apa roşie», apoi «Apa de Mercuri» şi în fine mai 
sus <Apa de Vineri» de unde Crușovencele vin de iau apă 
(apelor li se dă și proprietăţi terapeutice). 


Cruşova, cel mai frumos oraş al Macedoniei, chiar al 
Lurciei, i s'a zis « Veneţia de uscat». Aşezată într'o căldare (la 
] e A Pute 2 . e - A > 
rr 1178 m.) deschisă spre răsărit, înconjurată de munţi până 

la 1424 m., şi adumbrită de păduri de fag e în adevăt o 
podoabă a Macedoniei. Orașul este în multe privinţe euro- 
penesc (ca construcție, ca ornamente și mobilier). Numărul 
locuitorilor 16000 din cari vreo 4000 slavi Miaci, iar restul 
toţi aromâni împărți în cele 2 tabere. Oraşul este fondat de cu- 
rând după distrugerea Moscopolei şi alte centre aromânești. 

Multe clădiri şi biserici frumoase (in special de vizitat 
culele episc. Antim); în biserica Sf. Niculae catapeteazma 
sculptată în lemn e o lucrare aromânească foarte artistică. 
Şcoli primare frumoase românești şi un început de gimnaziu. 


(La Crușevo stăm a doua zi de Paști vizitând orașul și împrejuri- 
mile după un program ce se va comunică la timp). 


Dela Cruşevo plecăm Marţi dim.; la 5 ore pe catâri; 
scoborâm prin o pădure în valea Ţârnareca la Pribilţi (670 m.) 
suim în sus pe vale (pe stânga) până la Dolenţi (702 0 
unde dejunăm. Regiunea foarte frumoasă | La cotul văei pe 
dreapta Mănăstirea Topliţa la gura văei Bojiştă. Dela Do- 
lenți trecem valea și suim pe lliușca planină până la Plake 
pe culme (1200 m.). De aci şcoborim în valea Openiţa unde 
la Caraulă (933 m.) ne aşteaptă trăsurile să ne ducă la Ohrida 
(vezi pag. 99). 

O parte din escursionişti probabil vor face drumul înapoi 
la Monastir şi de aci să ia vechea şosea spre Obrida. 


MONASTIR-OHRIDA 


Şoseaua urmează în sus valea Dragor trecând când pe 
o parte când pe alta a râului. Pe poalele Peristeri (Porum- 
biţa) sunt frumoasele orăşele aromâneşti Nijopole (la 1040 m.) 
cu vreo 2000 loc. aproape toţi aromâni (şi câţiva fârşe- 
roţi), pe valea Dragor ce se lasă din lacurile Peristeri drept 
spre NE; Târnova (953 m.) cu 4000 loc. mulţi aromâni şi 
grecomani, unde s'a deschis de către Apostol Mărgărit prima 
şcoală românească la 1864; şi Magarova (1037 m.) cu peste 
3000 loc. aromâni în 2 partide, de o curăţenie şi pitoresc 
neobişnuit în alte părţi și ţări. 

Dela Prevaleţ (912 m.) seoborâm într'o depresiune largă 
cu mai mult= sate pe de margini: Rahotin, Sârbţi (cu ruine 
vechi), Ramna, Lera, Dolenţi, apari şi Cajani cam dea- 
supra Nivelului de 7şo—-85o m. Pe valea ce vine din spre 

NV din M. Bigla într'o poziţie de munte foarte pitorească ; la 
1100 m. e satul Gopeș cu 4000 loc. aromâni în 2 tabere; 
o frumoasă şcoală românească. Pe valea ce se scoboară din 
Baba planină se află sus în munte (la 1700 m.) satul aro- 
mânesc Maloviștea cu aproape 4000 loc. aromâni în 2 tabere. 

În toate aceste orășele sunt şcoli româneşti. 

Şoseaua trece din câmpie aceasta la Cajani; începe să 
suie, și ajunge la picioarele muntelui Diavato, de 1.163 de 
metri deasupra nivelului mărei, prin care se uneşte puternicul 
masiv Suhagora sau Nerecica cu muntele Bigla. Ajungând 
sus pe Diavato, dăm de un han şi de un post militar, aşezat 
intro întăritură de ziduri; aci ne urcăm pe un pisc în apro- 
piere de trecătoare, de unde se deschide o minunată prive- 
lişte peste Presba şi spre o mulţime de creste de munţi. La 
sud-est se vede o parte din masivul Petrina sau Galiciţa, care 
împedică vederea minunatului lac al Ohridei, iar la sud se 
deschide mănoasa câmpie de deasupra lacului Presba şi se 
zăreşte şi acest lac. De pe Diavato drumul se scoboară pe 
câmpia dela nordul lacului Presba şi se îndreaptă mai întâiu, 
adecă după ce ajungem în această câmpie, spre sud-vest. 

Ajungând la satul Coziac, drumul se bifurcă : unul apucă 
la nord-vest spre comunele armâneşti Resna sau Reseani 
sau Areseani, spre Jancoveț (pe arm. lancovesli) şi spre Oh- 
rida, despre care se va vorbi mai jos; iar altul apucă la 
sud-vest spre oraşele şi comunele Gheorgea, Pleasa, Mos- 
copole, Şipşca, Castoria, etc., unele curat armâneşti, iar 
altele amestecate, după ce mai întâiu trece prin masivul 
Petrina, care rămâne la dreapta, și printre lacul Presba, care 
rămâne la stânga, adecă la răsărit. Lacul acesta numit de 
armâni Presba sau Preasba, este foarte bogat în peşti căutați, 
iar laturea lui răsăriteană, mărginită de poalele apusene ale 
masivului Suhagora, sunt pline de vânat, mai ales de că- 
prioare și de ţapi negri de munte. Lacul e la nivelul de 
857 metri. 

Lacurile par a fi fără scurgere dar se scurge pe sub 
pământ, cel mare în |. Ohrida, şi deci în Drin, cel mic pe 
unde curgeă odată chiar la suprafaţă prin doline cunoscute 
în apus în l)evol. Adâncimea e în partea sudică a Presbei 


mari de 54 m., iar în răsărit de 30 m,; în cel mic nu trece 
de 10 1. 


iz, AD 
Noi apucăm al doilea drum spre nord-vest şi, după ce 
trecem peste râul Ljumi-Mat, un afluent al lacului Preasba, 
trecem prin Resna cu 6.000 loc. (la 862 m.), locul de naş- 
tere al lui Niazim bey, eroul revoluţiei 1908 (unde vom luă 
dejunul). Aci avem o şcoală românească. Spre Ohrida, suim 
peste o coamă a masivului Petrina, la înălțime de 1.309 m. de- 
asupra nivelului mărei. Pe aici e trecătoarea numită Bucovei, 
prin care duce drumul spre Ohrida și spre marea Adria- 
tică, la Duraţo. Incă din trecătoarea Diavato, se vede în 
zare trecătoarea Bucovei; sălbatică este cu prisosinţă dar 
şi frumoasă. Calea aceasta, care este rămasă încă dela Ro- 
mani, şi ducea tot așă: din luncele “Ţârnei, adecă din ve- 
chia Pelagonie, unde astăzi se află Bitule şi alte oraşe, peste 
Diavato, apoi peste şeaua Bucovei şi la Mare, se numea 
«via Egnatia» şi eră de mare insemnătate. Capătul acestei 
căi eră Duraţiu, de unde pornea şi un al doilea drum, ce 
conducea până la Farsala și mai departe. La poalele mun- 
telui Petrina, înainte de a sui spre Bucovei, se lasă la dreapta 
satele Crivenii şi Cruşa, aici se găsește un han. De aici 
încolo se văd tot mai mulţi şi mai mulţi Albaneji, carii mâ- 
nând carele lor, duse de boi frumoşi, le strigă ca și sătenii 
noştri din România : băis-țfa sau băis-cea. Dela Cruşa se incepe 
suirea spre şeaua Bucovei. Sus pe o parte a trecătoarei se 
află un cimitir turcesc, nu prea mare, şi pe lângă morminte, 
se văd înfipţi mşte pari, pe ici pe colea, în vârful cărora 
sunt atârnate de toartă oale pline cu apă, pentru ca înse- 
toşatele suflete ale morţilor să-și astâmpere setea. 

După ce drumul trece prin strimtoarea Bucovei, începe 
a scobori cu încetul, dă de o vale îngustă, așezată la nor- 
dul lacului Ohrida şi udată de Ariul-Strâmb, lasă deoparte 
satul Openiţa şi, după ce trece încă odată peste .Ariul- 
Strâmb şi pe lângă satul Cosel, se indoae şi apucă drept 
la sud spre Ohrida. In apropiere de satul Cose! aerul este 
impestat de un nesuferit miros de gazuri sulfuroase, emana- 
ţiuni post-vulcanice dealungul unei crăpături în sccarţa pă- 
mântului (se va vizită |). 

Intrarea în Ohrida, splendidă pe un deal, este printre nişte 
vii de toată frumuseţea ce dau minunăţii struguri dulci şi 
aromaţi, unii ca chihlibarul, iar alţii de un roş violet. In oraș 
se intră prin cuartierul Vlah-Mahale zis şi Mehmet-Bey. 

In timoul împăraţilor Romani, Ohrida eră cunoscută sub denumirea 
de /yehnidus și aparţineă provinciei Epirus-nova. Eră staţiune ostășească 
de mare însemnătate, de oarece eră, ca și și acum, așazată cam la jumă= 
tatea căei Fyrmnatia, ce legă Peninsula Balcanică pe la Duraţiu cu Adria» 
tica, şi prin mare cu Italia. In timpurile încă mai vechi, Ohrida eră capi- 
tala tribului trac al Dessareţilor din Illyria. In veacul de mijloc purtă nu- 
mirile de Achris, de Achridus și de Achrida. Intre anii 890 şi 1019 apar- 
ținea Româno-Bulgarilor, iar dela 1019 până la 1204 împăraţilor bizantini. 
pe când se afla aici o mitropolie independentă, cu însemnătatea unei pa- 
triarhii. Câtva timp ea fu stăpânită de Ioniţă împăratul, iar după moartea 
acestuia veni în partea Albaniei libere. In secolul al 15-lea Ohrida cazi 
în mânile Turcilor, cari o stăpânesc până astăzi. Ohrida deacuma, prin 
taptul ca este așezată ca şi în vechime întrun nod de drumuri, are aceeași 
importanţă strategică şi comercială, deși lipsesc capitaluri însemnate, 
Poziţia acestui oraș este surprinzator de frumoasă. Sus pe colina de pe 
promontoriul ce înaintează în lac, înconjurat de munţi stâncoși și poso- 
moriţi, oglindit în apele totleauna limpezi şi albastre: ale lacului, el pare 
un jiuvaer lucrat cu gust și cu artă, ce ar fi așezat pe o tipsie și oferit: 
iar masivul albanez despre apus parcă își întinde braţele spre a-l primi. 

Locuitorii (10.000) sunt Slavi, Armâni și Albaneji. Armânii cari sunt 
în număr de vreo mie de suflete, fac parte din trunchiul Moscopolean și 
nu € grecoman nici unul diu ei. Grecomanii de aici sunt Slavii. Albanejii 
sunt puţini, restul creștini și musulmani. Slavii se găsesc maimult în par- 
tea de sus a orașului și au aproape 1000 case. 

Se' află în apropierea orașului multe ruine de cetăți de origină ro- 
mană. Cu vechia patriarhie de aici eră în strânse relaţiuni biserica Mol- 
dovei, în timpul lui Alexandru-cel-Bun, și se pare că şi Mircea-cel-Bâtrân 
pretera relațiile cu patriarhia ohrideană celor cu patriarhia din Constan- 
tinopol. In Biserica Sf. Clement, vechia reședința a Patriarhului (până la 
1767) multe obiecte sfinte demne de văzut. 

Armânii au aici școli și biserici, încă cele d'ântâiu doua biserici în 
care s'a început a se cânta de mult şi citi pe armânește. 

(La Ohrida stam o zi ce o rom petrece după un program anumit). 


Lacul Ohrida ca şi Presba este un bazin de scufundare 
mărginit la E. de o linie de dislocaţie prin care sa ridicat 
lave eruptive şi se exală acum gazele dela Cosel din mici 
cratere şi crăpături. Nivelul lacului e la 690 m. 

eunucul lacului merge foarte repede dela țărm, ca un 
castron fiind mult sub 200 m. Adâncimea atinge 286 m. 
Lacul primește multe izvoare unele vauclusiane da M-tirea 
Naum de ex. peste 109) şi altele chiar sub pânza lacului, ce 
vin din Presba.. Din acest lac ese IDrinul la Struga (locali- 
tate frumoasă «fără pereche» («Caco Struga nema druga », 
zice un proverb sârbesc, probabil dinainte de a îi Crusova!. 

Temperatura apei la fund e de 3.30, la suprataţă in 

August 21.5; păstrăvi mari şi ţipari renumiţi populează su- 
prafaţa după anotimpuri. Limpiditatea lacului Ohrida e co- 
losală, se vede prin ea până la adâncimea de 16 m, pe 
când în Prespa numai 7 m. iar în Ostrov 6 m. 


SALONIC-CONSTANTINOPOL CU TRENUL 


Calea ferată apucă prin valea Galicoului, peste pod (100 
m.); la 61 km. Hilindir. Linia laterală spre Karasuli pe linia 
Nişului ; la 7o km. Doiran pe lacul cu acelaş nume ; La Poroiu 
97 km. de sus şi de jos centre aromâneşti cu şcoli la 162 km. 

Seres capitala unui sangiac, cu 30.000 locuitori, în anti- 
citate Sirrhae, în evul-mediu mare depozit de arme, apoi multă 
vreme oraş industrial înfloritor şi piaţă comercială princi- 
pală în interiorul Macedoniei. Şi azi încă important ca co- 
mună mare la marginea unui şes bine udat, în care se află 
multe sate în mijlocul plantaţiunilor de duzi. Multe sate aro- 
mâneşti în câmpia Seresului precum și in cea dela (231 km.) 
Drama lângă şoseaua foarte bună la S.E. (care trece prin 
șesul, plantat cu tutun, spre portul Kavala) pe lângă locul, 
unde se află Filipi, (lângă colibele cătunului turcesc Filibegic). 

Depresiunea Seres-Drama a fost odată un lac continuu ; 
prin aluvionare sa separat Doiran de Butcovo și apoi acesta 
de 'Tachinos. Doiran are adâncimea încă de 20 m., dar 
Tachinos și Butcovo deabia 2 m.; aluvionarea le-a trans- 
format în bălți şi turbării. Acelaş lucru sa întâmplat cu 
lacurile din N. Calcidichei. 

Pe calea ferată mai departe la 433 km. Bodaia, de unde 
se desface o ramura spre Feregik; 442 km. Dedeagaci; 
471 km. Feregik, 558 km. Kuleli Burgas (Cetatea cu turnuri) 
şi de aci spre Constantinopole pe linia principală. 

Dela Adrianopol şi Îuleliburgas calea ferată trece Ma- 
riţa, tae nişte dealuri, urmează malul drept al râului Er- 
gene (vechiul Ergines) şi trece prin mai multe staţiuni fără 
însemnătate. Deia (881 km.) Muradli-hopekli pe părâul Ciorlu 
(vechiul Argus) în sus, la (031 km.) Cercbeskioi şi prin co- 
tituri sue prin păduri de fagi pe platoul ce servă de sepa- 
rația apelor între M. Neagră şi M. Marmara. Pătrunde linia 
de întăritură ridicată de Impăratul Anastasius de Bizanţ 
(507-512) contra Bulgarilor, se întindea pe 45 km. între cele 

două mări; resturi de ziduri se văd, chiar din tren, la 5 km. 
de Sinecli (591 km.), pe dreapta, apoi după 4 km. la Cur/ali 
unde sunt ziduri de 339—3.75 m. groase şi 4q—5 m. înalte 
cu turnuri rotunde, pe dinafară imbrăcate cu piatră pe muche 
acoperite cu castele, Mai departe (la Ciatalgea 988 km.), 
calea ferată străbate noile fortificaţii ale Constantinopolui 
(1867-1879) ce se întinde pe 3o km. dela lacul Derkos 
(M. Neagră) la lacul Buiuk Cecmege (M. Marmara). la 1022 
km. Spata hule pe capul nordic, iar la 15 km. spre sud 
Kiiciuk-Cecmege pe capul sudic al acestul lac. Calea ferată 
urmează malul lacului. La 2 km. E. de staţie (1093 km.) 
lângă mal la cătunul /loria monumentul rusesc pentru cei 
căzuţi în războiul 1877 —8 care constă din o capelă cu turnul 
aurit şi o mănăstire. 

La 1043 km. San Stefano locul păcei dela 1878. 

De acum se vede Constantinopolul, M. de Marmara 
cu Insula Principilor şi Fanaraki, Kadikioi, Skutari pe ţărmul 
asiatic. La 1098 km. Makrikioi, locuit de mulţi europeni, pe 
vechiul Hebdomon castelul împăraţilor bizantini. Prin faţa Jedi- 
kule trenul pătrunde prin o spărtură zidurile vechi ale oraşului 
în dreapta castelului cu 7 Turnuri, în Constantinopol, pe malul 
mărei ocupat de case mici de lemn, ruine de ziduri vechi, 
prin grădinile vechiului Serai, pe coline spre gura Cornului de 
aur, şi în fine ajungem in staţiunea principală Sirkegi Iskelesi. 

Sosim în Constantinopol la (1. p. m.) Sâmbătă 16 April. 
Vaporul pleacă dela Galata dela cheiul nou de vis-â-vis la 3 p. 
m. Pentru cei grăbiţi tranversarea prin Gura Cornului de 
aur se poate face cu bărci. 


SALONIC-CONSTANTINOPOL CU VAPORUL 


Vaporul părăsind Salonicul (spre $V) are la stânga pen. 
Calcidică, iar drept în faţă masivul Olimp (2985 m.) locaşul 
zeilor vechilor Greci. Mai la S$ este Ossa, iar între ei valea 
Tempe. Dealungul țărmului mărei încântătoare sate şi oră- 
şele. La stânga pe peninsula iSassandra, orăşelul Nussandreia 
pe locul vechiului Potidaea şi mai vechiului Olynth distrus de 
Filip. Peste vârful Paliuri se vede terminația peninsulei Longos, 
şi după câtva timp masivul de marmură Athos ce ne rămâne 
mereu în [aţă. 

Muntele Athos (Hagion Oros, Sfântul Munte) e pe o pe- 
ninsulă de șişturi cristaline de 45 km. lungă şi 10 lată, cu 
splendide păduri de stejari, castani şi platini. Sf. Munte se 
ridică până la 1935 m. şi poartă 20 mânăstiri cu întărituri 
medievale (contra atacurilor piraţilor, Sarazinilor şi Arnăuţilor), 
apoi 12 schituri şi multe chilii (250), în total cu peste 7500 
câlugări ce se ocupă în afară de cele sfinte şi cu agricultura, 
grădinăria și lucru manual. 


Istoric. — Cunoscut din vechime; se vedeă dela Troia; de pe el Es- 
chilos (în Agamemnon) a aprins [aclele prin care anunță Michenilor căderea 
Troii. La 491 a.C. s'a oprit aci fota lui Dariu sub Mardonius; Xerxes (483— 
491) a vrut să-i tae istmul (se văd urmele şi azi). Arhitectul Democrates, 
facă propunerea lui Alexandru Machedon să deă muntelui o formă vumenea- 
scă. punând într'o mână un oraș, în alta un bazin în care să se adune apele 
Athosulhi înainte de a se aruncă în mare. Câţiva asceţi au început de vreme 
să-l locuiască, dar de prin sec. X încep să se ridice mânăstiri: Lavra, înce- 
pută de Sf. Atanasiu 963, Watopede etc. în XI sec. erau 8 în al XIV dejă 16. 

Mănăstirile (20) sunt pe clina de răsărit Impăraţii bizantini și slavi 
le-au îmbogăţit cu moșii, până şi prinții și boerii noștrii. Cu venirea Tur- 
cilor cad splendoarea lor, îşi pierd bogăţiile, bibliotecile etc. Dela războiul 
independenţei greceşti li s'a luat armele. Ruşii au rezidit M-tirea Rosstkon 
pe clina de apus; Românii au o chinovie Prodromul (288 cal.), Grecii 17 
mânăstiri (32.000 căl.), Sârbii (18), Bulgarii (340); Ruşii (3600 căl.), Georgieni 
(35 cal.). Pe vârf e capela Schimbarea la faţă. Vizitarea St. Munte ia cel puţin 
o zi. Probabil ne vom opri 2—3 ore. 


Vaporul din dreptul Sf. Munte o apucă direct spre ră- 
sărit, trece pe lângă Lemnos (la S) şi Imbros (la N) cu multe 
ruine și se opreşte la Dardanele. 

Stâmtoarea Dardanele este o vale veche luată în stă- 
pânire de mare; merge aproape în linie dreaptă, de 60 km. 
lungă şi 71/, km. largă, adâncă de so—9o m. Din $. pri- 
meşte pe Granikos (azi Cianciai) la care Alexandru c. M. a 
câştigat renumita luptă la 334 a. Ch. 

La intrarea în str. Dardanele sau Helespont avem pe 
stânga pe un promontoriu stâncos al peninsulei Galipoli 
Fidel- Babr, iar pe dreapta fortul humkale (fort pe nisip). 

La S. pe ţărmul mărei sunt mormintele lui Achileu şi 
Patroclu (in adevăr însă sunt mormintele coloniei ateniane 
Sigeion, azi Jenişe, unde s'a refugiat şi Hippias din Atena). 
Aci se varsă în mare râul Skamandros (Menderes) iar pe 
un deal în răsăritul văei la s km. dela mare, ruinele des- 

gropate (se vede din vapor) ale Troiei celebre, unde prin 
desgropări sistematice sau constatat aşezăminte începând 
cu 3000 a. Ch. şi până la 500 d. Ch., din nouă epoce. 
Mai în faţă lângă mare pe dealul Intepe la Sud-Vest de 
Rhoiteron este mormântul lui ias. Intre acest deal şi m. 
lui Achil la V. a poposit flota grecească în războiul Troii 
terenul de aluviuni e posterior acestui eveniment. 

Pe malul Asiatic se înşiră localități renumite în vechime, 
Ophrynion, Dardanos, şi în fine Dardanelele, turc. Ciauac ha- 
lesi în fața pitorescului hi/id-ii/-Babr (cheia mărei) de pe 
coasta europeană, ambele cu întărituri vechi şi forturi mo- 
derne. Cetatea Dardanelelor (turc. ha/e-i Sultanie) a fost con- 
struită de Mahomed II 1470. 

Mai sus strâmtoare se strânge la 1950 m., apoi se 
lărgește şi apoi iar se strânge numai la 1350 m. Pe stânga 
eră Sertos pe dreapta Abydos unde azi este satul Nagara. 

Aci s'a petrecut povestea lui Hero şi Leandru, aci a 
înotat Lord Byron dela un mal la altul: pe aci irecu Xerxes 
(480), Alexandru (334) şi Turcii (1356) sub Suleiman. 

Mai înainte la Karakoua Dere câştigă Spartanii sub L.y- 
sandru 405 lupta dela « Aegospotamos» asupra flotei Atenei. 

La eşirea din Dardanele în M. Marmara (vechiul Pro- 
pontis, înaintea Pontului) pe stânga Galipoli «oraş frumos» 
(11.000 loc.) după care sa numit peninsula (în vechime 
Chersonul tracic sau Helespont). 

Mai departe trecem pe lângă insulele Afsia şi Kutaliu 
şi Marmara (din carierele ei sa adus marmura palatelor din 
Constantinopol), apoi pe lângă Rodosto, port mic, şi ne a- 
propiem de Constantinopol trecând între frumoasa şi renu- 
mitul grup al Insulelor Prinkipo şi coasta europeană pe care 
străluce monumentul rusesc dela St. Stefano (vezi pag. 102.). 

Marea de Marmara (adâncă de 1356 m.), este un bazin 
de scufundare în decursul terţiarului târziu. In jurul ei sunt 
depozite de ape dulci, din timpul când eră încă un lac dulce. 

La S$. se zărește vârful înzepezit al Olimpulu bitinian 
(2.500 m.) iar spre est înaintează Golful dela Gemlic spre 
Brusa, şi G. Ismid spre Ismid (vechea Nicomedie) pe unde 
M. de Marmara a mai fost unită cu M. Neagră prin strâmtori, 
in care a rămas azi lacul Sabangi, între golf şi valea Sakarii. 

Aduc aci mulţumirile mele călduroase Exc. S. D-lui 
M. Risricr, Ministrul Regatului Serbiei la București, pentru 
informaţiunile și sfaturile preţioase ce mi-a dat la alcătuirea 
acestui ghid şi în genere pentru organizarea excursiunei 
întregi. 
G. MURGOCI. 


Anuarul Soc. Turiştilor vol. VIII/910. 8 


DIN CARNETUL UNUI TURIST 


Ascensiunea muntelui Coștile 


Intruna din zilele frumoase ale lunei August, pe un 
timp minunat de frumos, dar foarte rece, pe la orele ş şi 
Jumătate a. m., plecarăm din Sinaia cu trăsura spre Bu- 
şteni, doui turiști încercaţi. Bruma ce căzuse în timpul nopţii 
senine, acopereă cu un strat destul de gros vegetaţiunea 
luxuriantă de prin pajiştele întinse ce mărginesc ambele ma- 
luri ale râului Prahova, iar micile lăculeţe, formate pe ici 
şi pe colea de revărsarea acestei gârle sau din ploile to- 
renţiale ce cad adeseaori în localitate, străluceau la resfrân- 
gerea aurorei asupra lor. Deşi bine echipați, pot zice, chiar 
ca în timpul iernei, totuşi frigul cră atât pe simţitor, încât 
ne îngheţaseră şi mâinile şi picioarele, poate că unde eram în 
trăsură şi nefăcând nici o mișcare, răceala se simţeă şi mai 
mult. Un soare splendid ridicându-se majestos pe un orizont 
senin, fără nici o umbră de nori, arătă că în tot timpul zilei 
nu aveam a ne teme de vreo intemperie a naturei. În de- 
părtare, de pe albia Prahovei, se înălțau ca un fel de fum 
aburii reci din apa râului, care cu cât se ridicau mai mult, 
se pierdeau în atmosferă. Culmea Bucegilor, ce mărgineşte 
tot drumul în stânga noastră, se vede luminată în roșu, ca 
şi cum ar fi fost incendiată în tot lungul său de razele căl- 
dicele, ce se trimeteau în toate direcţiunile dela soare şi 
care, cu cât se ridicau mai sus, cu atât pierdeau mai mult 

din roşeaţa lor și încetul cu încetul, îşi reluau lumina lor 
naturală, iar căldura deveneă din ce în ce mai simţitoare. 

O linişte extraordinară domină toată valea şi mai cu 
seamă în timpul dimineţei, când ar trebui să se observe o 
mare activitate pe tot drumul dela Sinaia la Buşteni, nu am 
întâlnit în drum decât câteva căsuțe şi prea puţini trecători 
mergând după treburile lor. 

Nu cred să fie o oră mai propice şi mai plăcută de 
plimbare sau de călătorie, ca aceea de dimineaţă, şi cu cât 
ar fi mai înainte de răsăritul soarelui, cu atât e mai fru- 
moasă şi mai agreabilă. Un cer albastru senin, aer curat, 
o răcoare plăcută, chiar un friguleţ, care te mişcă şi-ţi pune 
în mişcare tot corpul, ne înviorează, ne mişcă şi ne dă pu- 
teri mai mari atât la o muncă mai învierşunată, cât și la 
un umblet mai anevoios. 

La orele 6 exact, eram în Bușteni inaintea frumoasei 
și drăguţei locuinţe a prietenului Nicolae Butmăloiu, cel mai 
vestit vânător şi cunoscător al tuturor stâncilor, colților şi 
colţişorilor de prin toate înălțimile şi văile invecinate. Casa 
este situată în strada Valea Cerbului, într'o poziţiune ad- 
mirabilă, având în faţă-i întreaga culme a Bucegilor. 

Indată şi pornirăm, luând drumul cel mare și străbătut 
chiar de care, numit « Valea Cerbului» şi udat de apa cu 
acelaş nume. Această vale aci este destul de largă, măr- 
ginită, cum mergem pe stânga de munţii: Coştile şi Mora- 
rul, iar pe dreapta de plaiul Sasului, ce se lasă din mun- 
tele Dihanul. Urcuşul este foarte uşor, de abia se simte, însă 
în schimb trebue să trecem pârâul de mai multe ori şi prin 
unele locuri lipsind punţile, suntem nevoiţi să trecem prin apă. 

Continuând drumul înainte, valea se întinde până la 
muntele « Căpăţâna Porcului», trecând pe dedesubtul mun- 
telui Morar, cotind puţin spre stânga. Mergând însă drept 
înainte, se dă de o potecă foarte bine întreţinută, care con- 
tinuată, prezintă un fel de alee foarte frumoasă și uşor de 
parcurs. În tor mersul pe această potecă, se întâlneşte la 
hecare pas câte un izvoraş cu apă limpede şi curată şi între 
atâtea izvoare se dă de un şipot, unde curge apa pe un 
ghiab cu totul rudimentar, însă rece ca ghiaţa. 

Astfel urcând ușurel, ajungem la muntele « Dihanul» pe 
coasta căruia este frontiera ţărei. Aci, la gol, se găsește şi 

o stână de mânzări, cum şi poteca cea bună construită de 
grăniceri. In partea din spre Predeal, poteca ocoleşte puţin 
coasta Dihanului. Pe acest drum, d. Mack, administratorul 
moșiilor regale, a captat un izvor cu o apă atât de bună, 
cum rar se găsește prin munţi şi aceasta este de un mare 
folos, căci multă lume de prin Sinaia și Buşteni vine prin 
aceste locuri plăcute şi uşoare. 

Urmând poteca mai departe, ajungem în baiul Sasului 
și ia dreapta în vale se face o mică potecuță de picior, până 
la un izvoraş. Şi aci ca și dincolo, o mulţime de lume de 
prin vecinătate vine în fiecare zi spre a petrece, fiind un 
loc muit mai deschis, ca la izvorașul Mack, dar cu apa mult 
mai inferioară. În dreptul acestei potecuţe pe stânga, se face 
o altă pe teritoriul unguresc, care mai departe se numește 
drumul grănicerilor. Această potecă e de preferat pentru acei 
ce voesc să meargă spre Predeal, fiindcă mai scurteză din 
drum şi nu urcă aşă greu ca pe aceea a grănicerilor. 

După un mers de trei sferturi de oră, se intră într'o 
pădure frumoasă, dar foarte noroioasă, de anini, fagi și aluni, 
şi peste puțin se ajunge la localitatea numită «Râşnoava». 
Distanţa din Baiul Sasului până aci e de o oră şi un sfert, fă- 
cută cu un pas regulat. 

Din Râşnoava se poate merge la Predeal prin două 
drumuri: sau pe valea Râșnoavei, eşind la sanatoriul din 
faţa bisericii, sau urmând culmea puţin cam grea, ţinând 
mereu frontiera şi tor urcând și coborând când mai greu, 
când mai uşor; după o distanţă între 1 și un sfert până la 
o oră şi jumătate, se coboară de a dreptul în Predeal, 
tocmai la barieră. Tot drumul acesta. după mine, este foarte 
frumos şi foarte plăcut. Frumos, fiindcă în tot timpul avem 
îndărătul nostru şi se distinge foarte bine culmea întreagă 
a Bucegilor, împreună cu colosul și măreţul munte Bucşoiul; 
Morarul cu diferiţii săi coiţi şi creste dinţate; apoi Omul, 
Coştile, etc. Plăcut, pentrucă nu mai avem aşă mari înăl- 
ţimi de urcat, nici văi aşă grele de coborât. 

Insă din tot drumul acesta, cel mai bun de vizitat şi 
de văzut este culmea Dihanului care începe dela poalele 
Căpăţinei Porcului, cam o jumătate de oră și ţine până în 
valea Baiul Sasului. O panoramă splendidă se prezintă pri- 
virilor noastre, căci pe lângă culmea munţilor Bucegi, se 

vede şi o mare parte din Transilvania cu satele sale; iar 
in vale, de o parte și de alta, păduri seculare, cu ape to- 
renţiale al căror zgomot se aude din depărtări, pajişte în- 
tregi smălţate cu mii şi milioane de flori frumoase, apoi 
vrejuri intinse de afine, de fragi şi smeură, acoperă tot lo- 
cul, încât parcă ţi-e milă să calci peste ele. Turme nume- 
roase de oi străbat aceste culmi şi locurile învecinate. Pă- 
durile acestei regiuni sunt culcuşuri a numeroase turme de 
mistreți, şi ca probă despre aceasta este că locurile goale 
sunt așă de râmate, incât par'că ar fi nişte ogoare tăcute 
de plug. Niciodată însă în multele mele excursiuni nu am în- 
tâlnit un mistreţ, de oarece, după cum mi sa spus, ei nu 
umblă decât noaptea. 

Partea înaltă, cu care se începe muntele Dihanul, se nu- 
mește «Căpăţâna Porcului». Ea se numeşte astfel, căci vă- 
zută din depărtare, se aseamănă întocmai cu căpăţâna por- 
cului, de unde, poate, i-a venit chiar numele. Urcușul său 
este foarte anevoios, și tocmai în vârf se unește cu culmea 
Dihanului. Pe la mijlocul său este şanţul frontierei, oşă că 
jumătate este a României iar jumătate a Ungariei. , 

Vederea de aci din vârf este splendidă, este minunată ! 
Intocmai ca de pe culmea lihanvlui avem aceeași vedere. 
Insă toţi câți merg aci, se mulţumesc a o privi de jos, fără 
a-și dă puţină osteneală de a se urcă în vârful ei, căci până 
acolo sus, trebue multe sudori, multă trudă, de oarece panta 
este foarte înclinată şi astfel urcușul foarte greoiu ; în schimb 
însă ajungând în vârf, nimeni nu regretă osteneala făcută. 

La Căpăţâna Porcului, Baiul Sasului şi Râşnoava, acum 
câţiva ani erau stabilite în niște căsuțe drăguţe posturi de 
grăniceri, însărcinaţi cu paza frontierei; astăzi însă nu mai 
există decât pichetul din Căpăţâna Porcului; celelalte două 
au ars şi nu se mai cunosc nici urmele lor. Oare nu eră bine 
să fie păzite? Căci rămâneau case de adăpost pentru dru- 
meţi la vremuri rele. Şi este de mirare, cum cel dintâiu mai 
există, deşi într'o stare aproape ruinată, aşă că nu te poti 
servi de el la nimic, decât la un mic adăpost de ploaie sau 
de timpuri rele. 

Dela Căpăţâna Porcului, de lângă pichet, drumul se bi- 
furcă : o mică potecuţă, numită « Poteca “Take lonescu:, oco- 
lește muntele Bucşoiul, formând brâul lui în toată întinderea 

sa, trece frontiera în Transilvania şi se termină la cabana 
din Mălăești, unde se uneşte cu drumul unguresc în sus spre 
Omul, iar în jos spre satul Râşnov. Altă potecă este aceea 
a grănicerilor noștri, care trece pe sub muntele Morarul şi 
urcă spre valea Cerbului spre Omul. 

Se numeşte «Poteca Take Ionescu», pentrucă a fost fă- 
cută cu cheltuiala D-lui Take Ionescu, fost ministru, şi asu- 
pra căreia voiu reveni cu o altă ocaziune. 

Noi insă, având în fruntea noastră pe prietenul Butmă- 
loiu, nu urmăm nici unul din drumurile până aci descrise, ci 
numai o mică parte din Valea Cerbului, luăm la stânga un 
drum cam greu şi plicticos, plin de noroiu şi fără nici o ve- 
dere. La orele 7 şi un sfert, ajungem în frumoasa şi încân- 
tătoarea Poiana Coştilei, despre care am mai pomenit în alte 
descrieri. 

Aci, iarba peste tot erâ acoperită de un strat atât de 
gros de brumă, incât păreă că ninsese în timpul noptei, iar 
din pământ aburi deși şi aiburii se înălțau în sus, şi îndată 
ce dau de razele căldicele ale soarelui, piereau ca prin 
farmec. Munţii gigantici ce aveam să-i urcăm, se arătară în 
toată splendoarea lor, iar noi, entuziasmați la gândul că peste 
câteva momente aveam să fim în vârful lor, tresăltam de 
bucurie. 

Făcurăm un mic popas, spre a ne mai odihni, a ad- 
miră în deplină libertate şi linişte tabloul majestos ce 
ne prezintă culmile Caraimanului, Coştilei și Morarului în 
acest loc şi mai cu seamă în timpul dimineţei. Amicui meu 
nedespărțit de excursiune, îşi prepară aparatul fotografic 
şi ia mai multe fotografii minunate. Răcoarea sau mai bine 
zis frigul era destul de bine pronunţat, căci mâinele și pi- 
cioarele ne îngheţaseră, mai cu seamă că umblam prin 
bruma groasă. 

Această poiană a Coştilei este foarte mult vizitată în 
timpul verei de o mulţime de lume atât din Buşteni, cât şi 
din Sinaia, şi în adevăr merită a fi vizitată, fiind aşezată în 
una din poziţiunile cele mai pitorești şi în acelaş timp apro- 
piată de Buşteni şi uşor de ajuns până aci, atât călare cât 
şi pe jos, o distanţă de o oră şi ceva. 

O livadă cu o iarbă abundentă acoperă toată întinderea 
sa, iar de jur împrejur are numai păduri seculare de brazi, 

unde de câţiva ania început să lucreze cu multă energie 
toporul pentru diferitele trebuinţe ale locuitorilor. 

In această livadă, spre marginea ei, se află instalată 
o stână a bunului nostru prieten Zărnescu, un român neaoș 
din Transilvania. 

Pe coasta Coştilei din văile ce străbat acest munte, se 
rostogolesc în jos spre poiană, bolovani colosali, desfăcuţi 
de ploi sau de zăpezi, în timpul primăverei, mai cu seamă, 
şi acoperă părţi mari dintrinsa. Apa lipseşte cu desăvârșire 
aci, totuși, dacă urci puţin mica culme care mărginește a- 
ceastă poiană şi cobori în poiana văiei Cerbului, cotind puţin 
spre vale, dai de un izvoraş cu o apă minunată, care, cu 
cât se coboară la vale, cu atât mai mult se măreşte. Lângă 
această apă adesea ori ne-am odihnit și ne-am potolit setea, 
ba unii din noi luau şi câte o bae rece la picioare. 

Dintre toate poenile şi poeniţele de prin munţi, nici 
una nu prezintă înlesniri mai mari amatorilor de mici ex- 
cursiuni ca aceasta și ca Dihanul, despre care sa scris în 
destul mai sus. Mai întâi, că este în apropiere de o oră şi 
un sfert de Buşteni şi se poate cu multă înlesnire urcă şi 
călare şi pe jos, apoi este şi frumos. 

Ca să urci din Bușteni la Poiana Coştilei sunt trei dru- 
muri. Unul pe care lam urcat noi prin pădurea numită a lui 
Manuc Bey, puţin mai greoiu şi nu tocmai plăcut, al doilea, 
mult mai agreabil, mai uşor, dar ceva mai lung, se face 
înaintând ceva mai mult pe vale; se urmează cursul apei 
până când se ajunge în Poiana Văei Cerbului și de aci în 
aceea a Coştilei, iar al treilea se ia din Bușteni, strada 
Vâiei Cerbului, se trece în pădure printro potecă, se lasă 
în stânga, aceea care conduce la Valea Albă, se apucă spre 
dreapta, se urcă şi se coboară două dealuri şi văi adânci 
și peste o oră şi ceva, se ajunge la poiană. Prin acest din 
urmă drum nu se poate merge decât pe jos, caii neputând 
trece prin cele două văi, fiind poteca astupată cu copaci 
trântiţi și bolovani colosali. S'ar puteă face aci, cu puţină 
bunăvoință, un drum mai practicabil, cet puţin pentru nu- 
meroşii excursionişti. 

Această potecă este drumul nostru favorit, pentru că 
este mult mai scurt ca celelalte două, apoi şi mai plăcut. 

Poziţiunea locului, unde este situată această poiană, a 
Coştilei, merită a fi vizitată şi cunoscută de toată lumea 
amatoare de excursiuni, căci este impozantă, splendidă ! 
Munţi înalţi, formaţi din mii de stânci cu colţuri ascuţite, 
de diferite forme şi dimensiuni, se înalţă majestos deasupra 
noastră. Sunt unele din aceste stânci şi mai cu seamă în 
Coştile de o înălțime colosală şi de formă conică, al căror 
vârf de abia îl zăreşti în învălmăşeala norilor. Văi profunde 
şi strâmte despart în toate direcţiunile şi sensurile aceste 
stânci, unele de altele. Păduri seculare acoperă până la o 
distanţă oarecare aceste înălţimi, iar în apropierea vâriu- 
rilor celor mai înalte, se zăresc arbuşti şi jnepeni par'că ar 
fi un fel de iarbă, de coloare neagră. Adesea ori se mai 
vede şi câte un brad înalt, crescut în stânca de piatră sau 
câte unul uscat din diferite împrejurări. 

Tolănit în această poiană, şi mai cu seamă pe mica 
culme ce desparte poiana de valea Cerbului, înfundat in 
iarba înaltă ce creşte în abondenţă aci și cu ochii aţintiţi 
spre înălțimile pietroase ale acestor munţi, adeseaori am 
stat ore întregi contemplând şi admirând puterea nemărginită 
a celui Atotputernic, care cu atâta măestrie le-a creiat ŞI 
le-a dat o așă splendoare, o aşă frumuseţe, încât mintea 
omului se rătăcește, gândindu-se cum s'au putut formă şi cum 
li s'a putut dă atâtea forme bizare, atâtă majestate. Cu multă 
greutate poate cineva să se despartă de aceste locuri încân- 
tătoare, căci nu se poate în destul sătura admirându-le. 

Mă mir, cum nimeni, până acum, nu a luat inițiativa 
de a construi aci vreo căsuță de adăpost, vreun pavilion, 
unde să se înfiinţeze un mic restaurant, prevăzut cu cele 
necesare pentru înlesnirea numeroşilor excursionişti și vizi- 
tatori, cari zilnic se intâlnesc pe aci şi mai cu seamă că 
aci este locul de popas, aşă că sar puteă realiză un bun 
câştig pentru infiinţătorii unui asemenea mic butet. 

La orele 7 şi jumătate a. m., pornirăm in sus, pe 
vâlceaua numită « Vâlceaua Coştilei», care dă in «Valea 
Mâlin». Suim pe partea stângă, ţinând un hăţaş (potecă 
fâcută de Oi) şi in zig-zag. Urcușul este destul de penibil 
pe o pantă de şo—60, apoi crăcile brazilor, în cele mai 

multe locuri, acoperă şi micul semn de drum ce avem, astfel 
că suntem nevoiţi să trecem pe brânci pe sub aceste ra- 
muri. Nu vedem nimic, înconjurați de păduri cu arbori 
înalți şi stufoşi ce ne fac ca de abia să zărim drumul greu 
şi anevoios. Cu cât înaintăm mai mult, cu atât suişul de- 
vine şi mai dificil şi când în linie dreaptă, când în zig-zag, 
ne sileşte a merge sau în picioare sau pe brânci, vârându- 
ne şi zvârcolindu-ne printre copaci şi copăcei, călcând aci 
crăci moarte, dincolo depărtând cu mâinile din drum pe 
acelea ce ne împiedică înaintarea şi cu multă trudă la orele 
8, după un chilometru de drum din Poiana Cosștilei, putu- 
răm schimba și trece pe partea dreaptă a văei, urcând la 
urmă de tot o pantă cam de 7o m. înclinaţie. 

Aci avem o vedere admirabilă, minunată! In jos se 
arată Poiana Coștilei de unde plecaserăm, iar în depărtare 
peste hotare în Transilvania munţii: Piatra-Mare și Posto- 
varul. In sus, stânci colosale, ale căror vârfuri de abia se 
zăresc, așă că privite de jos, ni se par imposibil de atacat. 
Pe această parte a văiei urcăm în sus cam 150 m. Coasta 
devine din ce în ce mai grea şi mai înclinată, cam vreo 
60——80, şi urcăm în zig-zag tot pe stânga văiei și la orele 
8 şi un sfert, după ce am suit pe aceată pantă înclinată. 
aproape, dacă nu și mai bine 1 kilometru şi jumătate din 
Poiana Coștilei, ajungem in vârful unei creste, iarăşi cu o 
vedere splendidă. 

Oprindu-ne puţin spre a ne mai odihni, îmi place a 
arunca o privire în toate direcţiunile și a-mi dă mai bine 
seama de tot ceeace mă înconjoară. La picioarele noastre 
se arată renumita şi prea puţin frecuentată valea Mălinului, 
iar dincolo se ridică colții și coastele ascuţite ale Coștilei. 
Spre Nord vedem foarte bine şi foarte distinct muntele Di- 
hanul cu Căpăţâna Porcului, frontiera şi drumul pe sub Di- 
hanul care duce la Predeal, şi de care sa amintit mai 
sus, iar spre sud și est se arată Azuga, Buştenii, Poiana 
Țapului, etc., deasupra cărora se întind dela nord spre 
est culmile munţilor: Urechia-Mare, Urechia-Mică, Zamora, 


Cumpătul şi mai mulţi alţii, al căror nume îmi scapă din 
memorie. 


Această creastă, pe care ne-am odihnit, formează ca 

un fel de hotar între muntele Coştile şi valea Cerbului; 
distanţa e cam de 1.700 mm. 

De aci pornim la opt ore şi 45 minute tot în sus, mai 
urcăm puţin, apoi cu cât înaintăm dăm de o pantă teribilă 
pe malul văiei Mălin şi ajungem la un horn, care trebuia 
coborât. 

Prin horn se înţelege un fel de stâncă înaltă, cuprinsă 
intre două ziduri ascuţite de stânci strâmte. Locul de tre- 
cere eră destul de greu şi chiar periculos, totuşi, noi, de- 
prinşi cu asemenea treceri, nu aveam nici o teamă. 

Cu mullă băgare de seamă şi prudenţă, sprijinindu-ne 
in picioare acolo, unde vedeam câte o mică pietricică eşită 
din stâncă; iar cu mâinile cât se poate de încet pe spate, 
ajungem teferi, alegându-ne numai cu câteva zgârieturi pe 
mâini, sub horn, şi astfei furăm scăpaţi de primul loc pe- 
riculos. 

Dacă sar uită cineva de sus în jos la acest horn, ar 
crede că este peste putință ca cineva să treacă pe aici, 
însă încet şi cu atenţiune, se poate face şi aceasta, fără 
nici un pericol. 

Ca probă despre trecerea noastră prin acest loc peri: 
culos, sunt fotografiile ce sau luat. 

Nu-și poate cineva închipui bucuria ce simţim când ve- 
dem în urma noastră locul greu, prin care am trecut şi cât 
suntem de satisfăcuţi, că s'a făcut fără nici un accident. 

Stăm aproape un sfert de oră privind în toate părțile 
şi dându-ne bine seama de localităţile prin cari am trecut. 

Acum suntem în fundul văei Mălin. Traversăm foarte 
ușor acest fund, plin cu bolovani colosali de piatră, trecem 
prin creasta din dreapta, acoperită cu o mulţime de jnepeni, 
pe cari îi străbatem, făcându-ne drum printre ei cu multă 
greutate, fiind foarte deși şi foarte rămuroşi, ba în unele lo- 
curi deşi ca peria, încât nici nu poţi trece. 

Aci însă, crescând cevă mai mici ca în alte locuri, atât 
cu mâinele cât şi cu picioarele îi dăm la o parte, sau îi călcăm 
deadreptul şi astfel trecem înainte. 

In aceste locuri periculoase, jnepenii adeseori sunt aju- 
toarele cele mai puternice, fiindcă, apucând bine în mâini 
crăcile lor, cari sunt foarte solide din cauza fexibilităţii lor, 
poţi fără nici o frică escaladă pantele cele mai repezi, căci 

orcât ai întinde, şi orcât le-ai suci, ele nu se rup, și astfel 
poţi foarte bine să te incredinţezi solidităţii lor, însă în acelaș 
timp sunt şi duşmani ai hainelor, căci rar poţi eși din ei fără 
a lăsă urme printre crăcile lor. 

Nouă însă, în tot drumul, aceşti jnepeni ni-au fost de cel 
mai mare folos posibil, atât la urcuş, cât şi la pogoriş. 

De pe această coastă coborim tot prin jnepeni în ra- 
mura cea mai principală a văiei Mălin, şi la un urcuş de 
vreo 50 m., dăm de o binefâcătoare fântâniţă cu apă rece 
și limpede, cu care ne potolim puţin setea, ce începuse a 
ne cam frământă ; dar apa fiind prea puţină şi noi cum eram 
de insetaţi, o cam isprăvirăm. 

La o mică distanţă, ceva mai sus, se vede o cantitate 
enormă de zăpadă îngheţată, de o grosime aproape de un 
metru, grămădită in această vale din timpul ernei şi încă 
netopită, care, cred, că rămâne în tot cursul anului, valea 
fiind adâncă şi razele soarelui străluciau prea puţin aci, 
şi apoi chiar ajungând la zăpadă fiind reci, nu o pot topi 
cu totul. 

Acest fenomen se observă mai prin toate văile de pe 
aci, chiar şi în Valea Albă, unde zăpada se întinde pe o 
întindere şi mai mare. 

Alergăm şi urcăm tocmai sus pe zăpadă spre a se luă 
fotografii din împrejurimi, însă nu puteam stă mult, căci pe 
de o parte temperatura rece din împrejurimi, iar pe de 
alta adăogată cu acea provenită din munţii de zăpadă, pro- 
ducea un frig aşă de intens, încât ne îngheţase picioarele în: 
tocmai ca în timpul ernei şi furăm astfel nevoiţi a cobori 
mai la vale spre a ne odihni puţin. 

Pe la orele 9 jum. pornim şi de aci şi peste 6—r0 
minute ajungem sus pe creastă în așă numita «Poiana Mă- 
linului »- 

Privim puţin în toate părţile şi coborind dăm din nou 
de o scobitură, suim iarăşi un mic urcuş şi peste puţin, 
ajungem în « Valea Poenei Mălinului» care dă treptat, dacă 
mergem în jos, în valea Cerbului. Acum începem a urcă 
mereu, cam vreo 150 m., şi ajungem pe o şea-creastă. 

Această creastă are o direcţiune nord-estică, având şi 
la dreapta şi la stânga stânci gigantice cu înălţimi extra- 
ordinare, ale căror vârfuri începuseră a intră în luptă 


“TONY UTIaDNNd "A "SV 


117 


cu norii alburii, ce se ridicau de prin văile profunde şi cari, 
cu cât se ridicau în sus, cu atâta se pierdeau, până când în 
cele din urmă dispăreau cu desăvârşire. 

Valea Mălinului, fiind una din cele mai frumoase şi mai 
grele din culmea Bucegilor şi pe care am făcut-o în anii tre- 
cuţi de mai multe ori, dela începutul şi până la sfârșitul ei, 
socotesc că ar fi bine să fac o mică descriere asupră-i, ca 
să poată fi mai bine cunoscută de amatori. 

Valea Mâlinului începe din vârful cel mare al Coştilei 
din partea din spre muntele Omul. Povârnișul la începutul său 
se urmează pe un brâu nu tocmai aşă greu, acoperit cu o 
verdeață abundentă în flori rare şi cu un caracter cu totul 
alpin. Nu sunt botanist, ca să pot dă aci şi numele lor, dar 
mi s'au părut cu totul străine de acelea care le văz şi prin 
alte locuri. În partea de sus, sub stâncile cari mărginesc 
această vale de vârful Coştilei, se află zăpezi mai în tot timpul 
anului, iar puţin mai jos, adeseori, după cum am văzut eu 
insumi, caprele sălbatice își fac jocul lor, încurcându-se aler- 
gând, sărind şi păscând iarba verde şi fragedă. Pe la în- 
ceputul lui Iulie, cârduri de potârnichi de munte sboară greoi 
din loc în loc şi se lasă din sbor la câţiva paşi înaintea noa- 
stră, însă noi, nefiind vânători, pot în toată libertatea a-şi 
urmă drumul lor fără teamă de a le face cel mai mic rău, ba 
adeseori aruncam cu pietrele în ele, aşă sunt de aproape. 

Panta, după cum am spus mai sus, este dulce la început 
şi din când în când bolovani de piatră pare că ar mai în- 
greuiă mersul nostru, totuşi este plăcut, este frumos! De 
te uiţi înapoi, vezi vârful impunător al Coştilei, cu stân- 
cile drepte ce-l mărginesc; de priveşti în jos, o vale pro- 
fundă, care pare că nu se poate descinde. La. dreapta şi la 
stânga, stânci drepte cu pereţii verticali mărginesc valea și 
printre ele, pe ici şi colea, de abia se zăreşte câte un bră- 
nișiar îngust, cu verdeață, fâcut inadins poate, pentru caprele 
sălbatice. Mai jos, mai în depărtare, alte stânci, alţi colți 
cu felurite forme şi înălțimi. La fiecare pas te opreşti, şi 
nu știi încotro trebuie să te uiţi şi să admiri mai mult! 
Suntem închişi de toate părţile cu păreţi stâncoşi drepţi şi 
prăpăstioşi. Dacă s'ar puteă şi aci mi-aşi stabili pentru câteva 
zile cuartierul, ca să pot mai cu deamănuntul şi în delete 
examină şi cercetă fiecare stâncă și fiecare colț, având timp: 

disponibil spre a-mi dă bine seama de fiecare parte a acestei 
localităţi. Atât e de frumoasă, atât e de fermecătoare această 
vale! Edelweissul, miosotisul, rododendrul (trandafirul de ghiaţă 
sau alpin) cresc aci în toată libertatea lor şi abundă atât de 
mult, încât adeseori, fără să vrei, eşti nevoit să le calci, stri- 
vindu-le în picioare. Pe aici nu e nici hățaș de oi (turme de 
oi), cu atât mai mult de om, nici chiar măgarul, ospitalierul 
munţilor, nu le străbate, o sălbătecie fără de margini. Numai 
de sus din înălţime se aud din când în când strigătele cio- 
banilor, care urmăresc coborirea noastră, spunându-ne că râu 
facem a merge prin nişte locuri, pe cari ei, deprinşi cu greu- 
tăţile, nu au curajul de a o face. De aci se vede foarte bine 
casa noastră de adăpost dela muntele Omul, se pare aşă de 
aproape, încât ar fi să punem mâna pe ea, însă distanţa de 
aci până acolo e destul de mare, dar așă se pare, fiind sus 
şi o vale mare separându-ne. 

Cu cât coborâm mai mult, cu atât sălbăticia creşte, dru- 
mul devine din ce în ce mai greu, în loc să se mai ame- 
lioreze. Mergând pe brâne nu se prea băgă bine de seamă 
ce eră in jos, de oarece eram cu totul aţintiţi la privirea 
magnificenţei naturei din aceste locuri, 

După un ceas şi mai bine, drumul se îngreuiază din 
ce în ce mai mult, până când suntem nevoiţi să lăsăm la 
o parte brâul, nemai fiind practicabil, căci pereţii verticali 
de piatră devin imposibil de escaladat, astfel că trebuie să 
intrăm într'o văgăună strâmtă, acoperită cu bolovani enormi 
de piatră, pe care cu sforțări mari suntem nevoiţi a-i sări 
spre a ne târi în jos pe ei. 

La inceputul acestei văgăune strâmte aveam de trecut 
un perete de stânci, greu şi periculos. Este un fel de colţ 
format numai şi numai din piatră, o săritoare. Inainte de a 
trece această săritoare, trebuie să se observe ce pietre con- 
glomerate sunt eșite afară din ea, pe care din ele să se puie 
piciorul, şi de care să te ţii cu mâinile până să ajungi la baza 
ei. Acest loc este foarte anevoios, însă mergând cu multă 
băgare de seamă, se poate face, fără a se întâmplă nimic. 
Aci este rolul vestitului şi renumitului Gheorghe al Sandei 
din Secări, singurul dintre oamenii aflaţi cu cai în Sinaia, în 
timpul sezonului pentru excursiuni, care cunoaşte această vale ; 
bine înţeles că prietenul Butmăloiu, ca vânător, este incom- 

parabil. Cu acest Gheorghe poţi trece orce loc, şi orcât de 
greu ar fi: cu el dispare orce teamă, orce frică de pericol, 
atât e de vrednic şi prevăzător. Cu ochiul său ager vede 
la distanţă și indică precis pe unde locurile sunt abordabile 
şi neabordabile. Pe lângă aceasta, e vorbitor şi glumeţ na- 
tural, aşă că poţi merge cu el orunde fără a-ţi dă seama 
de lungimea drumului. Tot aşă buni ca și ei mai sunt loniţă 
cu cei mai buni cai de munte, Megelea, David Turcu, Stă- 
nicel, Duţescu, etc. 

Odată trecuţi prin acest colţ, intrăm într'o vale și mai 
strâmtă, mărginită de amândouă părţile cu ziduri de piatră 
colosal de înalte, iar fundul ei, ca şi până aci, este astupat 
cu blocuri enorm de mari, pe care le trecem numai în mâini 
și pe spate. Nici vorbă de drum, nici chip de orientare 
după vreo urmă sau indicii de urmă. Aci numai ochiul aprig 
conduce pe turist sau pe vânător, aşă că trebuie să aleagă 
locurile pe care le vede mai uşor de trecut. Chiar prietenul 
nostru Butmăloiu, cel mai bun cunoscător al tuturor văilor 
şi vâlcelelor din întreaga culme a Bucegilor, merge mai în- 
tâiu înainte, spre a observă pe unde se poate trece mai cu 
inlesnire și apoi urmează drumul. 

Mergem astfel mai mult timp prin această strâmtoare, 
şi tot prin bolovani, care cu cât se coboară mai mult, cu 
atât sunt mai mari şi mai greu de escaladat, aşă că mai 
tot pasagiul se face mai mult cu mâinile decât cu picioarele. 
Ajungem la un loc, unde trebue să coborim drept, fără nici 
un sprijin, o stâncă de vre-o 23 metri. Cei mai sprinteni, 
mai tineri, pot să sară, sau să se sprijine şi să ajungă la 
baza ei, însă cei mai mulţi aleargă la ajutorul frânghiei, sau 
la spinarea lui Gheorghe al Sandei şi iată cum: Gheorghe, 
apriga călăuză, se coboară jo5,„se pune cu spatele în sus; 
câ, cae se dau Jos, se reazimă în mâini pe pereţii stâncei 
şi cu spatele, până ajung la spinarea lui Gheorghe, care 
suportă orice greutăţi şi astfel îi scapă și chiar fără fringhie 
de orice nevoie. Acesta este al doilea şi cel mai mare pe- 
ricol de pe Valea Mălinului. 

De aci se continuă drumul tot pe valea strâmtă și 
mărginită de ziduri colosal de înalte, însă seacă şi în 
timpul lunei August lipsită cu totul de apă; aşă că de abia 
am găsit în tot lungul său, în nişte bolovani de piatră, închisă 

o mică cantitate de apă, pe care o sorbirăm cu multă avi- 
ditate. Aceeaş greutate, acelaş coboriș ; blocuri enorm de 
mari astupă valea; astfel tot timpu! trebue să ne intindem 
picioarele, să ne întărim în mâini, ca să ne apăsăm în bo- 
lovani, iar partea dorsală să se obișnuiască a suportă tăria 
și ascuţişul pietrelor. Nu se află nici iarbă, nici vre-o poeniţă, 
nici chiar cel mai mic șes, totul e blocuri şi bolovani enorm 
de mari, pe care suntem forţaţi a-i trece fără incetare. 

După un mers oarecare, punându-se înaintea noastră 
un perete inaccesibil, schimbăm valea principală a Mălinului, 
cu o alta mai secundară urcând mai întâiu o coastă acoperită 
cu jnepeni, apoi a o cobori pe partea cealaltă in valea se- 
cundară. Atât urcuşul, cât şi coborişul acestei vâlcele este 
destul de dificil și greutatea ar fi şi mai mare, dacă nu ar 
fi crăcile solide ale jnepenilor, de care ne servim atât 
Ja urcuş, cât şi la coboriş. Această vâlcea este şi mai strâmtă 
şi mai sălbatică ; stâncile sunt şi mai drepte, iar bolovanii 
şi mai mari. Totuşi aci se găseşte un mic indiciu, că au mai 
fost şi alţi oameni, de oarece dăm de un buştean mare, 
pus de vânători, cu crăcile uscate, care servesc ca un fel 
de scară spre a se cobori de pe stânca, de care e rezâmat. 

Vâlceaua aceasta, care după cum am spus mai sus 
face parte tot din Mălin, este foarte grea, dar nu periculoasă, 
având aceeaşi serie de bolovani, de aceeași cantitate și 
grosime. 

La un loc oarecare spre sfârşitul său, dăm din nou de 
o stâncă înaltă de mai mulţi metri, așă că suntem din nou 
forţaţi de a schimbă și această vâlcea şi a urcă o coastă 
aproape de 65 gr. 75 gr. înclinaţie, formată de un pă- 
mânt moale, pe care urcându-o, pământul se sapă, scapă 
de sub picioare, așă că cu greu se poate şi aci urcă, mai 
mult cu mâinile decât cu picioarele. Mi-aduc aminte, că acum 
câţiva ani, d-l Al. Florescu în societate cu d-nii Paul Ca- 
targi, N. Bogdan, Rudi Catargi, etc., urcând această coastă, 
puseseră de jos până sus o frânghie și aşă o parte dintre 
dânşii s'a urcat până în vârful coastei cu ajutorul frânghie. 

Aceste locuri sunt prea puţin umblate, aproape nicide- 
cum, şi ca probă despre aceasta este că d-l N. Bogdan, ui- 
tând odată în creasta aceasta mantaua sa de ploaie, a tri- 

mis pe Gheorghe al Sandei peste vreo 2—3 săptămâni să 
o caute, şi a găsit-o tocmai în locul unde o uitase. 

In această coamă am găsit adeseaori culcuşul caprelor 
sălbatice. 

Ajunşi aci, drumul devine foarte uşor, căci se dă în 
vâlceaua Coştilei, despre care am vorbit la început şi co- 
borâşul fiind lesnicios, se ajunge numai decât în Poiana- 
Coştilei. 

In general, cu toată truda, oboseala şi nevoile întâm- 
pinate, frumuseţea ei este indescriptibilă şi oricine işi poate 
dă seama cât este de impunătoare; căci după noi, turişti, cu 
cât un urcuş sau coborâș e mai dificil, cu atât e mai interesant, 
mai plăcut. Cu toate acestea, chiar poziţiunea sa, stâncile 
Și colții săi, cu înălțimi colosale şi cu forme variate, blocu- 
rile enorme de piatră, cu care este acoperită, mă fac să 
apreciez foarte mult această vale şi în clasificaţia pentru 
frumuseţe și sălbăticia ce prezintă, să o socotesc a doua 
după Valea-Albă, insă mult mai periculoasă, mult mai ane- 
voioasâ, însă cevă mai puţin frumoasă ca Valea-Albă. 

Dar să dăm Cesarului ce este al Cesarului ŞI lui Dum- 
nezeu ce este al lui Iumnezeu. Cei dintâi excursionişti 
cari au urcat această sălbatică vale, au fost vestitele ȘI pri- 
mele excursioniste române, D-na Râmniceanu şi D-ra Fany 
Seculici, conduse de Gheorghe al Sandei. Nici una dintre 
dânsele nu cunoşteă această vale, nici chiar unde duce, ci 
numai după niște indicii vagi, date de unii ciobani, aşă că 
cu multă greutate au putut ajunge în vârful Coștilei. După 
aceasta au urmat d-nii N. Bogdan, fraţii Mihai şi Petre Gold, 
Paul Catargi, Alex. Florescu, Rudi Catargi, fraţii Grămă- 
ticescu, medicul veterinar Eustațiu lonescu, Tita Eftimiu, 
Fany Bogdănescu, Dr. şi inginerul Urechiă, fraţii Costinescu, 
Dinu Arion, Petrică Ştefânescu, fraţii Turnescu Dan Rădu- 
lescu şi sub-locot. Gogu lonescu-Sinaia. 

Dupâce am făcut o descriere asupra acestei faimoase 
văi făcută în alţi ani, mă reintorc, după o lungă digresiune, 
la mersul nostru ascendent. 

Coborind şeaua, luăm pe stânga văiei in susul ei pe 
o potecuţă sau mai bine zis, pe nişte urme făcute de ca- 
prele sălbatice, după cum ne spune amicul nostru Butmă- 
loiu, şi pentru acest cuvânt, se şi numeşte « Brâul Caprelor». 

Uitându-ne în jos, vedem că această vale dă in aceea a 
Cerbului, mai jos de Piatra-Pârlită. 

De aci se distinge foarte bine Culmea Morarului şi 
Valea Cerbului. Stâncile ce mărginesc acest brâu sunt foarte 
înalte şi drepte, iar partea pe care mergem este foarte în- 
clinată şi greu de urcat. Din norocire pentru noi şi ceea- 
ce face a ne mai înlesni drumul, este iarba mare şi groasă, 
astfel că piciorul călcând-o, găseşte în ea un sprijin pu- 
ternic. Urcăm, urcăm întruna, încât pare că acest urcus 
nu mai are sfârşit în acest loc, pe unde numai caprele săl- 
batice umblă şi după spusele lui Butmăloiu, excursiunea a- 
ceasta întreprinsă de noi doi, nu a mai fost făcută de alt- 
cineva, afară numai de vânători, pe care interesele ii re- 
clamă de a veni prin aceste locuri, numite «Brâul Caprelor» 
şi chiar dintre aceştia foarte rari, ca: Nicolae Butmăloiu. 
Belgeanu, Oancea, Nicolae Jinga. 

Cu cât urcăm mai mult, cu atât frumuseţea locului îţi 
impune, te transportă! Stâncile, cari de jos se păreau co- 
losale, acum te afli în vârful lor, iar la spatele lor se arată 
altele mult mai mari, mult mai înalte, mult mai frumoase, 
aşă că crezi că nu mai au sfârşit, iar formele lor sunt cu 
totul bizare și cu vârfuri foarte ascuțite. 

Eu unul, admirator pasionat al naturii, mă mir și mă 
gândesc, cum aşi puteă mai bine descrie farmecul acestei 
localităţi, cuvintele îmi lipsesc și nu mă simt capabil a po- 
vesti întrun mod mai amănunţit splendoarea colţilor gigantici, 
de cari suntem înconjurați din toate părțile. Pare că nu 
suntem în lumea reală, ci în acea a visurilor, a feeriei, atăt 
e de splendid, atât e de gingaş, atât e de majestos | 

Am mers pe acest brâu al Caprei, cam vreo 300—400 
m., apoi am coborit puţin întro vale, am eşit în fundul aces- 
tei vâlceli; apoi de aci am început lupta cea mai titanică, 
cea mai uriaşă cu natura şi cu creaţiunile sale; nu mai pă- 
ream oameni, ci nişte pigmei, faţă cu greutatea ce se pre- 
zintă inainte-ne. 

Panta, ce urcam, eră colosală, atingeă în unele părti 
pe neexagerate 80 gr. înclinaţiune, şi noi eram siliţi să suim 
mai mult în patru labe, ca pisicile, acăţându-ne cu mâinile 
de iarba cea groasă, sau de bolovanii de piatră şi din când 
în când de câte un trunchiu de jnepeni. După un mers de 

aproape 600 m, ajungem la nişte stânci, care tapisează 
malul drept al văii. 

Aci facem un popas de un sfert de oră şi căutăm cu 
multă aviditate câteva picături de apă spre a ne potoli setea; 
insă căuterea noastră rămâne zadarnică: căci tctul e sec şi 
noi trebue să răbdăm, cum am mai răbdat și alte dăţi. 

Şi aci, ca pretutindeni, vederea este variabilă ! In sus, 
vârfuri, cari ating norii, în jos, vedem Predealul, Piatra- 
Mare, Postovarul, apoi drumul frontierii dela Dihanul la Pre- 
deal, iar jos, la capătul văii, avem frumoasa vale a Cerbului. 

Valea, pe care o urcăm acum, se numește «Valea 
Seacă», căci nu e prevăzută cu nici un isvor de apă, ci nu- 
mai cu bolovani de piatră, care în timpul primăverii şi în 
timpuri ploioase, picură printre pietre, o mică cantitate de 
apă, care, îndată ce se ivește timpul arzător al verii, seacă 
și nu se mai găseşte nici o mică picătură de apă. 

Urcuşul se face pe partea dreaptă, unde ajunge apo- 
geul său: părete colosal de înclinat şi stânci drepte ne for- 
ţează vrând nevrând a urcă mai mult in genunchi şi cu aju- 
torul mâinilor. Suim, suim mereu, când pe iarbă, când pe 
stânci, când prin jnepeni, un drum cu totul penibil şi foarte 
periculos: un picior alunecat, sau o piatră scăpată de sub 
picior şi nu ştii ce sar fi ales de noi; poate că vulturii în 
sborul lor maiestos, cu ochiul lor aprig, ar fi descoperit ca- 
davrele noastre. 

Mărturisesc că de 20—25 de ani, de când merg pe 
munţi, niciodată nu am făcut o mai grea şi mai penibilă 
excursiune ca aceasta ; chiar acum mă mir, cum am putut-o 
intreprinde. Nimeni nu-şi poate închipui şi nici nu-şi poate 
dă seama de panta grea şi prăpăstioasă, care ar trece 
peste 80 gr.: aşă că tot mersul nostru ascendent, nu se 
făcea decât cu mâinile acăţate de pietre şi de iarbă, după 
ce mai întâi încercam soliditatea ierbei sau a pietrelor de 
care ne acăţam; numai încredinţaţi de tăria lor, le esca- 
ladam. Şi lucru ciudat, când ne credeam scăpaţi cu totul 
de gremate, alte greutăţi şi mai mari se desfăşurau înaintea 
noastră, aşă că nu se mai isprăveau! Bastoanele de munte, 
ajutoarele indispensabile ale unui turist, aci nu mai aveau 
nici o valoare; din contră ne jenau, ne impiedecau în es- 
caladare; de oarece servindu-ne numai de mâini şi genunchi, 

ne veneă foarte greu să mai ţinem şi bastoanele în mâini, 
ba adeseaori chiar ne împiedicau în suișul nostru. Singurele 
ajutoare, absolut indispensabile şi fără de care nu sar putea 
urcă în locuri aşă de grele, sunt ţintele bătute pe toată 
talpa şi pe tocurile încălțămintelor, căci, călcând, ele se înfig 
în iarbă sau în piatră, aşă că ne împiedică de a alunecă; 
sau chiar, dacă călcăm greşit, ţintele ne ţin pe loc. De 
aceea recomandăm tuturor acelora care ar voi să între- 
prinză o ascensiune mai grea, să se îngrijească să-şi puie 
ţinte la ghete şi la Sinaia vor merge la cel mai dibaci cis- 
mar pentru puncrea țintelor: Manole, din stradela Vânăto- 
rilor (Furnica), care pentru câţiva gologani, te face să vezi 
locuri grele, fără nici o frică de vreun accident. 

La orele 11 și jum. ajungem pe o creastă mare şi fru- 
moasă, acoperită de iarbă groasă, mare şi de jnepeni mici. 

Apoi ne hotărim a luă frugalul nostru dejun; căci locul 
fiind foarte greu, ne-ar fi fost imposibil de a ne încărcă cu 
multe lucruri de ale mâncărei; astfel că luasem numai atât 
cât credeam că ne este trebuincios a ne potoli foamea ; iar 
pentru sete, ne eră cu totul peste putinţă a ne mai îngreuiă 
şi cu sticle. 

Locul ales fu din cele mai frumoase, de oarece vederea 
predomină pe toate cele de până acum; căci fiind mult mai 
inalt, natural că şi privirea se întinde mai departe, astfel că 
ochiul are înainte-i un orizont aproape nemărginit, 

Valea Cerbului şi muntele Omul, de aci ni se par aşă 
de aproape, încât pare că am pune mâna pe ele. 

La Vest, colții cei mai superiori ai Coştilei, cu care 
se şi termină, sunt foarte aproape de noi, cum şi brâul cel 
mare al său, pe care l-am trecut adeseaori. In celelalte părti 
suntem înconjurați numai și numai de prăpăstii adânci, al căror 
fund ne este cu totul imposibil a-l zări, numai bolovanii de 
piatră, ce-i aruncăm de pe această creastă, prin căderea lor 
şi zgomotul ce-l lasă în cădere, ne puteau dă o ideie aproxi- 
mativă de adâncimea lor. 

Frumuseţea şi tabloul ce se arată ochilor noștri, este 
splendid, este grandios! Ce să vezi? Mulţime de coli şi col- 
tişori, cu formele cele mai variate şi bizare, spânzurați atât 
deasupra, cât şi dedesubtul nostru ; prăpăstii îngrozitoare, cu 
o pantă dreaptă perpendiculară, se deschid în toate părțile 

la picioarele noastre ; un pas greșit şi te-ai prăvăli, fără greș. 
în fundul lor. Imprejur vezi lespezi de piatră netede și lus- 
truite de cursul repede al apelor, iar printre ele iarbă 
groasă şi grasă, care în acest timp al anului începe a se 
îngălbeni; un orizont imens, iar în depărtare se văd distinct 
mai toate satele de pe malul Prahovei. O tăcere sepulcrală 
domnește peste tot locul, turburată din când în când de ci- 
ripitul vreunei pasări rătăcite pe aci, sau cloncănitul corbilor, 
or prin căderea pietrelor rostogolite de săriturile caprelor 
sălbatice ; în sus zărești în înălţimea cerului zborul cercuit al 
pleșuvilor, al căror ochiu vigilent caută prin aceste prăpăstii 
hoitul vreunei oi sau al vreunui berbec căzut de pe o stâncă 
în prăpastie şi mort. 

Şi aici, dacă mi-ar fi posibil, aş stă zile întregi, um- 
blând, colindând și cercetând cu deamănuntul toţi aceşti 
colți și colţişori, prin locurile pe unde aş puteă umblă, 
iar noaptea aş petrece-o la dogoarea unui foc, pe care l-aş 
întreţine cu multele trunchiulete de jnepeni ce se găsesc pe 
această creastă. Aici aş voi să petrec o noapte întreagă, pe 
o lună frumoasă și lină, fără nici o umbră de nor, unde în 
limştea și limpezimea sufletului meu să pot contemplă un 
cer senin înstelat, iar formele colţilor şi colţişorilor să mi 
se arate la lumina palidă a lunei, întocmai ca întro feerie 
teatrală. Aci aş voi să văd intro dimineaţă revărsatul 
fermecător al zorilor, un răsărit splendid de soare, cum şi 
diferite faze de luminare a colţilor şi colţişorilor dela pri- 
mele indicii de apariţia soarelui până la înălţarea lui pe ori- 
zont, Singur apusul soarelui de aci nu s'ar puteă vedeă, fiind 
împiedieat de peretii înalţi ce se află în această parte. Aci 
aş mai dori să văd, cum înainte de răsăritul soarelui, odată 
cu revărsatul zorilor, caprele sălbatice își părăsesc culcuşu- 
rile ior, căci, după cum am spus, aci este locul lor favorit. Am 
văzut deseori cum trupe de câte 5—6 şi câteodată 20 —o, 
suie și escaladeză întrun mod minunat stâncile cele mai pericu- 
loase, spre a-și căută hrana lor, şi cum însoţite de micii lor iezi 
stau aţintite la cel mai mic zgomot, având un auz cu totul 
particular, aşă că cel mai mic vuet il aud, îl observă mai 
întâiu și apoi se pun la goană spre înlăturarea primejdiei, 
lăsând în urma lor un fluerat, prin care dau de ştire şi la 
celelalte, ivirea pericolului, şi în această fugă a lor lasă să 

cadă pietre la vale, căzute de sub picioare. Să le vezi, cum 
se pun de-a curmezișul şi astfel sar din stâncă în stâncă cu 
o iuţeală vertiginoasă! Aci chiar mi-ar mai plăceă să văd, 
bine înţeles sub un cort, şi un potop de ploaie, cu trăsnete 
şi fulgere, după cum am văzut acum câţiva ani pe Valea 
Albă. Cu câtă plăcere nu aşi privi cursul torențial ce 
Par face apele în căderea lor prin aceste prăpăstii şi cu 
cu câtă mulțumire nu aşi ascultă zgomotul infernal pro- 
dus de căderea torenţilor. Nu m'aş teme nici de bubuitul 
tunetelor, care aci fiind în vecinătatea norilor, are o urui- 
tură îngrozitoare, nici de puterea trăznetelor, apoi nu m'ar 
intimidă nici chiar lumina orbitoare a fulgerilor. Aş mai 
dori, în fine, să văd și un viscol teribil, cum mi sa întâm- 
plat, sunt de atunci vreo 10 ani, pe frontiera între vama 
Strunga și muntele Omul, unde infernul cu toate elemen- 
tele sale predomină totul. 

Toate acestea ar face cea mai mare satisfacţiune și 
mulţumire sufletească a mea, însă ar trebui să am un adă- 
post: un bordeiu, un umbrar, lucruri ce nu se pot face aici, 
aşă că dorinţa mea nu sar putea indeplini nici odată. 


După ce terminarăm dejunul, ţinurăm un mic consiliu 
de trei, dacă trebuia să continuăm înainte urcușul, care eră 
aproape făcut, sau să ne întoarcem indărăt prin alte văi 
noui, necunoscute de noi şi tot aşă de frumoase ca şi acelea 
de până acum. 

A urcă mai sus, crezurăm de prisos, căci numai decât 
ajungeam în brâul cel mare al Coştilei, pe care îl cunoaştem 
foarte bine, fiind făcut de mai multe ori de noi şi de aceea 
hotărârăm că e mult mai bine şi mult mai nimerit să ne 
reîntoarcem prin Valea Verde, un drum nou și cu totul 
necunoscut de noi. 

| Astfel la orele 12, luarăm calea înapoi. Coborâm puţin 
prin nişte jnepeni groşi şi foarte deși, de care ne acăţâm 
în tot timpul coborâşului, luăm un brâu şi de aci trecem 
pe creasta ce mărginește la stânga Valea Seacă şi dincolo 
de ea, se află Valea Verde, pe care avem de coborât. 

Această vale se numește așă, căci pe la inceptul său 
este acoperită cu o verdeață abundentă; așă că noi, care 

nu 0 cunoşteam, credeam că acum suntem scăpaţi de orice 
nevoi, având a face un scoboriş așă de frumos şi plăcut, dar 
în curând a urmat decepţiunea noastră. 

Ea este o mică vale, aşezată în stânga văiei Mălin, 
de care este despărțită printr-o mică coastă, cam la vre-o 
2100 m. înălţime. De aci se văd în depărtare înaintea noastră 
munţii: Piatra Mare şi Postovarul din Transilvania ; Pre- 
dealul şi Azuga cu fabricele sale; toţi munţii din stânga 
Prahovei ; iar în fund de tot muntele Tigăile din apropierea 
apei Teleajenului. Partea cea mai înaltă însă a acestei creste 
poate să aibă şi 2.200 m. înălțime. 

Distanţa parcursă de noi din Poiana Coştilei până aci 
este, cred, de vre-o 9 km. 

La orele 1 p. m., după un mic repaos, incepurâm co- 
borişul Văiei Verde. La început printr'o văgăună, apoi mergem 
tot în jos pe vale, dăm de dreapta văiei de o pantă verde, 
luăm brâul acesta şi cu cât coborîm mai mult, cu atâta greu- 
tatea şi pericolele se înteţiau, căci încetând iarba, nu întâlnim 
decât pietre, bolovani şi panta eră aşă de înclinată, încât 
mai în tot parcursul văiei nu ne mai servim de picioare, 
decât nnmai de tormă, mâinele erau factorul cel mai im- 
portant al coborâşului; pe când spatele, pe care îl târam 
pe lespezile de piatră, eră crunt atacat de ascuţişul lor. 
Din cele scrise se vede, că urcându-ne, cea mai mare parte 
din drum am făcut în 4 labe ca pisicile; acum, coborân- 
du-ne, facem tot pe 4 labe, însă pe spate şi sa constatat, 
că un coborâş în modul acesta este mult mai practic ca în 
picioare, neavând teamă de a alunecă sau a cădeă. 

La o distanţă de roo m. brâul devine extrem de pe- 
riculos şi de greu. In două locuri este așă de groaznic, în 
cât chiar curajul cel mai mare, ce lar putea avea omul în- 
cercat, în faţa acestui pericol eminent, cred, că ar slăbi. 
Ce să vezi! Un perete drept de piatră, de câţiva metri de 
înălţime, iar jos o prăpastie adâncă poate de 60—70 metri. 
Pe aici trebuiă să trecem, neavând ca sprijin pentru picior 
decât nişte mici conglomerate de piatră, care, eşite puţin 
afară din bloc, ne serveau a pune piciorul pe ele, iar mâi- 
nile cu unghiile să le înfigi acolo unde ai vedeă in perete 
o mică găurice sau o pietricică eşită afară şi să te ţii bine 

de ele. Erâ cevă teribil, îngrozitor! ţi vedeai moartea cu 
Ochii, căci o mică greşală, o punere de picior rău peste 
aceste petricele şi mormântul adânc de jos te-ar înghiţi 
pe dată. 

Chiar acum, când scriu aceste rânduri, şi mă gândesc 
la această trecere periculoasă, mă cuprind fiori şi nu ştiu 
incă, de ce atunci, în acele momente, nu aveam nici o teamă; 
din contră : cântam, spuneam glume și râdeam. Se vede că 
în faţa pericolului se uită orice iei) și înfrunti orice nevoie. 

Scăpaţi de aci, întrebăm pe amicul Butmăloiu dacă 
mai avem de trecut prin nişte asemenea locuri grele, şi la 
încredințarea dată de dânsul, că suntem salvaţi. de orice 
nevoi, plini de curaj, o luarăm cevă mai repede spre valea 
tot aşă de grea şi înclinată, dar nu periculoasă. 

Ajungem la Poiana Mălinului, pe unde am mai trecut 
ŞI în urcare. De aci am luat-o la vale, apoi printrun fel 
de cheie, foarte înclinată, 60—80 gr. socuri mai mult 
pe spate pe bolovani colosali de mari şi cu multă băgare 
de seamă ne pomenim jos de tot în fundul văii Mălinului. 
Drumul se mai ameliorează, şi deşi panta este tot înclinată, 
totuşi avem urme de potecuţă, pe care le urmăm cu pas 
milităresc, 

Aci din nou suntem închişi între stânci înalte, acope- 
rite în parte cu jnepeni și brazi; bolovanii însă continuă a 
acoperi întreaga vale. 

A urmă drumul în jos, până acolo, unde se uneşte cu 
valea Cerbului, ne este imposibil, căci puţin mai jos, se 
află o stâncă pusă în cale, şi aşă de înaltă, încât este im- 
posibil de a o descinde cu piciorul, ci poate numai cu 
frânghia. 

Suntem dar nevoiţi a trece pe pantă la dreapta şi a 
o urcă puţin cam greu, fiind şi aceasta destul de înclinată ; 
aşă că şi aci avem nevoie mai mult de ajutorul mâinilor 
decât de al picioarelor; dar aci avem de ce ne acătă 
mâinile, fiindcă se găsesc bolovani bine fixaţi în pământ; 
apoi crăci şi mad): puternice de jnepeni, de care ne 
putem sprijini în toată siguranţa. 

Aproape 10 minute, cât a durat acest urcuș, destul 
de dificil, am mers în patru labe, până când am ajuns in 
vârtul crestei, c care desparte valea Mălin de valea Coştilei. 

In alţi ani, când am făcut valea Mâlin, am urcat această 
creastă printr'alte părţi. 

Din creastă la vale se arată o potecuţă, formată de 
turmele de oi ce vin în pășune până aci. Povârnişul este 
destul de pronunţat, însă uşor de coborit, căci avem după 
ce ne orientă, dar nu mai prezintă nici un interes, fiindcă 
pădurea deasă de brazi ne opreşte orice vedere şi de abia 
jos se mai zăreşte puţin Poiana Văii Cerbului. 

După un coboriş pietros și acoperit cu pulbere şi frunze 
vechi şi uscate, peste un sfert de oră ne vedem ajunşi în 
Poiana Văii Gestul având drumul şi excursiunea noastră 
aproape terminată. 

O sete ingrozitoare ne chinuiă în mod îngrozitor. 
când, din norocire, aci în poiană, întâlnim pe bunul şi 
drăguțul nostru prieten Costică Duport, care îşi stabilise 
aci cartierul de noapte, spre a porni din zori de zi la vâ- 
nătoarea de capre sălbatice. D-sa, cu multă bunătate şi 
amabilitate, ne pune la dispoziţiune damigeana sa plină cu 
un vin excelent. Cu mult nesaţiu se repede scriitorul acestor 
rânduri asupră-i şi-şi potoleşte focul setei cu câteva păhă- 
rele de vin, care în acest loc şi în acest timp eră un nec- 
tar divin, 

Cu toate nevoile şi pericolele întâmpinate, atât la du- 
cere, cât şi la reintoarcere, și cu toate peripeţiile prin care 
am trecut,— noi, în înima şi în sufletul nostru, am fost pe de- 
plin mulţumiţi, căci am văzut nişte locuri splendide, minu- 
nate, încântătoare, pe cari nimeni inaintea noastră, ca turiști, 
nu le-a văzut, afară numai de vânători și prea puţini dintre 
ciobani; aşă că noi, după spusa prietenului Butmăloiu, am 
fost primii turişti cari am escaladat stâncile, colții şi col- 
țişorii colosului Coştilei. 

Am spus atât de multe despre frumuseţea Coştilei, în 
cât ar fi de prisos a mai adăoga cevă, decât atât, că rar 
munţi se pot gâsi în ţară cu aspecte și vederi aşă de tru- 
moase, fermecătoare și variate pe ici şi colo cu o vegeta- 
ţiune bogată, formată din tot felul de plante rari şi străine. 
In drum am găsit Edelweiss (Floarea Reginei) de un dia- 
metru colosal de mare și așă de mult, incât adesea ori îl 

călcam în picioare, însă sezonul fiind cam înaintat, mai toate 
se veztejiseră. 

Ajunși aci în Poiana Văiei Cerbului, bucuria noastră fu 
şi mai mare, căci scăpaserăm teferi și sănătoşi, fără nici un 
accident, numai cu oarecare mici sgârieturi pe mâini şi cu 
câteva ferestre pe la haine, făcute de ascuţișurile bolova- 
uilor şi de crăcile jnepenilor. 

Mulţumim amicului Duport pentru bunătatea sa şi lu- 
ându-ne ziua bună dela dânsul, urându-i succes în vânătoare, 
(ceeace sa și întâmplat, căci peste două zile mi-a trimis o 
pulpă de capră sălbatecă) o luarăm în jos la vale pe cursul 
apei Văiei Cerbului, urmând al treilea drum arătat la înce- 
putul acestei descrieri. 

Pădurea de brazi seculari, numită a lui Manuc-Bey, este 
dată în exploatare pentru fabrica de hârtie din Buşteni, Aci 
întâlnim multă lume ocupată: unii cu tăierea copacilor, iar 
alții cu încărcarea lor în care, spre a fi transportate la Buşteni. 

Cam pe la orele 5 iată-ne în fine reîntorşi la Bușteni, 
unde de-a dreptul alergarăm pe terasa lui Oancea, mare co: 
merciant de aici, care în anul trecut a deschis lângă vechiul 
său local o băcănie cu totul moderuă, aprovizionată cu toate 
cele trebuincioase, având alături o terasă, unde se servesc 
mâncări şi băuturi excelente. 

Aci băurăm vreo două halbe de bere cu bunul și ne- 
preţuitul nostru couducător Nicolae Butmaăloiu, Ja care se aso- 
ciază şi vestitul și simpaticul vânător Gelipeanu, care cereă 
să-i povestim drumul. 

Mulţumim din toată inima şi rămânem recunoscători lui 
Butmăloiu, de oarece fără ajutorul său nu am fi putut ve- 
deă nişte poziţiuni aşă de splendide, şi nişte locuri pe care 
piciorul turistului nu le călcase încă. 

Alergăm la gară spre a luă trenul accelerat, ce tocmai 
acum soseă, şi la orele 6 şi un sfertp. m. eram reîntorșşi 
în Sinaia, plini de bucurie și cu o bucurie sufletească extra- 
ordinară. 


LA MUNTELE OMUL 


In ziua de 3 lulie 1grope la orele 3 şi jum. p. m,, 
plecarăm din Sinaia patru tovarăși spre muntele Omul, dintre 
cari trei turişti bine încercaţi și experimentați, iar al pa- 
trulea, D. Ştefan Cesian, un nou adept la frumoasele noastre 
excursiuni, a dat probe de eminent excursionist, căci mai 
tot drumul Ta făcut pe jos, ca şi noi. 

Timpul eră destul de frumos şi se păru a ne fi favo- 
rabil tot parcursul, adică până ln «Omul». 

Pornirăm destul de încet, luând drumul uşor şi prac- 
ticabil spre pavilionul Sf. Ana pânâ în apropierea sa. Lăsarăm 
la stânga noastră această cale şi continuarăm pe aceea, ce 
conduce spre captarea apelor, sau cum se mai numește «la 
cele şeapte isvoare». S'a numit «Captarea Apelor», căci 
de aci se alimentează orașul Sinaia cu apa rece şi cu- 
rată, strângându-se din șapte mici pârâiaşe ce isvorăsc din 
coastele munţilor «Furnica». Se vede însă că acest debit 
de apă nu eră suficient pentru îndestularea trebuinţelor lo- 
cuitorilor, căci sau mai captat şi altele ce-și iau obârşia 
lor din muntele Vânturişul, aşă că după constatările făcute, 
apa adusă în Sinaia, e cea mai bună din toată ţara. Sau 
făcut mai multe încercări de a se alimentă și Capitala cu 
o apă tot aşă de bună ca cea de aci, dar aceste lucrări, 
nu ştim din ce cauză,au fost părăsite. Astfel vedem înce- 
puturile unor lucrări la Scropoasa, la Gura Văiei Padina, 
aproape de Cheiie Tătarului, (Valea Ialomiţei), ba chiar în 
Cheile muntelui Bătrâna de lângă Peştera Ialomiţei. In toate 

aceste localităţi s'au făcut studii costisitoare, dar care acum 
sunt cu totul părăsite. 

După un mic repaos, părăsirăm drumul mare, ce se 
continuă la stânga spre Vârful cu Dor, spre acea parte 
care se numește «Sfârşitul lumei», şi apucarăm poteca, ce 
străbate brâul Furnica, urcând şi coborind mai multe co- 
line şi văi şi după un mers de o jumâtate de oră, ajun- 
serăm în Valea Peleşului, hotarul dintre Furnica și Piatra- 
Arsă. Această potecă este bine întreținută de Eforia Spita- 
lelor Civile şi poate ar fi şi mai bună, dacă oile nu ar mai 
umblă pe aci, căci dărâmă pământul şi cară în potecă bo- 
lovani şi pietre, ce cad sub picioarele lor. 

Din Valea Peleşului începem urcușul pe Muntele Piatra- 
Arsă. Şi aci drumul continuă a fi bun și fâră stricăciuni, 
oile fiind mai bine păzite și oprite de a călcă poteca. Ascen- 
siunea pe acest munte este cam anevoioasă, dar având un 
drum bun și bine întreținut, după cum am arătat, nu pre- 
zintă aşă mari greutăţi ca acum câţiva ani, când fiind numai 
o potecuţă făcută de picior, cu mari greutăţi se puteă urcă 
până în vârful său. Ajungem în aproprierea primului bordeiu, 
construit departe de potecă, şi puţin mai sus dăm de stânca 
« Varsanuiie», unde luăm repaosul obișnuit. 

Urcăm mereu și după o jumătate de oră ajungem în 
vârful Pietrei. Arse. 

După o mică odihnă pornirăm ceva mai repede spre 
Muntele Caraiman, lăsând în urma noastră munţii Jepii-Mari 
şi Jepii-Mici, unde văzurăm pe vechiul şi bunul nostru prieten 
Prunaru, ciobanul şef al târlei cârlanilor (miei) din Jepii-Mici. 
In gura bordeiului eşise să ne întâmpine femeia sa care ve- 
nise aci în munţi să-l viziteze. 

Cu cât înaintam mai mult, cu atât şi negura înainta spre 
noi și prevedeam că ceva neplăcut ne aşteptă. 

Din coastele Caraimanului, şi mai cu seamă din spre 
muntele Omul, nori groși şi negri veneau şi se repezeau cu 
o furie teribilă spre noi, parcă voiau să ne înghită. Noi însă, 
obişnuiţi cu asemenea aventuri, nu ne înfricoşam de fel, și 
cu totul hotăriţi înfruntam turbarea lor şi înaintam mereu spre 
a ajunge în curând la ținta noastră. 

Ajunşi la stânca Baba-Mare, se face cu totul noapte, 

nu atât din cauza orei, căci erau 8, ci din aceea a negurei 
groase. 

Această stâncă înaltă este situată în muntele Babele şi 
are o vedere admirabilă. 

Adeseaori când timpul a fost frumos, mam oprit aci 
şi ore întregi am contemplat și am admirat priveliştea mă- 
reaţă ce se desfăşură ochilor. Or în ce parte şi-ar aruncă 
cinevă privirea, spectacolul este sublim; Valea Ialomiţei în 
jos se arată vederei pe o întindere ce se pierde la orizont, 
mărginită şi de o parte şi de alta de munţi înalți şi stânci 
colosale, formând în tot lungul său o mulțime de chei: a 
Urşilor, a Peşterei, Cheiu Mică şi Mare a Tătarului, Zănoaga, 
Orzei, numită de noi «Elisa Brătianu». Turme numeroase de 
oi se văd pe înălțimile şi coastele verzi ale munţilor cum şi 
o mulțime de stâni: cea din Bătrâna, din Doamnele și din 
Obârşia, iar mai în depărtare cea din Podina, din Lăptici, 
din Blana şi aceea din Tătaru, stâne bogate cu sute şi mii 
de mânzări (oi capre cu lapte). 

Bacii acestor stâne sunt într'o muncă permanentă, fiind 
ocupați toată ziua cu fabricaţiunea cașcavalului şi a diferi- 
telor feluri de brânzeturi. 

Aceste stâni aparţin: cea din Obârșia lui Niţă Vlad, un 
român din Transilvania, iar baciul de aci este prietenul meu 
Gheorghe, care ordecâteori mă vede, mă cinsteşte cu pu- 
țină urdă proaspătă. Cea din Bătrâna este a mai multora. 
Stâna din Doamnele aparține fraţilor Seceleanu din Slo- 
bozia (Ialomiţa), vestiţii şi bine cunoscuţii economi de vite 
şi mari proprietari. Mare parte din Bucegi, ca: Piatra-Arsă, 
Jepii-Mari şi Mici, Doamnele şi o mulțime de alţi munţi sunt 
arendaţi de d-lor pentru păşunatul oilor, cari întrec pe ale 
tuturor celorlalți economi de vite, atât ca rasă, cât şi ca în- 
treţinere. 

Dar să mă reîntore la stânca mea favorită Baba-Mare, 
unde m'am hotărit a veni altădată şi a stă o zi întreagă; 
insă acum suntem nevoiţi a luă un marş repede, înoptân- 
du-se, şi apoi, spre marea noastră mâhnire, începuse ploaia. 

Cu cât înaintam mai mult, cu atât ploaia cădeă mat 
repede, iar vântul începeă să sufle cu o furie groaznică, parcă 
voiă să ne arunce în prăpăstii ; dar noi, deprinşi cu asemenea 
intâmplări, luptam din toate puterile şi întrângeam puterea 

lui. Ploaia ne izbeă puternic în faţă şi întunericul devencă 
din ce în ce mai intens, așă că deabea puteam distinge po- 
tecuţa dinaintea noastră. Cunoscând foarte bine locurile, mer- 
geam cu siguranţă, urcând și scoborând diferitele văgăuni 
ce se găsesc dela Baba-Mare până la muntele Obărşia, fâră 
teamă de a perde drumul sau de a ne abate din el. 

Apoi aveam cu noi pe vestita călăuză Gheorghe al San- 
dei. Nici ploaia, nici vântul, nici frigul care ne îngheţase 
şi mâinile şi picioarele, ca în timpul iernei, nu a putut să 
ne deă înapoi, ci mereu, mereu înaintăra înfruntând toate 
intemperiile naturii. 

Deşi cu mult mai în apropiere aveam ca adăpost casa 
şi bordeiul din Caraiman, totuși noi, zeloși apărători ai pro- 
gramului făcut și in dorința de a-l indeplini întocmai, fără 
cea mai mică abatere, hotărîm, după o mică deliberare, a 
merge înainte cu orice preţ. Aceasta pentru unii ar puteă 
fi socotită ca o imprudenţă, insă pentru niște adevăraţi tu- 
rişti, meritul este de a ști și a puteă luptă cu toate res- 
triştele, ce se pot întâmpină în drum, căci numai astfel lup- 
tând poate deveni cu timpui un bun turist, nefiindu-i teamă 
de nimic şi înfruntând totul. 

Ajungem la poalele muntelui Obărşia. Aci sunt două 
căi de a merge spre Omul: una pe brâul Obârşiei şi alta 
aproape de vârful ei. A merge acum în toiul nopţii pe brâu 
ar fi fost o imprudenţă, căci drumul e greu, fără nici o po- 
tecuţă, ci numai cu ochiul se poate conduce, şi cum nu pu- 
team vedeă din cauza beznei groase, furăm siliţi a urcă 
spre vâriul Obârşiei. 

Aci vântul suflă cu o putere așă de mare, încât eram 
nevoiţi în unele locuri a ne sprijini de stânci spre a nu fi 
aruncaţi în prăpăstiile din Valea Sugarilor, ce se află în 
josul acestui munte. Inaintăm greu de tot şi cu multă bă- 
gare de seamă. Ploaia şi frigul deveneau din ce în ce mai 
intense, astfel că aproape îngheţasem, dar n'aveam ce face, 
trebuiă să mergem mereu înainte, fără șovăire. Ajungând 
aproape de vârful Obârșiei, pe un mic platou ce înconjoară 
0 mică parte din acest munte, și care e drumul cailor, pare 
că suntem puşi la un mic adăpost, de oarece ultimele stânci 
ale Obârşiei, cari sunt ca un fel de zid, opresc întru câtva 
furia vântului. După un mers destul de penibil prin bolo- 

vanii enormi, ce acoper acest drum şi pe care nu-i puteam 
evită, fiindcă nu vedeam din cauza întunericului, ajungem 
la podişul ce termină renumita vale a Cerbului. 

De aci începem urcuşul anevoios al muntelui Omul. 
De abia putem zări la picioarele noastre mica potecuţă, ba 
încă mergem cu multă băgare de seamă spre a nu ne abate 
din drum în altă parte şi strânşi unii lângă alţii ajunserăm 
la poteca Grănicerilor, care conduce până sus la casa de 
adăpost. In apropierea casei, ne mai fiind protejaţi de adă- 
postul stâncilor, furăm din nou expuşi la violența teri- 
bilă a vântului; păreă că cu orice chip nu vrea să ne lase 
să ajungem la locul destinat, ci să ne arunce departe, iar 
noi luptam din toate puterile noastre ca să ne ţinem di- 
recţia și să nu fim duşi după placul vântului. Din norocire 
pentru noi, locul deschis şi neapărat de stânci fiind scurt, 
puturăm înfruntă puterea lui şi a ploaei, care aci avea ȘI 
o mare forță şi la orele 10 şi un sfert noaptea, ajungem în 
fine la casa de adăpost din vârful Omului. 

La strigătele noastre de bucurie că am ajuns şi am 
scăpat de nevoi, ne întâmpină bătrânul şi simpaticul moș 
lon, păzitorul casei, care ne primi cu multă plăcere. Cel 
intâiu lucru, ce-l cerurăm, fu de a ne tace foc la sobă, 
căci îngheţasem de frig. 

Această casă este formată din două odăiţe şi un că- 
minar, în care se află instalate câte o mică sobă de fier. 
Ea servă ca adăpost excursioniştilor. Păzitorii săi sunt obli- 
gaţi de a aveă în permanenţă o cantitate suficientă de lemne, 
apă şi dacă sar puteă şi cevă de-ale băuturii. 

Vântul sufând cu furie, tot fumul ce eșea din arderea 
lemnelor, nu puteă eși afară pe horn, ci-l respingea îndărăt, 
aşă că toată odăița noastră fiind plină de fum, ne orbeă de 
tot şi pentru aceasta eram nevoiţi din când în când a des- 
chide fereastra spre a mai goni fumul afară. Puterea vân- 
tului eră aşă de mare, încât păreă că are să dărâme casa 
pe noi, iar bietul moşneag, păzitorul de aci, nu a încetat 
până la ziuă de a întreţine focul. Ploaia, însoţită câte odată 
chiar cu fulgi de zăpadă, isbeă în geamurile şi obloanele fe- 
restrelor. Deşi eram în noaptea de 3 spre 4 lulie, iarna însă 
aci eră în toată puterea, iar noi înghesuiți în odaie, as- 
cultam vuetul vântului îngrozitor şi sgomotul provocat de 

ploaia ce cădeă pe casă. Moș Bogdan, ca mai bătrân, şedeă 
la gura sobei şi-şi încălzeă picioarele amorţite de frig, iar 
noul nostru tovarăș, d. Cesianu, pregăti frugalul prânz, care 
aci şi pe un asemenea timp, ni se păreă ca cel mai bogat 
și felurit. Din nenorocire că nu-l aveam cu ce udă, căci 
noi cu nădejdea că aci, ca şi altădată, vom găsi de ale bău- 
turei, nu ne aprovizionarăm cu aşă ceva, dar bietul păzitor 
nu adusese lucruri de acest fel; aşă că ne mulţumirăm şi 
cu apa curată şi rece din bota bătrânului Ion. 

Nu-şi poate cinevă închipui o noapte de iarnă petrecută 
in vărtul unui munte de 2511 metri altitudine | Căci deși, după 
cum am spus mai sus, crâ 3 lulie, iarna eră în toată pu- 
terea ei, temperatura poate că ajunsese la 2—3 grade, dacă 
nu şi mai Jos, căci pământul îngheţase; vântul ŞI vuetul ce-l 
produceă eră aşă de intens, încât băgă fiori chiar în cei 
mai curagioși;, ploaia amestecată cu zăpadă izbeă groaznic 
in ferestrele casei, iar întunerecul eră aşă de mare, încât îţi 
dai cu degetul în ochi, după cum spune Românul, și în acest 
loc, unde văzduhul fierbeă ca întrun infern, singura noastră 
casă eră adăpostită şi iluminată de flacările focului, bine ali- 
mentat, şi de slăba lumină a lumânărilor aprinse în interiorul ei. 

Părea ca o barcă părăsită în mijlocul valurilor unui 
ocean înfuriat. Eră ceva teribil, îngrozitor, dar frumos și 
demn de a admiră natura şi în furia şi grozăveniile sale. 

După o mică conversaţie, văzurăm pe moş Bogdan că 
se ridică dela sobă, ia haina lungă și îmblănită a păzito- 
rului casei şi se trânteşte pe patul numai de scânduri, iar ca 
pernă își pune la cap sacul cu mălai al omului; de aci, ca 
din infernul de afară, vroiea să treacă în paradisul visurilor 
și cu drept cuvânt că toţi meritam să ne aruncăm în braţele 
lui Morfeu, după o luptă atât de mare cn intemperiile na- 
turei. Moş lon, după cum am spus mai sus, nu a dormit toată 
noaptea, întreţinând tot timpul focul sacru al camerei, spre 
a nu se stinge. 

Credem că ar fi bine ca aci să se transporte câteva 
saltele de paie, după cum se află mai jos în valea Mălăeşti 
(Transilvania) şi în schimbul a unei mici taxe să se plătească 
cheltuelile făcute şi astfel toţi vizitatorii să-și poată odihni 
mai comod membrele obosite. Sperăm că rugăciunea noastră 
va fi satisfăcută de onor. Eforie a Spitalelor Civile şi prin 

insistenţele bravului şi energicului inginer silvic |. Sângeor- 
geanu, care cu o râvnă admirabilă îşi depune toate silințele 
pentru ameliorarea tutulor localităţilor dependinte de Eforie, 
se va tace ca în curând atât acest adăpost, cât şi cel din 
Caraiman, să fie prevăzute cu un minimum de confort. 

Dupăce ne odihnirăm câteva ore, când mai bine, când 
mai rău, cam pe la 5 ore ne scularăm și prima noastră grije 
fu de a privi afară ; însă, spre marea noastră mâhnire, negura 
eră în toată vigoarea ei, ploaia încetase, dar frigul nu. 

Din cauza negurei foarte groase, pentru prima oară am 
fost nevoiţi a renunţă la a doua parte a programuiui nostru; 
căci dacă am fi urmat:o, ar fi fost o imprudenţă şi nesoco- 
tință, de oarece de abia ne puteam vedeă unul pe altul, cu 
atât mai mult împrejurările şi colţurile ce voiam a le vizită. 
După o mică discuţiune asupra mersului nostru de a doua 
zi, văzând timpul mohorit şi cu totul nefavorabil, căzu- 
răm cu toţii de acord a ne reintoarce acasă prin Valea Cer- 
bului şi de aci la Buşteni; acest drum fiind cel mai bun şi 
mai lesnicios pentru Sinaia. 

La orele 7 dimineaţa începem coborişul pe Valea Cer- 
bului. Pentru astădată, lăsarăm obiceiul nostru de a ne co- 
bori de-a dreptul, neţinând seamă de potecă. Acum urmăm 
drumul grănicerilor cu toate zigzagurile sale, căci pe alăturea 
iarba eră udă de tot, apoi noroi şi pe lângă tuate acestea 
de abia pornisem la vale şi ploaia reincepe cu aceeaş furie. 

Pe un asemenea timp, după mine, cel mai bun sistem 
de a urmă, este de a continuă drumul, fără nici un repaos; 
căci oprindu-ne, fiind udaţi de ploaie şi poate asudaţi, sar 
puteă să ne îmbolnăvim. Noi, urmând acest sfat bun, nu am 
făcut nici un popas şi astfel până la Poiana Coştilei, drum 
de trei ore, nu ne oprisem decât prea puţin la nişte bor- 
deie, unde se tundeau oile. 

Aci în Valea Cerbului întâlnim vechile noastre cunoştinţe 
de ciobani ai prietenului nostru Zernescu, proprietarul acestor 
oi, vestit şi neaoș Transilvănean. 

La valea Coștilei făcurăm repaosul obişnuit de 10 mi- 
nute, luarăm drumul cel mare de care prin pădurea lui Ma- 
nuc-Bei. Aci ploaia mai încetase puţin, dar de sus, de prin 
copaci, crăcile se scuturau şi toată apa cădeă tot pe noi; 
jos însă eră un noroiu îngrozitor, tot piciorul intră în ei. Va- 

lea mare fiind alunecoasă, cu multă greutate ne puteam ţine 
pe picioare. Rar mi s'a întâmplat să umblu pe un noroiu așă 
mare; nu găseam nici un mic locuşor pe unde îl puteam feri, 
aşă că eram nevoiţi să trecem de-a dreptul prin noroiu. 

La 11 ore a. m., ajungem la Buşteni, şi ne repezim cu 
toţii la restaurantul cel nou al lui Oancea. Aci am ales po- 
pasul nostru, când ne întorceam din munţi, căci găsim lu- 
cruri curate și bune, apoi totul este în bună regulă şi foarte 
bine întreţinut, chiar de fiii bătrânului Oancea, care-şi de- 
pun toate silinţele spre a satisface pe clienţii lor, fiind ser- 
viţi chiar de ei. 

La orele 1 p. m., luăm trenul spre Sinaia, şi la 1 Ju- 
mătate eram fiecare pe la casele noastre. 

LA VALEA=-ALBĂ 


In ziua de 24 August, la orele 6 dimineaţa, pornim 
din Sinaia: N. Bogdan, secretar la Adunarea deputaţilor; 
Stemate, institutor în Capitală și Stefan Bogdănescu, șef 
de birou în ministerul finanţelor. Timpul eră întunecat şi 
nori groși ne amenințau, ba încă cevă şi mai mult, la plecarea 
noastră începuse chiar să plouă mărunt. Cu toate acestea, 
în ardoarea noastră de a porni și a face o plimbare pe 
munţi, fără un program stabilit, ne hotărim de a plecă, 
luând drumul spre stâna regală. În drumul nostru întâlnirăm 
pe D. și D-na locotenent Paraschivescu din geniu cu D-șoara 
Slăvescu (Teleorman), făcând acelaș drum. 

Cu cât inaintam mai mult, cu atât ploaia se înțesă şi 
picături mari şi groase ne izbeau puternic, aşă că timp 
de o oră discutam şi chibzuiam dacă trebue să mergem 
înainte sau să ne întoarcem. Primele creste ale munţilor erau 
în negură, însă printre ele se zăreă din când în când cite o: 
mică lumină, câte o mică rază de scăpare, dar speranţa 
de timp frumos nu puteam aveă. Vântul nici nu adiă, fie 
din cauza pădurii dese, unde mai totdeauna vântul este 
mai neputincios, izbindu-se de crăcile dese şi puternice 
ale brazilor. şi fagilor, fie că în acest moment nu băteă de 
fel. Aceasta ne făceă să stăm la îndoială dacă trebue să 
continuăm drumul, căci dacă negura e groasă şi vântul nu' 
bate, cu siguranţă urmează ploaia. Din contra, vântul bătând, 
mai ales munteanul, negura se împrăștie şi timpul frumos 
urmează neapărat. 

Relativ la cunoașterea timpului la munte, daţi-mi voie, 
iubiți cititori, să mai adaog două observaţii de curând câşti- 
gate dela ţărani. Dacă seara oile în loc să vie la târlă o 
pornesc din nou spre pășunat, se anunţă un timp rău; apoi 
dimineaţa, dacă la sârmele telegrafice stau sute de lăstuni, 
încă proorocesc timp urât. Acestea nu le ştiam și prin expe- 
riență le-am găsit adevărate. 

Ajunşi la stâna regală şi văzând că negura-perzistă, 
punem la vot continuarea sau reîntoarcerea; doi au fost 
pentru continuare, iar unul pentru reîntoarcere, aşă că tre- 

buirăm să urmăm votul majorităţii şi prin urmare începurăm 
ascensiunea muntelui Piatra Arsă. Deocamdată locurile prin 
cari urcam erau fără ceaţă, însă vântul şi frigul se simte 
destul de bine, aşă că în noi renăşteă nădejdea unui timp 
frumos. Ajunserăm la stânca lui Varsanufie, locul nostru de 
repaos. Aci un tablou măreț se prezintă ochilor noştri. In 
jos Sinaia, Poiana-Țapului şi Buştenii de abia se zăreau 
printre strălucirile de negură, căci norii fiind mult mai Jos 
ca înălțimea la care ne găseam, lăsau din când în când, des- 
părțindu-se, să întrezărim aceste localităţi şi câteodată slabe 
raze de soare, ce puteau străbate ceața, luminau o mică 
parte din vale şi îi dădeau un aspect feeric; ba am văzut 
mănunchiul de raze solare, reflectându-se numai asupra unei 
mici porţiuni de pământ, în apa Prahovei şi în sus asupra 
unei stânci, prezentându-le sub o formă minunată. luţeala 
negurei purtate de vânt, este colosală. Aleargă mai abitir 
ca zborul: când se ridică de prin văi, când se coboară de 
prin culmi, făcând rând pe rând ca unele părţi de munte 
să fie întunecate, iar altele luminate, tără pic de ceaţă, ba 
chiar soarele lucind peste ele, unele văi sunt libere, iar la. 
altele negura este strânsă şi oprită de zidurile de munți 
şi de stâncile înalte. Adeseori negura fiind slabă, e albă 
și transparentă, aşă că se pot zări prin ea colții stâncilor 
înalte, iar printre ei vitele ce pasc prin împrejurimi; cio- 
banii supraveghează de pe vârfuri şi la distanţe depărtate 
s2 aude lătratul ascuţit al câinilor. Se întâmplă câteodată, 
ca în jos să avem un fel de mare de nori, prin care, după 
cum am spus mai des, putem vedeă din când în când vi- 
lele, palatul, biserica din Sinaia, iar în sus de noi nori foarte 
groși, printre cari nu putem zări nimic, în dreapta spre Jepi 
de asemenea iar pe muntele Furnica numai văile erau in- 
vizibile din cauza negurei, închisă între ele și vârfurile, iar 
brâul în care ne aflam, eră lipsit de negura, care se plimbă 
numai jos şi pe înălțimile munţilor. Câteodată ea este așă 
de deasă şi aşă de întunecoasă, încât se pare că e noapte 
şi chiar micele păsărele de abia pot să simtă apropierea 
oamenilor, altădată însă este slabă şi străvezie. Dacă se 
urcă "din văi spre vârfuri şi nu bate vântul, e semn că in 
curând va plouă, dacă însă vine de sus în jos şi bate vântul, 
atunci timpul se va îndreptă. 

Un alt tablou frumos ni se prezintă atunci, când jos fiind 
lumină iar vârful munţilor acoperit cu ceaţă, e de admirat 
lupta ce se dă între nori şi creştetele lor, de cari norii îs- 
bindu-se, se desfac în mai multe părţi şi se sfarmă, dispă- 
rând cu totul. Din contră, se vede adeseori cum dintrun 
fum mic de ceaţă venit din vale şi urcându-se în sus, cu cât 
înaintează cu atât se măresc şi fiind ajunși în vârful mun- 
telui devin adevărat nor, care unindu-se cu altii, formaţi tot 
în asemenea mod din alte văi, acoper în scurt timp tot 
orizontul. 

Din aceasta se poate vedea că în regiunile muntoase nici 
odată nu poţi fi sigur de un timp frumos, căci deseori ple- 
când pe vreme admirabilă, în scurt timp se înorează, după 
cum am arătat mai sus; şi vice-versa plecând pe un timp 
ploios, după cum ni sa întâmplat nouă acum, e de ajuns să 
bată vântul şi toţi norii grămădiţi dispar ca prin minune, iar 
negura e gonită, alungată şi în câteva minute nu mai există 
nici O urmă din ea. Aşă, cu oricine aşi merge pe munţi, 
nu pot garantă de ploaie şi negură, de oarece acestea vin 
pe neașteptate, pe neinvitate şi oricine ar călători prin aceste 
regiuni muntoase trebue să fe preparat cu mantă de ploae. 

După un mic repaos, înaintăm spre vârful Pietrei-Arse, 
care acum eră cu totul pustiu, de oarece cârlanii (berbecii 
tineri) şi prietenii noştri, ciobanii din acest munte, coboriseră 
cu ei la câmp şi muntele eră cu totul părăsit. 

Ceata deveneă din ce în ce mai deasă şi izbeă cu o 
violență mai groaznică feţele noastre, iar frigul de care eră 
însoţită făceă să ne îngheţe mâinile şi picioarele şi să ne 
pătrundă, aşă că furăm nevoiţi a face uz de mantale şi de 
glugi spre a ne protejă contra frigului şi a umezelei, căci 
ceața lăsă pe noi un fel de bureală rece ca gheaţa. 

Câteodată eram puşi la adăpost şi urcând asudam, astfel 
că eram nevoiţi a scoate mantalele şi numai decât eșind din 
adăpost, suflarea rece a vântului ne făceă a recurge din nou 
la mantale, aşă că într'una le scoteam și le imbrăcam, par că 
am fi fost elanul Mărculescu, dela circul Sidoli, care se îm- 
brăcă şi se desbrăcă într'una. 

Câteşi trei însă, buni turiști, după un mers de 2 ore 
şi un sfert ne aflăm în vârful Pietrei-Arse, fără să simţim nici 
cea mai mică oboseală. 

Aci însă fiind vânt şi un curent puternic, nu poposirăm, 
ca de obiceiu, ci merserăm înainte, căutând un adăpost ori- 
cât de mic ca să ne odihnim puţin. 

Eram înconjurat de toate părţile de negură, așă că nu 
puteam observă nimic, decât drumul dinaintea noastră, care 
ca prin minune eră apărat. Nici vorbă ca să mai privim 
frumuseţile culmilor de munţi, ce formează frontiera ţărei 
noastre, necum Zănoaga și Lespezile, ba nu puteam vedeă 
nici vârfurile munţilor din apropierea noastră. Totul eră 
acoperit de nori. 

Urcăm Jepii-Mari, apoi trecem în cei mici, la amicul 
Prunaru, ciobanul şef al turmei de aci; însă uşa bordeiului 
eră închisă şi zăream numai prin negură cevă ca nişte bo- 
lovani de piatră, aşezaţi prin colții Jepilor mici, — erau 
cârlanii lui Prunaru — cari pășteau liniștiți fără teamă de 
vreme rea şi fără să simtă frigul ce-l simţeam noi. 

La strigătele noastre ne întâmpinară câinii cu lătrătu- 
rile lor, dar fie că sau obişnuit cu lumea, fie că urmează 
bunătatea stăpânului lor, fapt este că ei nu înaintară până 
la noi, ci se mulţumiră să ne latre la distanţă. 

Aici, iubiţi cititori, permiteţi-mi o mică digresiune. Cio- 
banii au obiceiul de a se depărtă în timpul zilei cu oile lor 
foarte mult de bordeiu şi tocmai seara se întorc la culcare, 
iar acasă rămâne cam până la 10 ore, un cioban spre a 
le prepară mămăliga şi cele necesare pentru mâncare şi 
le-o duce acolo, unde se găsesc ei. La bordeiu lasă ca pă- 
zitori, câinii, ca să le păzească târhatul (bagajul lor) şi aşă 
de bine este păzit, încât nimeni nu îndrăzneşte a se apropiă 
de bordeiu. Ziua neivindu-se lupii, oile nau trebuinţă de 
câini ci numai în timpul nopţii, când toți dulăii se aşează 
în jurul turmii, nu unul lângă altul, ci depărtaţi, aşă ca să 
poată înconjură turma ; iar ciobanii imitându-i, niciodată nu 
dorm în bordeiu ci lângă oiţele lor, orice timp ar fi afară: 
ploaie sau ninsoare, aşă că la cel mai mic zgomot, la cel 
mai mic freamăt, ei sunt deșteptaţi de câini, cari dau alarma 
şi gonesc cu o furie teribilă, când vrăşmaşul lup ar aveă 
curajul şi indrăzneala să se apropie de oi. 

Aci în Jepii-Mici, pare că cerul se mai înseninase, de 
oarece din timp în timp ne izbeau şi slabele raze ale soa- 
relui, ne mai desgheţă şi ne mai încălzeă corpul amorţit de 

frig şi cu cât inaintăm spre Caraiman, ceața deveneă mai slabă 
și mai alburie. 

La 10 şi jumătate a. m., eram la casa de adăpost din 
Caraiman, la prietenul Roşculeţ şi fiul său Dumitru, păzitorul 
acestei case. Imediat ne aşezarăm la gura sobei, unde pilpiia 
un foc bine întreţinut. Ne cinstirăm unii pe alţii cu câte r—2 
ţuiculiţe şi după un repaos de mai bine deo jumătate oră, 
luarăm dejunul nostru frugal pe care-l udarăm destul de bine 
cu un vin bunicel, găsit în depozit la acest păzitor al casei. 
Afară negura se răreâ din ce în ce mai mult, iar razele 
apăreau mai strălucitoare și mult mai căldicele. 

Către sfârşitul dejunului sosesc aci şi D. şi D-na locot. 
Paraschivescu, rămaşi în urma noastră și ceva mai târziu D, 
Petrică Ştefănescu, profesor particular, cu micul Barozzi şi o 
domnişoară engleză având cu ei pe vestita călăuză Gheorghe 
al Sandei. Profitarăm de venirea acestuia şi la moment ho- 
tărirăm a ne cobori la Bușteni prin renumita şi feerica « Valea 
Albă». 

Gentileţa şi amabilitatea bunului meu prieten Petrică 
Ștefânescu ne inlesni dorinţa noastră, punându-ne la dispo- 
ziţie pe Gheorghe. 

După un rămas bun luat dela cei dela casă, începurăm 
la 12 şi 45 urcuşul spre vârful Caraimanului, nu pe drumul 
obişnuit, ci pe brâul său. 

Un mic hăţaş (drum fâcut de picioarele oilor), care 
adesea ori se pierde în iarba mare şi groasă, sau prin 
pietrele mari ce-l acoperă, conduce pe sub *stâncile gi- 
gantice verticale şi imposibile de escaladat şi cu care se ter- 
mină coasta Caraimanului. 

Din dosul casei, pe un plaiu smălţuit cu mii de mii de 
flori şi floricele, de toate feţele, se urcă spre acest hăţaş, 
care deabia se zăreşte de jos, unde ajungând, pare că dru- 
mul ar fi foarte uşor, însă cu cât înaintăm, cu atâta se în- 
greuiază, căci, după cum s'a spus, adesea se pierde şi atunci 
ochiul devine conducător. 

E bine, ca să se ţie mereu pe sub stânci şi să nu se 
lase Ja vale, de oarece pe aci s2 dă de stânci, peste care 
nu se poate trece. 

In drum până în vârf, brâul este întretăiat de mai multe 
văi şi vâlcele, cari în lunile de Maiu şi lunie sunt pline cu 

zăpadă, acum însă erau cu totul seci și fără nicio picătură 
de apă. 

A descrie frumuseţea brâului, așă cum merită, mi-ar fi 
imposibil, de oarece este indescriptibilă! E de ajuns numai 
să spun că deasupra capului nostru se înalţă stânci şi colţi 
colosali de mari, cu forme şi poziţiuni variate, iar dedesuptul 
nostru prăpastii aşă de adânci, încât ochiului îi este imposibil 
a străbate până în fundul lor. 

Parcursul întreg este format numai din plaiuri verzi, cari 
din distanţă în distanță sunt mărginite cu colţi ascuţiţi şi 
separate prin văi adânci, unele acoperite cu iarbă, iar altele 
pline cu bolovani de piatră. Jos în valea Jepilor se vede din 
când în când poteca, care conduce dela casa de adăpost 
până în Buşteni, iar în partea opusă, adică în dreapta văiei 
Jepilor, se ridică masivul impozant al munţilor Jepii-Mici 
cu mii și mii de stânci şi colţuri înalte pe vârful cărora norii 
sunt în luptă continuă între ei şi cu păreții stâncilor, iar 
vulturul falnic predomină pe deasupra cu zborul, pe când 
ochiul lui aprig străbate fundul prăpăstiilor spre a zări pe 
acolo stârvul vreunei oi surpate, căzute de pe stânci. 

In depărtare înaintea noastră se desfăşură privirilor 
satele : Buşteni, Poiana-Țapului, Azuga şi mai spre Est Sinaia, 
cu vilele și casele sale, printre cari Prahova cu apele argintii, 
văzute de aci, mi se pare ca o bandă argintoasă și şerpuită 
ce din când în când străluceşte la razele luminoase ale soa- 
relui. 

Trenul" în mişcare zărit din înălţime, ni se arată ca un 
şarpe uriaș ce se svârcolește, când spre dreapta, când spre 
stânga, încovoindu-şi trupul cu o iuţeală extraordinară, care 
când merge în linie dreaptă mi se pare un mic tren de 
jucării. 

Ajunși la baza stâncei, care termină brâul şi de unde 
începe aşă zisa «Şeaua Caraimanului», de oarece are forma 
unei șele, luarăm puţin repaos, voind în acelaș timp a mai 
privi puţin. Aci iarăși, în adevăr, avem un tablou feeric. Ve- 
derea se întinde pe un orizont aproape nemărginit, iar dela 
picioarele noastre florile se întrec cu culorile lor variate. 
Edelweissul îl culegi cu multă înlesnire şi are un diametru 
destul de mare. 

Sfătuesc pe oricine a: citi aceste rânduri, să facă tot 

posibilul a ajunge până sub această stâncă și cred că i-ar 
fi în destul de a se reîntoarce acasă cu totul mulţumit de 
frumoasa privelişte. 

Buştenii, jos în vale, desfăşură privirilor noastre fru- 
moasele şi veselele sale vile cu diferitele instalaţiuni ale fa- 
bricii de hârtie Schiel, iar pe coasta muntelui Zamora, opus 
cu acela al Caraimanului, se ridică înalt şi majestos mă- 
reţul și vastul palat al d-lui G. Gr. Cantacuzino, care pre- 
domină întreg Buştenii. 

Tot de aci, de sub piciorul acestei stânci, se poate 
vedeă foarte bine toată culmea munţilor din stânga Pra- 
hovei, aşă că, cu drept cuvânt pot zice, că este un punct 
de contemplat, admirabil de bine plasat. 

Dupăce privirăm îndeajuns frumusețea şi decorul acestei 
panorame naturale, urcăm puţin spre Şeaua Caraimanului, 
unde se găseşte în abondenţă floarea Reginei, dar mult mai 
mică şi pipernicită. 

Această şea se termină în spre Est, adică spre Buş- 
teni, cu nişte colţi în stânci gigantice, care se înclină drept 
spre sat, iar spre Vest cu un urcuş destul de bine pronunţat 
spre vârful cel mai culminant al Caraimanului. 

Ne mai voind a urcă această din urmă parte, fiindcă 
drumul e mai lung, apoi şi urcuşul cam greu, hoiărirăm a 
apucă pe unul din numeroasele brâne ale versantului din 
Caraiman, care mărginesc Valea Albă. 

Valea Albă desparte muntele Caraiman de muntele 
Coştile. 

Vârful celui dintâiu are o altitudine de 2406 m,, iar 
al celui de al doilea 2407 m. (vezi: «In munţii Sinaiei, Ru- 
cărului şi Branului», de Michai Gold, București, 1910). 

Ea începe din vârful lor şi se termină la începutul pă- 
durei, situată deasupra Buştenilor, şi este mărginită pe partea 
stângă de zidurile colosal de înalte, verticale şi cu totul inac- 
cesibile la începutul ei, ale Coştilei, afară de un mic brâu, 
care se poate face, însă cu multă greutate, după cum ne-a 
sp uscelebrul şi primul turist român Dr. Urechiă, drum pe care 
îl vom încercă şi noi în curând, dacă timpul ne va permite. 

Pe partea dreaptă se mărginește prin numeroasele văi 
şi vâlcele ale Caraimanului, cu colții şi stâncile având tor- 
mele cele mai variate și cu povârnișul format din lespezi 

întinse de piatră spălăcită de numeroasele ploi și troeni de 
zăpadă, ce cad peste ele. Panta aceasta e puţin mai dulce 
şi mai accesibilă, totuşi destul de grea, dar fără pericol. 
Mai în jos tot pe coasta aceasta, se găsesc o mulțime de 
mici copăcei, numiţi popular «lilieci», pe când pe cealaltă 
coastă nu se găsesc decât ziduri verticale de piatră. Vâr- 
furile lor de abia se pot zări, iar pereţii lor, în unele locuri, 
sunt picurate de mici picături de apă isvorită nu ştiu de 
unde. 

Luăm dar un brâu al Caraimanului, după versantul de 
N. E., în loc de a începe coborâşul din vârful Văei Albe. 

Acest brâuleţ ocolește coama cea înaltă a Caraima- 
nului şi intră mai deadreptul în vale. 

Şi acest brâu, ca şi celalt, urmat până acum de noi 
până în şea, este admirabil de frumos, cu deosebire că este 
mult mai sălbatec, de oarece vegetaţia este mai rară, plaiuri 
verzi nu mai sunt, ci un fel de povârniş, format mai mult 
din lespezi foarte intinse de piatră printre cari se află mici 
brâuleţe acoperite cu iarbă şi flori, în mare parte Edelweiss 
mare și frumos. 

In jos fundul văei nu se poate zări, de oarece în mi- 
jloc fiind o văgăună mare cu marginile de pereţi de piatră, 
este astupată vederei. 

Deasupra noastră, stânci sau mai bine zis blocuri colo- 
sale de piatră, par'că ameninţă să ne cotropească cu căderea 
lor. Urmând acest brâu, scăpăm de o parte de aceste vă- 
găuni care se formează aproape dela începutul văiei şi a că- 
rei descindere e puţin cam dificilă, din cauza bolovanilor miş- 
cători cu care în mare parte este acoperită şi cari adeseori 
mișcaţi de picior, se rostogolesc cu o mare viteză la vale, 
amenințând cu loviturile lor pe acei ce se vor află inainte, 
cazuri cari adeseaori ni s'au întâmplat, însă fâră consecințe 
regretabile. 

Coborâm cu paşii regulaţi spre vale, fără nici un drum 
sau indicație de drum, având drept conducător prin aceste ]o- 
curi numai ochiul, fiindcă această vale este prea puţin fre- 
cuentată, ba chiar după informaţiunile luate, în vara anului 
acesta noi cei dintâi am fost pe aci și poate tot noi vom 
fi şi cei din urmă, 

Este de mirat, cum excursioniştii noștri nu au, dacă nu 


147, 


dorinţa, cel puţin curiozitatea de a vedeă frumuseţea şi splen- 
doarea acestei văi. Vizitatorii săi au fost şi sunt aşă de pu- 
țini, încât âş puteă să-i număr. 

In adevăr că e cam greu de coborit, dar nu prezintă 
nici un pericol. In schimbul oboselei insă, ar aveă o- satis- 
facțiune sufletească deplină, văzând minunile cu care natura 
in toată dărnicia ei, a inzestrat-o. Mie, dacă mi-ar fi cu pu- 
tinţă, m'aşi stabili mai multe zile pe aceste brâuleţe şi în so- 
cietatea. caprelor sălbatice şi vulturilor, singurele vieţuitoare, 
locuitori ai acestei văi, aş contemplă în toată libertatea mă- 
reţul tablou şi frumoasa panoramă a văeil 

Şi în adevăr că e frumos, e splendid, e magnific! 

Cuvintele imi lipsesc ca să pot arătă în destul de lă- 
murit, ceeace simte şi încearcă sufletul şi întreaga mea funţă 
fiind în contemplarea şi admiraţiunea văiei! La fiecare pas 
ce facem, stăm şi admirăm în toate părţile: fiecare stâncă, 
fiecare colţ, fiecare brâu, chiar blocurile, pe cari le esca- 
ladăm sunt observate şi examinate de noi, de aceia păşim 
încet şi cu multă băgare de seamă, insă veseli şi pe deplin 
mulţumiţi, ocolind din când în când obstacolele și bolovani: 
ce-i intâlnim în cale şi peste care nu putem trece. 

Ajungem în văgăuna cea mare din mijlocul văei. 

A continuă încă drumul pe brâele Caraimanului este 
imposibil şi cu atât mai mult pe Coştile, așă că suntem 
nevoiţi să ne vărim în văgăună şi pe ea să continuăm la 
vale. 

Ea este apropiată în tot lungul său cu blocuri colo- 
sale de piatră şi de zăpadă îngheţată pe cari trebue să le 
escaladăm, timp de două ore. 

Acum suntem închişi de amândouă părţile de pereţi 
înalţi de piatră, aşă că nu putem trece nici în dreapta nici 
in stânga, ci rnereu în jos, sărind din bolovan în bolovan, 
târându-ne în jos pe ei pe spate, rezemându-ne când în 
mâini cănd în picioare, însă blocurile fiind foarte apropiate 
unele de altele, putem cu înlesnire sări dela unul la altul. 

Peste puţin dăm de niște adevărate tunele de zăpadă. 
Mai în toţi ani anii, de câte ori am coborit pe aci, zăpada 
ingheţată, groasă de 1—2 metri, acoperea cea mai mare 
parte a acestei văgăuni, 1—2 km., aşă că povârnișul de 
zăpadă eră foarte inclinat şi puţin cam periculos, totuși se 

făceă mai uşor, de oarece, fără sâ vrem, ne duceă zăpaca 
aproape în goană. 

Anul acesta, nu ştiu cum, sau poate că nu a nins 
aşă mult ca în alţi ani, sau din cauza ploilor dese, mare 
parte din zăpadă sa topit şi numai în două locuri a rămas 
așă, încât formează un fel de tunele sau poduri sau copci, 
după cum le zice în limbagiul vulgar ; iar de desubtul lor se 
găsesc blocuri enorme de zăpadă înghețată, desfăcute sau 
căzute din troienele ingrozitoare ce învăleau valea. 

Aceste tunele aveau mărginile formate din pereţi de 
ghiaţă foarte groşi, iar pe deasupra noastră înfâţișau ca un 
fel de pod de 1—2 m. lărgime; deşi pe dedesuptul lor eram 
nevoiţi să trecem escaladând, după cum am spus mai sus, 
bolovani colosali de zăpadă. 

Imi pare rău că nu am avut cu noi un aparat fotografic 
spre a arătă şi altor amatori de excursiune tablourile acestea 
minunate, cari nu se pot zări decât în Alpi şi în alţi munţi, 
plini cu ghețari. 

Mărturisesc că niciodată nu am văzut un tablou de felul 
acesta, adică tunele formate de zăpezi, sub care trecem, nici 
blocuri aşă mari de zăpadă, pe care eram nevoiţi a le es- 
caladă. 

In tot lungul văgăunei, un pârâiaș cu o apă limpede 
ca cristalul şi rece ca ghiaţa, cade din bolovan in bolovan, 
formând sub fiecare câte un mic bazinaş, din care se scurge 
în jos până când dă de un alt bloc de piatră, printre care 
șerpueşte spre a-și găsi un mic locşor de scurgere, conti- 
nuând drumul său mai departe. 

Dacă blocul este mai înalt, cu pereţii verticali, atunci 
apa formează mici cascade cu o şuviţă de apă. Un freamăt 
dulce şi sonor o însoţeşte, aşă că pe lângă vedere şi auzul 
se mulţumeşte cu micul şi uşurelul susur, produs de căde- 
rea apei. 

Acest pâriu merge până la un loc oarecare al văiei, 
apoi dispare cu totul, intrând în pământ, pe unde îşi ur- 
mează drumul său, până când eşind iarăşi la lumină, devine 
mult mai mare şi este mult mai sgomotos, ba acest sgomot 
este aşă de tare, încât se aude dela o depărtare foarte mare. 

Cu cât înaintează spre vale, cu atât creşte mai mult; 
trece printr'o parte a Buştenilor, ca un adevărat pâriu, bine 

format şi alimentat şi se varsă în Prahova, ceva mai sus de 
gară. 

E păcat că oamenii de aci aruncă în el tot felul de 
murdării şi gunoaie! Această apă poartă numele de «Apa 
Valea-Albă», după numele văiei pe care o udă. 

Trecând tunelele şi blocurile de zăpadă, mai escaladănr 
câtva timp bolovanii mari de piatră, trecem în partea Coş- 
tilei pe un povârniş foarte pronunțat, dăm de o cantitate 
enormă de pietre, rupte şi prăbuşite din stâncile Coştilei 
și în fine ajungem pe piciorul văii, de unde trebue să schim- 
băm direcţia spre stâncă, căci a continuă la vale este cu 
totul imposibil, drumul fiind inaccesibil. 

Partea aceasta din urmă din spre Coştile, este plină 
cu tot felul de pietre de diterite mărimi şi forme rupte, se 
zice din munte, mai acum câţiva ani, din cauza unei mari 
anvalașe, provenită dintr'o mare cantitate de zăpadă căzută 
în acel an. 

Să ne oprim puţin aci, pe deoparte fiind locul nostru 
obicinuit de odihnă, apoi să mai privim odată la zidul gi- 
gantic al Coştilei, in care se află o crăpătură întocmai în 
forma unei mari ferestre şi numită pentru aceasta «la fe- 
reastră» şi în fine să mă încerc a dă o mică indicație acelor 
cari îmi vor ceti această descriere, şi cari vor dori a vedeă 
şi a vizită Valea Albă. 

Vor luă din şeaua Caraimanului brâul cel mai bun și 
ceva mai larg, care îl vor găsi mai în apropiere de vârful 
său; vor merge pe el spre Coştile, până când vor dă de 
un povârniş, pe care pot cobori, vor merge pe el în jos, 
conducându-se din ochi: când la dreapta, când la stânga, 
evitând stâncile ce întâlnesc câteodată în cale şi aşă vor 
înaintă până când vor întâlni o vale, pornită tot din șea în 
jos, vor ţine stânga ei, până când vor găsi nişte mici bră- 
zişori. Aci vor căută cu băgare de seamă să treacă printre 
ei, apoi vor descinde deadreptul în jos, până când vor a: 
junge la văgăună. 

Aci ochiul este cea mai bună călăuză, căci numai el 
poate arătă bolovanii ce se pot cscaladă şi aceia ce nu 
îngădue escaladarea, având ca ţintă piciorul sau plaiul verde 
ce se găsește deasupra pădurii, unde trebue să ajungi şi cu 

care se termină toate greutăţile scoborişului acestei îru- 
moase văi. 

Ajungând aci, îi sfătuesc să facă ca și noi, să se odih- 
nească puțin, trântindu-se pe iarba verde şi privind în sus, 
în dreapta şi în stânga. 

După o mică odihnă de un sfert de oră. luăm hățaşul 
oilor, făcut chiar anul acesta, urcăm puţin pe coasta Coș- 
tilei și ajungem deasupra pădurii. Ne oprim şi aci câteva 
momente, căci numai de aci îşi poate cineva dă bine şi exact 
seama de tot ceeace a coborât, şi așă privind locurile prin 
care am trecut, pare ce ne-am îndoi dacă am făcut sau 
nu acest drum greu, căci de aci sar părea a fi foarte pe- 
riculos, valea văzându-se în toată întinderea sa, din vâri 
chiar, cu toate brânele şi bolovanii escaladați de noi. Cu 
toate acestea, cu băgare de seamă se poate face fără nici 
o teamă de pericol, cum am făcut adeseori. 

Aş îndemnă pe toată lumea și mai cu seamă,pe vile=. 
giatorii din Buşteni, să-şi iea puţină osteneală a urcă cel 
puţin până în acest loc şi a cobori la plaiul mai sus arătat 
ca să poată admiră frumuseţea văei și cu atât mai mult 
că urcușul nu este greu pe aicea. k 

De aci începem coborâșul prin pădure cu pâși repezi: 
ne mai având nimic de observat şi de admirat. 

La orele 4 jum. p. m., eram în Buşteni în faţa gării 
cu câteva minute în urma pornirii trenului de persoane spre 
Sinaia şi atunci, spre a ne mai potoli supărarea de această 
pierdere a trenului, alergăm la restaurantul «Ursul» unde 
cu câteva halbe de bere foarte rece şi foarte bună, o ui- 
tarăm cu totul și spre a ne răzbună asupra trenului, ce nu 
avusese amabilitatea de a ne mai aşteptă puţin, o luarăm 
iarăşi apostoleşte pe jos, aşă că la 6 ore, odată cu sosirea 
acceleratului, eram şi noi în Sinaia, foarte mulţumiţi şi sa- 
tisfâcuți de frumoasa şi splendida excursiune făcută în Valea 
Albă, hotărându-ne să o mai facem odată. 

IN MUNȚII BUCEGI ȘI IN MUNȚII STRUNGEI 


Caraiman, Coştilele, Omul, Strunga, Cetatea Zănoaga şi Lespezi, 
Scropoasa, Dichiu la Sinaia. 


Pornirăm din Sinaia: 4 tovarăşi, la ora 6 dimineaţa, pe 
un timp splendid. Am urmat drumul pe la Foişor, Captări, 
Piatra Arsă mică, până în vârful Pietrelor Arse mari (2000 
m. alt.) unde ajunserăm la ora 8, distanţă dela Foişor 9300 

Drumul acesta l-am descris altă dată, așă că trec repede 
peste dânsul. Din vârful Pietrelor Arse mari am luat poteca 
la dreapta spre Jepi şi Caraiman (distanţă 4000 m.). Despre 
această potecă avem puţin de spus; peisagiul nu prea este 
interesant mergând numai pe partea munţilor, așă că tot dru- 
mul nu suntem înconjurați decât de o mulţime de munţi şi 
de curioasele păduri de jnepeni. Pe alocuri vederea este foarte 
frumoasă. Ie aci se vede în depărtare când cetatea Zănoaga 
şi cetatea Lespezi, când Leaota, iar în faţa noastră tot timpul 
se ridică falnicii munți Caraimanul (2300 m. alt.) şi Obârşia 
(2500 m. alt.). Timpul începe să se înoreze şi vântul să sufle 
cu furie. Traversăm începutul văei Bahei, urcăm Jepii Mari, 
traversăm apoi începuturile văilor Uriătoarea mică şi mare, 
suim Jepii mici, trecând şi dela Claia mare a Jepilor şi în 
fine pe la 9 şi 3, dimineaţa suntem la poalele Caraimanului, 
în valea Jepilor numai la vreo 200 m. departe de casa Cal 
raiman. 

Timpul sa înorat rău de tot; de o parte vedem nori 
negri de ploae spre Omul, iar de altă parte spre cetatea 
Zănoaga, alţii cari parcă voesc să se unească deasupra 
noastră ; totuşi hotărâm să urmăm drumul nostru spre Omul. 
Pentru a urcă frumosul Caraiman, se oteră două drumuri tu- 
riştilor ; primul este potecuţa obicinuită care trece pe lângă 
bordeiul de pe Caraiman și ese deasupra Văei Albe. Acest 
drum poate fi urcat şi de cai, aşă că turiștii cari vin pe 
drumul urmat azi de noi, călări, sue Caraimanul pe aci. 

Noi însă preferim un drum cu mult mei greu, puţin 
periculos, însă de o trumuseţe grozavă. Zic grozavă pentru 
că, pe lângă splendoarea priveliştei peste Valea Jepilor 
şi a Prahovei, este şi măreţia muntelui cu stâncile sale as- 

cuțite şi prăpăstiile sale fără fund. Drumul acesta cste aşă 
zisul brâu al Caraimanului care ese tocmai în vârful şelei 
mari a Caraimanului și de unde se văd Buşteni, parcă să 
pui mâna pe ei. Aci nu este nici un drum, nici potecă şi 
nu ne conducem decât după ochi. 

Pe şeaua Caraimanului se află în abundență floarea 
Reginei, iar sus ultimele stânci ale acestei şele se pare că 
ar fi spânzurate deasupra Buştenilor. Stâncile acestea sunt 
de diferite forme şi mărimi, iar coborişul pe aci direct spre 
Buşteni este aproape imposibil. Numai într'o singură parte, 
numită pe la «Porţile», pare că sar puteă descinde, insă cu 
multă greutate. Porţile e un fel de gaură intro stâncă. 

Urcăm în vârful mare al Caraimanului, unde suntem 
la o altitudine de peste 2300 m. Aerul e rece ca iarna, 
vântul suflă şi negura începe să ne înconjoare; pare că 
suntem în vis. La orele 11 flx eram în vârf, unde deşi ho- 
tărisem să facem un popas mic, nu ne putem ţine de cu- 
vânt din cauza frigului. Pornim imediat urcând creasta şi 
alt vârf al Caraimanului, coborând începutul Văiei Albe, 
foarte grea de parcurs, dar şi dânsa admirabilă, şi incepem 
urcuşul pe creasta şi vârfurile muntelui Coştilele, unul din 
cei mai frumoşi munţi ai Bucegilor, frate cu Caraimanul, 
insă mai sălbatic ca dânsul. Format parcă dintrun singur 
bloc de stâncă, el se ridică aproape la 2500 m. înălţime, 
prezintă văi extraordinar de periculoase, cum sunt Mălinul 
şi valea Coștilei, precum şi valea Albă pe care o formează 
împreună cu Caraimanul, Priveliştea de pe acest munte este 
admirabilă : stânci şi prăpăstii îngrozitoare, vedere în Ro- 
mânia şi Austro-Ungaria, iar deasupra acestor prăpăstii pla- 
nează vulturii maiestoși. Dintrun vârf al Coştilelor se vede 
şi valea Prahovei şi valea Ialomiţei fără a-şi schimbă cinevă 
locul. Caraimanul şi Coştilele sunt foarte interesanţi şi mai 
cu seamă pentru oamenii de ştiinţă (botanişti), căci aci se 
găsesc cele mai rare plante alpine şi cu deosebire pe brâul 
Caraimanului; şi ce frumuseţe! ce drăgălășenie la aceste 
mici Aoricele cu culorile cele mai vii, cari de abia se ridică 
la vreo 2 —3 centimetri dela pământ. 

La ora 12 jum. ajunserăm în vârful mare al Costilelor. 
După ce l-am explorat bine prin toate colţurile şi vârfurile 
sale, imediat o pornim spre Omul, de oarece timpul devine 

cu totul ameninţător. Negura, care se ridicase un moment, 
parcă înadins pentru noi ca să ne putem desfătă privirile 
cu grandioasa privelişte, devine acum din ce în ce mai densă, 
iar în depărtare se aude tunetul cum bubue, parcă s'ar sgudui 
munţii din temelii şi prin prejurul nostru fug potârnichiile de 
munte, semn de ploae sau de ninsoare. Coborîm Coştilele, 
trecem pe lângă valea Priboiului, ajungem de-asupra văiei 
Sugarilor şi în fața noastră avem frumosul munte Obârşia, 
cu curioasa sa cingătoare stâncoasă. Urmăm potecuţa pe sub 
această cingătoare sau brâu, lucru pe care turiştii călări nu 
ar putea-o face, ci ei sunt nevoiţi să urce Obârşia pe de- 
asupra brâului pe unde este potecă de cal. In valea Cer- 
bului negura sa lăsat jos de tot şi chiar noi suntem încon- 
juraţi de ea; e aşă de groasă, că ne găsim drumul cam 
greu, iar vântul suflă îngrozitor. In fine ajungem la Omul 
la 2 jum. p. m. pe ninsoare şi vânt mare. Despre acest 
drum n'am ce spune, fiind foarte bun, caii pot merge până 
la pavilion la vârful Omul. Ţin să arăt aci că Omul nu e 
munte, ci numai un vârf. Vârful Omul, înalt de 2511 m., 
este un vârf al muntelui Moraru. Aci se află o căsuţă cu 2 
odăi şi cu 2 îngrijitori. Am găsit făcut focul şi cald bine 
în năuntru, aşă încât ne-am putut uscă şi încălzi. Afară par'că 
e iarnă şi ploaia a stat; vântul însă suflă din ce în ce mai 
tare, Aci am găsit un profesor din Lemberg, dela şcoala 
politechnică, amator botanist, care venise din Râşnov pe 
valea Mălăeşti pe jos. Numele său îmi scapă, e în etate de 
70—75 ani şi cunoşteă din renume pe toţi botaniştii noştri. 
Pe la 8 ore p. m., dupăce am dejunat bine, deşi nu ne 
înduram să eşim dela căldură, cu toate că eram echipați ca 
de iarnă, cum însă se fâcuse lumină bine, eşim să pornim. 
Vederea în Transilvania este admirabilă ; se văd o mulţime 
de sate: Branul, Râşnovul, Tohanul vechiu şi nou, Zărneşti, 
ete., în fine întreaga câmpie cu aceste sate presărate pe 
dânsa, pare a fi o grădină frumos aranjată. In depărtare, 
către Nord-Vest, se înalță maestos Piatra Craiului şi Păpuşa, 
de care vom vorbi altădată. In spre Est şi Nord-Est avem 
o mulțime de văi şi munţi cari de cari mai admirabili şi 
mai greu de parcurs; aşă cităm pe Țigănești cu valea Ţigă- 
neşti, valea Mălăeşti, Bucşoiu cu valea Bucşoiu, valea Mo- 
rarului cu Moraru şi valea Cerbului. lar în partea de Vest 


Anuarul Soc. Turiştilor vol. VIII|1940. 11 


154 


avem muntele Doamnele pe care vom continuă drumul, valea 
Gaurei admirabilă, muntele Gaura şi Ciuvotea, ambii extra- 
ordinar de frumoşi şi încă o mulţime de alți munţi şi văi. 

Aci ar trebui să se facă o sobă bună de zid, de oarece 
cu soba de fier, care e acuma, nu se poate face nimic, căci 
cum bate vântul tot fumul îl bagă în casă, aşa că bieţii în- 
grijitori şi turişti sunt nevoiţi să se chinuiască stând cu ochii 
în fumărie. 

Până la orele 4 p. m. timpul sa făcut frumos de tot 
şi chiar cald, astfel că noi o pornim pe drumul frontierei, 
atât de bun că s'ar puteă merge şi cu bicicleta, spre Strunga. 
Drumul urmează întâiu muntele Doamnele, care are pe dreapta 
valea Gaurei în Transilvania, iar pe stânga valea Ialomiţei 
cu mecetul turcesc ; nu ştii ce să faci şi unde să privești, 
atât sunt de încântătoare toate poziţiunile de jur împrejur. 

Continuăm drumul, lăsăm valea Doamnelor la stânga 
şi apoi trecem pe muntele Bătrâna, pe la capătul său, care 
formează frontiera spre Austro-Ungaria. Această parte a 
Bătrânei se mai numeşte și Poiana-Țapului şi acum câțiva 
ani erau postați aci câţiva grăniceri puşi pentru pază. Cea 
mai mare parte a acestui munte e acoperit de păduri de 
jnepeni şi mai Jos, în spre peştera Ialomiţei, formează fru- 
moasa vale «Bătrâna». La capătul său, spre ţara noastră, 
se află și stâna din Bătrâna, care aparţine învățătorului Enescu 
din satul Peştera (Transilvania). Acest munte colosal e com- 
pus din 7 mari vârfuri şi frontiera se urcă pe toate, deci şi noi. 

In fine, după ce am trecut partea numită Padina Strun- 
gei cu colții Strungei și Strungele Mari, ajungem pe la orele 
3 seara la Strunga, unde este vama. Nicăiri nu pot fi po- 
ziţiuni mai admirabile și mai impunătoare ca aci şi mai cu 
seamă dacă cineva ar aveă norocirea de a merge pe un timp 
frumos, cum am avut noi. 

In tot cursul acestui drum urcăm munţi foarte stâncoși 
şi prăpăstioşi, iar în depărtare se ridică majestos munţii Piatra- 
Craiului, iar la spatele lor Păpuşa și lezerul (Jud. Muscel). 
In partea ţărei noastre se văd ca întro oglindă toţi munţii 
şi văile Bucegilor. Panta acestor munţi spre Austro-Ungaria 
e foarte prăpăstioasă şi aproape imposibilă de scoborit, pe 
când în spre noi e dulce şi se înclină prin mai multe nenu- 
mărate turme de oi. Muntele Doamnele e arendat de fraţii 

Săceleni, iar Bătrâna de dascălul Enescu. Mergând drumul 
(frontiera) până la Strunga, pare că te-ai crede în regiuni 
cereşti, aşă sunt de frumoase şi încântătoare. Ochiul nesă- 
ţios nu se poate îndestul sătură cu priveliștea ce se desfă- 
şoară înaintea sa. Aci natura și-a depus toată arta sa, iar 
turistul cu greu se hotărăște a părăsi aceste încântătoare lo- 
curi. Decâteori nu am petrecut nopţi frumoase şi senine, la 
lumina şi căldura unu foc alimentat în timpul nopţii de trun- 
chiuri de jnepeni, smulși din desele păduri de aceşti copaci 
de pe aci, iar lângă noi turme de oi îşi luau repaosul nopţii 
cu toţii împreună. Câinii dela târlă pe lângă ele se odihneau 
ŞI niciodată unul lângă altul, ci la distanţe împrejurul târlei, 
ca la orce pericol ce sar ivi din partea vreunui lup sau urs, 
din orce parte ar veni el, ei să fie gata a-l atacă. In apro- 
pierea lor se află şi un bordeiu unde locuesc ciobanii, însă 
noaptea, pe orce timp ar fi, fie frumos sau ploios, ei nu 
dorm înăuntru ci alături cu oile, înveliţi cu sarica lor lă- 
ţoasă şi nu tocmai aşă curată, iar în cap cu căciula lor 
ţuguiată și nu se tem câtuşi de puţin de timp, orcât de 
riguros ar fi el. Ei nu ştiu ce este frigul, ce este căldura. 
Nu cunosc tată, mamă, fraţi, surori, ci toată grija, toată dra- 
postea şi iubirea lor intimă se concentrează în scumpele şi 
iubitele oiţe. Deşi păzitori a mii de oi, ei le cunosc pe fie- 
care în parte, le mângâie, le dau nume şi le îngrijesc ca pe 
nişte copii scumpi ai lor. 

La prima ochire ei ştiu dacă sunt toate sau dacă lip- 
sesc; căci adeseori se surpă din ele, adică cad de pe râpe 
şi se prăpădesc. De două ori pe săptămână le pisează sare 
Și în anumite locuri sunt aşezate nişte pietre plane numite 
de ei «Lespezi». Pe aceste pietre le presară sarea pisată 
Şi la un strigăt al lor particular, oile aleargă nebune spre 
a linge sarea presărată. In dosul bordeiului sau al stânei 
se află târla, loc unde dorm oile, şi pe care o schimbă de 
mai multe ori în timpul verei. Veţi şti că ele se întorc seara 
la târlă şi pleacă dimineaţa după oile lor. Seara de obiceiu 
pe la orele 7, iar dimineaţa mai toate sunt leneşe, pornesc 
pe la orele 8, 

Este un tablou din cele mai frumoase să vezi cum por- 
nesc oile din târla lor. In truntea lor merge ciobanul care 
le flueră, iar după el batalul, adică cea mai bătrână oaie, 

care are atârnat de gât un clopot ce în timpul nopţei, la 
orice mişcare ar face ele, sau poate speriate de simţirea 
unui apropiat pericol, clopotul dând alarma, câinii sar deş- 
teptă, cum şi ciobanii, iar pericolul sar înlătură. 

De mai multe ori am văzut ivirea a câte unui lup în 
apropierea tărlei; alarma a fost dată la apariţia lui de clo- 
potele oilor, iar la strigătele cu totul particulare ale cioba- 
nilor şi goana ce i se dă de câini, lupul 2 fost alungat şi 
pericolul evitat. 

După bătaie, urmează în linie dreaptă pe potecuţa 
strimtă, una după alta, toate oiţele în rând, mai aliniate 
ca soldaţii în front. In urma lor se află câte un mic ciobănaş, 
care cântând din fluer, le îndeamnă în mersul lor prin pla- 
iurile înverzite şi înflorite. Ele urcă şi coboara stâncile, 
păscând în tot timpul iarba fragedă; iar din timp în 
timp aleargă în galop, una după alta, în regulă, ca şi 
cum ar fi gonite de cineva de pe urmă. Ce greu, ba chiar 
imposibil ar fi cuiva ca să le urmeze în drumul lor, atât 
este de periculos prin multe locuri. 

Fiindcă am început cu oile, socotesc că ar fi bine să 
intru în descrierea obiceiurilor lor şi modul lor de instalație. 

Ele se suie în munţi prin luna lui Maiu şi se coboară 
la şes pe la 20 August, ba poate şi mai de timpuriu, când 
ciobanii au ştirea că la câmp iarba e mai bună, şi până pe 
la ro Septembre. 

Oile nu stau toate la un loc, ci sunt despărțite după 
sex şi etate. 

Mânzările sau oile cari dau lapte stau noaptea la stână. 
De obiceiu, prin Bucegi stânele sunt nişte case învelite cu 
şindrilă, aşezate sau prin văi, pe lângă pârâiașe și păduri, 
sau pe plaiul unui munte. Stâna e formată din două odăi: 
una unde se fierbe laptele şi se fabrică brânzeturile, iar alta 
unde se păstrează aceste brânzeturi şi târhatul ciobanilor. 
Prin târhat se înţelege tot bagajul şi uneltele trebuincioase 
ciobanilor. Tot în corpul acestei case este şi un fel de in- 
trare acoperită, al cărei dos se află îngrădit cu nuele şi în 
gardul format de ele se află 3—4 găuri aşă de mari fă- 
cute, încât să poată intră o oaie prin ele. In dosul stânei 
se află un loc îngrădit de jur împrejur, unde în toiul verei 
se introduc mânzările de trei ori pe zi: la 6 ore dimineaţa, 

la 12 la amiază şi la 7 seara. Câte unul sau doui ciobănași 
forţează oile închise aci de toate părţile, ca să treacă de 
cealaltă parte a stânei şi negăsind alt loc, ele sunt nevoite 
a-şi face un drum prin găurile din gard. Alţi ciobani, aşc- 
zaţi la intrarea acestor găuri, prind de câte un picior pe 
fiecare oaie şi mulg, in găleți de lemn, laptele gros și 
plăcut, care aci în munte e mult mai bun ca cel de vacă sau 
de bivoliţă dela şes. Locul unde ele stau închise înainte de 
a fi mulse, se numeşte «strungă». Dupăce se termină mulsul, 
laptele e numai decât fiert, ca să nu se strice; îi dă chiag, 
îl stoarce bine, apoi îl pune la dospit 2—3 zile spre a face 
din el brânză. Din zerul rămas se face dulcea urdă. 

Cel mai mare dintre ciobanii stânei, cu autoritate asu- 
pra lor şi care specialmente se ocupă cu fabricarea brân- 
zeturiior, se numeşte «baciu». 

Mai toţi ciobanii din Bucegi sunt români din Transil- 
vania şi foarte rar dela noi. Ca să cunoşti —fără a întrebă 
de ţara lor—de unde sunt, n'ai decât să cercetezi dacă știu 
sau nu carte. Ioţi cari ştiu să citească sunt din Transil- 
vania, pe când, din nenorocire, toţi cari nu ştiu sunt dela 
noi. Dacă nu te cunosc, ai puteă răbdă mult de foame, căci 
ei sunt opriţi de a procură ceva din produsele lor la străini. 
Pentru noi, însă, care-i cunoaştem şi ne cunosc, au o deo- 
sebită consideraţiune şi ne pun cu multă amabilitate totul 
la dispoziţie. l-am auzit adeseori recitându-ne cu multă inimă 
o mulţime de poezii dale lui Alexandri, Bolintineanu, ctc. 
şi povestindu-ne fapte de-ale haiducilor noştri. Ei sunt vioi, 
deştepţi, rumeni la faţă, plini de sănătate şi iuți în mişcă- 
rile lor, insă avari şi foarte puţin prietenoși, afară numai 
de cazul când vor fi bine răsplătiți pentru serviciile aduse. 

Cei mai îndatoritori şi gata dispuşi la orice servicii ai 
cere dela ei sunt: ciobanii din Doamnele (Seceleanu), cei 
din Colţii Bătrânei (Puşcașiu) şi baciul Gheorghe dela Stâna 
din Obârşie. 

E o oarecare distanță dela stână la vârf, unde e mai 
răcoare şi unde se află târla cârlagilor. Prin cârlani, la munte 
se înțelege mieii cari sunt născuţi în primăvară; ei umblă 
prin locurile cele mai periculoase, fiind uşori şi copita lor 
se înfige aşă de tare în piatră pe unde calcă, încât foarte 
rar se pot surpă. Ei urcă şi coboară în rând unul după al- 


tul, sau în grupe, stâncile cele mai dificile şi în tot timpul 
sunt păziţi de 2— 5 ciobani. La câmp însă numele de câr- 
lani se dă la caii de 2—3 ani. 

La. o altă distanţă, şi cu totul separată de cea de sus, 
se află târla mioarelor. Prin mioare se înţelege vitele de 
un an. Ele nu pot călcă în drumul cârlanilor sau cârlanii 
în drumul lor. Aşă sunt de bine păzite. 

In altă parte sunt sterpele, adică oile, care în anul 
prezent nu au avut miei. 

In fine în alte părţi sunt berbecii cei bătrâni. 

Toate aceste oi, după cum am spus mai sus, sunt bine 
păzite de ciobani şi toate, afară de mânzări, pornesc din 
târlă de dimineaţă şi nu se reîntore în târlă decât în amurgul 
serii. In mijlocul târlii, unde se odihnesc noaptea, se află 
înfipt în pământ un lemn spintecat în două şi în care spin- 
tecătură se pune câte un bolovan mare de sare spre a linge 
oile. Acest lemn se numeşte «cleşte pentru sare». Câteodată, 
când oile pornesc împreună cu câinii şi ciobanii, pe furiș vin 
şi caprele sălbatice spre a gustă din această sare. 

Colosul munte Bătrâna este format din 7 vârfuri mari, 
cu colţi (aşă numesc oamenii pe aci stâncile) şi seninări (lo- 
curi foarte grele pe stânci de urcat şi coborit), numeroase. 
Trecem prin locul numit Padina Strungei cu colții Strungei 
şi Strungele-mari şi tocmai pe la orele 8 seara ajungem la 
Strunga, unde se află şi vama cu acelaş nume (jud. Dâm- 
boviţa). 

Dela vârful Omul şi până aci se află un drum lucrat 
de grănicerii care urmează frontiera, câteodată chiar pe 
culmea cea mai inaită a munţilor, iar mai adeseori pe coasta 
lor; ceeace face să se piardă mult din farmecul acestor lo- 
calităţi. Noi însă nu am urmat niciodată acest drum, ci 
conform obiceiului luat, ţinem regulat creasta cea mai de 
sus a lor urcând și coborînd toţi colții şi colţişorii de care 
sunt prevăzute aceste creste şi nu lăsăm nimic, care să nu 
fue cercetat cu deamănuntul. Şi ar fi şi păcat ca să-ţi scape 
cevă din vedere de pe aci, căci cum am mai spus, nicăeri 
nu poţi aveă o privelişte mai frumoasă şi mai impunătoare 
ca aceea de pe frontieră. De aci ai înaintea ochilor mun- 

tele Piatra Craiului, la spatele căruia se vede predominând : 
Păpuşa cu vârful Păpuşei-mari şi lezerul, iar în vale satele 
din Transiivania : Zârneşti, Afundate, Moieciul de Sus, Moie- 
ciul de Jos, o parte din Bran, Tohanul-Nou şi Vechiu şi 
alte sate al căror nume îmi scapă din memorie. Tot de aci 
se distinge foarte bine şoseaua care merge din Braşov, 
Bran spre vama Pajerea-Giuvala şi care conduce spre Rucăr 
şi Câmpulung. 

Munţii de pe întregul acestei părţi din frontieră sunt 
foarte stâncoși şi prăpăştioşi, iar distanţa dela Omul până 
la Strunga e de 12 km. şi timpul de 2 jum. —3 ore. 

Soarele, care în timpul când noi ne apropiem de Strunga 
apuneă, se oglindeă întocmai ca întrun lac, aşă că ne fâceă 
impresia de a vedea jos în fundul văiei, unde noaptea se 
ivise, un glob electric imens. 

La Strunga se află o casă construită anul trecut de 
ministerul de finanţe, care, pentru locul, unde se găseşte, 
este mare, frumoasă şi bine construită. Această casă, după 
câte ni s'a spus, s'a zidit pentru a se instală vama şi postul 
de grăniceri, puşi pentru paza frontieril, cum şi pentru acei 
cari ar voi să petreacă o noapte aci. Vama funcţionează, pa- 
sagerii repauzează din când în când, dar grănicerii sunt tot 
jos la Peşteră. După câte am aflat, casa nu ar fi dată încă 
în primire. Vameşul, cum şi grănicerii stau aci, din Martie 
până în Noembrie, iar în timpul ernei se coboară la Pe- 
troşița (Dâmboviţa), căci această vamă este numai o su- 
cursală a aceleia. Traiul lor este cam greu, fiind departe 
de centre locuite, astfel că numai cu greu se pot aprovi- 
sionă cu cele necesare; în schimb aerul curat al munţilor 
îi întărește şi le dă sănătate mai mult ca ori unde. 

Dela Strunga drumul se continuă în jos în nişte po- 
ziţiuni minunate spre Bran, având în tot drumul în dreapta 
şi deasupra capului munţii prăpăstioşi, de cari am pomenit 
mai sus. La distanţa de o oră dăm de vama ungurească 
Gutan, a cărei descriere o vom dă altădată. 

In drumul acesta spre Bran, acum câţiva ani, se află 
puţin spre stânga, o stâncă plină cu tot felul de fosile, însă 
acum nu se mai găsesc decât urme, căci toate s'au scos şi 
s'au luat. 

Mai departe şi în linie dreaptă cu poteca parcursă până 
acum, calea continuă urmând frontiera spre vama Giuvala. 

Din Strunga, noaptea fiind înaintată, pornirăm pe un 
drum foarte bine întreţinut, în jos spre Peştera Ialomiţei, 
o distanță de 4 km., unde sosim în 25 minute. În dreapta 
acestui drum, cum coborim, se află aşă numita stână din 
Padina, unde se odihnesc o mulţime de vaci de adunătură 
strânse de pe la locuitorii din satele românești de prin Iran- 
silvania, iar puţin mai în sus spre stânga este o altă stână 
a d-lui Puşcariu, un român de dincolo foarte cum se cade 
şi bun patriot. 

Ajungând la Peşteră preferim a luă repausul de noapte 
în casa cea nouă din pădure, aşezată în partea stângă a 
Ialomiţei într'o livadă smăltată cu mii şi mii de flori şi flo- 
ricele. Stariţul Ieronim, un tânăr preot, superior al acestui 
schit, nu ştie cum să ne primească mai bine. Tot ce are 
mai bun pune la dispoziţiunea noastră: sarica sa, fânul său, 
ni le oferă ca aşternut; ne improvizează paturi și tot ceeace 
poate spre a petrece o noapte plăcută. Vrednicia acestui 
preot şi cuvioşia sa impune tutulor acelor cari îl cunosc. 
Imbrăcaţi simplu, aproape ca ciobanii, toată ziua muncesc ȘI 
se indeletnicesc cu tot felul de lucruri. Unul dintre dânşii, 
Ioil, un bătrân de 60—65 ani, e dogar, lucrează tot felul 
de putini, putinele, hârdaie şi hârdăiaşe pentru ciobanii de 
pe la stâni. Lor le place singurătatea, sgomotul îi supără 
şi le turbură liniştea vieţii, mai cu seamă în timpul verii, 
când mulţime de vizitatori, care trec pe aici, mai mult sau 
mai puţin sgomotoşi îi neliniştesc, Tiaiul lor e simplu şi vege- 
tarian. Ei se hrănesc cu brânză, fasole, varză, cartofi şi altele ; 
de pâine foarte puţin fac uz, hrana lor principală este mă- 
măliga. Fi sunt închişi aci din Noembrie până în Maiu și 
foarte rar se întâmplă ca stariţul leronim să vie la Sinaia 
în timpul iernii pe nişte mici săniuţe pe care le leagă de 
picioare, căci nămeţi mari astupă toate văile și le face 
imposibilă scoborirea. “Toată avuţia lor mobilă, constă în 
câteva găini, un cal bătrân alb şi 3—4 berbeci, dăruiţi de 
ciobani. 

Pe acești berbeci, călugării îi întreţin tot timpul anului 
până la Sf. Petru. In această zi, fiind hramul schitului, ei 
taie berhecii, îi gătesc cu varză acră sau pilaf şi fac praznic 

la toţi ciobanii din munţi sau oamenii veniţi de pe la Mo- 
roeni şi Petroşiţa. In fiecare seară, la orele 12, în mijlocul 
unei tăceri sepulcrale, auzi în vale sunetul lugubru al clo- 
potului, care chiamă pe cei 5 —6 fraţi călugări la serviciul 
religios de noapte, care durează până aproape spre ziuă. In 
totdeauna m'am sculat din pat şi am asistat la acest ser- 
viciu împreună cu ei, ba chiar am citit o parte din rugă- 
ciuni. E un tablou impozant să vezi pe acești oameni îm- 
povăraţi de etate şi de suferinţi, aplecaţi pe străni, ascul- 
tând rugăciunile ce se fac; iar dacă vreunul din ei este 
impiedecat de a asistă în biserică, atunci îl vezi în chilia sa 
aplecat pe cartea de rugăciuni, citind şi îndeplinindu-şi con- 
ştiincios datoria sa. — Incă din timpul verei ei se aprovizio- 
nează fiecare în parte cu lemne, căci venind iarna, le-ar fi 
cu greu ca să le caute prin nămeţii colosali de zăpadă, care 
adeseori ajung până la straşinele caselor. Prin Septembrie 
ei caută a se aprovizionă şi cu de ale mâncării pentru timpul 
iernei, căci în timpul iernei, le-ar fi cu totul imposibil de a tran- 
sportă din vale cele necesare pentru traiul lor; de aceea 
mai în fiecare zi vezi calul bălan venind la Sinaia, Moroeni 
sau Petroşiţa şi reîntorcându-se împovărat cu proviziuni. Ve- 
nitul lor este minim, însă prin bunătatea şi milostenia vizi- 
tatorilor din timpul verei, pot scăpă de mizerie şi pot petrece 
o iarnă mediocră. Mici subvenţii de pe la diferite autorităţi 
li se acordă din timp în timp, dar acestea sunt aşa de 
mici, încât deabia pot preintâmpină cele absolut indispen- 
sabile. 

După cum am spus în rândul trecut, repet şi acum, 
dacă se pot întreţine și îndură toate suferinţele şi nevoile, 
aceasta se datoreşte activităţii lor neobosite, căci mărturi- 
sesc, că ori de câteori am fost pe aci şi aceasta de sute 
de ori, nu i-am văzut odată odihnindu-se, ci mereu mun- 
cind o muncă brută: cosind, lucrând la case, săpând, că- 
rând lemne şi îngrijind de micile lor grădini, care cu toată 
munca depusă, nu produc aproape nimic, fiind în piatră. Am 
văzut fire de ceapă, usturoiu, puţini cartofi şi salată. Cio- 
banii de pe la stâni le dăruesc la plecare câte puţină 
brânză şi nu toţi, ci numai o parte din ei, care sunt mai 
evlavioşi sau cărora le fac servicii. Stariţul Ieronim, pentru 

energia, activitatea şi felul său religios şi de abnegare, me- 
rită toată stima şi iubirea noastră. 

Timpul a devenit foarte plăcut, însă un frig simţitor 
indică ziua viitoare şi mai trumoasă. Mai în totdeauna în 
regiunile muntoase nopţile friguroase asigură pe excursio- 
nişti de un timp frumos Pişcătura muştelor şi învârtirea 
fumului la un foc făcut afară, arată apropierea unui timp 
urât. De asemenea vântul ce suflă dinspre munţi preves- 
tește o zi frumoasă, pe când băltăreţul o zi ploioasă. 

Aci la Peşteră petrecem noaptea tolăniţi pe fân proaspăt 
cosit chiar în acee zi de călugări şi oferit cu multă graţio- 
sitate, în loe de saltele. După un drum cam de vreo 40 km. 
făcut pe jos, eră natural ca să găsim acest aşternut ca cel 
mai confortabil şi astfel să putem gustă un repaos până 
la orele 5 dim. Calea aceasta se poate face cu multă în- 
lesnire, chiar călări pe cai de munte, de aceia ce doresc 
a o face. 

Luăm o mică gustare şi pornim cu toţii în josul la- 
lomiţei pe valea numită a Ialomiţei. Această vale este o 
adevărată minune dumnezeiască. Apa râului curge cu o iu- 
țeală vertiginoasă și din distanţă în distanţă întâlnind bo- 
lovani de piatră, se svârcoleşte printre ei şi în căderea sa 
dă un sgomot asurzitor, care se aude la distanţe mari. 

In această vale și în apropierea schitului se găseşte 
instalată fabrica de brânzeturi. 

In drumul nostru în jos trecem mai întâiu prin cheile 
Tătarului. Prin vorba cheie (în franţuzeşte gorges) se înţe- 
lege curgerea unei ape prin două rânduri de munți înalți 
şi stâncoși. Cheile Tătarului sunt formate de două ziduri 
de munţi formaţi din stânci enorme. Lungimea lor e dela 
IO - 100 şi mai bine de metri, înălţimea dela ro—200 m. 
iar lăţimea sau depărtarea între aceste două ziduri este 
de 5—20 m. Aceste chei sunt două rânduri mai mici şi mai 
mari. Apa lalomiţei curge aci prin nişte blocuri colosale de 
piatră, formând la fiecare pas cascade, unele mai înalte și 
altele mai mici, cum şi bazinuri adânci și din cauza acestei 
căderi, sgomotul ce-l face este îngrozitor. Drumul prin aceste 
chei este foarte greu, chiar cu piciorul, cu atât mai mult 

pentru cai. Cu piciorul fiind făcut, trebue ca trecătorul să 
fie cu băgare de seamă, căci în unele locuri apa se trece 
sărind de pe un bolovan pe altul, sau pe câte un trunchiu 
de copac, trântit aci ca un fel de puncte, ba adeseaori în 
lipsa acestora, eşti nevoit a trece deadreptul prin apă mea- 
vând alt mijloc. Totuşi sunt călăuze curagioase şi îndrăsneţe 
care trec chiar cu caii, cum este de ex. Gheorghe al Sandei, 
cel mai vestit şi cel mai vrednic dintre toţi, escaladând cu 
caii săi aceste locuri grele. Acest om mic de statură, dar 
de o vrednicie exemplară, merită a i se sacrifică în aceste 
descrieri câtevă rânduri. El este de felul său din Secării, 
un cătun al Comarnicului; are trei cai de care se serveşte 
în excursiuni. Este înzestrat cu o deșteptăciune originală, 
bun vorbăreţ şi povestitor de tot felul de glume şi vorbe 
de spirit, te face să nu observi obstacolele ce ai de întâm- 
pinat, iar noaptea la foc prin povestirile sale plăcute şi 
hazlii, te face să uiţi chiar repaosul de care ai nevoie. In 
locurile cele mai grele şi câteodată periculoase, alături cu 
el le poţi trece fără teamă. 

Dacă ar vedeă cinevă împovărat peste măsură cu de- 
sagii încărcaţi cu proviziuni şi dând ajutor la toţi şi toate 
prin văile cele mai grele, ca: Valea Albă, Mălin şi Morarul, 
ar admiră bărbăţia şi vrednicia sa. Cu el poţi merge ori- 
unde şi înfruntă ori ce nevoi, fără teamă de pericol. Este 
modest în pretenţiunile sale, sobru şi gata a face ori ce ai 
cere dela el. L-am văzut adeseori urcând cu caii săi munţii 
cei mai grei de urcat, cum Şotilele ce duce la Leaota şi 
de adreptul Colţii ce conduc spre Strunga. El este foarte 
cunoscut de toţi excursioniştii, care îl iubesc şi-l caută. 

Trecem aşă dar prin primele chei ale Tătarului, cari 
au o mărime potrivită, apoi prin cele din urmă, cari sunt 
mult mai mari, iar distanţa între ele este cam de vre o 1000 m. 

Lăsăm pe dreapta munţii Deleanu şi Lucacilă, iar pe 
stânga Cocora, Lăptici, Nucet şi Oboarele şi înaintând în 
jos, ajungem pe la orele g a. m. la primele chei Zănoaga, 
ceva mai mari decât cele din urmă ale Tătarului și care 
se mai numește şi Cheia frumoasă. În drumul făcut am lăsat 
în urma noastră mai multe herăstrae, valea Tătarului cu 
muntele cu acelaş nume şi cu o frumoasă peșteră şi. chiar 
destul de măricică, cum şi o casă ce actualmente se con- 

struește pe lalomiţa pentru locuinţa funcţionarilor funicula- 
rului D-lui Schiel, proprietarul fabricei de hârtie din Buşteni. 
D-sa a întreprins încă din primăvara anului acesta con- 
struirea unui funicular care pleacă dela fabrica de hârtie din 
Buşteni, urcă Jepii-Mari, puţin mai pe deasupra cascadei 
dintre Jepii numită «<Urlătoarea», trece prin Blana, Nucet, 
coboară spre Zănoaga și se termină în valea Brateşului. 
Sute: de lucrători lucrează la construirea acestui drum care 
se speră a fi terminat în toamnă. Scopul său este de a 
exploată pădurile seculare de brazi și molifţi din valea lalo- 
miţei și Brateșului. 

Inainte de a ajunge la cheile Zănoaga, se ridică falnic 
inaintea noastră muntele: «Cetatea Zănoaga» sau «Poiana 
Florilor», munte stâncos, format în mare parte din piatră 
calcaroasă, albă ca zăpada. Se numeşte Cetate pentrucă are 
exact forma unei cetăţi, înconjurată de jur împrejur cu o 
poeniţă smălțată cu mii şi mii de floricele. 

Primele chei ale Zănoagei, acum câţiva ani, se puteau 
trece foarte uşor călare şi chiar pe jos, când apa eră mai mică, 
dar acum este cu totul imposibil în amândouă modurile, de 
oarece din partea de jos sa construit un herăstrău mare 
de către D-nii Grigorescu din Petroşiţa şi Bunescu din Rucăr 
şi au astupat intrarea dinspre herăstrău a cheiei, astfel că 
apa ne mai putând curge cu înlesnirea de mai înainte, cheia 
întreagă cu apa conținută întrinsa, a format un fel de lac 
de toată frumuseţea şi care, după cum se vede, pare a fi 
cam adânc, şi noi. care altă dată treceam cu atâta înlesnire 
dela o parte până la cealaltă a cheiei, acum ne mulțumim 
să privim şi să fotografiem de pe zăgazul herăstrăului fru- 
museţea tabloului format de zidurile stâncoase şi de apa 
conținută între aceste ziduri. Nişte mici luntre lăsate aci de 
lucrători, pare că ne-ar îndemnă să facem o mică plutire 
pe acest lac, dar neprezintând destulă garanţie, renunțăm 
la această plăcere hazardoasă. 

Vizităm în trecere herăstrăul, vedem că lemnele sunt 
tăiate în mod sistematic şi apoi transportate de aci cu 
căruțele spre Moroeni şi Petroşiţa, un drum destul de greu 
pentru sărmanele dobitoace. Puțin mai departe şi pela orele 
10 a. m. ajungem la ultimele chizânoage. Aceste chei gi- 
gantice, lungi cam de vreo 300—400 m., sunt admirabil de 

frumoase, dar şi foarte greu de parcurs pe lângă apă, având 
în tot cursul său bolovani mari de piatră de escaladat şi 
nici urmă, nici punți de trecut; în anii trecuţi însă, noi am 
reuşit de a merge şi pe aci. 

Cheile acestea sunt formate pe dreapta de zidul Poe- 
narii Florilor, iar pe stânga de acela al Dichiului, care pare 
a fi puţin mai înclinat ca cel dintâiu. 

Spre a urmă drumul şi a ajunge la Scropoasa, situată 
mai jos de Ialomiţa şi dincolo de aceste chei, avem de ales 
următoarele două drumuri: primul, cu totul impracticabil 
pentru cai şi chiar pentru măgari, este pe sub brâul Poenii- 
Florilor, un drum cam greu, dar de o frumuseţe admirabilă 
prin priveliștea ce oferă la fiecare moment asupra apei lalo- 
miţei care curge în jos şi asupra Dichiului din faţa noastră. 
Deocamdată ai crede că este peste putinţă de a cunoaşte 
pe unde cineva ar puteă merge, nefiind nici o urmă de drum. 
O piatră albă mare insă, așezată sus, sub brâu, indică locul 
pe unde are să meargă, apoi din distanţă în distanţă se văd 
urme mici şi greu de observat, făcute de lucrători ce trec 
dintr'o parte într'alta a brâului. Pot zice că şi aci ochiul este 
indicatorul cel mai bun al drumului de luat, căci chiar lu- 
crătorii dela herăstrău mai niciodată nu trec pe aci. 

Secundul, practicabil chiar pentru cai, este deasupra 
Poenti Florilor. Se face pe o cale, mai mult un fel de şanţ, 
săpat de ploi şi în tot timpul noroios şi pentru aceasta nu- 
mit chiar «Şanţurile», iar deoparte și dealta a şanţului pă- 
durea e plină cu tot felul de ciuperci otrăvitoare, cu for- 
mele şi culorile cele mai variate. 

Drumul acesta este cam greoi pentru cei ce umblă pe 
jos și nu prezintă până la sfârşitul său nici un interes, un 
şipot însă cu o apă rece ca ghiaţa ne mai potoleşte setea 
ce ne doboară și temperează căldura ce o simţiam la urcuş. 
Pădurea aceasta incă de vreo 2 ani a inceput a fi tăiată 
pentru herâstraele de jos, căci pe ambele părţi ale drumului, 
vedem copacii colosali trântiţi la pământ de toporul tăe- 
torului aprig. În fine iată-ne sus, de unde începem a merge 
spre Poiana Florilor. 


Cetatea Zănoaga sau Poiana Florilor se află la dreapta 
văiei Lucacilă. Ea are forma unui cerc. Partea sa din stânga 

este terminată prin stânci repezi şi înalte, cam jumătatea 
cercului, având de jur împrejur un mic platou verde, care 
se vede din depărtări foarte mari. Cealaltă jumătate a cer- 
cului este prevăzută cu pietrișuri şi rupturi de bolovani de 
piatră ; iar centrul este ocupat de o stâncă mare şi înaltă, 
care predomină pe toate celelalte. De aici ai o vedere mi: 
nunată, ori încotro ţi-ai întoarce privirea rămâi înmărmurit 
de frumuseţea tabloului ce se desfășură inaintea ochilor. Astfel 
avem înaintea noastră masivul Leaotei în toată măreţia lui. 
Sutilele Jugureanu cu văile sale Mitărcea, etc., apoi mai în- 
depărtate întreagă culme a Bucegilor. 

Dupăce urcăm toate vârfurile şi stâncile acestui munte, 
care de care mai frumoase şi mai interesante, ne intoarcem 
pe povârnişul accidentat al muntelui spre valea Brătu, lângă 
fosta exploatare de cărbuni. Aci se văd săpături din care 
se găsesc scoase mai multe bucăţi de cărbuni. Imi aduc 
aminte că acum câţiva ani s'au făcut studii asupra terenului 
din aceste localităţi spre a se extrage cărbuni. Se văd Şi 
acum urmele acestor încercări de exploatare, însă părăsite. 
Motivele de a abondonă aceste lucrări, nu le cunoaștem, 
căci nu ştim dacă s'au găsit sau nu cărbuni în cantităţi mari. 
Asemenea lucrări sau mai făcut şi în apropierea Strungei, 
dar şi acolo sau abandonat. Aci se află şi o stână aşe- 
zată lângă mai multe pârâiașe ce ne potolesc setea mare, 
şi unde adeseaori am luat dejunul, când am făcut acest 
drum spre Zănoaga întro zi. 

Timpul fiind foarte frumos, continuăm mai repede dru- 
mul nostru, urcând spre muntele Cetatea Lespezi (1700 m. 
înălţime) şi după 3o minute de umblat sosim la stâna lui 
Panţuroiu, situată pe acest munte. Aspectul acestei cetăţi 
este aproape ca acela al Zănoagei, o stâncărie goală, co- 
losal de multă, pădurea din spre povârnişul despre SE. este 
în mare parte arsă. In mijlocul acestei cetăţi sunt două stânci, 
una mai înaltă şi alta mai mică, cari nu se pot escaladă. Și 
aci ca și dincolo vederea este minunată, cu o singură deo- 
sebire că din partea din spre Sud, din vârful stâncilor, se 
vede foarte bine vechia capitală a ţărei, Târgovişte, şi toate 
satele de prin prejurul său. Suim şi coborim toţi colții ŞI 
colţișorii care înconjoară de jur împrejur această cetate ŞI 
cu multă părere de rău suntem nevoiţi a părăsi și acest fru- 

mos munte, şi cu paşi repezi începem a cobori spre Scro- 
poasa situată în valea Ialomiţei care se poate foarte bine 
distinge, dela aceste înălțimi şi după un coboriş nu tocmai 
aşă de grav de 20 minute, iată-ne ajunşi şi în această lo- 
calitate. 

La orele 12 ajungem la Scropoasa, unde ne aşezarăm 
la masă. Inălţimea acestei localităţi este de 1200 m. iar dis- 
tanța dela Peşteră până aci pe drumul urmat de noi este 
cam de vreo 15 km. şi se poate parcurge toată cu caii; 
afară de pasagiul prin cheile Tătarului, unde rari călăuze pot 
trece cu caii şi cea mai mare parte dintre ei, afară de Gheor- 
ghe al Sandei şi Megelia, trebuie să ocolească mult pe dea- 
supra pentru a le înconjură. 

Dela Scropoasa până la Sinaia, drumul este iarăş bun 
pe cai şi are cam vreo 20 km. 

Pe apa Scropoasa, un pârâu ce se varsă în lalomiţa. 
se află instalate 3 herăstrae foarte sistematice, proprietate 
a fraţilor ingineri lonescu și care lucrează cu o activitate ex- 
traordinară. Lemneie sunt transportate în care, deşi cam greu 
pentru vite, la Moroeni sau Petroşiţa. 

Aceşti ingineri au aci instalaţiuni foarte confortabile, ceeace 
nu se vede nicăeri în munţii noștri, Ei au stabilit în mijlocul 
munţilor o sârmă telefonică legată cu Petroşiţa sau Moroeni. 
Ei sunt de o amabilitate neauzită. Pe orice vizitator il pri- 
mesc cu o deosebită bunăvoință, punându-i la dispoziţie 
orice ar aveă nevoie. Intr'una din zilele verii anului trecut, 
înoptând în aceste locuri, am fost întâmpinați de fraţii lo- 
nescu cu atâta bunătate şi bunăvoință, în cât am rămas 
uimiţi, ne-au oferit tot ce am dorit; ba cevă şi mai mult, 
ne-au pus la dispoziţie paturile lor cu somiere, neauzit şi 
nepomenit prin munţii noștri. 

Inaintea casei au un chioşc construit artistic, unde adeseaori 
am luat dejunul. 

La ora 1 p. m. vizitarăm toate herăstraele în număr 
de trei, conduşi fiind cu multă amabilitate de către d. lo- 
nescu care ne explică şi ne dă toate desluşirile ce noi îi 
ceream. De aci merserăm puţin mai departe şi ajunserăm 
în faţa izvoarelor Scropoasei, cari au fost oarecum captate 
pe vremuri de Primăria Capitalei, pentru a li se măsură 
debitul ca să se știe dacă va ajunge pentru alimentarea Ca- 

pitalei cu apă de munţi. Cu aceasta au fost însărcinaţi frații 
Ionescu, însă nu știm pentru ce acest studiu a fost părăsit 
şi lucrarea începută abandonată. O broșură a d-lui inginer-șer 
al primăriei, Orăscu, descoperitorul acestei surse, poate dă 
doritorilor desluşiri amănunțite asupra acestor izvoare cu o 
cantitate de apă abundentă şi de o calitate superioară. Fraţii 
Ionescu văzând că de aci, prin muncă, se poate scoate cevă, 
au început a construi herăstraele mai sus arătate. 

Ne întoarcem îndărăt spre a vizită admirabila şi gigan- 
tica cheie a Orzei. Lungimea zidurilor de stânci printre care 
curge Ialomiţa şi deoparte şi dealta, este cam de vreo 
300 metri, înălţimea lor poate atinge şi chiar trece, dacă 
nu ne înşelăm, peste 200 m., iar distanţa între ele variază 
între ş—20 metri. In această colosală cheie, nimeni poate 
nu ar puteă pătrunde, de oarece blocuri enorme de piatră 
sunt grămădite unele peste altele, iar Ialomiţa, într'o can- 
titate de apă colosală, se svârcoleşte, când într'o parte, când 
într'alta, şi căzând de pe înălțimea lor, formează tot felul 
de cascade, dând nişte sgomote ingrozitoare. 

Acum însă, graţie d-lor Ionescu, un pod de lemn făcut 
în lungul acestei chei, înlesneşte oricui vizitarea sa. Acest 
pod a fost tăcut cu scopul de a transportă prin vagonete 
lemnele tăiate de herăstrae până la Moroeni. Lucrarea e co- 
losală și costă, după părerea noastră, enorm, însă până acum 
nu este încă terminată. Dacă cineva sar cobori sub pod, ră- 
mâne uimit de galeriile făcute de cursul repede al apei, sar 
păreă ca un fel de feerie. 

In această cheie este frig şi umezeală continuă, iar soa- 
rele foarte rar poate pătrunde, 

De câtva timp mulţi vilegiatori din Sinaia, urmând exem- 
plul nostru, care am fost primii excursionişti la aceste chei, 
găsesc o plăcere nespusă de a le vizită. Aceste chei pot zice 
că sunt unice în ţară prin frumuseţea lor, comparabilă nu- 
mai cu aceea dela Prăpăstii de lângă satul Zărneşti (Lran- 
silvania), cu deosebire însă, că pe când aceasta e seacă, 
acelea urlă din depărtare de sgomotul făcut de lalomiţa. 

Anul trecut, d. I. Brătianu, :ostul prim-ministru, s'a in- 
stalat pentru mai multe zile aci împreună cu familia şi singur 


d-sa, cu fraţii loneşti, sunt în măsură de a cunoaște impor- 
tanţa acestei localităţi. 

Dupăce vizitarăm cu deamănuntul tot ceeace ni se pre- 
zintă vederii şi ne interesă, isprăvirăm cu cercetările, fără, 
bine înţeles, să ne săturăm de a le mai privi, căci cine 
sar sătură privindu-le? Apoi pornirăm spre Sinaia. 

Ţinem a arătă că toţi munţii urcați de noi până la 
Omul, fac parte din culmea munţilor Bucegi; iar cei par- 
curşi azi, adică dela Omul până la Scropoasa, formează cul- 
mea munţilor Strungei. Acum, dela Scropoasa pentru a ajunge 
la Sinaia, intrăm din nou în culmea Bucegilor. 

Eşind din Scropoasa, urcuşul muntelui Orzea este destul 
de tare şi penibil pentru aceia cari merg pe jos, iar nu că- 
lare, şi cu atât mai greu pentru vitele cari urcă la mal (aşâ 
zic ţăranii pe aci la deal), cu carele încărcate cu scânduri 
tăete la herăstrae, spre a fi transportate spre Moroeni sau 
Isvor (cătun al Sinaei). La o distanţă de o jumătate oră și 
deasupra unei stâni părăsite, drumul se bifurcă, la dreapta 
duce spre Moroeni, iar la stânga spre Sinaia; deci noi o 
luăm la stânga. Panta pare a se mai îndulci, iar drumul 
devine mult mai practicabil şi lesnicios. Se urmează această 
cale bună și frumoasă făcută între munţii Dichiu şi Pădu- 
chiosul (19oo m. înălţime), urcând şi scoborind alternativ 
mai mult timp şi după un mers de o oră şi jumătate dela 
Scropoasa se ajunge lângă o cruce mare de lemn înfiptă 
în pământ, se coteşte puţin la dreapta pe drumul cel mare, 
căci dacă sar continuă înainte drept pe potecă, atunci s'ar 
îndreptă spre schitul Ialomiţei şi suind şi coborind timp ia- 
răşi de aproape două ore, se ajunge deasupra unei păduri. 

Părăsim acest drum, care duce spre şoseaua Moroeni, 
ce se vede foarte bine puţin mai jos, apucăm înainte pe o 
mică potecuţă care se zăreşte în pădure. 

Dela Scropoasa până aci, poziţiunile sunt foarte fru- 
moase, cu toate acestea nu sunt aşă de sălbatice şi prăpăs- 
tioase ca în partea de sus a culmei. Mai întotdeauna în: 
tâlnim pe acest drum care încărcate cu scânduri, ce coboară 
la vale, iar în anul acesta altele urcând la mal cu tot felul 
de ferării grele, necesare la construirea funicularului Schiei, 
căci tot materialul acestui drum se transportă din Sinaia 
pe aci. 

In porţiunea de drum ce o parcurgem pe Dichiu, ne 

aflăm în apropiere de regiunea dealurilor, cari se disting 
destul de bine spre sud. 

In tot timpul acestui drum nu se găseşte în vecină- 
tatea sa decât un mic pârâiaș cu apă cam caldă și o 
fântână cu apă rece şi foarte bună de băut, dar câte 
odată turbure. Prin fântâniţă se înțelege un mic isvoraş 
inconjurat de toate părţile cu pietre puse de ciobani spre 
a nu se risipi apa, ci păstrată ca întrun fel de cisternă. 

Tot cevă mai sus de pădure se poate vedeă locali- 
tatea Zgabura şi pe coastele de jos ale muntelui Vântu- 
rişul, captarea apelor pentru alimentarea oraşului Sinaia. 
Aci în Zgabura se află fâneaţă abundentă, iar locul este 
plin de fragi şi zmeură. 

Prin pădure drumul este destul de plicticos, de oarece 
când plouă noroiul este mare, apoi bolovani de piatră puşi în 
cale, face coborâşul neplăcut. Peste 20 minute dăm de şo- 
seaua Moroeni, pe care o lăsăm la o parte, luând o mică 
potecuță spre a mai tăia din drum şi cam pe la orele 7 
ajungem la «Podul Isvor» de pe sus zisa şosea. 

De pe acest pod uitându-ne în sus spre vârful Vân- 
turişului, vedem curgând cascada cea mare, formată acolo 
în apa «Valea Isvorul Dorului», de o frumuseţe incompa- 
rabilă şi despre care vom vorbi într'o altă descriere. 

Dela pod se ia spre vale şoseaua Moroeni, spre strada 
Isvor, distanţă de 3 km., treeem prin această stradă şi la 
orele 8 seara iată-ne sosiți în Sinaia. 

Cum se vede din cele arătate mai sus, această splen- 
didă excursiune, cam de vro 73 km. de lungă, reclamă 
două zile de mers zdravăn, parcurgându-se în acest timp 
două culmi de munţi, cei mai importanţi din ţară după ma- 
sivul Negoiului. 

Sfătuim încă odată pe acei cari doresc a face acest 
drum pe jos, să aibă ghetele prevăzute cu ţinte de munte 
şi un baston având jos un vârf ascuţit, nu înalt, ci potrivit, de 
oare ce le sunt de mare folos, uşurându-le colosal mersul. 


N. BOGDAN 


DARE DE SEAMĂ 


ASUPRA 


FUNCȚIONĂRII S.T.R.IN ANUL 1910 
cififă în Adunarea Generală dela 25 Martie 191]. 


(Domnilor membri, 


Conform statutelor, Comitetul I)-Voastre are onoarea 
de a vă face o dare de seamă asupra mersului Societăţii pe 
anul 1910. 

Numărul membrilor societăţii a crescut în mod simţitor, 
fie prin înscrieri directe, fie prin societăţile afiliate societăţii 
noastre. 

Cu cea mai mare bucurie vă anunţăm înscrierea în so- 
cietatea noastră a A. S. R. Principele Carol. Alteța Sa este 
cel mai aprig apărător al aviaţiunii în ţara noastră şi un 
mare iubitor al tuturor sporturilor. De trei ani Alteța Sa 
iă parte la organizările concursului sporturilor de iarnă, ofe- 
rind în toţi anii mai multe premii pentru aceste concursuri. 
Unul din cei mai abili conducători ai Bobsleighului, va deveni 
în curând unul din cei mai tari skiori din ţara noastră. 

Până acum şcoalele secundare din intreaga ţară nau 
răspuns la apelul nostru şi la circulara D-lui Ministru al in- 
strucțiunii cu privire la marele folos al excursiunilor prin 
ţară. Acuma de curând s'au trimis din nou tuturor şcoalelor 
din ţară explicaţiuni şi îndemnări ca în fiecare oraş să se 
formeze secţiuni şcolare cari, pentru o contribuţiune anuală 
minimă, vor puteă beneficiă de însemnate inlesniri aduse de 
S. T. R. Avem toată încrederea că D-l Ministru al instruc- 
ţiunii va dă tot concursul său in sensul acesta. 

In darea de seamă a anului trecut am arătat strică- 
ciunile făcute cabanelor noastre. Din nenorocire şi în anul 
acesta s'au făcut stricăciuni la aceleaşi cabane. Nu putem în 
destul vesteji asemenea obiceiuri nedemne şi pline de lașitate. 

Cabana de sub Piatra Craiului a fost chiar în anul 
acesta readusă în stare bună de către activa noastră sec- 
ţiune din Câmpulung. Poteca care duce la Cetatea lui Țepeş- 
Vodă în Argeş sperăm că e terminată şi în stare bună, 
graţie sumelor trimise de noi Prefecturii de Argeș care şi-a 
luat însărcinarea de a o face. 


Excursiuni s'au făcut multe în anul acesta, dar în mare 
parte în grupuri restrânse, în special cele organizate de sec- 
ţiuni De altfel suntem cu totul partizani ai excursiunilor 
făcute de grupuri restrânse, în cari toţi membrii aceleiași 
expediţiuni se cunosc bine între ei, ştiu valoarea turistică 
a fiecăruia, astfel că reuşita expediţiunii este aproape ma- 
tematiceşte prevăzută de înainte; acest lucru este atât de 
adevărat, încât în expediţiunea în Macedonia, de care vorbim 
mai jos, una din preocupările de căpetenie a fost judecarea 
valoarei turistice a celor înscriși, dându-se comitetului dreptul 
de a alege din persoanele cari se vor înscrie un număr 
restrâns, capabil de a resistă în timp de 17 zile unei expe- 
diţiuni obositoare. 


In anul acesta s'a făcut o excursiune pitorească și ştiin- 
ţifică cu întreaga societate la Salinele din Slănic (Prahova), 
condusă de D-nul Prof. Dr. Popovici-Hatzeg şi de D-nul 
Dr. Meruţiu. lată descrierea ei: 


Soc. T. R. a aranjat pe ziua de 14 Noembre 19100 
excursie la ocnele Slănicului din Prahova. 

Deşi eră un timp de toamnă înaintată, au luat parte 
vreo 16 membri, între cari şi câteva doamne. 

Excursia sa făcut în condițiuni bune. Timpul înnourat 
la București ne-a fost totuşi prielnic. 

Cu trenul de dimineaţă (7.55) am străbătut câmpia ro- 
mână, ajungând după mai puţin de două ceasuri în regiunea 
colinelor, cari ne apar mai întâiu în apropiere de Țintea. 
Coastele cu sonde resfirate prin rarişti de păduri şi livezi, 

ne oferă o privelişte frumoasă. La Plopeni întâlnim rafineria 
soc. Columbia, la Poiana nouile sonde din malul Vărbilăului 
şi din sus de Trajani, după un ceas jumătate călătorie dela 
Ploeşti, ne facem intrarea în Slănic. 

Primii fulgi ai iernei i-am întâlnit printre colinele dela 
Țintea; printre Poiana şi Slănic ei formau un strat subţire 
de zăpadă, iar spre N. spre Obârşia Teleajenului apăreau 
munţii înălbiţi, Clăbucetu, Bobu mare, Babeşu, Bratocea şi 
în spre W. spre Valea Prahovei, puternicul masiv al Buce- 
gilor. 


Ajunşi la Slănic am vizitat numai decât ocnele, împre- 
ună cu stabilimentele lor. Coborirea în ocne se face cu as- 
censorul. La rro m. adâncime, am avut ocazie să admirăm 
în interiorul său frumosul masiv de sare, a cărui importanță 
e în deobşte cunoscută. 

Patru galerii inalte de 60 m. şi lungi unele până la 200 
m. îl străbat în lung şi în lat. Alături de acestea se găsesc 
ocnele vechi (din deal şi din vale), astăzi abandonate, cari 
au ajuns pe vremuri adâncimea de 150 m. De remarcat sunt 
păreţii înalți cari dau galeriilor înfăţişarea unor temple, figu- 
rile şi încovăerile, caracteristice masivelor de sare. In rea- 
litate sunt încreţiturile straturilor de sare, indicate prin in- 
tercalaţiunile străine din masiv, marne argiloase cenușii și 
dungi subţiri de praf eolian, din timpul depunerii sărei. 

După masă (care în condițiuni modeste ni s'a servit foarte 
bine) am vizitat celelalte iviri ale masivului de sare, precum 
şi—pe urmă -- penitenciarul din localitate. 

In acest timp, pe lângă explicările date, am putut să 
ne facem o idee generală despre felul cum se comportă 
zăcământul de sare dela Slănic. 

Intr'adevăr acesta—precum am avut ocazie să vedem— 
işi trădează prezenţa prin numeroase fenomene saline de 
suprafaţă, stânci de sare, pâlnii, isvoare, lacuri sărate, pre- 
cum şi eflorescenţe saline. 

In cea mai mare parte acoperit. Invălişul îl formează 
marnele argiloase cenuşii, pe alocuri roşiatice, cari carac- 
terizează zona saliferă subcarpatică (din Galiţia de W până 
în Oltenia). Stâncile de sare pe alocuri au eşit totuşi la 

iveală, fie prin roaderea învelișului (săvârşite de ape), fie 
prin prăbușire. 

Găsim astfel la Slănic stâncile de sare dela Voinoaia, 
eşite la iveală prin acţiunea apelor. Cel mai frumos însă 
— care poate fi considerat ca un punct celebru— e dealul de 
sare dela Baia Baciului, desvălit pe urma prăbuşirii unei ocne 
vechi. Stâncile de sare se ridică aici la o înălțime de 40-—-50 
m. dela tunel, deasupra unei ocne vechi impunătoare sco- 
bită în formă de clopot. Interesante sunt formele de ero- 
ziune imprimate pe piscurile de sare ca nişte sulițe, de ase- 
meni stalactite şi carunculi frumoși de sare, Aceste (Voinoaia 
şi Baia Baciului) sunt în dreapta Slănicului. 

Mai întâlnim urme de ocne vechi în stânga Slănicului, 
la Baia verde, deasupra parcului comunal. Din aceste au 
rămas astăzi câteva lacuri, ce servă la băi. 

Masivul de sare se întinde în direcţiunea NE —SW. 
Punctele extreme cunoscute, trec de 5 km. În adâncime nu 
e explorat suficient. Sondajele din urmă au pătruns până 
la 218 m., oprindu-se tot în sare. Sarea de Slănic este, in 
mod general, de calitatea cea mai bună. Exploatarea se 
face de către Regie. Se scoate anual aproximativ 100.000 tone 
(după cum sunt cererile). Lucrează aproximativ 500 oameni 
(țărani din localitate şi dimprejur), cam 280 ciocănași, cari 
taie sarea, şi restul măglaşi, cari o cară cu vagonetele. Sa- 
lina are actualmente în acţiune un singur puț de extracţie. 
Un a] doilea așteaptă să fie inaugurat. Instalaţiunile externe 
sunt conforme cu cerinţele. 

Aceste ne sunt—pe lângă partea distractivă, ce oferă 
excursiunile — impresiile şi cunoştinţele noui, ce am putut 
obţine din vizitarea Slănicului. Ele recompensează pe deplin 
puţinele osteneli şi pot servi de îndemn şi altora. 


In iarna aceasta, cu toate că zăpada a căzut în can- 
titate mică, am avut norocul să găsim la Sinaia o zăpadă 
de 40 cm. grosime, care a permis ca timp de aproape o 
lună să se poată practică sporturile de iarnă. Societatea 
noastră a organizat pentru zilele de 23 şi 24 Ianuarie un 
concurs de sporturi de iarnă, dând şi un premiu pentru acest 
concurs. Premii au mai fost date pentru acest concurs de 
Alteța Sa Regală şi Imperială Principele Wilhelm al Ger- 

maniei, Alteța Sa Regală Principele Carol, Principele Bi- 
bescu, Leon Leonida, D. Darvari, D. Bădulescu şi Dr. Cos- 
tinescu. 

Concursul a fost pus sub Inalta Protecţiune a Alteţei 
Sale Regale Principele Ferdinand, Augustul nostru Preşe- 
dinte, care a luat chiar parte la aceste concursuri. Alteța 
Sa Regală Principesa Maria a început practicarea skiurilor, 
făcând progrese uimitoare întrun timp foarte scurt. După 
concurs, Alteţele Lor Regale au binevoit a invită la un ceaiu 
persoanele cari au luat parte la concurs, împărțindu-se pre- 
miile chiar de graţioasa noastră Principesă. 

Concursul a fost astfel organizat: 2 zile de sărbătoare, 
23 şi 24 lanuarie, sunt a lese. Se obţine dela C. F. R. redu- 
cerea de preţ la jumătate pentru toate aceste două zile. 
Se formează un singur juriu al concursului, sub preşedenţia 
A. S. R. Principele Ferdinand, compus din Principele Schoen- 
burg, Colonel G. Văleanu, Prof. Murgoci, D. Darvari şi Al. 
Bellu. Sunt delegaţi la cronometru I-nii Colonel Văleanu 
la plecare, D. Darvari, Murgoci şi al Al. Bellu la sosire. 
Posturile «plecare» şi «sosire» sunt legate cu o linie tele- 
fonică. 

Bobsleighuri şi săniuţe 'şi tac parcursul pe drumul care 
pleacă dela bucla de lângă cascada I-a, trece pe lângă Foișor, 
Pelişor, de aci pe un drum artificial prin faţa corpului de 
gardă, prin faţa castelului Peleş, reiea din nou drumul şi 
ajunge în şoseaua Ploiești-Predeal în dreptul localului Oppler. 

Skiurile se practicau pe poiana înclinată din faţa pala- 
tului, unde a foct aranjată o pistă pentru sărituri. Aceste 
sărituri cu skiuri, pentru întâia dată practicate în ţară, sunt 
foarte frumoase şi au avut mult succes. 

Rezultatul technic a fost următorul: 


ZIUA l-a 
Ora 31/ după amiazi. 
A. Cupa A. S.R. Prințului Carol al Romăniei 


(pentru bobsleighuri conduse de o doamnă sau de o dom- 
nişoară). 

I) Doamna Na/alia Darvari, în 4 minute. Il) Domnișoara 
Michatla Ghyha, în 4 m. 13 sec. 


-. 
B. Cupa Prințului George V. Bibescu (pentru echipe 

individuale de bobsleigh, de câştigat de două ori consecutiv. 

Deţinător: Nicolae N. Filutti, câştigător în 1910. 

]) D. Dr. Jon E. Costinescu, în 3 min. 41 sec. II) D. Ni- 
colae N. Filitti, în q min. 15 sec. III) D. Radu E. Costinescu, 
în 4 min. 20 sec. IV) 4. S.R. Prinţul Carol, în 4 min. 27 
sec. V) D-ra Michala Ghyka, în 4 min. 29 sec. VI) D. Dorel 
Davila, în 4 min. 33 sec. VII) D. £. Priboianu, în 4 min, 
38 sec. VIII) D. Constantin C. Arion, în 4 min. 46 sec. IX) 
D. Dr. C. Constantinescu, în 4 min. 57 sec. X) D. Harvwy, 
în 5 min. 32 sec. XI) D. P. Vârnav, în 5 min. 35 sec, 

C. Marele Premiu de Ski (individual pe percursul 
de bobsleigh). 

[| D. Dikin, în 7 min. 41 sec. Il) D-ra Bilhkington, în 8 
min. 5o sec. III) Contele Torok, în Q min. 5 sec. IV) D-na 
Smaranda Roselti, 9 min. ro sec. V) Prinţul von Schonburg, 
în o min. 12 sec. VI) D. Nicolaescu, în 9 min. 43 sec. VII) 
D. Dorel Davila, în ro min. 13 sec. VIII) D-ra Boerescu, în 
10 min. 23 sec, IX) D. Râmniceanu, în 11 min. 54 sec. 


ZIUA l-a. 
Ora 101/, dimineaţa. 


A. Cupa A. S. R. şi |. Prințului moştenitor al 
Germaniei (interclub, pentru echipe oficial recunoscute, de 
câştigat doi ani consecutiv, Deţinător: Clubul Sportiv Român, 
câștigător în 1910). 

Î) Societatea « Săniulza», echipa A, condusă de I). Dr. 
lon E. Costinescu, în 3 min. 55 sec. Îl) «Clubul Sportiv 
Român», echipa B, condusă de D. Nicolae N, Filitti, în 4 
min. 26 sec. III) Societatea « Săniulza», echipa B, condusă 
de D. Radu E. Costinescu, în 4 min. 3a sec. IV) «Clubul 
Sportiv Român», echipa A, condusă de A. S. R. Prinţul Carol, 
în 4 "Min. 54 see. 

B. Exerciţii și sărituri cu Ski. 

1) D. Dikin. |). D-ra Bilkington. Ul) Contele Torok. 

_C. Premiul Săniutza (individual pentru sănioare de 
o singură persoană). 
I) D. Gussi, în 6 min. 23 sec. II) Prinţesa von Schon- 

burg, în 6 min. 24 sec. Ill) D. N. Filitti, 6 min. 52 sec. 
(ro concurenţi). 


Ora 3 după amiază. 


D. Premiul Touring-Clubului Român (individual 
pentru bobsleighuri mari și mici). 

D-nii Dr. lon E. Costinescu şi E. Priboianu sunt calificaţi 
pentru a alergă finala, ziua nefiind încă fixată. 

III) D. C. Constantinescu şi D. Radu E. Costinescu, în 3 
min. 56 sec. V) D. Nicolae N. Filitti, în 4 min. 6 sec. 3/4. 
VI) A. S. R. Prinţul Carol, în 4 min. 14 sec. (10 concurenţi). 

In acest premiu, d. E. Priboianu a egalat timpul de 3 
min. 41 sec. recordul stabilit în ajun de d. Dr. lon Costinescu. 

Timpul D-lui Dr. Costinescu n'a putut fi luat de data 
asta din cauza unei greşeli de cronometraj. 

Echipele principale erau compuse după cum urmează : 

Bobsleighul A. S. R. Prințului Carol: l) A. S. R. Prinţul 
Carol. Il) D-ra Julie de Reineck. III) D-ra Valentina Boambă. 
IV) A. S. R. Prinţul Ferdinand al României. V) D-ra Mi- 
chacla Ghyka. 

Bobs!eighul D-lui Dr. lon E. Costinescu : 1) D. Dr. lon E. Cos- 
tinescu. Il) D-na Alina |. Costinescu. III) D. Leon Leonida. 
IV) D-na Natalia Darvari. V) D. Pascu. 

Bobsleighul D-lui Nicolae N. Filitti : |) D. Nicolae N. Fi- 
litti. II) D. Colonel P. Greceanu. III) D. lon Tresnea Gre- 
ceanu. IV) D. Carol Davila, senior. V) D. Barbu B. Pălti- 
neanu. VI) D. George Văleanu. 


Comitetul D-voastră, prin iniţiativa şi munca D-lui Prof. 
Murgoci, a organizat o excursiune din cele mai interesante 
în Macedonia. Programul acestei excursiuni este cât se poate 
de important şi bine chibzuit, graţie înțelegerii avute cu 
diferite persoane cari cunosc bine Macedonia şi toate lo- 
curile ce se vor vizită. Plecarea va ave loc la 1 Aprilie 
c., întoarcerea la 17 Aprilie. 

Rezultatul acestei excursiuni va fi descris de amicul 
nostru D-l Prof. Murgoci în Anuarul din 1911. In Anuarul 
din anul acesta se găsește programul excursiunii şi sperăm 


) 

să organizăm cât mai multe din aceste excursiuni în anii 
viitori, 


Secţiunile noastre au făcut toate excursiuni numeroase 
şi le îndemnăm să facă cât mai multe, în interesul mem- 
brilor lor. 


Situaţiunea financiară a Societăţii la finele anului 1910, 
este următoarea: 


La venituri: Incasări . . . 1.357»00 
Ale depozitului. 180,20 
Total. oră? at 75372 


La cheltuelie. . . + ee 1998099 


Rezultă deci un excedent de 178,25 care adăogat la 
soldul din 1909 de . . 108,00 
Si la depozitul în numerar la 
Banca Dacia-Traiană 1 
lanuarie 1910; . 9 a m 
Reprezintă averea în numerar 
a Societăţii pe 1 lanuarie 


e 1 Ga Or der Sa + - „1.626,25 


Din această sumă 1.505,70 se află depusă la Banca 
Dacia-Traiană, iar restul de şo lei, 55 bani în casa So- 
cietăţii. Afară de aceasta mai sunt depuse la Banca Dacia 
Traiană 2.000 lei, in rente de 4%, aşă că averea Socie- 
răţii este actualmente de: 

2.0004+1.626,25=—3.626 lei, 25 bani. 


De astă dată Anuarul nostru apare mai curând ca în 
toţi anii şi sperăm că va puteă fi de folos membrilor noştri 
prin interesantele descrieri pe cari le conţine. 


Augustul nostru Preşedinte se interesează în de aproape 
de mersul Societăţii noastre şi suntem fericiţi de a-i puteă 


aduce aci mulțumirile noastre pentru protecţiunea activă ce 
binevoeşte a ne dă. 


Secrelar General, Dr. |. Costinescu 


DARE DE SEAMĂ 
ASUPRA 
ACTIVITĂȚII SOCIETĂȚII TURIȘTILOR ROMÂNI 
SECŢIA MUŞCEL 


DIN ANUL 19510 


Al IV-a an al funcţionării sale 


Societatea Turiştilor Români, secţia Muşcel, a organizat 
în vara anului 1910 excursia Câmpulung, Curtea de Argeș, 
Călimăneşti, Valea Lotrului, Horez, Râmnicul-Vâlcea. 

Pentru acest scop, sa făcut următoarea publicaţie : 


«Se aduce la cunoştinţa Domnilor membri S$. T.R. 
«ein alele de o, 20, 21, 22, 23 şi 24 August 1910, 
«Comitetul Secţiunii Muşcel a organizat o excursiune cu 
«programul următor: 

«Joi 19 August.— Plecarea din Câmpulung la orele 5 
«a. m. la Curtea de Argeş—Călimănești, cu trăsura. 

«Vineri 20 August. — Plecarea din Călimăneşti la orele 
«6 a. m. la mânăstirea Cozia, Brezoiu, cu trăsura. 

«Sdmbătă 21 August.— Plecarea la ora 6 dimineaţa din 
«Brezoiu la Voineasa, 9 ore călare. 

« Duminecă, 22 August.— Plecarea la orele 6 dimineaţa 
«dela Voineasa la Vidra, 8 ceasuri călare şi pe jos. 

« Luni, 23 August.— Plecarea la orele 5 dimineaţa călare 
«dela Vidra la Purul, Petrimacul, Curmătura Oltețului, Ne- 
«deieul, Horez, 12 ore călare și pe jos. 

« Marţi, 24 August. — Plecarea la orele 6 dimineaţa din 
«Horez la Râmnicul- Vâlcea, cu trăsura, 5 ore. Din Râmnicul- 

«Vâlcea (staţiune de cale ferată) fiecare își ia direcțiunea ce 
« voește. 

« Costul excursiunii, în care se cuprinde numai caii, tră- 
«sura şi oamenii de serviciu, dela Câmpulung pe tot circuitul 
«muntos până la Râmnicul-Vâlcea, va fi aproximativ de 5o lei. 

«Proviziunile alimentare se pot procură la Călimăneşti 
«şi la cantinele Soc. Lotru, ce se întâlnesc în mersul excur- 
«siunii, 

« Adeziunile însoţite de costul transportului şi orce in- 
«formaţiuni, se vor adresă D-lui farmacist Gabriel Dimitriu, 
«la Câmpulung, până la 15 August curent». 


In limitele acestui program, excursia a fost condusă de 
D. Gabriel Dimitriu şi D. Aurel Ilarian Velculescu. Cu această 
ocaziune, aducem mulţumiri Societăţii Lotru și D-lui Doctor 
L. Sepianu, pentru concursul dat cu cea mai mare bunăvoință. 


In campania anului curent, ne vom ocupă cu repararea 
stricăciunilor ce s'au tăcut de rău-voitori cabanei de sub Piatra 
Craiului. 

Dorinţa comitetului secţiei Muscel, este ca îndată ce va 
dispune de un fond potrivit proectului, să se clădească o a 
doua cabană pe Ezer. 

Intr'o broșură specială ce suntem hotăriţi a scoate, vom 
căută a face pe lângă o descriere amănunţită a activității 
secţiei Muscel, şi o expunere a celor mai frumoase şi pito- 
reşti poziţiuni a Muşcelului. 

Situaţia financiară a societăţii pe anul 1910 se repar- 
tizează asttel: 


La venituri, „.. , . „ Îsei' 307ug8 
La cheltueli ..... > 51.85 


Excedent ...,. . Me asus 


Secretar-Casier, loan P. lonescu 


SOCIETATEA ROMANEASCA DE SPORT 


DIN BUCUREŞTI 


Domnule Vice- Preşedinte, 


Potrivit regulamentului Secţiunilor S. T. R. avem onoare, 
a vă face cunoscută activitatea din anul 1910 a Societăţii 
noastre. 

Cu începerea anului 1911, Societatea noastră pășeşte 
în al 7-lea an al existenţei sale. Activitatea ei, conform sta- 
tutului şi după cum am avut onoarea a arătă şi în trecut, 
se desfăşoară în două ramuri: 1) activitatea secţiunii de 
sport şi 2), acea a secţiunii excursiunilor. 

Prima secţiune a întrunit pe membrii ei în timpul ernei 
la 21 şedinţe. Activitatea secţiei de excursiuni, în acest an, 
nu sa putut desfăşură prea mult din mai multe împrejurări 
și mai cu deosebire din cauza timpului nefavorabil în se- 
zonul Martie-August, fapt care n'a permis realizarea tuturor 
excursiunilor proectate. 

Pătrunşi însă de idealul pe care-l aveau vechii Elini, 
că corpul omenesc este un organism în care sănătatea, pu- 
terea şi frumuseţea nu pot să existe decât dintr'un perfect 
echilibru şi că acest organism nu Sar puteă desvoltă per- 
fect, dacă nu va fi pus în mişcare cu armonie, recunoscând 
că singur excursiunile pot să procure această armonie, 
pentru a pune în practică şi de aci inainte acest adevăr, 
vom căută, ca anul acesta să compensăm lipsa excursiunilor 
din anul trecut cu un număr îndoit, având proecte minu- 
țios studiate şi cari cu uşurinţă se vor puteă realiză. 

Deși nu am avut o activitate atât de intensă în anul 
1910, totuși vom arătă mai jos excursiunile cari s'au orga- 
nizat şi efectuat, pe lângă cea îndephnită de D. G. Ştefă- 
nescu-Galaţi, profesor şi membru al Societăţii noastre, cu 

elevii claselor superioare a liceelor din ţară, şi a cărei €X- 
punere vo alăturăm aci în copie. 

1. Excursiunea făcută în zilele de 28, 29 şi 30 Martie 
pe traseul Bucureşti-Predeal cu trenul, de aci pe valea Te- 
meşului prin Braşov la Râşnov şi Zărneşti, dupăce Sau vi- 
zitat imprejurimile până la poalele Pietrei Craiului s'a revenit 
în Râșnov. Intoarcerea s'a făcut cu trăsura până la Cheia Car- 
paţilor, trecătoare tăiată în stâncă cu pereţii înalți şi drepți 
ca două ziduri, printre care şerpueşte pârâul cu acelaș nume. 
Dealungul acestui pârâu, drum ca o jumătate oră cu picio- 
rul, dă în luminiş de unde peste munte la Predeal. 

Au luat parte patru membri. 

2. Excursiunea făcută în zilele de 21, 22 Mai 1010 cu 
itinerariul Ploeşti-Sinaia-Moroeni-Pietroşița-Pucioasa- Bucu- 
reşti. Au luat parte doi membri. 

3. Participarea câtorva membri la excursiunea organi- 
zată de S. T. R. (Centrala) la Slânic, Prahova. 

4) In fine o serie de mici excursiuni prin împrejurimile 
Capitalei şi anume la Comana, Țigăneşti, Pasărea, Buftea, etc. 

La toate aceste excursiuni sa beneficiat de reducere 
DIE be E ca Baie 

Sperăm că în anul acesta, pe lângă vizitarea localită- 
ţilor din judeţele Mehedinţi, Gorj şi Vâlcea, care nu s'au putut 
face anul trecut din împrejurările mai sus arătate, deşi erau 
în deajuns pregătite, să străbatem sălbaticele și încântătoa- 
rele poziţiuni ale judeţelor Putna şi Buzău, puțin cunoscute 
chiar turiștilor reputați. 

„De asemenea, am luat măsuri, ca pe viitor să insoţim 
descrierea excursiunilor făcute cu vederi luate de prin locu- 
rile ce vom vizită. 

Cu această ocaziune ne permitem a vă rugă, să bine- 
voiţi, de este posibil, a ne trimite, ca şi în anii precedenţi, 
un exemplar din Anuarul S. T. R. pe anul 1910 ce-l vom 
păstră în arhiva noastră. 

Alăturăm totdeodată şi o listă de membrii ce compun 
Societatea noastră. 

Primiţi, vă rugăm, Domnule Vice-Președinte, asigurarea 
deosebitei noastre consideraţiuni. 


Preşedinte, S. ŞTEFĂNESCU-GALAŢI 
Secretar, N. Gheorghiu-Chinopsy 


AVANTAGIILE ACORDATE S. T.R. 


Pentru a înlesni facerea de excursiuni, $. L. R. a obținut 
însemnate avantagii. 

Pentru a se bucură de aceste avantagii, membrii 5. 1. h., 
tmebue să se legitimeze cu carta de membru a anului în curs. 
Cărţile vor fi învestite cu fotografia titularului și cu iscălitura, 
viee-președintelui și a easierului. 

Pe fotografie se va aplică ştampila S. T. R. 


1. Reducere pe C.F.R. 


Direcţiunea generală a binevoit a fixă următoarele înles- 
niri acordate prin adresa sa din 3 Aprilie 1909 și Ordinul de 
serviciu No. 29804/10478 C2 din 25 Martie 1909. 

Pentru călătoria în grupuri de cel puţin trei persoane a 
membrilor Societăţii Turiștilor din România (S. T. R.) delu orice 
stațiune car deserveşte o comună urbană lu oricare statiune bal- 
neară sau climalerică din țară și întoarcere la aceeași stațiune 
de plecare, se acordă o reducere de 50%], din taxele de căliitorie 
larifare întregi ale trenurilor de persoane, la ori ce clasă, afară, 
de trenurile exprese (P. și C.) și cele de marfă. 

Această reducere se acordă pe orice timp al anului și se va 
aplică de staţiuni pe baza prezentării cărții de membru al S.T.R. 

“a legitimaţie de călătorie se va eliberă un buletin de tran- 
sport valabil pentru ducere și întoarcere. 

Buletinul de transport va [i valabil pentru întoarcere cel mai 
târziu până la 15 zile dela emiterea sa. 

Dacă la pornire turiștii vor indică stațiunea de înapoiere, 
care poate fi aceeaș sau altă staţiune balneară sau climaterică, 
de cât aceea pentru care pornese, atunci taxa redusă pentru în- 
toarcere va fi socotită pe baza distanței dela staţiunea de întoar- 
cere indicată, iar în buletin se va înscrie stația de pornire şi 

de destinaţie pentru ducere precum și cele de pornire și de des- 
tinaţie la întoarcere, de exemplu: 

Ducere : Buceurești-Sinaia. 

Intoarcere : Predeal-București ; sau 

Ducere : București-Sinaia. 

Intoarcere: Câmpulung-București. 

In cazul însă când întoareerea urmează să aibă loe la o 
stațiune balneară sau elimaterică nedeterminată la plecare, a- 
tunci se va eliberă un buletin de transport la ducere și altul la 
întoarcere. 

In acest eaz buletinul ce va servi la ducere va rămâneă 
în mâinile turiștilor spre a-l prezentă staţiei de întoarcere pentru 
a dovedi că se întore în termenul de 15 zile menționat mai sus, 
adică, că nu au trecut 15 zile dela emiterea buletinului ce a tost 
valabil pentru ducere. 3 

Casierul staţiei de întoarcere va reţine acel buletin și-l va 
înaintă cu comptul buletinelor eliberate. 

In buletine se va înscrie, pe lângă celelalte date necesare, 
încă și N-rul de pe pagina 3-a a fiecărei cărți de membru, pre- 
zentat, precum și inițialele S. T. R. 

Buletinele de transport se vor consideră ea valabile în tren 
numai dacă împreună cu ele se vor prezentă și cărțile de membru. 

Organele de control sunt în drept să constate identitatea 
uriștilor după fotografia din carta de membru. 

Intreruperea călătoriei în staţiuni intermediare nu este ad- 
misă nici la ducere, nici la întoarcere. 

Ordinul de serviciu No. 54385/2900 M!* din 22 Iulie 1903 
și No. 42913/13612 02 din 24 Aprilie 1905 se anulează. 

Afară de staţiunile balneare și elimaterice indicate în re- 
gulamentul biletelor de băi, se vor consideră ca staţii de des- 
tinaţie şi de întoarcere pentru călătoria turiștilor cu taxe reduse 
încă următoarele stațiuni: 

'Târgul-Jiu, Lotru, Câineni, Curtea de Argeș, Palanea, Pia- 
tra-N., Burdujeni și Fălticeni. 


2. Scutire de paşaport. 


Pentru înlesnirea trecerii graniței, Ministerul Financelor 
prin ordinul No. 35221 din 4 Iulie 1903 învită șefii vamilor de 
pe fruntaria Carpatină să libereze membrilor Ș. T. R. atăt in- 
dividual cât și în grupuri, bilete de trecore de 5 zile, plătind în 
loe de 20 lei taxa unui pașaport, numai | [.. 15 b. taxa aferenta 
a acestor bilete. Ministerul de Interne a dat un ordin anulou 
şefilor de poliţie dela punctele de frontieră, unde biletele se li- 
berează de dânșii, pentru ca astfel membrii Societăţii să se poat 
bucură de favoarea acordată pe întreaga fruntarie Carpatină. 

3. Inlesnirea excursiilor pe Negoiu. 


Prin adresa No. 365/13 Ian. 1905, Societatea c Argeş» acordă 
membrilor Ș.T. R. liber pareurs pe trenurile Societăţii dela Curtea 
de Argeș până la Cheile Argeșului (40 km. aproximativ). De 
i Neca se pun la dispoziţie cabanele dela Piscul Negru și Valea 

aprei. 

E Membrii S. T. R. sunt ţinuţi a semnă o declaraţie care de- 
vajează Societatea Argeș de orice acciden:e ce sar puteă întâmplă 
călătorilor pe acea linie. Trenurile de dimineaţa și seara, cari 
Ci area personalul Societăţii, vor fi la dispoziţia membrilor 
Me Di . 


4. Cabanele, drumurile şi potecile S. T. R. 


Membrii $. T. R. se pot folosi de adăposturile construite 
de societate și de drumurile și potecile însemnate. 

Cabanele construite până acum sunt: 

I. Cabana de pe muntele Piatra Craiului (Muscel). Chei se 
găsesc la secţia S. T. R. Muscel și la Centrala S. T. R. 

II. Cabana de pe muntele Podeanu, sub Negoiul, în județul 
Argeş. Cheia se află la Centrala S. T. R. 

III. Cabanele dela Piscul Negru și Valea Caprei, pe Negoiul, 
ale societăţii Argeș, puse la dispoziţia membrilor 5. T. R. 

Drumurile însemnate și îmbunătăţite de Ș. T. R. până 
acum sunt : 

In jud. Argeş. Drumul Lespezi-Negoi. 

In jud, Muscel. Poteca până la Stâna din Grindu și de aci 
în vârful Petrei Craiului. 

In jud. Neamţu. Sa însemnat și potrivit drumul Buhalniţa 
(Isvorul alb) — Ceahlăul și Schitul Durău —— Ceahlăul. 


5. Cartelul cu Siebenbuerger Karpathen-Verein din Sibiu. 


Ministerul de Finanţe, prin adresa No. 127599/3 Mart. 
905. «permite intrarea în țară a excursioniștilor din Transilvania, 
membrii ai S. K. V., seutind-i de orice drepturi și formalităţi 
pentru bicicletele, aparatele și bagajele ce vor duce cu dânșii». 

Ministerul de Interne prin circulara No. 15759/8 Martie 
1905, permite acelorași membrii intrarea în țară «fără a li se 
mai pretinde pașaport sau alt document de călătorie». 

In schimbul acestor înlesniri S. K. V. pune la dispoziţi- 
unea membrilor S. T. R. următoarele cabane, de cari vor be- 
neficiă întoemai ca membrii ei: 

a) Cabana cu aprovizionare din Valea Mălăești pe masivul 
Omului ; 

V) Cabana eu aprovizionare de pe Schuler ( Cristianu-mare); 

c) Cabana închisă «Vlădușea», fără aprovizionare de pe 
muntele Craiului (Koenigstein) ; 

d) Casa turiștilor pe Hohe Rinne; 

'e) Cabana «Preșbe» ; 

f) Cabana «Bulea»; 

4) Cabana «Negoiu» şi 

1) Cabana închisă «Buleasea», lipsită de aprovizionare. 

Membrii S$. T. R., cari se vor adăposti în aceste eabane, 
sunt ţinuţi a se conformă tuturor dispoziţiunilor luate de 5. K. 
V. Ei vor beneficiă însă de reducerile acordate membrilor 5. K. V. 


6. Alte avantagii. 


1. lau parte la excursiunile organizate de societate, bene- 
ficiind de variate înlesniri. 
2. Primese gratuit publicaţiile societăţii și intră gratuit la, 
expoziţiile și conferințele societăţii. 
3. Beneficiază de reducerile acordate la diferite restaurante 
și prăvălii. 
“Au consimţit până acum la, reduceri: membrilor $. T. R.: 
a-l C. Sfetea reduceri de 20”), membrilor S. T. R. cari se vor 
adăposti în vila sa dela Tismana. Aceeași reducere și la. res- 
taurantul acelei vile. Restaurantul gării de nord. București, 25%/ 
după lista zilei grupurilor de 3 seteriști ; restaurantul gării Pre- 
deal individual 20/,; restaurantul gării Vâreiorova, individual 
250|. ; restaurantul gării Buzău 30”/, la grupurile de 3 seteriști. 
In afără de aceste avantagii, Comitetul se ocupă de pro- 
curarea altor înlesniri. 
Itinerarii însoţite de hărţi detaliate pentru principalele ex- 
cursiuni se găsese în «Anuarul 8. T. Ii.» din care au apărut opt 
volume frumos ilustrate. 


SDATUTE 


1 


Ant. 1. — Sub Inalta protecţiune a A. S. R. Princepelui Ro- 
mâniei, se înfiinţează Societatea Turiştilor din România. 

Art. 2 — Seopul Societăţii este de a desvoltă sportul ex- 
cursiunilor, de a înlesni cunoașterea frumuseţilor ţării românești 
și de a înlesni astfel iubirea de patrie și neam. 

Ant. 3. — Acest seop Societatea își propune să-l ajungă: 

a) Organizând excursiuni în țară și în ținuturile vecine; 

V) Inlesnind excursiuni, prin însemnarea de drumuri, între- 
ţinere de poteci, clădirea de adăposturi, organizare. de. călăuze, 
publicații de itinerarii și călăuze, ete. ; 

e) Lăţină în public simţul pentru natură, atât prin excursi- 
unile pe cari Societatea le va organiză, cât și prin publicaţii, con- 
ferinţe, expoziţii de vederi, reprezentând subiecte pitorești, și prin 
alcătuirea de colecţii: 

d) Intreţinând relaţii cu societățile similare din străinătate. 


ȚIE 


Art. 4.— Societatea numără trei categorii de membri: 
Membri de onoare, 
) donatori, 
N activi. 

Art. 5 — Membrii de onoare se proclamă de Adunarea ge- 
nerală. 

Art, 6. — Membrii donatori sunt aceia care vor fi făeut So- 
cietăţii o donaţie de cel puţin 200 lei, ce se pot plăti în decursul 
unui an. 

Art. 7. — Ca membru activ poate face parte orice persoană, 
care, fiind prezentată de către doi membrii ai Societăţii, este ad- 
misă de Comitet. 

Comitetul decide asupra admiterii prin majoritatea mem- 
brilor prezenţi. La cererea unui membru, votul va fi secret, 

Art. 7. Ad. — Comitetul, cu majoritatea membrilor săi, 
poate decide excluderea din Societate a unui membru care ar 
lueră în contra intereselor ei, sau sar face pasibil de vre-o căl- 
care gravă a Regulamentului, a legilor onoarei sau ale bunei cu- 
viințe. 

Art. 8.— Fiecare membru plătește o cotizaţie anuală de 
12 lei, fiind de drept scutiţi: membrii de onoare și membrii do- 
natori. 

Orice înscriere trebue însoţită de cotizaţia pe primul an. 

Art. 9. — Im virtutea, cărţii de legitimare, membrii Socie- 
tăţii se bucură de următoarele avantagii: 

a) Pot luă parte la exeursiunile, conferințele și expoziţiile 
organizate de societate; 

b) Primese gratuit publicaţiile periodice ale Societăţii ; 

c) Au dreptul la reducerile și înlesnirile ce se vor acordă 
Societății ca corporaţiune ; 

d) Profită de înlesnirile oferite de societăţile străine, cu cari 
Societatea va fi în relaţiune; 

e) Se folosese de instalaţiunile și eolecţiunile Societăţii. 


DIE. 


Art. 10.-— Sediul central al Societăţii este în București. Se 
vor puteă înființă secţiuni în orice localitate 1). 

Art. 1. — Conducerea și administrarea Societăţii este în- 
credinţată, sub Inalta protecţiune a A. Ș. R. Princepelui Româă- 
niei, unui Comitet central compus din 15 membrii, aleși pe trei 
ani. 

Art. 2. — Comitetul alege în sânul său o delegațiune com- 
pusă din doi vice-președinţi, un casier și doi secretari, cari 
conduce și administrează Societatea sub sancţiunea Comitetului. 

Art. 3. — Comitetul se convoacă de câte ori delegaţiunea 
va, crede de cuviință ; membrii cari nu răspund la trei convocări 
consecutive, se consideră ca demisionaţi din Comitet. 

Art. 4.— Deciziunile Comitetului se iau cu majoritatea 
membrilor prezenţi ; în caz de paritate de voturi, președintele de 
ședință, decide. Procesele verbale se iscălese de toți membrii 
prezenţi. 

Art. 5. — Comitetul va elaboră regulamente speciale pen- 
tru înființarea seeţiunilor 2), pentru organizarea excursiunilor, al- 
cătuirea colecțiunilor, ete. 


1) Vezi Regulamentul Secţiunilor, 
2) Publicat în anexă. 

IX. 


Art. 6. — In fiecare an, între 15 și 31 Ianuarie se va ţine 
în București o adunare generală, în care se va prezentă de către 
Comitet darea de seamă asupra mersului Societăţii și se vor 
discută chestiunile trecute în ordinea de zi. 

Art. 7. —- Adunarea generală, alege, pe termen de trei ani, 
o comisiune de verificare a gestiunii financiare a Comitetului. 

Art. 8. — Convocările adunărilor generale se fac de dele- 
gaţii Comitetului. 

Art. 9. —- In afară de adunarea generală din lanuarie, se 
pot convocă adunări generale extraordinare, sau de către Comitet, 
sau pe baza unei cereri iscălită de cel puţin douăzeci membri în 
afară de comitet. 


Art. 10. — Desiziunile adunărilor generale se iau cu ma- 
joritatea membrilor prezenţi. 
Art. 1. — Ordinea de zi se fixează de Comitet; nu se pot 


pune în discuţie decât chestiunile cuprinse în convocare. 


Yi. 


Art. 2. — Averea, Societăţii va fi depusă în numerar sau în 
efecte la Banca Naţională a României. 

Art. 3. — Fondurile se administrează de către Casierul So- 
cietăţii, eonotrm deciziunii Comitetului. 


VI. 


Art. 4. — Modificarea acestor statute precum și dizolvarea 
Societăţii nu se poate face decât în adunare generală, anume con- 
voeată întrunul din aceste scopuri, și cu majoritate de cel puţin 
două treimi a membrilor prezenți. 

In caz de dizolvare, averea și colecțiunile Societăţii se vor 
trece unei Instituţiuni a Statului. 

Art. 5. — Aceste statute, votate în ședința din 24 Ianuarie 
1903, au fost învestite cu Inalta aprobare a A. Ș. R. Principelui 
României. 


REGULAMENTUL SECȚIUNILOR 


1. Conform art. 10 și 15 din Statute și în vederea unei pro- 
pășiri cât mai mare a turismului, 

'omitetul decide ca, în afară de Centrala din București, să 
se înfiinţeze seețiuni în diferite regiuni ale țării. 

2. Secţiunile vor aveă îndatorirea, ea prin facerea, și între- 
ţinerea, drumurilor și potecilor și însemnarea lor, prin construirea 
de adăposturi, prin înființarea călăuzelor sau orice alte îmbună- 
tăţiri, să înlesnească excursiunile în regiunile din raza lor, fă- 
cându-le cunoscute prin publicaţiuni, conferințe, ete. 

3. Secţiunile se vor constitui și organiză după statute proprii, 
care să fie însă în concordanţă cu normele și seopurile prevăzute 
în statutele Ș. T. R. 

Comitetul central îşi rezervă aprobarea statutelor și regula- 
mentelor secţiunilor, eari se vor publieă în Anuarul $. T. R. 

4. Preşedintele sau delegatul special al fiecărei secțiuni va 
face de drept parte din Comitetul central al Ș. T. R. 

El va servi drept intermediar între secţiune și centrală. 

5. Secţiunile vor fixă cotizaţiile potrivit intereselor lor, cu 
singura restriețiune, ea pentru fiecare membru să se verse Casei 
Centrale o quotă parte de 3 (trei) Lei din cotizaţia anuală. 

6. In schimbul cotizaţiei de trei Lei, membrii secţiunilor pri- 
mese carta, de legitimare a S. T. R., în virtutea careia se bu- 
cură de toate drepturile și avantagiile acordate Societăţii, pre- 
văzute la art. 9 din statute. 

7. Orice elădire, însemnare de drum, ete., efectuate de sec- 
țiuni cu mijloacele lor proprii, se vor comunică Centralei și vor 
purtă insienele S. T..R. împreună eu indicarea secţiuni respective. 

3. Pentru lucrările mai importante și de un interes general, 
secţiunile vor puteă fi eventual ajutate de Centrală. 

9. Fiecare secţiune este ţinută a înaintă până la 31 De- 
cembrie al fiecărui an o dare de seamă către adunarea gene- 
rală ea se va publică în Anuar. 

10. In eondiţiunile acestui regulament vor puteă fi primiţi 
în S. T. R. fie individual, fie în bloc, membrii altor Societăţi 
dejă constituite, eari vor înaintă cererea prin președintele lor. 


DIRECȚIA GENERALĂ A CĂILOR FERATE ROMĂNE 
SERVICIUL COMERGIAL 
No. 29804/10478 Cc: 


CR DIN DE SERVICIU 


Personalului serviciului de expedițiune. 


Călătoria membrilor Societăţii Turiștilor Români. 


Pentru călătoria în grupuri de cel puţin 3 persoane, a 
membrilor Societăţii Turiştilor din România (S. 1. R.) dela 
oricare staţiune, care deservește o comună urbană la ori-care 
staţiune balneară sau elimaterieă din țară, și întoarcerea la, 
aceeași „stațiune de plecare, se acordă o reducere de 51|, din ta- 
xele de călătorie tarifare întregi ale trenurilor de persoane, la 
orice tren și orice elasă, afară de trenurile exprese (P şi C) și 
de cele de marfă. 

Această reducere se acordă pentru orice timp al anului și 
se va aplică de staţiuni pe baza prezentării cărții de membru 
e N Me 

Carta de membru este de carton alb și subţire, în forma 
unei cărţi de vizită frântă în două și este întocmită după mo- 
delul de mai jos. 

In interiorul cărţii, pe pagina din stânga, trebue să se 
afle fotografia membrului, învestită eu marea $. T. R. aplicată 
prin pertorare, precum și cu timbrul uscat al C.F.R. 

Pe pagina din dreaptă trebue să se afle semnăturile Vice- 
președintelui și al eassierului societăţii. 

Pe partea exterioară din dreapta (pagina a patra a cărții) 
va trebui să se afle semnătura posesorului (titularului) și su 
fie indicată profesiunea și locuința sa. 

Carta de membru nu este valabilă decăt în anul în care 
a fost emisă. 

Ficeare cartă de membru poartă câte un număr deosebit 
indieat de societate și eâte un număr deosebit indicat de servi- 
ciul comercial al C. F. R. Aceasta din urmă se indică pea 
treia pagina a cărţii. 

Ca legitimaţie de călătorie se va eliberă un buletin de 
transport valabil pentru ducere şi întoarcere, 

Buletinul de transport va fi valabil pentru întoarcerea cel 
mai târziu până 15 zile dela emiterea sa. 

Dacă la pornire turiștii vor indică, staţiunea de înapoere, 
care poate fi aceeași sau altă stațiune balneară sau climaterică, 
decât aceea pentru care pornese, atunci ţaxa redusă pentru 
întoareere va fi socotită pe baza distanței dela stațiunea de 
întoarcere indicată, iar în buletin se va înserie stația de por- 
nire şi de destinaţie pentru ducere precum și cele de pornire 
și de destinaţie la întoarcere, de exemplu; 

Ducere : București-Sinaia. 

Intoarcere : Predeal-București, sau 

Ducere : București-Sinaia. 

Intoarcere : Câmpulung-București. 

In cazul însă când întoarcerea urmează să aibă loc la o 
stațiune balneară sau elimaterică nedeterminată la plecare, atunci 
se va eliberă un buletin de transport la ducere și altul la în- 
toarcere. 

In acest caz buletinul ce va servi la ducere va rămâneă 
în mâinile turiştilor, spre a-l prezentă staţiei de întoarcere, 
pentru a dovedi că se întore în termenul de 15 zile menţionat 
mai sus, adică că nu a trecut 15 zile dela emiterea buletinului 
ce a fost valabil pentru ducere. 

Cassierul staţiei de întoarcere va reţine acel buletin și-l 
va înaintă cu comptul buletinelor eliberate. 

In buletine se va înserie, pe lângă celelalte date necesare, 
încă și N-rul de pe pagina 3 a fiecărei cărţi de membru pre- 
zentate, precum și inițialele Ș. 1. R. 

Buletinele de transport se vor consideră ca valabiie în 
tren numai dacă împreună cu ele se vor prezentă și cărţile de 
membru întocmite în felul arătat mai sus. 

Organele de control sunt în drept să constate identitatea, 
turiștilor după fotografia din carta de membu. 

Intreruperea călătoriei în stațiuni intermediare nu este 
admisă nici la ducere nici la întoarcere. 

Ordinul de serviciu No. 54385/29900 MI din 22 lulie 1903 
și No. 42913/13612 C* din 24 Aprilie 1905 se anulează. 

Afară de staţiunile balneare și climaterice indicate în re- 
gulamentul biletelor de băi, se vor consideră ca staţii de de- 
stinaţie și de întoarcere climateriee pentru călătoria turiștilor 
cu taxe reduse încă următoarele stațiuni: 

Târgul-Jiu, Lotru, Curtea de Argeș, Azuga, Palanea, Piatra- 
N., Burdujeni și Fălticeni. 


Director General, Al. Cottescu. 


p. Șeful Serv. Comercial, A. Caracoste. 
București, 25 Martie 1909. 


POMII $.. 1, R.., 1910 


A. 


Albrecht G. 
Alexandridi A. 
Alexandridi D-na 
Alexianu |. 
Appel Alfred 


Balş G, Inginer 

Balş, D-na G. 

Balş M. 

Balş, D-na M. 

Barozzi, General 
Berindey A... 
Berindey, Maior 
Berindey Nicu 

Bibescu Em. 

Bogdan N. 

Boerescu Locot. 
Brătianu Dinu D-r 

» » » D-na 
Brătianu |. |. 
Brătianu E. D-na 
Brătianu Vintilă 
Brătianu D-na 


C. 


Cantacuzino C. Dr 
Cantacuzino, D-na D-r. C. 

Cantacuzino |. D-r 
Cantacuzino, D-na D-r. |. 
Cantacuzino D-na 
Catargi Oscar, Inginer 
Catzian |. 

Catzian D-na 

Cezianu N. 

Cioranu C. 

Costinescu Emil 
Costinescu E' Emil 
Costinescu |. D-r 
Creţianu G. 

Creţianu D-na 
Culoglu Emil 


D. 


Dărăscu Virgiliu 
Davila Alexandru 
Demarat P. 
Dimopol Cezar 
Djuvara T. Marcel, 
Drummer Alfons 
Drummer Ema D-na 


E. 


Edeleanu D-r 


E. 


Filipescu N. 
Flaişlen G. 


G. 
Gălăşescu P. D-r 


Gaster M. 
Găvănescu Pompiliu 
Ghiţescu D. 
Golescu B. 
Golescu A G 
Greceanu Colonel 
H. 
Haret Spiru 
I. 


Iannescu G., General 
Tiescu N., Piteşti 
Iliescu loan 
Iordănescu G., Colonel 
luga D. G. 


K. 


Kassowitz F. 
Kepich Albert 
Kepich Richard 
Kiriacescu Oscar 


L. 


Lahovari Scarlat 
Lakmann G. 
Locusteanu Nd. 


M. 


Manu G. G. 
Mărgăritescu |. 
Mehedinţi S$. 

Mircea lg. 

Morandini, |. 

Morţun G. V. 

Mrazec L. 
Munteanu-Murgoci G. 


N. 
Naghel ] 


Niculescu-Dorobanţu 
Niculescu-Dorobanţu D-na 
Niculescu D. Kristofor 


0. 


Osiceanu Inginer 


P, 


Pangrati Ermil 
Pennescu-Kertz 
Petrescu Zoe D-na 
Pffeir G. 
Popa-Burcă I. 
Popper A. 
Popovici Al. 
Popovici D-na 
Popovici-Hatzeg 
Puşcariu lon 


R. 


Râmniceanu, Colonel 
Rădulescu C., D-r 
Rădulescu Elefterie 
Robin, D-r 

Rosetti Radu, Căpitan 
Rosetti Z. D-na 


S. 


Şaabner-Tuduri, D-r 
Saita |. 

Saita N. 

Salay Franz 
Sărăţeanu Const. 
Satmari C. 
Stănculeanu |. 
Staub W. 

Semo L. L. 
Ştefănescu-Brăila C. 
Ştefănescu-Brăila D-na 
Ştefănescu Gr. 
Ştefănescu N. Al. 
Ştirbey G. 

Ştirbey B. D-na 
Sturdza Elena D-na 

T. W. 
Toroceanu, Inginer Ana Carol 
Tzigara-Samureaş Al. N Ș 


Wolff Ernest | 


Societatea studenților în litere din Bucureşti, Secţia S. T.R. 


A. Klier Aurelia :D-na 
Alinescu Cecila D-ra gta Max 
Atanasiu M. L 

B. Lăzărescu Theodor 


Lefteriu Gheorghe 


Bâsceanu Andrei Lupan Nicolae 


Bâsceanu |. 
Bâsceanu Dim. 


Bening Alfred ga 
Brătescu Constantin Manolescu M. 
Mircea Temistocle 
Cc. Mironescu Cristofor 
Ciuchi Eugen P 
Constantinescu A. N. i 
Pârvan E. D-ra 
D. Paşa Natalia D-ra 


Pavelescu loan 
Perianu Radu 
Puissi Cristina D-ra 


Dinculescu |. 
Dobrescu Valeria D-ra 


E Puissi Eufemia D-ra 
Ş Popescu Pantele 
Enescu Athena D-ra Popescu Emanoil 
Popescu Nicolae 
G. Popescu Petre 


) Popovici Olimpia D-ra 
Gheorghiu N. 


Giuglea Gheorghe R. 
H. Raşcu M. G. 
Haneş Vasile S. 
IL, Simulescu V. 
Stănescu St. 
Ionescu Sachelarie Serba Gheorghe 
Isbăşeanu loan Stoica St. Gheorghe 
K. T. 


Klier loan Tănăsescu lon 

Tănăsescu A. 
Teohar Olga D-ra V. 


U. Vâlsan Gheorghe 
Ursoiu |. Vasiliu Titus 


Societatea Românească de Sport din Bucureşti. Secţia S. T. R. 


A. G. 
Alessandrescu-Stâlpeanu I. |. Gheorghiu-Chinopsy N. 
Gheorghiu D. 
R H. 
Boţan Paul Hărjeu A. C. 
C. . 
Constantinescu G. Popescu Stefan 
$. 
D. Stefănescu-Galaţi An. 
Dragu George Ştefănescu Galaţi S. 
Damian Emil Stefănescu-Galaţi G. 


Societatea Vereingung der Reichsdeutschen din Bucureşti. 
Secţia S. T.R. 


A. Dickin Werner 
Dickin Auguste 


Ahlsorf Dickin Martha D-na 
B. E 

Bargiel Robert Egenolf Prof 
Baumgarten Egenolf, Prof. D-na 
Birr 
Bloos F 
Bliimei Margnus D-r. ; 

„ D-r. D-na Feldten, Prof. 
Boos Herm. Ing. 
Boos D-na &. 


Breitner Etmund 
Breyer Lazar 
Briining Elsa D-ra 


Gasser |. 
Gasser Prof. D-na 


Biising H 
C. Heinrich D-na 
Canisius, Prof. INSISI tr Mea 
Henning D-r 
D. Henning D-r D-na 
) Hertwig 
Dickin Walter seu Horowitz Em: 


Dickin Walter jun. Horst, Prof. 

Hennenvogel Prof. S. 
Hiezold, Prof. 
Hiidepohl D-r Schieferdeker 
Schirmer Prof. 
R. Siebrecht Adolf, Ing. 


Steinmetz Prof. 
Steinmetz D-na 
Stock, Prof. 


Klecmayer, Prof. 
Krause, Prof. 
Kremer Constanţa D-na 


L. Y. 
Lazarides Basile Thierolf 
Leipheimer Paul Tominscki D-r 

M. U. 
Moise D-na Us Daa 
Morte W. Erot W. 


M6rder Ana D-na 


Miiller Hermann Wehowski D-r D-ra 


W estermann 
R Wetter D-ra 
Richter D-r D-na Z. 
Rohler D-r Prof. 
Rodehorst Prof. Zsechau D-r Prof. 


Secţia S. T. R. Muscel (Câmpulung) 


A. G. 

Antonescu S$. Golescu Basile 
Golescu Maria D-na 
B. Golescu Estera D-na 
A Golescu D. 

Begenau Victor Goursaut 
Biju Traian Goursaut D-ra 

C. J 
Costea G. D-r. 
Cristodulo 1. iu în sali 

D. M. 
Dimitriu Emanuel Mirea Apostoi 


Dimitriu Gabriel Muşetescu Al. 


N. 
Negrutzu |. 


0. 


Orăşeanu Gr. 


P. 
Patrăşescu N. Căpit. 


Secţiunea S. T. R. laşi 


A 


Andrei Costin, Cl. VIII Seminar 


Cc 
Cădere D., Profesor 


Cornelsohn G., Industriaş 
Costin-Velea Gh., Prof. 


G. 


Ghervescu Nie., Cl. VIII, Seminar 


M. 


Munteanu, Cl. VIII Seminar 


Pfob F. 
Predoiu St. 
S. 
Scureiu D. 
R. 
Raianu |. D-r. 
P. 


Prajă V. L., Prof. 


R. 


Rafail Ştefan, CI. VIII Seminar 


Reinecke Jul., Architect 
Rogus Emil, Electrician 


d i 
Taşcă loan, Cl. VIII Seminar 


V. 


Vasilescu Dumitru, Ing. 
Vasilescu Clara D-na 


Membrii Societăţii de Sporturi de iarnă „Săniuţa“ 


A, $. R. PRINCIPELE CAROL 
A. 


Arion Dinu 
Arion loan 


Bădulescu D. 
Bădulescu D. D-na 
Balaciu P. 

Balaciu Zoe D-na 
Belu Al. 

Bibescu V. G. Prinţ. 
Bibescu Prinţesă 
Blondel Jeane D-na 


C. 


Cămărăşescu Ion 
Cămărăşescu Yvoenea D-na 
Cerkez Dodel 
Constantinoscu C. 
Costinescu J. Dr. 
Costinescu Dr. D-na 
Costinescu Radu 
Chrissovelony lon 
Chrissovelony lon D-na 
Czernin G. 

Czernin, Conte 
Czernin, Contesă 
Czurezin G. 


* 

D. Patzouris C. 
CC g- Patzouris C. D-na 
Darvari Elena D-na R 
Darvari Natalia D-na i 
Darvari Nicole Marie D-na Reineck de E., Baron 
Davila Cita Reineck de Baroneasă- 
Duca lon Reineck de Julia D-ra 
Durma P. Rosetti Smaranda D-na 
G. S. 
Greceanu R., Colonel Severeanu Dr. 
Şuţu Nella D-na 
IL. 
T. 
Lahovary Emma D-na 
Leonida Leon Toroceanu V. 
Leonida Nina D-na Toroceanu H. D-na 
N. V. 
Negulescu D. Văleanu, Colonel 
P. Z. 


Pascu G. Zara L. 


DIN BIBLIOTECA TURISTULUI 


Anuarul socielății turiștilor pe anii 1903, 1904, 1905, 1906, 1907 
și 1905, 1909, 1910, 7 vol. 

Arbore Z. — Dicţionar geografic al Basarabiei. 

Augustin Paul. — Intre Someș și Prut. 

Bart, Jean (E. Botez). -— Jurnal de bora. 

Bogdan N. — Orașul Iași. 

Buletinul monumentelor istorice. 

Calmuschi C. — In munţii Neamţului. 

Cantilli C.— Pe velociped dela București la Brașov. 

Carmen Sylva. —— Poveștile Peleșului. 

Carmen Sylva. — Robia Peleșului. 

Carmen Sylva. — Pietrele Doamnei. 

Constante C. S.—Spre Albania. 

Dicţionarul geografic al României, publicat de Societatea (eo- 
grafică Română. 

„Dinescu N. Gh.— Târgoviște-lași-Ceahlău. 

Drăgulănescu. — In Orient. Descrierea drumului dela Constanţa 
la Constantinopol, Bosfor, deseriere asupra întregului Orient. 

Dimitriu Gabriel.— Insemnătatea și efectul excursiunilor. 

Enăceanu. — Sinaia. 

Găleşescu A. G. — Dunărea dela Obârșie până la Marea-Neagră. 

Găleşescu A. G.— Sinaia și împrejurimile. 

Gold, Michai. — In munţii Sinaei, Rucărului şi Branului. 

Greceanu St. — Dela București la Sarmisegetuza, o excursie în 
Ardeal. 

Grigorovitza. — Dicţionarul geografie al Bucovinei. 

Harta României, lucrată de Institutul geografie al Armatei, '/50-000 


şi 20*000: 
Hărțile județelor. 


Ionescu D. M., Căpitan. — Dobrogea pe pragul veacului XX. 
Ionescu Ch.—Note de drum. Putna, Bucov, Maramureș, Ardeal. 
Iorga N. — Neamul Românese în Basarabia. 

Iorga N. — Amintiri din Italia. 

Iorga N. —— Neamul românese în Bucovina. 

Iorga N. — Neamul românese în Ardeal, 2 volume. 


Iorga N. -- Prin Bulgaria la Constantinopol. 
Iorga N. — Drumuri și orașe din România. 
Iorga N. — Pe drumuri depărtate. 

Iorga N. — Sate și preoţi din Ardeal. 


Jorga N. — Cevă despre Ardealul românese. 
Istrati C. Dr. — Bucureşti-Cairo, note de călătorie. 


Rolbe losef. — Radtahrer-Tourenbuch fir Siebenburgen. 


Leon Dr. — Eseursiuni zoologice. 

Manoliu Emil.— Rolul istoriei și al vizitării localităților ȘI Mo- 
num. istorice în desvoltarea sentimentului nafţ. și patriotic. 

Moldovan Silivestru. Țara noastră. 

Moldovan Silivestru. — Munţii apuseni și ţara Zarandului. 

Martonne Em. de La Valachie. 

Myazec L. Une excursion ă la Saline de Slănic (district de Pra- 
hova). București 1909. Tipografia I. St. Rasidescu, o broșură, 
in-8 cu 6 ilustraţiuni. 

Mrejeriu Leon: O călătorie în Transilvania. București: 1905. Ti- 
pografia I. St. Rasideseu. O broșură de 16 pag. 

Murgoci, şi Popa Buvtă. -- Geografia României. 

Nigrim. — Constantinopole. 

Nigrim. — Londra. 

Popescu Teodor Romul.—Șibiul, eălăuză ilustrată p. exeursioniști. 

Roseti D. Radu. -- Dincolo de hotare. 

Rosetti D. Radu. — Din Egipt. 

Rosetti D. Radu. — Din largul lumii. 

Sandu Aldea. — Drumul Bărăganului. 

Scărişoreanu R. Căp. — Călare dela București la Constantinopol 
și dela Constantinopol la Constanţa. 

Silva Gh. — Tainele Bucegilor. 

Sigerus Bielz. — Siebenbirgen. 

SK. V. — Pihrer dureh Hermannstadt und dessen Umgeburg. 

Sevastos Elena. — Călătorii în țara românească. 

Sinaia. — Harta statului major cu împrejurimile. 

Simionescu 1. Dr.— Ce se poate învăţă dela un drum lung. 

Şlefănescu Gr.— Niagara, o excursie pe râul Potomac. 

Ștefulescu Al. -—— Mânăstirea Tismana. 

Ștefulescu Al. - (Gorjul istorie și pitoresc. 

Ștefulescu A. — Istoria Târgu-Jiului. 

St fănesc-Galaţi A. — Govora și împrejurimile. Exeursiuni în 
jud. Vâlcea. 

S. T. R. Secţia Muscel: Câmpulunenul cu împrejurimi. Publicată, 
prin îngrijirea Comitetului. Câmpulung 1907. O: broșură de 

40 pag. eu mai multe ilustraţiuni. 

Stroescu P. -— Excursiune în Moldova de Sus. 

'Tabelele lilometrice ale României, indicând distanțele dela o co- 
mună la alta, 

Tonegaru. — Pe apă, jurnal de bord, povestiri marine. 

Urechiă, Nestor — In Bucegi. 

Urechiă, Nestor -—— Zânele din Valea Cerbului. 

Urechiă Nestor — Dans les Carpates Romains. 

Urechiă Nestor — Les Bucegi. 

Urechiă, Nestor — Căruţa Poștei. 

Velichi 1. H. — Studiul naturei în şcoală. 

Vlahuţă Al. -- România pitorească. 

Aenopol D. A. — Amintiri din călătorie. 


ANUARUL S. T.R. 


PE ANII 


1903, 1904,1905, 1906, 1907 1908 şi 1909 


DE VÂNZARE IN LIBRĂRII 


Depositul la sediul Societăţii : Fuundaţiunea Universitară Carol | 


Coprinde: 
1903 


Dare de seamă, de Al. Tzigara-Samurcaş . 
Apus, versuri de St. O. losit .. . . . 


De unde începe cinevă a fi turist, de Soveja : 


Origina Babelor, de L. Mrazec . . .. . . 
Adevăratul turist român, de Urechiă 

Pe Valea Jiului, de 1. Dragomirescu 
Itinerar la Călţun și Negoiu, de G. Balş 
Exeursiuni în Gorj, de Moisil ... . . 
Partea. științifică, de lodoform 3 
Coborirea Bistriţei pe plute, de S. C. 
Cheile Brebului, de C. Brăileanu 


Sinaia- Păgăraş-Rucăr, de Doctorul rătăcitor ] 


O excursiune tragică, de V. Pop 
Manualul aspirantului excursionist, de Ur. 
Excursia «Ştefan cel mare», de C. Calmuschi 
Valea 'Teleajenului, de G. Murgoci 
Inforniaţiuni sigure, de Fonograf . . . 
Aforizme Seteriste, de Urechiă 


1904 


Dare de seamă, de Al. Tzigara-Samurcaş . . . : 
Excursiunea pe Parângu, de G. Balș ...... ş 
Excursiunea Polovragi — Vidra -  Horez, de G. Balş . . 


Excursia de canotagiu dela Galaţi la Constanţa, de G. Flaişlen 14 


Din culmea Vârfului cu dor (versuri), de St. O. Iosif. 


Cascada, dela Vaidei, de Ing. A. Diaconovici 


A Sibiu par-dessus la Negoiu, de W. Staub. . . 


M-rea. Tismana, de. A. Stefulescu 

Pag. 
Turistul în faţa accidentelor, de Dr. M. Hârşu . . . . . 40 
Târgul-Jiului, de A. Ştetulescu . . . . . ; 50 
In Dobrogea "răsăriteană, de C. Călimusehl a o. . . e 60 
Excursiune în Delta Dunării, de Col. G.lannescu . . . . (2 
Excursiuni în Gorj, de 1. Moisil. . . . . . 82 
Pe valea Bistriţii, de lon Dragomirescu . . . . . ul 
Itinerar al excursiunilor în Muşeel, de Voiteşti. . . . . CIT 
Statutele Societăţii Turiștilor din România. ...... 100 
1905 
Dare de seamă, de Al. Tzigara-Samurcaş . 3 
Excursie în Masivul Retezatului, de M. Balş . 9 
Din Sinaia la Piatra Craiului, de G.B. 16 
Negoiu și Capra, de Dr. |. Costiangăul ei e su 19 
O săptămână în Siera Nevada, de G. Murgoci. .. . . 25 
Excursie în Munţii Mehedințului, de C. Armaşu . 55 
Bistriţa și Broştenii-Suceava, de Gh. Theodorescu- Kirileanu 67 
1906 
Cheile Prutului, de R.Rosetti. . . . . .. ăi) 
Excursiuni în Bucegi (indicaţii) = pa 6 
O excursiune de canotagiu dela Galaţi la Sulina prin Ismail 
și Chilie, de G. Flaişien za a aa aaa 5 
Incă o excursiune în Gorj (Drumul Neamţului — Pasul Vul- 
can), de Locotenenţii Rosetti şi Său. 3 a s a 22 
Dela Sibiu la Mehadia, prin muntele Cândrelu și Masivul 
Retezatului, de 1. 0% rsăifiviiac e e pie ae Mp mec 33 
Exeursiuni în judeţul Muşcel, de V. A. Golescu . qi 
O preumblare la Bugeac, deR.. ......: 6 
La Nemira, (Jud. DROG Ul) ce ra aaa 52 
Dare de seamă asupra activităţii Societăţii 'Puriștilor, pe 1906, 
de Al. Tzigara-Samurcaş . . . . . . . . ..... Gl 
1907-1908 
Comitetul Si De Bom, ca e e e... d 
Avantagiile acordate S.T.R.. . .. cc... d 
Stafuite n mp 0 a e a e E m Aus E 
Regulamentul secţiunilor. . . . . ......... 7, 
Ordinul C, PR e ea e e a NI 10 
Dare de seamă asupra funcţionării Ș. PR. în “anul 1907 . 13 
O exeursiune la Rio-de-Janieră și Buenos-Aires, de G. 
Elaişieni, se e 8 a CCN lt) 
O deseriere de călătorie în versuri, din 1933 (Fălticeni-Stăni- 
şoară-Broșteni), de Gh. T. Kirileanu 5. 

Dela Omu la Bran (Transilvania) prin Gaura, 7 ore, de Dr. 
IGOStiNeScU e e. e e - pc. A pa 
Pe Călimani și Pietrile Roșii, de |. Bârsan. . . . . . 
«Poiana Prințului», de Emi! Staicu . . . . . . . 
O excursiune în munţii Muscelului, de AI. Bărcăcilă . . 
Inălţimile din punetul de vedere medical, de Dr. M. Hârsu 
Tismana, seurte notițe pentru călători, de Dela Dorna . 
Pe drumul Rucăruiui spre peșteră, de 1. Boteni. . 
Primejdiile în munţi, de R.. . . . cc cc... 
Din Poala Ceahlăului până la Vatra-Dornii, de Ţulucă . 
Din Câmpulung la Runceasa, de I. Boteni . . Ata 
Dare de seamă asupra funcţionării Ș. L. R. în anul 1905, 
de Al.Tzigara-Samurcaş.. . . . . . - Ri 
Din biblioteca turistului. . . ...... IE a a RR 
Membrii S$. T. R. 1907—1908. .. cc... cc 
Societatea studenţilor în litere din București secţia 5. PE, 


Societatea Românească de sport din București secția 5. IL. R. 


Secţia S. T. Ri Muscel (Câmpulung). ......-- 
Sela e EA Mo 1. o e ase 


Cuprinsul Anuarului $. T. R. pe anii 1905, 1904. 1905, 1906. 


1909 


Gia tu Se P E  . .... 
Avantagiile acordate $. T. R. 


ere e DI ORI DO DI st a -.. 

Regulamentui Secţiunilor.. . . . = AR 

(Gas iazul (05e o Ito ao E E A e 

i e E e DO, ee ce e pe aa e e a 4 

Darea de seamă asupra funcționării Ș. T. K. în anul 1905 
de Dr. |. Costinescu. . . . . .. 


Privelişti Dobrogene de Dr. |. Simionescu . . . 2 su: 
O problemă geografică cu privire la văile Ialomiţa și 


Mostiştea de Colonelul Sc. Panaitescu. . . . . . : 
Dela, Sibiu la Râmnicul Vâlcei prin Turnu-Roșu de ș*% - 
Mae Dionisie de Î Boteni me e e i. kk. | - e ee 
Dela Omul la Bran prin scărișoară și Poarta în 5 ore de 

Dr. |. Costinescu... . . . . cc. . ..... Sp 
O excursiune în Bucegi de Fred Fakler, traducere de Lia 

VASUR A a n Re 
Din carnetul unui turist de N. Bogdan... . 

Ciobănaşul (populară) . . . . . 2 Aa: 

Diferite excursiuni de V.G. .......- e a 
Trecătoarea dela Turnu-Roșu de Gustav Baron Bedeus . . 
Notiţe bibliografice .. .......-.. A sa lee e 
Din Biblioteca turistului. . cc. cc... 


Anuarul $. 'L. R. pe anii 1903, 1904, 1906, 1907 şi 1905 . 
N me eee... .. e Si 5 


Pag. 


CE NS: 


Comitetul S. T.R.. . 

O excursiune prin Rusia, de, G. Flaişlen . 

Excursiunea în Macedonia (1—17 Aprilie 1911), de G Murgoci 

Din carnetul unui turist (Ascensiunea muntelui Coştile ; La mun- 
tele Omul; La Valea-Albă; In munţii Bucegi şi în i 
Strungii), de N. Bogdan . 4 

Dare de seamă asupra funcţionării S$. 7, R. în "anul 1910, "de 

Dr. |. Costinescu : 

Idem secţia S. T. R. Muscel (6 arpltia) 


Idem Societatea Românească de Sport . 
Avantagiile acordate S. T.R. . 
Statute. .... zettit e 


Regulamentul ref 

Ordinul de serviciu al C. F. R. 

Membrii S. T. R. 1910. 

Din biblioteca turistului. : 

Cuprinsul Anuarului S$. T. R. pe anii 1903, 1904, 1905, 1906, 
1907-—1908, 1909. 


ILUSTRAȚIUNI 


O excursiune prin Rusia: 


Odessa : Scara cea mare. — Yuita: Vedere generală. Vila, imperială 
Massandra. Tițlis : Vedere generală. O altă vedere generală. Altă vedere 
generală. Mahalaua lângă grădina botanică. Biserica garnizoanei cu calea 
ferată, funiculară şi Mănăstirea Sf. Gheorghe. — Kaukuz: Un punct interesant 
al şoselei Tiflis— W ladikawlkas. — Șoseuuu Gruziană : Serpentinele dela Mlety 
la Gudaur: — Kauhaz : Galeria lângă Gudaur pentru apărarea şoselei contra, 
lavinelor ; Scenerie de pe şoseaua Tiflis—W ladikawkas ; Şoseaua gruziană. Punc- 
tul de culminare: In fund muntele Kasbek; Şoseaua gruziană. Schit lângă staţia 
Kasbek. Vederea muntelui Kasbek dela staţia poștală cu acelaș nume. Sat lângă 
şosea. Muntele Kasbek. Valea Terekului. Tipuri. — Moscova; Poarta, sfântă, și 
Mănăstirea Sf. Inălţări. Mănăstirea, Tsudow din Kreml. Biserica St Vasile 
Blajenoi. Catedrala Incoronărilor. Turnul Ivan Weliki şi clopotul țarilor din 
Kreml; Kreml. Piatra imperială; la mijloe turnuleţul lui Ivan Teribilul; 
la dreapta, în fund, biserica Sf. Vasile Blajenoi. Capela Maicii Domnului din 
Iberia. Clopotul cel mare din Kreml. Tunul cel mare. Catedrala mântuirii. 
Biserica Nașterii Maicii Domnului. Intrarea noului bazar.—St. Petresburg: 
Catedrala Sf. Isac. Catedrala de Kazan. Biserica în amintirea lui Alexandru 
Il, lângă canalul Newei. Palatul de iarnă; piaţa Dworzowy, monumentul 
Mântuirii și, în fund, turnul Admiralităţii. Monumentul lui Petru cel Mare. 
Alexandru Newslki, Prospect. 


Excursiunea în Macedonia: 


Valea Dunării: (Turnu-Severin — Temişoara — Belgrad — Kraguevaţ) 
Belgrad. Valea Moravei: (Niș — Lescovaţ — Vrania). Salonic. Macedonia : 
(Salonic — Monastir — Uscub — Ohrida). Strâmtoarea Dardunelelov. 


Din carnetul unui turist: 


In Bucegi. Negoiul. Masivul Negoiului. A, £. R. Principele Carol. 
Echipa câștigătoare — anul 1911; Echipa Radu Costinescu; Echipa Filiti; 
Echipa câștigătoare — 1911, Membrii Soc. „Săniuţa“. In intervalul concursu- 
lui. Un viraj frumos, Chronometrorii la „Sosire“. Drumul Skiurilor. Cu Skiu- 
rile spre Poiana Reginei. O săritură periculoasă. D-nul Dickin câștigătorul 
premiului de Skis. Skiuri ajutaţi de cai. 


C. 8467, — Tipogratia Profesională, Dimitrie C. lonescu, str, Câmpineanu, Y. 

